Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
អ្នកចិត្តសាស្រ្ត៖ ៥យ៉ាងនេះជាក្តីបារម្ភរាល់ថ្ងៃ របស់កូនៗវ័យក្មេង ដែលឪពុកម្តាយភាគច្រើនមើលរំលង	https://business-cambodia.com/articles/6-things-children-worry-about-the-most-that-parents-do-not-realize	ការបារម្ភច្រើនឬអារម្មណ៍ថប់បារម្ភ(Anxiety) គឺជាអាការៈធម្មជាតិ ដែលមានការព្រួយបារម្ភឬភ័យខ្លាចអំពីអ្វីមួយ របស់មនុស្សគ្រប់វ័យ។ ដោយឡែកចំពោះកុមារដែលជាកូនៗរបស់លោកអ្នកវិញក៏អាចមានអារម្មណ៍ថប់បារម្ភអំពីរឿងនានាតាមអាយុនិងការយល់ដឹងរបស់ពួកគេផងដែរ ពិសេសកុមារដែលមានអាយុប្រហែល៦ខែដល់៣ឆ្នាំ។   ដូច្នេះបើតាមអ្នកចិត្តសាស្រ្តអ្នកស្រី Ashley Graber និងអ្នកស្រី Maria Evans ដែលជាអ្នកចិត្តសាស្រ្ត គ្រួសារនិងកុមារបានឱ្យដឹងថា មានឪពុកម្តាយជាច្រើនដែលមកពិគ្រោះសុទ្ធតែមានបញ្ហាកូនមានអត្តចរិតពិបាកចុះសម្រុង មិនក្លាហាននិងខ្លាចច្រើន។   ប៉ុន្តែបញ្ហាទាំងនេះគឺបណ្តាលមកពីកុមារមានទុក្ខកង្វល់ និងថប់បារម្ភលើរឿង៥យ៉ាងខាងក្រោមនេះជាប្រចាំ ខណៈដែលឪពុកម្តាយមិនបានដឹង ហើយក៏មើលរំលងការជួយផ្តល់យោបល់ដល់ពួកគេ។   អ្នកចិត្តសាស្រ្តជនជាតិអាមេរិក អ្នកស្រី Ashley Graber និង អ្នកស្រី Maria Evans និងជាម្ចាស់សហស្នាដៃសៀវភៅ "Raising Calm Kids in a World of Worry"     ១.បណ្តេញសង្គម៖ នៅពេលដែលក្មេងៗប្រើប្រាស់ប្រព័ន្ធបណ្តេញសង្គមដោយគ្មានការត្រួតពិនិត្យនិងណែនាំត្រឹមត្រូវពីមាតាបិតាឬអាណាព្យាបាលនោះនឹងធ្វើឱ្យកុមារបង្កើនការថប់បារម្ភ អំពីសមត្ថភាពនិងសក្តានុពលខ្លួនឯង។ ពួកគេនឹងប្រៀបធៀបជីវិតរបស់ពួកគេជាមួយមិត្តភ័ក្តិ ឬមនុស្សចម្លែកនានាដែលពួកគេធ្លាប់បានឃើញនិងស្តាប់ឭ ហើយក៏ចាប់ផ្តើមមានអារម្មណ៍មិនល្អចំពោះខ្លួនឯង ព្រោះពួកគេមិនទាន់ចេះថ្លឹងថ្លែងការពិតឬការកុហកឱ្យបានច្បាស់នៅឡើយទេ។     ២.សាលារៀននិងមិត្តភក្តិ៖ កុមារអាចជួបប្រទះការថប់បារម្ភនៅសាលារៀន និងជាមួយមិត្តភក្តិដោយហេតុផលផ្សេងៗ រួមទាំងស្ថានភាពសង្គម ការសិក្សា និងការគំរាមកំហែង។ កុមារជាច្រើនមានអារម្មណ៍ថប់បារម្ភនៅពេលទៅសាលារៀនថ្មី អារម្មណ៍មុនពេលប្រឡង ការសាកល្បងមុខវិជ្ជាថ្មី ការទទួលរងពាក្យសម្តីប្លែកៗពីសង្គម ការចំអន់ពីមិត្តភិក្តិដែលលេងសើចលើរឿងអ្វីមួយ ឬក៏មិត្តភ័ក្ដិផ្លាស់ប្តូរទៅសាលារៀនថ្មីចោលជាដើម។     ៣. កាលវិភាគ៖ កុមារជាអង្គភេទមួយដែលងាយធ្លាក់ក្នុងអន្លង់លើភាពជាប់លាប់ឬទម្លាប់អ្វីមួយ។ ហេតុនេះ ការផ្លាស់ប្តូរកាលវិភាគភ្លាមៗ ខុសពីនៅក្នុងកាលវិភាគប្រចាំថ្ងៃរបស់ពួកគេនឹងធ្វើឱ្យពួកគេភ័យនិងព្រួយបារម្ភ។ ឧទាហរណ៍ថាឪពុកម្តាយមកទទួលពីសាលារៀនយឺតជាញឹកញាប់ដោយមិនប្រាប់ទុកជាមុនឬ និយាយថាធ្វើនេះធ្វើនោះ សន្យាហើយធ្វើមិនបានធ្វើនោះ ក៏អាចបង្កឱ្យមានការថប់បារម្ភនិងមានអារម្មណ៍មិនស្រួលចំពោះកុមារផងដែរ។     ៤. ការផ្លាស់ប្តូរ៖ ការផ្លាស់ទៅផ្ទះថ្មី ឬសាលារៀនថ្មីអាចជារឿងគួរឱ្យរំភើប តែក៏ជារឿងដែលបង្កើតការព្រួយបារម្ភសម្រាប់កុមារផងដែរ។ ទោះបីជាការផ្លាស់ប្តូរនោះជារឿងដែលត្រូវធ្វើឬជាតម្រូវការក៍ដោយ ពួកគេនឹងអាចមានអារម្មណ៍ថាពួកគេបាត់បង់អ្វីមួយ មុនពេលដែលពួកគេអាចមើលឃើញពីអត្ថប្រយោជន៍ថ្មីជំនួសវិញ។ ជាឧទាហរណ៍មុនពេលដែលពួកគេអាចរីករាយនឹងការមានបងប្អូនបង្កើតដែលម្តាយពរពោះក៏ ពួកគេអាចមានអារម្មណ៍សោកសៅនិងព្រួយបារម្ភ ចំពោះការលែងជាកូនតែមួយរបស់ឪពុកម្តាយទៀត។       ៥. ភាពដិតដាមនឹងអ្វីមួយ៖ កុមារងាយនឹងមានអារម្មណ៍រងគ្រោះ ភ័យខ្លាច ឬឈឺចាប់សូម្បីតែឧប្បត្តិហេតុតូចតាចក៏អាចអង្រួនអារម្មណ៍កុមារឱ្យគិតថាគ្មានសុវត្ថិភាព និងមានការថប់បារម្ភផងដែរ។ ឧទាហរណ៍ដូចជាឆ្កែខាំ ការ Bully នៅសលារៀន គ្រោះថ្នាក់ចរាចរណ៍ អំពើហិង្សាក្នុងគ្រួសារឬក៏ឈ្លោះគ្នាជាដើម។ ប្រសិនជាការប៉ះទង្គិចទាំងនោះកើតឡើងលើរាយកាយបន្ថែមទៀតនោះ នឹងជំរុញឱ្យកុមារមានអាការៈខ្លាចនិងបាក់ស្បាតពេញមួយជីវិតរបស់ពួកគេ បើគ្មានការសង្រ្គោះទាន់ពេលវេលា។     ជាការពិតណាស់ថប់បារម្ហជាអាការៈដែលកើតឡើងលើមនុស្សស្ទើរគ្រប់វ័យ ប៉ុន្តែកុមារមិនមានលទ្ធភាពគ្រប់គ្រាន់ក្នុងការដោះស្រាយនិងគ្រប់គ្រងអារម្មណ៍រឹងរូស មិនស្តាប់បង្គាប់ ដែលកើតមកពីការថប់អារម្មណ៍នេះតែម្នាក់ឯងឡើយ។ ដូច្នេះពួកគេត្រូវការជំនួយពីឪពុកម្តាយដែលជាអ្នកសង្កេតមើលអារម្មណ៍នៃការថប់បារម្ភពួកគេ ហើយប្រាប់ពិគ្រោះនិងប្រាប់ពីដំណោះស្រាយថាពួកគេគួរដោះស្រាយដោយវិធីវិជ្ជមានបែបណាខ្លះ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:51", "date_created": "2025-05-08T06:01:16.161Z", "category": "ភាពជាអ្នកដឹកនាំ", "views": 442, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
គួរឈប់ប្រើទៅ! ក្រោយចេញiPhone 17 នៅប៉ុន្មានខែខាងមុខ Apple ថាគួរចៀសវាងប្រើiPhone ម៉ូដែលចាស់ៗទាំងនេះ	https://business-cambodia.com/articles/the-models-iphone-apple-recommend-to-use	នៅសល់តែប្រហែលជា៤ខែទៀតតែប៉ុណ្ណោះ iPhone 17 ស៊េរីរបស់ក្រមហ៊ុន Apple នឹងប្រកាសចេញជាផ្លូវការ ហើយគេរំពឹងiPhone 17 ស៊េរីជំនាន់ថ្មីនឹងមានការរចនាប្លែកៗនិងកែលម្អរូបរាងខាងក្រៅឲ្យកាន់តែទាក់ទងសម្រាប់អ្នកប្រើប្រាស់។      ក្រោយបញ្ចេញiPhone 17 ស៊េរីនៅប៉ុន្មានខែខាងទៀតនេះ ក្រុមហ៊ុនApple ក៏ធ្លាប់បានណែនាំផងដែរទាក់ទងនឹងការប្រើប្រាស់ទូរស័ព្ទ iPhone ម៉ូដែលចាស់ៗដោយសារតែបើគិតពីអាយុកាលគឺគួរតែឈប់ប្រើប្រាស់ទៀតហើយ។    នៅក្នុងនោះដែរ ចំពោះម៉ូដែលទូរស័ព្ទiPhone ចាស់ៗដែលApple ថាគួរចៀសវាងក្នុងការប្រើប្រាស់គឺមានដូចជា iPhone X, iPhone 8, iPhon 8 Plus និងទូរស័ព្ទiPhone ដែលមានអាយុកាលចាស់ៗជាងនេះទៀត។   ចំពោះមូលហេតុដែលApple ណែនាំឲ្យចៀសវាងប្រើប្រាស់iPhone ចាស់ៗទាំងនេះគឹដោយសារតែម៉ូដែលទាំងនេះគឺហួសដឺឡេទៅហើយ មួយវិញទៀតម៉ូដែលចាស់ៗទាំងនេះមិនអាចទទួលបានការupdate ប្រពន្ធប្រតិបត្តិការiOSទៀតហើយ ដូច្នេះមិនល្អក្នុងការបន្តប្រើប្រាស់តទៅទៀតទេ។   ចំណែកម៉ូដែលiPhone 11និងiPhone 12 ក៏ប្រហែលជាមិនទទួលបានការាupdate softwareសម្បូរបែបហើយប្រហែលជាមិនទទួលបានការupdate ប្រព័ន្ធប្រតិបត្តិការចុងក្រោយដែរ៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-08T04:24:03.624Z", "category": "ហិរញ្ញវត្ថុ", "views": 818, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ការសិក្សា៖ នេះជាចំនួនប្រជាជនក្រីក្រនៅកម្ពុជា និងចំណូលជាមធ្យមដែលពួកគេរកបានក្នុង ១ថ្ងៃ	https://business-cambodia.com/articles/poverty-rate-in-cambodia-2024	អត្រាភាពក្រីក្រនៅកម្ពុជា ត្រូវបានកាត់បន្ថយក្នុងរង្វង់ ១០% កាលពីឆ្នាំ ២០១៩ ប៉ុន្តែបានឡើងខ្ពស់ក្នុងអំឡុងពេលមានវិបត្តិជំងឺកូវីដ-១៩ និងធ្លាក់ចុះមកនៅត្រឹម ១៧,៩៨% ក្នុងឆ្នាំ ២០២៤។ នេះបើយោងតាម សម្តេចតេជោ ហ៊ុន សែន ប្រធានព្រឹទ្ធសភាកម្ពុជា ថ្លែងក្នុងវេទិកាសំណួរ-ចម្លើយ នៅវិទ្យាស្ថានស្រាវជ្រាវសេដ្ឋកិច្ចអាស៊ាន និងអាស៊ីខាងកើត ហ្សាការតា កាលពីថ្ងៃទី៦ ខែឧសភា ឆ្នាំ២០២៥។   ក្នុងឯកសារកម្មវិធីប្រទេសចុងក្រោយរបស់ UNDP ឆ្នាំ២០២៤-២០២៨ ក្នុងរយៈពេលជាង ៧ឆ្នាំកន្លងមក ភាពក្រីក្រពហុវិមាត្របានធ្លាក់ចុះពី ៣៦,៧% មក ១៦,៦% ដែលស្មើរនឹងចំនួនប្រជាជនរស់នៅក្នុងភាពក្រីក្របានធ្លាក់ចុះពី ៥,៦ លាននាក់ មកនៅត្រឹមតែ ២,៨ លាននាក់ប៉ុណ្ណោះ បើយោងនិយមន័យ ២.៦៦ដុល្លារក្នុងមួយថ្ងៃ ខណៈប្រជាជនកម្ពុជាសរុបមានចំនួនប្រហែល ១៦,៩ លាននាក់។   គួរជម្រាបផងដែរថា ការវាយតម្លៃបឋមរបស់អង្គការសហប្រជាជាតិសម្រាប់ការពិនិត្យឡើងវិញរយៈពេលបីឆ្នាំ ក្នុងឆ្នាំ២០២៤ បានរកឃើញថាកម្ពុជាស្ថិតក្នុងស្ថានភាពល្អសម្រាប់ការចាកចេញពីស្ថានភាពប្រទេសអភិវឌ្ឍន៍តិចតួច ខណៈប្រាក់ចំណូលជាតិសរុប (Gross National Income -GNI) របស់កម្ពុជាសម្រាប់មនុស្សម្នាក់ មានចំនួន ១,៥៤៦ ដុល្លារ៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:51", "date_created": "2025-05-08T03:54:36.130Z", "category": "ហិរញ្ញវត្ថុ", "views": 1581, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
នេះជាចំណុចពិសេសៗនៃផ្សារទំនើបកូនខ្មែរ NORO LANE ដែលអ្នករស់នៅភ្នំពេញមិនគួរមើលរំលង	https://business-cambodia.com/articles/noro-lane-3	កាលពីចុងខែមេសា កន្លងទៅថ្មីៗនេះ ក្រុមហ៊ុនយក្ស ជីប ម៉ុង ទើបនឹងបានសម្ពោធដាក់ឲ្យដំណើរការផ្សារទំនើប NORO LANE ដែលមានទីតាំងស្ថិតនៅចំកណ្ដាលរាជធានីភ្នំពេញ បន្ទាប់ពីក្រុមហ៊ុនបានវិនិយោគរាប់សិបលានដុល្លារធ្វើការផ្លាស់ប្ដូរមុខមាត់ថ្មី ប្រកបដោយការច្នៃប្រឌិត ដើម្បីបំពេញតម្រូវការរបស់អតិថិជន។ តើការផ្ដាស់ប្ដូរមុខមាត់ថ្មីនៃផ្សារទំនើបមួយនេះ មានចំណុចពិសេសអ្វីខ្លះ?     ការផ្លាស់ប្ដូរមុខមាត់ថ្មីនៃផ្សារទំនើប NORO LANE នេះមិនត្រឹមជាកន្លែងទិញទំនិញដ៏សម្បូរបែបនោះទេ ប៉ុន្ដែក៏ជាកន្លែងការកម្សាន្ត និងរស់នៅដ៏ថ្មីស្រឡាងសម្រាប់យុវជនដែលកំពុងរស់នៅទីក្រុងភ្នំពេញផងដែរ។ ដោយក្នុងនោះមានប្រមូលផ្ដុំដោយអាហារ សិល្បៈ និងការកម្សាន្ត ដែលផ្ដល់បទពិសោធន៍បែប ទំនើប និងសប្បាយសម្រាប់អ្នកដែលរស់នៅក្នុងទីក្រុង។     តាមការបញ្ជាក់ពីលោកជំទាវ លី សុខឆេង អគ្គនាយិកាក្រុមហ៊ុន ជីប ម៉ុង រីថែល និងជាសមាជិកក្រុមប្រឹក្សាភិបាលក្រុមហ៊ុន ជីប ម៉ុង គ្រុប បានឲ្យដឹងថា ការសម្រេចកែលម្អផ្សារទំនើប NORO LANE នេះ គឺដើម្បីឲ្យអតិថិជនទទួលបានបរិយាកាស ងាយស្រួល សម្បូរបែប ស្របតាមការនិយមរបស់មនុស្សជំនាន់ថ្មីនិងបង្កើតឱកាសពិសេស និងខុសប្លែកពីគេដោយយើងផ្ចិតផ្ចង់ខ្លាំងលើភាពច្នៃប្រឌិត យើងបង្កើត Concept ថ្មីៗ ដូចជា៖ណូរ៉ូ លន (Noro Lawn) ដែលស្ថិតនៅជាន់ទី១ ប្រមូលផ្ដុំទៅដោយយីហោរភោជនីយដ្ឋានល្បីៗ ដែលអាចឲ្យអតិថិជនញ៉ាំអាហារពីព្រឹករហូតដល់ល្ងាច។   ជាន់ទី២ ណូរ៉ូ ស្គូល (Noro School) មានសាលាបង្រៀន ៥ ទៅ ៦ កន្លែងសម្រាប់ឲ្យកុមារសិក្សាបន្ថែមលើជំនាញជាច្រើនដូចជា គណិតវិទ្យា ភាសាអង់គ្លេស បំណិនជីវិត និងកីឡាជាដើម។  និងជាន់ទី៣ ណូរ៉ូ ខេម (Noro Camp) ដែលមានកន្លែងអង្គុយលំហែកាយបែបបោះតង់នៅខាងក្នុងផ្សារទំនើប ផ្ទាល់ ដែលអាចឲ្យយុវវ័យ អ្នកធ្វើការមកបំពេញការងារយ៉ាងងាយស្រួល ក៏ដូចជាជួបជុំគ្នា ពេលល្ងាចចុងសប្តាហ៍ផងដែរ។     តាមការបញ្ជាក់បន្ថែមពីលោកជំទាវអគ្គនាយិកា ផ្សារទំនើប NORO LANE គឺមានយីហោល្បីៗប្រមាណ ៥០ ឯណោះបើកដំណើរការនៅទីនេះ។ ដោយក្នុងនោះរួមមាន៖ សាលារៀន ភោជនីយដ្ឋាន ហាងកាហ្វេ ហាងលក់តុក្កតា គ្រឿងតុបតែង ឱសថស្ថាន កន្លែងហាត់ប្រាណ ដែលសុទ្ធសឹងជាយីហោល្បីៗទាំងក្នុងស្រុក និងក្រៅប្រទេស។   លើសពីនេះទៅទៀត ផ្សារទំនើប NORO LANE ក៏នឹងមានការរៀបចំព្រឹត្តិការណ៍ទាក់ទាញដទៃទៀតដូចជា កម្មវិធីតាមរដូវកាល កម្មវិធីបែបសហគមន៍ និងការផ្សព្វផ្សាយផ្សេងៗ ដើម្បីបង្កើតបទពិសោធន៍ថ្មីៗសម្រាប់សាធារណៈជនផងដែរ៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-08T03:51:11.684Z", "category": "PR", "views": 215, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ចង់ធ្វើការនៅប្រទេសថៃ អាចទាក់ទងទៅក្រុមហ៊ុនខ្មែរ១នេះបាន ខណៈនេះជាឯកសារចាំបាច់ត្រូវដាក់ពាក្យ	https://business-cambodia.com/articles/work-in-thailand	សម្រាប់បងប្អូនដែលចង់ទៅធ្វើការរោងចក្រនៅប្រទេសថៃ តែមិនដឹងទៅធ្វើតាមណា ឬទៅទាក់ទងក្រុមហ៊ុនផ្សេងៗខ្លាចចាញ់បោកគេ បងប្អូនអាចទាក់ទងទៅកាន់ក្រុមហ៊ុន ទូច ម៉ាណាក់ មេនផៅវ័រ សឹបផ្លាយបាន ខណៈក្រុមហ៊ុននេះគឺជាសេវារកការងារក្នុង និងក្រៅប្រទេសផងដែរ។   ជាមួយគ្នានោះដែរ សម្រាប់បងប្អូនដែលចង់ទៅធ្វើការរោងចក្រនៅថៃ ចាំបាច់ត្រូវតែមានឯកសារដែលត្រូវប្រើ សម្រាប់ដាក់ពាក្យ ថតប៉ាស្ទ័រ និងលិខិតធ្វើដំណើរមានដូចខាងក្រោមនេះ៖ យ៉ាងណាមិញ ចំពោះរោងចក្រឬក្រុមហ៊ុនដែលកំពុងត្រូវការពលករពីខ្មែរទៅថៃនោះមានដូចជា៖ ១. ក្រុមហ៊ុន ផះណាត់ផូលទ្រីគ្រុបចាំកាត់ ប្រកបអាជីវកម្មធ្វើសាច់មាន់ស្រស់និងកែច្នៃសាច់មាន់ឆ្អិន ដើម្បីនាំចេញ ទីតាំងមាន ៥៩ក្រុម៥ ឃុំម៉ងណាង ស្រុកផះណាត់និឃុម ខេត្តឈុនប៊ុរី២០១៤០ អាចទទួលប្រាក់ចំណូលពី ៤០០ដុល្លារ-៦០០ដុល្លារនៅក្នុង១ខែ។ ២. ឈ្មោះរោងចក្រ ឬ ក្រុមហ៊ុន៖ ផះណាត់ផូលទីហ្វាម (ផ្នែកខាងកសិដ្ឋាន) ប្របកបអាជីវកម្មចិញ្ចឹមមាន់មានទីតាំងស្ថិតនៅ (៥៩ ក្រុមទី៥ ឃុំម៉នណាង ស្រុកផៈណាត់និគុម ខេត្តឈុនបុរី ២០១៤០) អាចទទួលប្រាក់ចំណូលពី ៤០០ដុល្លារ-៦០០ដុល្លារនៅក្នុង១ខែ។ ៣.ឈ្មោះរោងចក្រ ឬ ក្រុមហ៊ុន៖ ធីអែស ថេច TS TECH (KABINBURI) CO., LTD. ផលិតកៅអីរថយន្ត មានទីតាំងនៅ ភូមិឃោកក្រៈថន ឃុំឡាតតៈឃាន ស្រុកកបីនប៊ុរី ខេត្តប្រាជីនបុរីអាចទទួលប្រាក់ចំណូលពី ៤០០ដុល្លារ-៦០០ដុល្លារនៅក្នុង១ខែ។ ៤. ឈ្មោះរោងចក្រ ឬ ក្រុមហ៊ុន រ៉ូយ៉ាល់ ប៉ស៊ីឡន ចំកាត់(មហាជន) (ROYAL PORCELAIN) ផលិតនិងលក់ ឈុតពែង ចាន កែវ ធ្វើពីសេរ៉ម៉ិច មានទីតាំងនៅ ៣៦/៣៩ ក្រុមទី១ ឃុំតាលឌៀវ ស្រុកកងខយ ខេត្តស្រៈប៊ុរីទទួលប្រាក់ចំណូលពី ៤០០ដុល្លារ-៦០០ដុល្លារនៅក្នុង១ខែ។ ៥. ឈ្មោះរោងចក្រ ឬ ក្រុមហ៊ុន៖ ថៃផូលទ្រី គ្រុប ចាំកាត់ និង ស៊ីអែហ្វភី ផលិតធ្វើសាច់មាន់ស្រស់នៅនិងឆ្អិន មានទីតាំង ២០៩/៥៥ ក្រុមទី៣ ឃុំបឹង ស្រុកស៊ីរ៉ាឆា ខេត្តឈុនប៊ុរី ២០២៣០ អាចទទួលប្រាក់ចំណូលពី ៤០០ដុល្លារទៅ៦០០ដុល្លារក្នុងមួយខែ។ ៦. ឈ្មោះរោងចក្រឬក្រុមហ៊ុន៖ ស៊ីអែសអែសជី (CSSG) ផលិតធ្វើស្គីជិះលើទឹក មានទីតាំងនៅ ៧០០/ ៤៧៨ ក្រុមទី៧ ឃុំដនហ៊ួឡ ទីរួមស្រុកឈុនប៊ុរី ខេត្តឈុនប៊ុរី អាចទទួលបានប្រាក់ខែគោល ១២,០០០បាតក្នុងមួយខែ។ ៧. ឈ្មោះរោងចក្រ ឬ ក្រុមហ៊ុន៖ ស៊ី ភី អេហ្វ (CPF) (ប្រទេសថៃ) ចាំកាត់ (មហាជន)ផលិត ធ្វើសាច់មាន់ឆៅ និង ឆ្អិន មានទីតាំង: ១៥០ ក្រុមទី៧ ឃុំតាលឌៀវ ស្រុកកែងខយ ខេត្តស្រៈប៊ុរី ១៨១១០អាចទទួលបានប្រាក់ចំណូលពី ៤០០ដុល្លារ-៦០០ដុល្លារក្នុងមួយខែ។ ៨. ឈ្មោះរោងចក្រ ឬ ក្រុមហ៊ុន៖ កាន់យ៉ុងអេឡិចត្រូនិច (KANG YONG ELECTRIC) ផលិតទូរទឹកកក កង្ហារ ម៉ាស៊ីនត្រជាក់ មានទីតាំង ៦៧ ក្រុមទី១១ ឃុំបាងឆ្លូង ស្រុកបាងភ្លី ខេត្តសៈមុទប្រាកាន ១០៥៤០ ទទួលប្រាក់ចំណូលពី ៤០០ដុល្លារ-៦០០ដុល្លារនៅក្នុង១ខែ។ ៩. ឈ្មោះរោងចកឬក្រុមហ៊ុន៖ អាល់ហ្វាខាស ចំកាត់ (ALPHACAST CO.,LTD) ផលិត ធ្វើក្បាលឈើវាយកូនហ្គោល,(ដងវាយកូនហ្គោល) មានទីតាំង:១៩/២ កុមទី៧ - ឃុំណងរី ទីរួមស្រុកឈុនប៊ុរី ខេត្តឈុនប៊ុរី ២០០០០ ទទួលប្រាក់ចំណូលពី ៤០០ដុល្លារ-៦០០ដុល្លារនៅក្នុង១ខែ។ ១០. ឈ្មោះរោងចក ឬ ក្រុមហ៊ុន: អាជីកាវា (AJIKAWA & SCI METAL TECH CO.,LTD.) ផលិតការងារទាក់ទងដក(ធ្វើបង្គោលភ្លើង អង់តែន ស្ពាន..) មានទីតាំង: ៤៩,៤៩/១ ក្រុមទី៩ ឃុំម៉ាបប៉ូង ស្រុកផានថង ខេត្តឈុនប៊ុរី ទទួលប្រាក់ចំណូលពី ៤០០ដុល្លារ-៦០០ដុល្លារនៅក្នុង១ខែ។ គួរបញ្ជាក់ថា សម្រាប់លក្ខខណ្ឌឬអត្ថប្រយោជន៍គឺមានទៅតាមក្រុមហ៊ុននីមួយៗ ដូច្នេះប្រសិនជាបងប្អូនចង់បានព័ត៌មានបន្ថែមអាចធ្វើការទំនាក់ទំនងទៅកានលេខទូរស័ព្ទ 087 639393/ 097 4576666/ 097 7273999 ឬអាចឆាតទៅកាន់តេឡេក្រាមផ្ទាល់តាមរយៈលីង @phearak999 ឬហ្វេសប៊ុកផ្ទាល់ខ្លួន https://www.facebook.com/share/1AMzpfRvca/ មួយវិញទៀតបងប្អូនអាចស្កេន QR Code ខាងក្រោមនេះបាន។ QR Telegram                                                                 QR Facebook	{ "spider_name": "businesscambodia", "scrape_at": "2025-06-14_19:39:51", "date_created": "2025-05-08T01:26:38.943Z", "category": "PR", "views": 358, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ធ្វើតាមលទ្ធភាព! មានវ័យជាង២០ឆ្នាំ ចង់មានមុខរបរផ្ទាល់ខ្លួន អាចរកស៊ីរបរទាំងនេះបានទោះទុនតិចក៏ធ្វើបាន	https://business-cambodia.com/articles/20-year-old-start-business	វ័យខ្ទង់ជាង២០ ឆ្នាំជាវ័យមួយដែលកំពុងតែពេញកម្លាំងធ្វើការឱ្យគេ ប៉ុន្តែនៅក្នុងនោះក៏មានយុវជន ឬយុវតីខ្លួនពួកគាត់ចង់ចាប់ផ្តើមមុខរបររកស៊ីតែម្តង ព្រោះពួកគាត់ចង់មានបទពិសោធន៍ក្នុងការធ្វើអាជីវកម្ម ប៉ុន្តែការចាប់របររកស៊ីនេះគឺត្រូវការពេលវេលាច្រើនដូច្នេះពេលខ្លះពួកគាត់មិនដឹងថាតើគួរត្រៀមខ្លួនបែបណា ឬរកស៊ីរបរណាទេដែលចាយទុនអស់តិចហើយអាចមានឱកាសរកចំណូលបានច្រើន។   ជាមួយនោះដែរ ចាបក្រហមសូមបង្ហាញនៅមុខរបរមួយចំនួនដែលបងប្អូនទាំងអស់គ្នាអាចពិចារណាក្នុងការចាប់ផ្តើមបាន៖ ១. លក់ផ្កាតាមអនឡាញ កាលពីកន្លងទៅ ចាបក្រហមធ្លាប់បានទៅសម្ភាសន៍យុវតីដ៏ស្រស់ស្អាតមួយរូបដែលមានឈ្មោះថា កញ្ញា ហ្គិចលៀង ដោយបច្ចុប្បន្ននេះកញ្ញាគឺជាអ្នកលក់ផ្កាតាមអនឡាញមួយរូបកំពុងតែមានសន្ទុះនៃការគាំទ្រយ៉ាងខ្លាំង ហើយអ្វីដែលគួរឱ្យសរសើរនោះមុខរបរនេះកញ្ញាប្រើតែ Tik Tok ផុសលក់ប៉ុណ្ណោះតែអាចទាក់ទាញអតិថិជនបានច្រើនណាស់។   កញ្ញា ហ្គិចលៀង បាននិយាយថា នៅថ្ងៃមួយនៅពេលដែលកញ្ញាកំពុងតែអង្គុយអូសហ្វេសប៊ុកស្រាប់តែបានឃើញគេបង្ហោះទាក់ទងពីការដេគ័រផ្កា នាពេលនោះហើយកញ្ញាក៏បានចាប់ផ្តើមកម្មង់ក្រដាសដើម្បីយកមករៀនបត់ធ្វើជាផ្កាក្រដាស។ ជារឿយៗឱ្យតែទំនេរពីការងារនៅយប់ឡើងយុវតីវ័យក្មេង១រូបនេះតែងតែយកពេលរៀនបត់ផ្កា រៀនស្រាវជ្រាវពីការដេគ័រផ្កាកាន់តែច្បាស់រហូតធ្វើឱ្យកញ្ញារកឃើញខ្លួនឯងថាពិតជាមនុស្សស្រីម្នាក់ដែលមានដុង្គខាងផ្កានឹងខ្លាំងណាស់។   បន្ទាប់ពីរកឃើញខ្លួនឯងច្បាស់ថា ជាមនុស្សម្នាក់ដែលស្រលាញ់និងចូលចិត្តរបរលក់ផ្កានេះហើយមក កញ្ញាក៏ចាប់ផ្តើមនឹកឃើញថានាពេលនេះ ចំពោះការបត់ផ្កាលក់គឺកញ្ញាអាចចេះស្ទាត់ហើយដូច្នេះប្រសិនជាចាប់ផ្តើមបង្កើតផេកលក់ផ្កាគឺនឹងកាន់តែល្អហើយលក់ដាច់ខ្លាំង។ ដូច្នេះហើយនៅអំឡុងដើមឆ្នាំ ២០២៤ កញ្ញាក៏បានចាយទុនប្រមាណពី ៩ម៉ឺនរៀលទៅ១០ម៉ឺនរៀល ដើម្បីទិញក្រដាសមកបត់ផ្កាហើយតែងតែបង្ហោះលក់នៅបណ្តាញសង្គមរហូត។    ព្រោះតែការបង្ហោះមុខរបរផ្ទាល់ខ្លួននៅបណ្តាញសង្គមនេះហើយ ពីមួយថ្ងៃទៅមួយថ្ងៃរបរលក់ផ្កានេះគឺកញ្ញាលក់ដាច់ខ្លាំងណាស់ រាល់ថ្ងៃនេះសឹងតែរកពេលសម្រាកមិនចង់បាននោះទេ មិនតែប៉ុណ្ណោះនាពេលបច្ចុប្បន្ននេះនេះក្រៅពីបត់ផ្កាក្រដាសលក់ កញ្ញាក៏បានបង្កើតទុនបន្ថែមទៀតដើម្បីដេគ័រផ្កាស្រស់លក់ព្រមទាំងមានលក់ផ្កាពោតផងដែរ។   កញ្ញា ហ្គិចលៀង ក៏បានបញ្ជាក់ដែរថា ចំពោះមូលហេតុដែលធ្វើឱ្យអាជីវកម្មផ្ការបស់កញ្ញា កាន់តែលក់ដាច់ពីមួយថ្ងៃទៅមួយថ្ងៃហើយភ្ញៀវចេះតែកើននោះ ដោយសារតែកញ្ញាផ្តោតខ្លាំងជាងគេទៅលើសេវាកម្មមិនថាកញ្ញាជួបបញ្ហាអ្វីក៏ដោយគឺកញ្ញានៅតែសម្តីសមរម្យដាក់ភ្ញៀវជានិច្ច មិនតែប៉ុណ្ណោះផ្ការបស់កញ្ញាដេគ័រលក់គឺមានតម្លៃសមរម្យភ្ញៀវទិញហើយគឺតែងតែសរសើរចង់ត្រឡប់មកទិញម្តងទៀតជានិច្ច ហើយចំពោះផ្កានៅក្នុងហាងរបស់កញ្ញាទាំងអស់គឺសុទ្ធសឹងតែធ្វើដោយដៃ អញ្ចឹងគឺកញ្ញាតែងតែធ្វើវាដោយក្តីស្រលាញ់ចេញពីចិត្ត នោះហើយជាចំណុចមួយឱ្យតែដល់រដូវបុណ្យទានគឺផ្កានៅហាងកញ្ញាលក់ដាច់ខ្លាំងណាស់។ ២. ចាប់ផ្តើមធ្វើវេបសាយលក់ឡាន   វេបសាយលក់ឡាននៅថ្ងៃអនាគតគឺមានទីផ្សារល្អណាស់ ដោយសារសម័យនេះជាសម័យបច្ចេកវិទ្យាគ្រប់មនុស្សទាំងអស់នៅពេលគេចង់បានអ្វីមួយគឺគេឆែកតាមទូរស័ព្ទហើយ មិនតែប៉ុណ្ណោះមុខរបរនេះជាឱកាសល្អមួយសម្រាប់និស្សិតផ្នែក IT គួរតែរៀនសរសេរវេបសាយលក់ឡានពេលទំនេរនៅពេលយប់។   បើក្រឡកទៅមើល នៅប្រទេសជប៉ុនវិញវេបសាយលក់ឡានគឺកំពុងតែពេញនិយមខ្លាំងណាស់ ហើយបើយើងក្រឡេកមកមើលប្រទេសកម្ពុជាយើងវិញក៏មានប្រជាជនជាច្រើនជិះឡានផងដែរ។ ដូច្នេះនៅពេលដែលនរណាម្នាក់គេចង់ដូរឡានថ្មីគេប្រាកដជាចង់លក់ឡានចាស់ បែបនេះនៅពេលដែលយើងចាប់អារម្មណ៍ចង់ធ្វើវេបសាយលក់ឡាន១ទឹក យើងត្រូវតែចេះទំនាក់ទំនងឱ្យបានច្រើនព្រោះនៅពេល យើងស្គាល់មនុស្សកាន់តែច្រើនយើងអាចបង្ហើបប្រាប់គេថាយើងមានវេបសាយលក់ឡាន១ទឹកឬបង្ហោះតាមបណ្តាញសង្គមឱ្យបានច្រើន ងាយស្រូលនៅពេលដែលអ្នកណាចង់លក់ឡានគេប្រាកដជាទាក់ទងមកយើង ហើយអ្វីដែលកាន់តែពិសេសនោះក្នុងនាមយើងជាអ្នករកស៊ីត្រូវតែមានភាពស្មោះត្រង់ដើម្បីឱ្យគេមានទំនុកចិត្តជាមួយយើង។ ៣. សាកល្បងលក់ផលិតផលបន្តពីគេសិន   បើចង់រកស៊ីធំ ទាំងដែលខ្លួនមានចំណូលកម្រិតនៅឡើយ យើងគួរតែគិចពិចារណាទៅលើការរើសមុខរបរលក់ផលិតផលបន្ត ឬក៏ជាប្រភេទហ្វ្រេនឆាយ(ខ្នាតតូច)ជាដើម។ ព្រោះថាវាជួយកាត់បន្ថយការចំណាយទៅលើដំណើរប្រតិបត្ដិការផ្សេងៗមួយចំនួន និងអាចសន្សំទុនទុកបានទៀតផង៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-07T09:43:35.405Z", "category": "ចាប់ផ្តើមអាជីវកម្ម", "views": 524, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
សេដ្ឋី Warren Buffett៖ ចូលធ្វើការដំបូងកុំគិតពីប្រាក់ខែពេក ផ្ដោតរឿង១នេះ បើចង់មានបាន សល់លុយ សល់ទ្រព្យ	https://business-cambodia.com/articles/in-early-career-do-not-worried-about-salary	សេដ្ឋី Warren Buffett គឺជាស្ដេចវិនិយោគប្រចាំសតវត្សទី២១ ហើយកាលពីពេលថ្មីៗនេះ សេដ្ឋីវ័យ៩៤រូបនេះបានប្រកាសពីការលាងលែងពីតំណែងជានាយកប្រតិបត្តិក្រុមហ៊ុន Berkshire Hathaway។ នៅក្នុងការប្រជុំប្រចាំឆ្នាំភាគហ៊ុនិក លោកបានចែករំលែក បទពិសោធន៍ជាច្រើនទាក់ទងនឹងការវិនិយោគនិងអាជីពការងរ។   ចំពោះអាជីពការងារ សេដ្ឋី Warren Buffett បានផ្ដល់យោបល់ថាពេលចូលប្រឡូកក្នុងការងាដំបូងៗ សូមកុំបារម្មណ៍រឿងប្រាក់ខែពេក តែអ្វីដែលអ្នកគួរផ្ដោតសំខាន់បំផុតនោះគឺ”មនុស្សដែលអ្នកធ្វើការជាមួយ”។ ត្រង់នេះលោកបានបង្ហើបថាអ្វីដែលអ្នកគួរធ្វើគឺស្វែងរកការងារណាដែលអ្នកស្រលាញ់ចូលចិត្ត ហើយធ្វើការឲ្យមនុស្សដែលអ្នកគោរពហើយអាចរៀនសូត្រពីពួកគាត់បាន។   លោកចង់មានន័យថាមុននឹងធ្វើការនៅក្រុមហ៊ុនណាមួយ អ្នកត្រូវមើលទៅលើថៅកែក្រុមហ៊ុនព្រោះពេលអ្នកធ្វើការ អ្នកនឹងទទួលទម្លាប់ពីមនុស្សជុំវិញខ្លួន។ ដូច្នេះបើអ្នកបានចូលធ្វើការជាមួយថៅកែល្អ ក្រុមការងារល្អនិងពូកែ នោះអ្នកនឹងបានរៀនសូត្រពីពួកគាត់ ធ្វើឲ្យអ្នកផ្លាស់ប្ដូរ អភិវឌ្ឍនខ្លួនកាន់តែជោគជ័យ ចំណូលច្រើន អនាគតធូរធារ។   លោកលើកឧទាហរណ៍ពីបទពិសោធន៍ជាក់ស្ដែងរបស់ខ្លួនថា កាលពីចូលធ្វើការដំបូងជាមួយលោក Benjamin Graham ដែលអ្នកគ្រូនិងជាអ្នកប្រឹក្សាធ្វើឲ្យលោកផ្លាស់ប្ដូរ លោកមិនបានគិតពីប្រាក់ខែអ្វីឡើយ តែរហូតដល់ចុងខែលោក Benjamin Grahamក៏ផ្ដល់ប្រាក់ខែឲ្យគាត់។ ប៉ុន្តែអំឡុងធ្វើការជាមួយ Benjamin Graham គឺលោករៀនសូត្របានច្រើនណាស់ពី Benjamin Graham ជាពិសេសទាក់ទងនឹងផ្នត់គំនិតនៃការវិនិយោគហ៊ុនដែលធ្វើឲ្យលោកក្លាយជាសេដ្ឋីដូចសព្វថ្ងៃនេះ៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-07T09:39:08.313Z", "category": "ហិរញ្ញវត្ថុ", "views": 113, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
អស្ចារ្យ! កូនខ្មែរ២រូបនៃសាលារៀន AUPP High School-Foxcroft Academy បានឈ្នះមេដាយមាសគណិតវិទ្យាអន្តរជាតិពីអូស្រា្តលី ក្រោយប្រកួតប្រជែងជាមួយសិស្ស មកពី១៨ប្រទេស	https://business-cambodia.com/articles/aupp-students-nextgen-olympiad-winner-award-	យុវសិស្សកម្ពុជា២រូប ដែលជាសិស្សមកពីសាលារៀន អេយូភីភី ហាយស្គូល ហ្វក់ស៍ក្រហ្វស៍ អាកាដឺមី- AUPP High School-Foxcroft Academy បានឈ្នះមេដាយមាស ពីកម្មវិធី Nextgen Olympiad ប្រារព្ធឡើងនៅប្រទេសអូស្រ្តាលីកាលពីខែមេសាកន្លងទៅ ដោយមានសិស្សនិស្សិតមកពីប្រទេសចំនួន១៨ជុំវិញពិភពលោកចូលរួមប្រកួត។   ក្នុងនោះយុវជន ហេង បញ្ញាវឌ្ឍនៈ ទទួលបានមេដាយមាសជាប់ចំណាត់លេខ១ និង យុវតី ហេង បញ្ញាវត្តី ទទួលបានមេដាយមាសជាប់ចំណាត់ថ្នាក់លេខ៣ ដែលធ្វើការប្រកួតប្រជែង លើប្រធានបទគណិតវិទ្យានិងវិទ្យាសាស្រ្ត។         យ៉ាងណាមិញការខិតខំប្រឹងប្រែងនិងសេចក្តីព្យាយាមរបស់យុវសិស្សទាំងពីរមិនត្រឹមតែបាននាំយកមោទនភាពជូនមាតាបិតាអាណាព្យាបាលនិងសហគមន៍របស់សាលារៀន AUPP School-Foxcroft Academy ប៉ុណ្ណោះទេ លទ្ធផលនេះក៏ជាសមិទ្ធិផលដ៏អស្ចារ្យតំណាងឱ្យ ប្រទេសកម្ពុជានៅលើឆាកអន្តរជាតិផងដែរ។     សូមបញ្ជាក់ថាកម្មវិធី Nextgen Olympiad គឺជាកម្មវិធីប្រកួតប្រជែងអូឡាំពិកពិភពលោកមួយ មានមូលដ្ឋាននៅទីក្រុងស៊ីដនី ប្រទេសអូស្រ្តាលី បង្កើតឡើងសម្រាប់បណ្តុះមនុស្សជំនាន់ក្រោយលើមុខជំនាញភាសាអង់គ្លេស គណិតវិទ្យា វិទ្យាសាស្រ្ត និងបច្ចេកវិទ្យា ដែលលើសពីការប្រកួតប្រជែង។       Nextgen Olympiad គឺជាបណ្តុំកសាងទំនាក់ទំនង ជំរុញការយល់ដឹង និងការបំផុសគំនិតមនុស្សជំនាន់ក្រោយ ឱ្យក្លាយជាពលរដ្ឋសកលដែលមានការទទួលខុសត្រូវខ្ពស់និងវិវត្តន៍ខ្លួនប្រកបដោយចរីភាព។           វិទ្យាល័យ AUPP គឺសាលារៀនឯកជនអន្តរជាតិឈានមុខគេមួយនៅកម្ពុជា ដែលផ្ដល់ជូននូវកម្មវិធីសិក្សាពេញម៉ោង រៀបចំឡើងស្របតាមកម្មវិធីអប់រំថ្នាក់មធ្យមសិក្សានៅសហរដ្ឋអាមេរិកពីថ្នាក់មត្តេយ្យសិក្សាកម្រិតខ្ពស់ (K-3) ដល់ថ្នាក់ទី១២។   បន្ថែមពីលើនេះវិទ្យាល័យ AUPP ក៏មានកម្មវិធីសិក្សាត្រៀមសម្រាប់ថ្នាក់ឧត្តមសិក្សា (College Preparatory Courses) និងកម្មវិធី STEAM ដែលជាកម្មវិធីអប់រំលំដាប់អន្តរជាតិរួមមាន៖ មុខវិជ្ជាវិទ្យាសាស្រ្ត បច្ចេកវិទ្យា វិស្វកម្ម សិល្បៈ និងគណិតវិទ្យា។   គោលបំណងចម្បងនៃកម្មវិធីនេះ គឺផ្ដោតទៅលើការអភិវឌ្ឍ និងបង្ហាត់បង្រៀនសិស្សានុសិស្សឲ្យមានភាពក្លាហានក្នុងការបង្កើតថ្មី ជាពិសេសចូលរួមក្នុងការពិសោធន៍ដោយផ្ទាល់ ចេះដោះស្រាយបញ្ហា និងជំរុញឲ្យសិស្សចេះធ្វើការសហការ ក្នុងការច្នៃប្រឌិត។     សម្រាប់ព័ត៌មានបន្ថែមសូមទាក់ទងទៅកាន់ លេខទំនាក់ទំនងសម្រាប់ថ្នាក់វិទ្យាល័យ៖ ០២៣ ៩០២ ១១១ / ០៧៧ ៥៨៤ ៧៩៧ (តេឡេក្រាម) និងលេខទំនាក់ទំនងសម្រាប់ថ្នាក់បឋមសិក្សា៖ ០៨៦ ៨០២ ១១១ ឬអ៊ីម៉ែល៖ info@hs.aupp.edu.kh ក៏ដូចជាគេហទំព័រ https://www.aupphs-fa.edu.kh/ ។     បច្ចុប្បន្នវិទ្យាល័យ AUPP កំពុងត្រូវបានសាងសង់នៅទីតាំងសំខាន់មួយនៃចំណុចកណ្តាលរាជធានីភ្នំពេញ ដោយមានបំពាក់នូវសម្ភារៈបរិក្ខារទំនើបៗដូចជា ថ្នាក់រៀនឌីជីថល បន្ទប់ពិសោធន៍វិទ្យាសាស្ត្រនិងបច្ចេកវិទ្យា (STEM/Robotics) និងបណ្ណាល័យធំទូលាយ ដែលមានអាសយដ្ឋាននៅ អគារលេខ ៥៧ ផ្លូវលេខ ៧៥ កែងផ្លូវលេខ ៩០ សង្កាត់វត្តភ្នំ ខណ្ឌដូនពេញ រាជធានីភ្នំពេញ៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-07T08:53:08.288Z", "category": "PR", "views": 276, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
សេដ្ឋីមានបានពីការប្រឹងប្រែដោយខ្លួនឯង ប្រាប់ថាទម្លាប់៥ធ្វើឲ្យខ្លួនរកចំណូលបាន សល់ទ្រព្យខ្ទង់លាន$ តែមនុស្សធម្មតាមិនខ្ចីធ្វើសោះ	https://business-cambodia.com/articles/four-rich-habits-you-should-know	លោក Sam Dogen គឺជាសេដ្ឋីម្នាក់និងជាអ្នកនិពន្ធសៀវភៅហិរញ្ញវត្ថុជាច្រើនក្បាលផងដែរ។  ក្លាយជាសេដ្ឋីនៅវ័យ២៨ឆ្នាំនិងឆ្លងកាត់បទពិសោធន៍ពិពន្ធសៀវភៅហិរញ្ញវត្ថុរយៈពេល១៦ឆ្នាំ លោកកត់សម្គាល់ឃើញ ខាងក្រោមនេះគឺជាទម្លាប់ធំៗ៤ដែលធ្វើឲ្យលោកនិងមនុស្សផ្សេងទៀតមានបានក្លាយជាសេដ្ឋខណៈមនុស្សធម្មតាមើលរំលង។   ១. សន្សំនិងវិនិយោគជាប្រចាំ ការសន្សំនិងវិនិយោគជាប់ជានិច្ច ជាប្រចាំធ្វើឲ្យមនុស្សអាចកសាងប្រភពចំណូល កសាងទ្រព្យសម្រាប់ជីវិត។ ត្រង់នេះលោក Sam Dogen បានលើកឡើងថាអ្នកមានគេមិនរងចាំឱកាសល្អឥតខ្ចោះទើបពួកគេវិនិយោគនោះទេ។ ជាក់ស្ដែងពេលមានវិបត្តិគឺជាឱកាសដែលពួកគាត់វិនិយោគដោយទិញដី ទិញអចលនទ្រព្យ និងទិញភាគហ៊ុនក្នុងតម្លៃធូរថ្លៃល្អ។ ជាពិសេសពេលមានវិបត្តិគឺពួកគាត់ប្រើថ្លៃដើមតិចក្នុងការវិនិយោគ ហើយពេលសេដ្ឋកិច្ចងើបឡើងវិញនោះពួកគាត់បានផលចំណេញច្រើនពីការវិនិយោគ។   ផ្ទុយទៅវិញសម្រាប់មនុស្សទូទៅ ពេលមានវិបត្តិពួកគាត់មានការភ័យខ្លាច ហើយអ្នកខ្លះចាប់ផ្ដើមលក់ទ្រព្យ លក់ហ៊ុនចេញដែលកត្តានេះធ្វើឲ្យពួកគាត់បាត់បង់ឱកាសក្នុងការកសាងទ្រព្យសម្បត្តិរយៈពេលវែង។   ២. កសាងចំណូលឲ្យច្រើនប្រភព ការពឹងលើប្រភពចំណូលតែមួយដូចជាប្រាក់ខែគឺអ្នកប្រឈមនឹងហានិភ័យផ្នែកហិរញ្ញវត្ថុគ្រប់ពេលវេលាដោយសារតែពិភពលោកមានការផ្លាស់ប្ដូរយ៉ាងឆាប់រហ័ស និងAI ចូលមកទៀតនោះការងារគឺងាយនឹងប្រឈមហានិភ័យណាស់។ ដូច្នេះបើអ្នកមានប្រភពចំណូលកាន់តែច្រើន អ្នកនឹងកាន់តែមានស្ថិរភាពហិរញ្ញវត្ថុ។ ខាងក្រោមនេះគឺជាប្រភពចំណូលសំខាន់ៗដែលអ្នកមានៗ តែងតែមានហើយក៏អាចចាប់ផ្ដើមគិតគូរកសាងបានពីឥឡីវ។ ចំណូលពីការជួល៖ បានពីការដាក់ជួលអចលនទ្រព្យ ចំណូលភាគលាភ៖ បានពីការវិនិយោគលើផ្សារហ៊ុន ចំណូលពីរបរក្រៅម៉ោង ចំណូលពីការទិញបណ្ណបំណុលនិងដាក់ប្រាក់សន្សំនៅធនាគារ ចំណូលពីការប្រឹក្សាយោប់។   ៣. គិតពីចំណេញខាត អ្នកមានៗតែគិតពីការប្រើប្រាស់លុយឲ្យមានប្រសិទ្ធភាព ប្រើប្រាស់លុយឲ្យចំណេញហើយលុយកាន់តែកើនឡើងជាលំដាប់។ ត្រង់នេះអ្នកមានៗតែងតែដាក់អាទិភាពថាតើគួរយកលុយទៅវិនិយោគលើអ្វីទើបធ្វើឲ្យទ្រព្យពួគគាត់កើនឡើង។   ឧទាហរណ៍ជាជាងយកលុយ៦ម៉ឺនដុល្លារទៅទិញឡាន ពួកគាត់យកលុយលុយ៦ម៉ឺនដុល្លារនេះវិនិយោគលើអ្វីដែលអនាគតទៅទ្រព្យគាត់នឹងកើនឡើង។ ឧទាហរណ៍បើយក៦ម៉ឹនដុល្លារទៅវិនិយោគលើផ្សារហ៊ុនដែលបានអត្រាចំណេញប្រចាំឆ្នាំ៨% នោះ១០ឆ្នាំក្រោយលុយអ្នកនឹងកើនដល់១៣ម៉ឺនដុល្លារ។   ៤. មានជឿថាខ្លួននឹងក្លាយជាអ្នកមាន  ចំពោះចំណុចទាំង៣ដែលបានរៀបរាប់លើគឺសុទ្ធតែជារឿងដែលយើងធអាចអនុវត្តបាន តែសម្រាប់ចំណុចទី៤នេះវិញគឺទាក់ទងនឹងផ្នត់គំនិតរបស់យើង។  ត្រង់នេះអ្នកត្រូវមានផ្នត់គំនិត មានជំនឿលើខ្លួនថានឹងក្លាយជាអ្នកមាន សល់លុយ សល់ទ្រព្យ។   ត្រូវចាំថាភាពខុសគ្នារវាងអ្នកមានលុយ សល់ទ្រព្យនិងអ្នកគ្មានអ្វីសោះគឺវាទាក់ទងនឹងផ្នត់គំនិតនេះឯង។ អ្នកត្រូវជឿជាក់ថាអ្នកនឹងអាចសល់លុយ សល់ទ្រព្យ។ សូមគិតថាលោកពិភាពនេះមានសេដ្ឋីរាប់លាននាក់ ចុះហេតុអ្វីអ្នកមិនអាចក្លាយជាសេដ្ឋីដូចគេ?     មនុស្សជាច្រើនអាចមានបានដោយសារតែខិតខំប្រឹងប្រែងពោលគឺបើគេវិនិយោគខុស គេនឹងរៀនពីកំហុសហើយរកផ្លូវថ្មីដើម្បីឲ្យធ្វើឲ្យគេចំណេញ។ បើមិនអាចសុំគេឡើងប្រាក់ខែបាន គេនឹងឈប់ធ្វើការងារហើយចេញរកស៊ីដោយខ្លួនឯង៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-07T08:32:48.106Z", "category": "ហិរញ្ញវត្ថុ", "views": 515, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ល្អណាស់! ក្រុមហ៊ុនបោះដុំធំជាងគេរបស់អង់គ្លេស ចាប់អារម្មណ៍ចង់ទិញផលិតផលកែច្នៃ២មុខនេះ ពីកម្ពុជា ទៅក្រៅប្រទេស	https://business-cambodia.com/articles/whitworths-buy	កាលពីថ្មីៗនេះ ឯកឧត្តម សំហេង បូរ៉ា រដ្ឋលេខាធិការក្រសួងពាណិជ្ជកម្ម និងជាប្រធានក្រុមការងារជំរុញការនាំចេញ បានទទួលជួបពិភាក្សាការងារជាមួយតំណាងក្រុមហ៊ុន Whitworths ដែលជាក្រុមហ៊ុនមានមូលដ្ឋាននៅចក្រភពអង់គ្លេសឯកទេសក្នុងការនាំចូល និងចែកចាយ គ្រាប់ធញ្ញជាតិ និងផ្លែឈើសម្ងួត ក្នុងគោលបំណងពង្រីកទំនាក់ទំនងពាណិជ្ជកម្ម និងបន្តកិច្ចសហប្រតិបត្តិការជាមួយក្រុមការងារជំរុញការនាំចេញ។   នៅក្នុងជំនួបនេះ ក្រុមហ៊ុន Whitworths បានបង្ហាញពីចំណាប់អារម្មណ៍ក្នុងការទទួលទិញផលិតផលកសិ-កែច្នៃពីកម្ពុជា ដោយផ្តោតសំខាន់លើផលិតផលគ្រាប់ស្វាយចន្ទី និងផ្លែឈើស្ងួត ដើម្បីចែកចាយនៅក្នុងទីផ្សារចក្រភពអង់គ្លេស។ ជាមួយគ្នានោះដែរ លោក Jesse McCaul ដែលជាទីប្រឹក្សាក្រសួងមហាផ្ទៃ បានមានប្រសាសន៍ថា នៅក្នុងដំណើរទស្សនៈកិច្ចនៅកម្ពុជាលើកនេះ ក្រុមហ៊ុន Whitworths មានគោលបំណងធំៗចំនួន២ ដោយទីមួយគឺចង់ទិញគ្រាប់ស្វាយចន្ទីរ ចំណែកទី២ គឺចង់ទិញដំណាប់ស្វាយពីកម្ពុជា។   ទោះបីជាយ៉ាងណាក៏ដោយ សម្រាប់លក្ខខណ្ឌមួយចំនួននៃការទិញគ្រាប់ស្វាយចន្ទីរពីខ្មែរទៅអង់គ្លេសនេះ គឺមានលក្ខខណ្ឌតឹងរឹងបន្តិចហើយពោលគឺឆ្លងកាត់ការត្រួតពិនិត្យច្រើន ហើយនៅពេលនេះក្រុមហ៊ុន Whitworths ក៏បានចាប់អារម្មណ៍ចង់ទិញគ្រាប់ស្វាយចន្ទីរនៅក្នុងខេត្តស្ទឹងត្រែងដែលជាខេត្តដ៏មានសក្តានុពលជាងគេផងដែរ។ ចុះបងប្អូនមានដឹងទេ ថាតើមូលហេតុអ្វីបានជាគ្រាប់ស្វាយចន្ទីរបស់ខ្មែរយើងតែងតែមានក្រុមហ៊ុនក្រៅប្រទេសចាប់អារម្មណ៍ចង់នាំចេញច្រើន ដោយសារតែគ្រាប់ស្វាយចន្ទីររបស់ខ្មែរយើងគឺមានរសជាតិឆ្ងាញ់ប្លែកពីគេ មួយវិញទៀតគ្រាប់ស្វាយចន្ទីរខ្មែរយើងមានគុណភាពខ្ពស់ហើយក៏ជាអាហារជួយទៅដល់សុខភាព ដូច្នេះហើយទើបមានបរទេសចាប់អារម្មណ៍ចង់ទិញច្រើន។ គួរជម្រាបថា ក្រុមហ៊ុន Whitworths គឺជាក្រុមហ៊ុនរបស់អង់គ្លេស ហើយក៏ជាក្រុមហ៊ុនបោះដុំគ្រាប់សណ្តែក គ្រាប់ស្វាយចន្ទីរ ដែលមានអាយុកាលជាង ១០០ឆ្នាំនៅក្នុងទីផ្សារសហរដ្ឋអាមេរិក ខណៈនាពេលនេះក្រុមហ៊ុន Whitworths ក៏កំពុងចាប់អារម្មណ៍ចង់ទិញគ្រាប់ស្វាយចន្ទីនិងដំណាប់ស្វាយពីកម្ពុជាផងដែរ៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-07T07:39:05.171Z", "category": "ចាប់ផ្តើមអាជីវកម្ម", "views": 776, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
រដ្ឋបាលលោក Trump នឹងផ្តល់ប្រា.ក់ ១០០០ដុ.ល្លារ ដល់ជនអន្តោប្រវេសន៍ខុសច្បា.ប់ បើស្ម័គ្រចិត្តធ្វើរឿង១នេះ	https://business-cambodia.com/articles/migrants-in-usa	រដ្ឋបាលលោក Donald Trump នឹងផ្តល់ប្រាក់ឧបត្ថម្ភចំនួន ១,០០០ ដុល្លារ និងជំនួយការធ្វើដំណើរដល់ជនអន្តោប្រវេសន៍ខុសច្បាប់ដែលស្ម័គ្រចិត្តចាកចេញពីសហរដ្ឋអាមេរិក ដោយខ្លួនឯង និងត្រឡប់ទៅស្រុកកំណើតវិញ។ នេះបើយោងតាមទីភ្នាក់ងារសារព័ត៌មាន Reuters ចុះថ្ងៃទី ០៦ ខែ ឧសភា ឆ្នាំ២០២៥។   ក្រសួងសន្តិសុខអាមេរិក (DHS) បានបញ្ជាក់ថា ការស្ម័គ្រចិត្តនេះ នឹងត្រូវធ្វើតាមរយ:កម្មវិធីទូរស័ព្ទមួយហៅថា CBP Home ដើម្បីប្រាប់រដ្ឋាភិបាលថា ពួកគេមានគម្រោងត្រឡប់ទៅស្រុកកំណើតវិញ ដោយនឹងទទួលបានជំនួយហិរញ្ញវត្ថុ ក៏ដូចជាការរ៉ាប់រងថ្លៃធ្វើដំណើរ និងមិនត្រូវបានអាជ្ញាធរចាប់ខ្លួននោះទេ។ ប៉ុន្តែបើពួកគេគេចវេស ហើយបន្តរស់នៅក្នុងសហរដ្ឋអាមេរិកដោយខុសច្បាប់ នឹងត្រូវចាប់ខ្លួន រួមទាំងពិន័យជាទឹកប្រាក់ ១៧,០០០ដុល្លារ ក្នុងម្នាក់។   គួរជម្រាបផងដែរថា ចាប់តាំងពីថ្ងៃទី ២០ ខែមករា រហូតមកដល់បច្ចុប្បន្ន DHS បានរាយការណ៍ថា រដ្ឋបាលរបស់ប្រធានាធិបតី Donald Trump បានបណ្តេញជនអន្តោប្រវេសន៍ចំនួន ១៥២,០០០ នាក់ ខណៈដែលក្នុងអាណត្ពិដ្ឋបាលលោក Joe Biden បានបណ្តេញចេញចំនួន ១៩៥,០០០ នាក់ ក្នុងរយៈពេល ៣ខែ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:51", "date_created": "2025-05-07T07:32:09.973Z", "category": "ហិរញ្ញវត្ថុ", "views": 305, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ដីទំហំជាង ២០០ ហិកតានៅរាជធានីភ្នំពេញ ត្រូវបានកាត់ចូលទៅកាន់ខេត្ដកណ្ដាល	https://business-cambodia.com/articles/land-phnom-penh-and-kandal	ផ្ទៃដីទំហំជាង ២០០ ហិកតាដែលស្ថិតនៅក្នុងរាជធានីភ្នំពេញ  ត្រូវបានកាត់ឲ្យស្ថិតនៅក្នុងការគ្រប់គ្រងរបស់រដ្ឋបាលខេត្ដកណ្ដាលវិញ។ នេះបើតាមព្រះរាជក្រឹត្យដែលចុះហត្ថលេខាដោយសម្តេចតេជោ ហ៊ុន សែន ក្នុងឋានៈជាប្រមុខរដ្ឋស្តីទី កាលពីថ្ងៃទី១៣ ខែមីនា ឆ្នាំ២០២៥។ យោងតាមខ្លឹមសារនៅក្នុងព្រះរាជក្រឹត្យនោះសរសេរថា «ត្រូវបានកែសម្រួលព្រំប្រទល់រដ្ឋបាលរវាងរាជធានីភ្នំពេញ និងខេត្តកណ្តាល ដោយកាត់យកផ្ទៃដីទំហំ ២២៦ហិកតា ១ ៩៤០ម៉ែត្រការ៉េ (ដីគោកទំហំ ១៨១ហិកតា ៥ ០១៤ម៉ែត្រការ៉េ និងថ្ងៃទឹកទំហំ ៤៨ហិកតា ៦ ៩២៦ម៉ែត្រការ៉េ) ពីភូមិជ្រោយអំពិល១ សង្កាត់ក្បាលកោះ ខណ្ឌច្បារអំពៅ រាជធានីភ្នំពេញ មកឱ្យស្ថិតក្រោម ការគ្រប់គ្រងរបស់ភូមិកោះប្រាក់ ឃុំភូមិធំ ស្រុកកៀនស្វាយ ខេត្តកណ្តាល»។     ផ្អែកតាមការកែសម្រួននេះ ព្រំប្រទល់រដ្ឋបាលរវាងរាជធានីភ្នំពេញ និងខេត្តកណ្តាល ត្រូវបានកំណត់ ដូចមានក្នុងផែនទីជាឧបសម្ព័ន្ធនៃព្រះរាជក្រឹត្យនេះ។ បទប្បញ្ញត្តិទាំងឡាយណាដែលផ្ទុយនឹងព្រះរាជក្រឹត្យនេះ ត្រូវទុកជានិរាករណ៍។	{ "spider_name": "businesscambodia", "scrape_at": "2025-06-14_19:39:51", "date_created": "2025-05-07T06:09:16.199Z", "category": "អចលនទ្រព្យ", "views": 11831, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ដីត្រូវប៉ាន់ មនុស្សមានការងារធ្វើ! ក្រុមហ៊ុនធំ២ ស្នើសុំវិនិយោគរោងចក្រថ្មីនៅខេត្ដមួយនេះ	https://business-cambodia.com/articles/new-factory-in-takeo-province-25	ជាដំណឹងរីករាយមួយសម្រាបពលរដ្ឋក្នុងខេត្ដតាមកែវ ខណៈថ្មីៗនេះ ក្រុមហ៊ុនចំនួន ២ រួមមាន៖ ក្រុមហ៊ុន ចុង វ៉ី (ខេមបូឌា) មេនូហ្វេកឆឺរីង ឯ.ក (Chong Wei (Cambodia) Manufacturing Co., Ltd.) និងក្រុមហ៊ុន យីនរួយ អ៉ិនថេលីជេន តិចណូទ្បូជី ឯ.ក (Yinrui Intelligence Technology Co., Ltd.) បានធ្វើការស្នើសុំវិនិយោគបង្កើតរោងចក្រនៅក្នុងភូមិសាស្ដ្រខេត្ដរបស់ខ្លួន។ ដោយរោងចក្រដែលក្រុមហ៊ុនទាំង ២ ស្នើសុំវិនិយោគនេះរួមមាន៖   ១.ក្រុមហ៊ុន ចុង វ៉ី (ខេមបូឌា) មេនូហ្វេកឆឺរីង ឯ.ក៖ ស្នើសុំវិនិយោគរោងចក្រផលិតកាបូប វ៉ាលី និងប្រអប់គ្រប់ប្រភេទ មានទីតាំងស្ថិតនៅភូមិឃ្លាំងសម្បត្តិ ឃុំពត់សរ ស្រុកបាទី ខេត្តតាកែវ។   ២.ក្រុមហ៊ុន យីនរួយ អ៉ិនថេលីជេន តិចណូទ្បូជី ឯ.ក រោងចក្រផលិត និង ផ្គុំដំទ្បេីងសម្ភារ:ប្រេីប្រាស់ក្នុងផ្ទះ សម្ភារៈប្រេីប្រាស់ក្នុងផ្ទះបាយធ្វេីពីលោហធាតុ ផលិតផលប្លាស្ទិក និងគ្រឿងបន្ទាប់បន្សំ ស្ថិតនៅភូមិក្រាំងលាវ ឃុំក្រាំងលាវ ស្រុកបាទី ខេត្តតាកែវ។     យោងតាមការចុះផ្សាយពីរដ្ឋបាលខេត្ដតាកែវ កាលពីថ្ងៃទី៥ ខែឧសភា ឆ្នាំ២០២៥ លោក ញ៉ែម ស្រស់ អភិបាលរងខេត្ត និងជាអនុប្រធានអនុគណៈកម្មាធិការវិនិយោគខេត្តតាកែវ តំណាង ឯកឧត្តមអភិបាលខេត្ត និងជាប្រធានអនុគណៈកម្មាធិការវិនិយោគខេត្ត បានអញ្ជេីញចុះពិនិត្យទីតាំងស្នេីសុំវិនិយោគបង្កេីតរោងចក្រ ២ ទីតាំងខាងលើនេះផងដែរ។   សូមជម្រាបថា នៅមួយរយៈចុងក្រោយនេះខេត្ដតាកែវគឺទទួលបានការវិនិយោគ និងស្នើសុំវិនិយោគជាច្រើនពីក្រុមហ៊ុនក្នុងស្រុក និងក្រៅប្រទេស។ ជាក់ស្ដែងយោងតាមរបាយការណ៍របស់ក្រុមប្រឹក្សាអភិវឌ្ឍន៍កម្ពុជា ហៅកាត់ថា CDC នៅក្នុងមេសា កន្លងទៅនេះខេត្ដតាមកែវក៏ទទួលបានគម្រោងវិនិយោគចំនួន ៧ បន្ថែមទៀតផងដែរ៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-07T04:24:15.899Z", "category": "អចលនទ្រព្យ", "views": 4874, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
កម្រមានអ្នកដឹង! នេះជាប្រាក់ខែ របស់នាយករដ្ឋមន្ត្រីកម្ពុជា ថៃ និងរៀតណាម ក្នុងឆ្នាំ២០២៥	https://business-cambodia.com/articles/salary-of-pm-in-3-countries	នៅក្នុងប្រទេសនីមួយៗ ប្រាក់ខែរបស់នាយករដ្ឋមន្ត្រីជាប្រភពចំណូលផ្លូវការសំខាន់មួយ ដែលមានការបែងចែកខុសៗគ្នា ដោយផ្អែកលើសេដ្ឋកិច្ចជាតិ និងគោលនយោបាយរបស់រាជរដ្ឋាភិបាល។ ខាងក្រោមនេះគឺជាប្រាក់ខែ របស់នាយករដ្ឋមន្ត្រីថៃ វៀតណាម និងកម្ពុជា ក្នុងឆ្នាំ២០២៥៖   ១/. នាយករដ្ឋមន្ត្រីថៃ៖ នៅប្រទេសថៃ នាយករដ្ឋមន្ត្រីមានប្រាក់ខែផ្លូវការប្រមាណ ១២៥,៥៩០ បាត ក្នុងមួយខែ ដែលស្មើនឹងប្រហែល ៣,៦៧៦ ដុល្លារ។ ប្រាក់ខែនេះបែងចែកជា ប្រាក់ខែគោល ៧៥,៥៩០ បាត (ប្រហែល ២,២១៥ ដុល្លារ) និង ប្រាក់ឧបត្ថម្ភថ្នាក់ដឹកនាំ ៥០,០០០ បាត (ប្រហែល ១,៤៦៤ ដុល្លារ)។   ទោះជាយ៉ាងណា នាយករដ្ឋមន្ត្រីថៃបច្ចុប្បន្ន លោកស្រី Paetongtarn Shinawatra ក៏បានប្រកាសអំពីទ្រព្យសម្បត្តិរបស់ខ្លួនសរុបមានតម្លៃដល់ទៅ ៤០៦ លានដុល្លារឯណោះ ដែលប្រភពចំណូលធំភាគច្រើនបានមកពី ការវិនិយោគ ឬការបំពេញតួនាទីផ្សេងទៀតនៅវិស័យឯកជន។ នេះបើយោងតាមការចេញផ្សាយរបស់ Nation Thailand។     ២/. នាយករដ្ឋមន្ត្រីវៀតណាម៖ ទទួលបានប្រាក់ខែប្រចាំខែប្រមាណ ២៩,២៥០,០០០ ដុង ដែលស្មើនឹងប្រហែល ១,១៥០ ដុល្លារ។ ប្រសិនបើគិតប្រចាំឆ្នាំ ស្មើនឹង ១៣,៨០០ ដុល្លារ។ ប្រាក់ខែនេះបង្កើតឡើងតាមរយៈការគ្រប់គ្រងរបស់រដ្ឋសភា និងគ្មានការកើនឡើងឡើយក្នុងឆ្នាំ ២០២៥ ដោយសារសេចក្តីសម្រេចរបស់រដ្ឋសភាបានបន្តឲ្យប្រាក់ខែគោលស្ថិតនៅថេរដដែល។ នេះបើយោងតាមការចេញផ្សាយរបស់ Vietan Law។     ៣/. នាយករដ្ឋមន្ត្រីកម្ពុជា៖ នាយករដ្ឋមន្ត្រីកម្ពុជាបច្ចុប្បន្នមានប្រាក់ខែផ្លូវការប្រហែល ១០ លានរៀលក្នុងមួយខែ ដែលស្មើនឹងប្រហែល ២,៤៩០ ដុល្លារ។ ប្រសិនបើគិតជាប្រចាំឆ្នាំ ស្មើនឹង ២៩,០០០ ដុល្លារ។ ប្រាក់ខែនេះត្រូវបានកំណត់ជាផ្លូវការដោយរដ្ឋាភិបាល និងជាសាច់ប្រាក់ផ្ទាល់មិនរួមបញ្ចូលប្រាក់បន្ថែមផ្សេងៗដូចជា ប្រាក់ឧបត្ថម្ភអាណិត និងប្រាក់សម្រាប់ការបំពេញភារកិច្ចពិសេសឡើយ។   គួរជម្រាបផងដែរថា ក្នុងឆ្នាំ២០២៥ រាជរដ្ឋាភិបាលកម្ពុជា បានដំឡើងប្រាក់បៀវត្ស ជូនមន្ត្រីរាជការ-កម្លាំងប្រដាប់អាវុធ ក្នុងរង្វង់៣% ដែលកំណើននេះ លើសពីអត្រាអតិផរណា ដែលបានប៉ាន់ស្មានត្រឹម២.៥%។ នេះបើយោងតាមសេចក្តីព្រាងច្បាប់ស្តីពីហិរញ្ញវត្ថុ សម្រាប់ការគ្រប់គ្រងឆ្នាំ២០២៥ ចេញផ្សាយដោយក្រសួងសេដ្ឋកិច្ច និងហិរញ្ញវត្ថុ៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:51", "date_created": "2025-05-07T04:13:16.205Z", "category": "ហិរញ្ញវត្ថុ", "views": 12099, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ចំណេញបានប៉ុន្មាន? តស់មកដឹងពីប្រាក់ចំណេញរបស់ធនាគារ អេស៊ីលីដានិងABA ដែលរកបានក្នុង១ឆ្នាំ	https://business-cambodia.com/articles/the-profit-of-acelda-bank-aba-bank-in-2024	ធនាគារ អេស៊ីលីដា និងធនាគារ ABA គឺជាធនាគារពាណិជ្ជធំបំផុតនៅកម្ពុជាបើគិតពីទំហំនៃទ្រព្យសកម្មហើយក្នុងមួយឆ្នាំៗធនាគារទាំងនេះរកស៊ីចំណេញបានលុយរាប់រយលានដុល្លារហើយក៏បានរួមចំណែកជួយដល់កំណើតសេដ្ឋកិច្ចកម្ពុជាផងដែរ។   ខាងក្រោមនេះគឺ Business Cambodia នឹងបង្ហាញពីតួលេខសំខាន់ៗដែលធនាគារធំទាំង២នេះសម្រេចបានកាលពីឆ្នាំ២០២៤កន្លងទៅរួមទាំងប្រាក់ចំណេញផងដែរ។   ១. ធនាគារ ABA បើយោងតាមរបាយការណ៍ប្រចាំឆ្នាំ២០២៤នេះ ធនាគារ ABA មានទ្រព្យសកម្មចំនួន១៣.៨ពាន់លានដុល្លារកើនឡើងចំនួន១៩.៨% បើធៀបនឹងឆ្នាំ២០២៣កន្លងទៅ។ នៅក្នុងនោះដែរប្រាក់បញ្ញើរបស់ABA ឡើងដល់១១ពាន់លានដុល្លារកើនឡើងចំនួន១៩.៣%។ ចំពោះតួលខដែលគួរឲ្យចាប់អារម្មណ៍នោះគឺប្រាក់ចំណេញប្រចាំឆ្នាំ២០២៤ ដោយត្រឹមបំណាច់ឆ្នាំ២០២៤ ធនាគារ ABA រកស៊ីចំណេញរហូតដល់ទៅ២៩៩.៦លានដុល្លារកើនឡើងចំនួន៨.៣%បើធៀបនឹងប្រាក់ចំណេញកាលពីឆ្នាំ២០២៣។ ចំណែកប្រាក់កម្ចីដែលបញ្ចេញឲ្យអតិថិជនមានរហូតដល់ទៅ៨.៧ពាន់លានដុល្លារនិងចំនួនគណនីមានជិត៦លានមគណនី។   ១. ធនាគារ អេស៊ីលីដា គិតត្រឹមចុងឆ្នាំ២០២៤កន្លងទៅនេះធនាគារ អេស៊ីលីដារកស៊ីចំណេញបានចំនួន១២១លានដុល្លារដែលជាប្រាក់ចំណេញដែលនឹងត្រូវផ្ដល់ជូនម្ចាស់ភាគហ៊ុនិក។   ចំពោះសមតុល្យឥណទានសរុបមានប្រមាណជា៧.១១ពាន់លានដុល្លារដោយក្នុងនោះមានឥណទានចំនួន១.៤៦ពាន់លានដុល្លារជាឥណទានដែលផ្ដល់ឲ្យវិស័យកសិកម្ម។ ចំពោះប្រាក់បញ្ញើឡើងដល់ជាង៨.៣ពាន់លានដុល្លារ ចំណែកទ្រព្យសកម្មរបស់ធនាគារចាស់វស្សាមួយនេះកើនដល់ជាង១០.៨ពាន់លានដុល្លារ។   គួរបញ្ជាក់ផងដែរ ធនាគារ អេស៊ីលីដាគឺជាធនាគារដែលបានចុះបញ្ជីលក់ភាគហ៊ុនជាសាធារណៈនៅលើផ្សារមូលបត្រកម្ពុជាដែលជាផ្សារភាគហ៊ុនកម្ពុជា។ ដូច្នេះប្រជាជនទូទៅសុទ្ធតែអាចទិញហ៊ុនធនាគារ អេស៊ីលីដាដើម្បីរកចំណូលបន្ថែមតាមរយៈហ៊ុនឡើងថ្លៃលក់យកប្រាក់ចំណេញនិងចំណូលពីភាគលាភ។    តម្លៃហ៊ុន អេស៊ីលីដានៅលើផ្សារហ៊ុនបច្ចុប្បន្ននេះត្រូវបានគេជួញដូរក្នុងតម្លៃ៦,៩០០រៀលក្នុងមួយហ៊ុន។ ចង់ដឹងបន្ថែមពីរបៀបទិញហ៊ុន អេស៊ីលីដាលើផ្សារហ៊ុនអាចចូលគ្រុបតេឡេក្រាម: https://t.me/toeuy_hong	{ "spider_name": "businesscambodia", "scrape_at": "2025-06-14_19:39:51", "date_created": "2025-05-07T04:02:01.319Z", "category": "ហិរញ្ញវត្ថុ", "views": 470, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ត្រៀមម៉ាស៊ីនភ្លើង!ចាប់ពីស្អែកដល់ថ្ងៃអាទិត្យ តំបន់មួយចំនួននឹងរអាក់រអួលភ្លើង តាមពេលវេលាទាំងនេះ	https://business-cambodia.com/articles/edc-update-electricity-news-	ចាប់ពីថ្ងៃទី០៨ ដល់ថ្ងៃអាទិត្យទី១១ ខែឧសភា ឆ្នាំ២០២៥ អគ្គិសនីកម្ពុជា នឹងអនុវត្តការងារជួសជុល ផ្លាស់ប្តូរដំឡើងបរិក្ខារ និងរុះរើគន្លងខ្សែបណ្តាញដើម្បីបង្កលក្ខណៈងាយស្រួលដល់ការដ្ឋានពង្រីកផ្លូវ នៅតាមតំបន់ក្នុងសង្កាត់/ខណ្ឌមួយចំនួន។ ក្នុងនោះអគ្គិសនីកម្ពុជាបានជូនដំណឹងថា ដោយសារការងារជួសជុលនឹងថែទាំនេះអាចនឹងធ្វើឲ្យការផ្គត់ផ្គង់អគ្គិសនីនៅតំបន់មួយចំនួនមានការ អាក់រអួលភ្លើងរយៈពេលខ្លី ទៅតាមពេលវេលាកំណត់ដូចខាងក្រោមនេះ៖   ១. ថ្ងៃព្រហស្បតិ៍ទី០៨ ខែឧសភា ឆ្នាំ២០២៥:   (ក)-ក្នុងចន្លោះម៉ោង០៨ម៉០០ ដល់ម៉ោង១៣ម៉០០ នៅ:   ១-ខណ្ឌសែនសុខ៖ តំបន់ភ្លើងមួយចំនួនដែលស្ថិតនៅក្នុងសង្កាត់ឈ្មួញ (សាខាអូរដើម)   (ខ)-ក្នុងចន្លោះម៉ោង០៨ម៉០០ ដល់ម៉ោង១៦ម៉០០ នៅ:   ១-ខណ្ឌទួលគោក៖ តំបន់ភ្លើងលេខ អូរបែកក្អម) PT262 ស្ថិតនៅក្នុងសង្កាត់បឹងសាឡាង   ២-ខណ្ឌសែនសុខ៖ តំបន់ភ្លើងលេខ P1172, P2907, P4313, P4392, P4518, P4595 រួមទាំងតំបន់ភ្លើងមួយចំនួនដែលស្ថិតនៅក្នុងសង្កាត់ទឹកថ្លា អូរបែកក្អម សង្កាត់ក្រាំងធ្នង់ (សាខាអូរបែកក្អម និងសាខាអូរដើម)   ៣-ខណ្ឌព្រែកព្នៅ៖ តំបន់ភ្លើងលេខ P3958 ស្ថិតនៅក្នុងសង្កាត់គោករកា (សាខាអូរដើម)   ៤-ខណ្ឌកំបូល៖ តំបន់ភ្លើងមួយចំនួនដែលស្ថិតនៅក្នុងសង្កាត់កន្ទោក សង្កាត់ភ្លើងឆេះរទេះ (សាខាអូរដើម)។     ២.ថ្ងៃសុក្រទី០៩ ខែឧសភា ឆ្នាំ២០២៥:   (ក)-ក្នុងចន្លោះម៉ោង០៨ម៉០០ ដល់ម៉ោង១៣ម៉០០ នៅ:   ១-ខណ្ឌបឹងកេងកង៖ តំបន់ភ្លើងលេខ OP118 ស្ថិតនៅក្នុងសង្កាត់បឹងកេងកងទី១ (សាខា ចាក់អង្រែក្រោម)   ២-ខណ្ឌឫស្សីកែវ៖ តំបន់ភ្លើងមួយចំនួនដែលស្ថិតនៅក្នុងសង្កាត់ទួលសង្កែទី១ សង្កាត់ទួលសង្កែទី២(សាខាវត្តភ្នំ)   ៣-ខណ្ឌពោធិ៍សែនជ័យ៖ តំបន់ភ្លើងលេខ ប.ត672 រួមទាំងតំបន់ភ្លើងមួយចំនួនដែលស្ថិតនៅក្នុង សង្កាត់ចោមចៅទី២ ទួលពង្រ) សង្កាត់ចោមចៅទី៣(សាខាអូរដើម និងសាខាទួលពង្រ)   (ខ)-ក្នុងចន្លោះម៉ោង០៨ម៉០០ ដល់ម៉ោង១៦ម៉ ០០ នៅ:   ១-ខណ្ឌឫស្សីកែវ៖ តំបន់ភ្លើងលេខ P1418, P3508 ស្ថិតនៅក្នុងសង្កាត់ទួលសង្កែទី២ (សាខា អូរបែកក្អម)   ២-ខណ្ឌសែនសុខ៖ តំបន់ភ្លើងលេខ P3521 ស្ថិតនៅក្នុងសង្កាត់ក្រាំងធ្នង់ រួមទាំងតំបន់មួយចំនួនដែលស្ថិតនៅក្នុងសង្កាត់ភ្នំពេញថ្មី សង្កាត់ឃ្មួញ (សាខាអូរបែកក្អម និងសាខាអូរដឹម)   ៣-ខណ្ឌមានជ័យ៖ តំបន់ភ្លើងលេខ P1739 ស្ថិតនៅក្នុងសង្កាត់ស្ទឹងមានជ័យទី២(សាខា ទួលពង្រ)   ៤-ខណ្ឌពោធិ៍សែនជ័យ៖តំបន់ភ្លើងលេខ P4352, P4353 ស្ថិតនៅក្នុងសង្កាត់ត្រពាំងក្រសាំង (សាខាអូរដើម)   ៥-ខណ្ឌកំបូល៖ តំបន់ភ្លើងមួយចំនួនដែលស្ថិតនៅក្នុងសង្កាត់កំបូល(សាខាអូរដើម)   ៦-ខណ្ឌច្បារអំពៅ៖ តំបន់ភ្លើងមួយចំនួនដែលស្ថិតនៅក្នុងសង្កាត់ច្បារអំពៅទី១ សង្កាត់និរោធ សង្កាត់ព្រែកប្រា (សាខាចាក់អង្រែក្រោម)។   ៣.ថ្ងៃសៅរ៍ទី១០ ខែឧសភា ឆ្នាំ២០២៥   (ក)-ក្នុងចន្លោះម៉ោង០៨០០០ ដល់ម៉ោង១៣ម៉០០ នៅ:   ១-ខណ្ឌសែនសុខ៖ តំបន់ភ្លើងលេខ អូអូបែកក្អម) ប.គ982 ស្ថិតនៅក្នុងសង្កាត់អូរបែកក្អម (សាខាអូរបែកក្អម)   ២-ខណ្ឌបឹងកេងកង តំបន់ភ្លើងលេខ ប.ត468 ស្ថិតនៅក្នុងសង្កាត់បឹងកេងកងទី២(សាខា ចាត់អង្រែក្រោម)   ៣-ខណ្ឌចំការមន៖ តំបន់ភ្លើងលេខ PT591 ស្ថិតនៅក្នុងសង្កាត់ទួលទំពូងទី១ (សាខាចាក់អង្រែក្រោម)   (ខ)-ក្នុងចន្លោះម៉ោង០៨ម៉០០ ដល់ម៉ោង១៦៤០០ នៅ:   ១-ខណ្ឌមានជ័យ៖ តំបន់ភ្លើងលេខ ប.គ361 ស្ថិតនៅក្នុងសង្កាត់បឹងទំពន់ទី២(សាខា ទួលពង្រ)   ២-ស្រុកអង្គស្នួល ខេត្តកណ្តាល៖ តំបន់ភ្លើងមួយចំនួនដែលស្ថិតនៅក្នុងឃុំបែកចាន ឃុំក្រាំងម្នាក់ (សាខាអូរដឹម )   ៤. ថ្ងៃអាទិត្យទី១១ ខែឧសភា ឆ្នាំ២០២៥:   (ក)-ក្នុងចន្លោះម៉ោង០៨ម៉០០ ដល់ម៉ោង១៣ម០០ នៅ:   ១-ខណ្ឌសែនសុខ៖ តំបន់ភ្លើងមួយចំនួនដែលស្ថិតនៅក្នុងសង្កាត់ក្រាំងធ្នង់ សង្កាត់គោកឃ្លាង សង្កាត់ឈ្មួញ (សាខាអូរដឹម)   (ខ)-ក្នុងចន្លោះម៉ោង០៨ម៉០០ ដល់ម៉ោង១៦ម៉០០ នៅ:   ១-ខណ្ឌសែនសុខ៖ តំបន់ភ្លើងលេខ P1314, P1315, P2097, P2122, P2409, P4314, P4755 ស្ថិតនៅក្នុងសង្កាត់ក្រាំងធ្នង់ សង្កាត់ឈ្មួញ(សាខាអូរដឹម)   ២-ខណ្ឌជ្រោយចង្វារ៖ តំបន់ភ្លើងលេខ P2345 រួមទាំងតំបន់ភ្លើងមួយចំនួនដែលស្ថិតនៅក្នុង សង្កាត់ជ្រោយចង្វារ សង្កាត់ព្រែកតាសេក(សាខាវត្តភ្នំ)   ៣-ខណ្ឌព្រែកព្នៅ៖ តំបន់ភ្លើងលេខ P898, P2773, P3522, P3544, P3794, 14259 ស្ថិតនៅក្នុងសង្កាត់គោករកា សង្កាត់ព្រែកព្នៅ (សាខាអូរដើម និងសាខាវត្តភ្នំ)   អាស្រ័យហេតុនេះ សូមអតិថិជនមេត្តាអនុគ្រោះ ដើម្បីចូលរួមដល់ការងារតំហែទាំនិងផ្លាស់ប្តូរដំឡើងបរិក្ខារនានា របស់អគ្គិសនីកម្ពុជាផង៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-07T03:53:11.380Z", "category": "ព័ត៌មានថ្មីៗ", "views": 1254, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្រសួងសុខាភិបាល ប្រកាសពីរោគសញ្ញាជំងឺឈា.មខ្មៅ ដែលចម្លងតាមសាច់សត្វ កំពុងឆ្លងនៅប្រទេសថៃ	https://business-cambodia.com/articles/public-health-news-	ក្រសួងសុខាភិបាលនៃព្រះរាជាណាចក្រកម្ពុជា នៅថ្ងៃទី០៦ ខែឱសភា បានជម្រាបជូនដំណឹងឱ្យសាធារណៈជនបានជ្រាបថា នាពេលថ្មីៗនេះគឺមានការផ្ទុះឡើងនូវ ជំងឺអង់ត្រាក់ (Bacillus Anthracis) ឬហៅថាពិសធ្យូងឬជំងឺឈាមខ្មៅ នៅប្រទេសថៃនិងបណ្តាប្រទេសមួយចំនួន ដែលជាបាក់តេរីចម្លងតាមរយៈពាហនៈនិងសត្វព្រៃ។   ជំងឺអង់ត្រាក់ឬពិសធ្យូង ជាជំងឺដ៏កម្រ ប៉ុន្តែធ្ងន់ធ្ងរ ដែលអាចកើតមានឡើងជា ចម្បងលើសត្វពាហនៈ និងសត្វព្រៃ។លក្ខណ:ពិសេសនៃមេរោគអង់ត្រាក់ គឺអាចរស់នៅដោយស្រួល ក្រោមរូប ភាពជាគ្រាប់ស្ទ័រ ក្នុងបរិយាកាសខាងក្រៅធន់នឹងធាតុអាកាសខាងក្រៅបាន អាចសម្ងំ ដល់រាប់ឆ្នាំ (៣០-៤០ ឆ្នាំ) នៅក្នុងដី សាកសពសត្វ និងលាមកសត្វ។   សត្វស៊ីស្មៅ មាន គោ ក្របី ចៀម ពពែ សេះ អាចឆ្លងមេរោគនេះ ចូលក្នុងខ្លួន បន្ទាប់មកគ្រាប់ស្ទ័រក្លាយជាមេរោគមានចលនា ហើយបញ្ចេញពិសរបស់វា ដែលមានគ្រោះថ្នាក់ដល់សុខភាព។ ជំងឺអង់ត្រាក់មានឱសថសម្រាប់ព្យាបាល និងវ៉ាក់សាំងសម្រាប់ចាក់បង្ការ។   យ៉ាងណាមិញរហូតមកដល់បច្ចុប្បន្ននេះមិនទាន់មានការរកឃើញជំងឺនេះនៅព្រះរាជាណាចក្រកម្ពុជានៅឡើយ ប៉ុន្តែក្រសួង សុខាភិបាលបន្តពង្រឹងវិធានការសុខាភិបាល តាមច្រកព្រំដែននិងពង្រឹងកិច្ចសហការជាមួយក្រសួងពាក់ព័ន្ធ ក្នុងការទប់ស្កាត់ការនាំចូលជំងឺអង់ត្រាក់ និងជំងឺឆ្លងផ្សេងទៀតពីក្រៅប្រទេស។   របៀបចម្លង មនុស្សអាចឆ្លងមេរោគអង់ត្រាក់ តាមរយៈ៖ ការប៉ះពាល់ដោយផ្ទាល់ជាមួយសត្វឈឺ (ស្បែកមុតដាច់ជាច្រកចូលនៃមេរោគ) ឬឆ្លងតាមការសម្លាប់សត្វ ដែលមានជំងឺអង់ត្រាក់ ឬផលិតផលដែលមានដើមកំណើតពីសត្វមានជំងឺអង់ត្រាក់ដូចជា សាច់ ឈាម រោម ឆ្អឹង ការដកដង្ហើមចូលនូវធូលី ដែលមានស្ទ័រមេរោគអង់ត្រាក់ ការបរិភោគសាច់ដែលមានមេរោគអង់ត្រាក់ ប្រើម្ជុលសឺរ៉ាំងរួមគ្នាជាមួយអ្នកមានជំងឺអង់ត្រាក់ មេរោគអង់ត្រាក់មិនមានភស្តុតាងឆ្លងរាលដាលពីមនុស្សទៅមនុស្សនោះទេ ប៉ុន្តែដំបៅស្បែកលើអ្នកជំងឺ អង់ត្រាក់អាចឆ្លងខ្លាំង។   រោគសញ្ញា មាន ៣ សណ្ឋាន៖ សណ្ឋានលើស្បែក៖ មេរោគឆ្លងតាមស្បែកមានដាច់ឬរបួសដោយប៉ះផ្ទាល់ជាមួយសត្វប្រឡាក់ដោយស្តីរបស់មេរោគ រយៈពេលបង្ករោគមានចាប់ពី១ ទៅ៧ថ្ងៃ បន្ទាប់ពីការឆ្លងមេរោគអង់ត្រាក់ជុំរមាស់ដែលមានលក្ខណៈស្រដៀងនឹងសត្វល្អិតខាំ បន្ទាប់មកប្រែទៅជាឈឺចាប់ជាមួយនឹងចំណុចកណ្តាល ខ្មៅ មាននៅលើមុខ ក ដៃ ហើមកូនកណ្តុរ។ មនុស្សឆ្លងជំងឺមួយចំនួនមានរោគសញ្ញាដូចជា ឈឺក្បាល ឈឺ សាច់ដុំ គ្រុនក្តៅ និងក្អួត។   សណ្ឋានក្រពះ-ពោះវៀន៖ ការឆ្លងតាមការបរិភោគស្ទ័រចូល ដូចជាបរិភោគសាច់មានមេរោគអង់ត្រាក់ រយៈពេលបង្ករោគមានចាប់ពី២ ទៅ៥ថ្ងៃ អាការៈដំបូងដូចជាពុលអាហារ ប៉ុន្តែអាចមាន ឈឺពោះ ក្អួត ចង្អោរ ក្អួតឈាម រាកធ្ងន់ធ្ងរ រាកឈាម គ្រុនក្តៅ ញាក់ ហើមក ហើមកូនកណ្តូលនៅក ឈឺក ឈឺបំពង់ក ឈឺក្បាល មុខក្រហម ភ្នែកក្រហម សន្លប់។   សណ្ឋានផ្លូវដង្ហើម៖ ជាករណីធ្ងន់ធ្ងរ ប៉ុន្តែកម្រកើតមាន កើតឡើងដោយសារការបរិភោគសាច់មានមេរោគអង់ត្រាក់ ឬដកដង្ហើមចូលស្ទ័រមេរោគច្រើនទៅក្នុងសួត រយៈពេលបង្ករោគមានចាប់ពី១ ទៅ៦ថ្ងៃ រោគសញ្ញាស្រដៀងនិងជំងឺគ្រុនផ្តាសាយ ប៉ុន្តែវិវត្តយ៉ាងរហ័សទៅជា ពិបាកដកដង្ហើម ក្អួត ចង្អោរ និងឈឺ ពោះ ឈឺក្បាល បែកញើស អស់កម្លាំងខ្លាំង និងមានអាការៈឈឺទ្រូងដែលអាចមានកកឈាមនៅក្នុងបេះដូង ហូរឈាមនៅសន្ទុះខ័ណ្ឌចន្លោះសួត ហើយស្បែកប្រែពណ៌ស្វាយ។     វិធានការណ៍បង្ការការឆ្លង៖ ចៀសវាងប៉ះពាល់ដោយផ្ទាល់ជាមួយសត្វដែលសង្ស័យថាមានជំងឺអង់ត្រាក់ ហាមបរិភោគសត្វដែលងាប់ដោយសារជំងឺអង់ត្រាក់ សាកសពសត្វដែលងាប់ត្រូវយកទៅកប់ ឬដុតកំទេចចោល មិនត្រូវវះពិនិត្យសាកសពដែលងាប់ដោយសារជំងឺនេះទេ ត្រូវប្រញាប់បញ្ជូនអ្នកជំងឺសង្ស័យទៅកាន់មន្ទីរពេទ្យជាបន្ទាន់ដើម្បីទទួលការព្យាបាលឱ្យទាន់ពេលវេលា ឬទំនាក់ទំនងទៅលេខ ១១៥ ដោយឥតគិតថ្លៃ។   សូមបញ្ជាក់បន្ថែមដែរថាក្នុងនោះ ក្រសួងកសិកម្ម រុក្ខាប្រមាញ់ និងនេសាទ កំពុងតាមដានយ៉ាងយកចិត្តទុកដាក់ចំពោះករណីកើតមានជំងឺឈាមខ្មៅ ឬជំងឺអង់ត្រាក់លើសត្វពាហនៈ (គោ-ក្របី) ដែលកំពុងកើតមាននៅក្នុងតំបន់មួយចំនួននៃប្រទេសថៃ។   ដោយក្រសួងបានដាក់ឱ្យអនុវត្តការហាមឃាត់ជាបណ្តោះអាសន្នលើការនាំចូលសត្វពាហនៈ និងផលិតផលសាច់សត្វ ពីច្រកព្រំដែនទាំងអស់នៃប្រទេសថៃ ព្រមទាំងបានសហការយ៉ាងជិកស្និទ្ធជាមួយស្ថាប័នពាក់ព័ន្ធនៅតាម បណ្តាច្រកព្រំដែនទាំងនេះដើម្បីពង្រឹងការត្រួតពិនិត្យ និងធានាការអនុវត្តវិធានការប្រកបដោយប្រសិទ្ធភាពខ្ពស់។   ទន្ទឹមនឹងនេះអគ្គនាយកដ្ឋានសុខភាពសត្វ និងផលិតកម្មសត្វក៏បានរៀបចំបណ្តាញប្រព័ន្ធប្រតិកម្មរហ័សមួយនៅគ្រប់ រាជធានី-ខេត្តទាំង២៥ ក្នុងគោលដៅតាមជានសុខភាពសត្វពាហនៈ និងធ្វើការរអន្តរាគមន៍ក្នុងករណីសង្ស័យ៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-07T02:50:26.301Z", "category": "ព័ត៌មានថ្មីៗ", "views": 214, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ត្រូវប៉ាន់ខ្លាំង! ជំនាញធំៗ៣នេះ កំពុងមានតម្រូវការខ្ពស់ និងទទួលបានប្រា.ក់ខែច្រើនបំផុត ក្នុងឆ្នាំ២០២៥	https://business-cambodia.com/articles/top-3-high-income-skills-in-2025	ជំនាញជាប្រភពចំណូល អាចទាញលុយចូលហោប៉ៅច្រើនប៉ុនណា គឺអាស្រ័យលើតម្រូវការទីផ្សារ។ ខាងក្រោមនេះគឺជា ជំនាញកំពូលទាំង៣ កំពុងត្រូវប៉ាន់ខ្លាំងក្នុងឆ្នាំ២០២៥ ក្រោយរៀនចប់បរិញ្ញាបត្រ ទីផ្សារដណ្តើមគ្នាយក ដោយយោងតាមការសិក្សារបស់ទស្សនាវដ្តី Forbes៖   ១/. បរិញ្ញាបត្រផ្នែក សុខភាពសាធារណៈ ក្រោយរៀនចប់ថ្នាក់បរិញ្ញាបត្រផ្នែកនេះ អ្នកអាចធានាបាននូវតួនាទីដែលមានប្រាក់ខែខ្ពស់ ដូចជា៖ អ្នកអប់រំសុខភាព (ប្រាក់ខែជាមធ្យម ៦១,៤៧៥ដុល្លារ/១ឆ្នាំ និង១០% នៃអ្នកដែលរកបានខ្ពស់បំផុតអាចឈានដល់ ៧៥,៧៣៩ដុល្លារ/១ឆ្នាំ)។ អ្នកគ្រប់គ្រងការអនុវត្តផ្នែកវេជ្ជសាស្រ្ត (ប្រាក់ខែជាមធ្យម ១៤៥,១៧១ដុល្លារ/១ឆ្នាំ និង១០% នៃអ្នកដែលរកបានខ្ពស់បំផុតអាចដល់ ១៧០,៨៨៩ដុល្លារ/១ឆ្នាំ)។   ២/. បរិញ្ញាបត្រផ្នែក រចនាក្រាហ្វិក មានជម្រើសអាជីពដែលទទួលបានប្រាក់ខែខ្ពស់ជាច្រើន ដែលអ្នកអាចជ្រើសរើសនៅពេលដែលបញ្ចប់ការសិក្សាថ្នាក់បរិញ្ញាបត្រផ្នែកនេះ ឬវគ្គសិក្សាដែលពាក់ព័ន្ធដូចជា៖ ការរចនាក្រាហ្វិក (ប្រាក់ខែជាមធ្យម ៧០,១០៨ដុល្លារ/១ឆ្នាំ និង១០% នៃអ្នកដែលរកបានខ្ពស់បំផុតអាចដល់ ៧៨,៤១៥ដុល្លារ/១ឆ្នាំ)។ អ្នករចនាគេហទំព័រ (ប្រាក់ខែជាមធ្យម ១០០,៩៣២ដុល្លារ/១ឆ្នាំ និង១០% នៃអ្នកដែលរកបានខ្ពស់បំផុតអាចដល់ ១១១,៤៩២ដុល្លារ/១ឆ្នាំ)។ អ្នករចនាផ្ទៃខាងក្នុង (ប្រាក់ខែជាមធ្យម ៦១,៨៥៧ដុល្លារ/១ឆ្នាំ និង១០% នៃអ្នកដែលរកបានខ្ពស់បំផុតអាចដល់ ៧៣,៣១៧ដុល្លារ/១ឆ្នាំ)។ អ្នករចនា UI/UX (ប្រាក់ខែជាមធ្យម ១១១,១៣១ដុល្លារ/១ឆ្នាំ និង១០% នៃអ្នកដែលរកបានខ្ពស់បំផុតអាចដល់ ១២៣,២៩៤ដុល្លារ/១ឆ្នាំ)។   ៣/. បរិញ្ញាបត្រផ្នែក វិទ្យាសាស្ត្រកុំព្យូទ័រ ក្រៅពីផ្នែកថែទាំសុខភាព និងផ្នែករចនាក្រាហ្វិក នៅក្នុងបញ្ជីបរិញ្ញាបត្រដែលមានប្រាក់ខែខ្ពស់បំផុត ក៏មានផ្នែកវិទ្យាសាស្ត្រកុំព្យូទ័រ និងព័ត៌មានវិទ្យាផងដែរ ដូចជា៖ អ្នកវិភាគប្រព័ន្ធកុំព្យូទ័រ (ប្រាក់ខែជាមធ្យម ១១២,១៨៨ដុល្លារ/១ឆ្នាំ និង១០% នៃអ្នកដែលរកបានខ្ពស់បំផុតអាចដល់ ១២៣,១៨៤ដុល្លារ/១ឆ្នាំ)។ អ្នកបង្កើតកម្មវិធី (ប្រាក់ខែជាមធ្យម ១២៤,៨៤៥ដុល្លារ/១ឆ្នាំ និង១០% នៃអ្នកដែលរកបានខ្ពស់បំផុតអាចដល់ ១៣៦,៣២៣ដុល្លារ/១ឆ្នាំ)។   យ៉ាងណាមិញ ក្រៅពីជំនាញធំៗទាំង៣ខាងលើ ក៏នៅមានជំនាញជាច្រើនទៀតដែលអ្នកអាចបង្កើតចំណូលច្រើនបន្ទាប់ពីរៀនចប់ផងដែរ។ ចូរចាប់ផ្តើមឥឡូវនេះ ជាមួយអ្វីដែលអ្នកមាន ហើយធ្វើវាឲ្យល្អបំផុត នោះជីវភាពអ្នកនឹងប្រសើរ៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:51", "date_created": "2025-05-06T10:01:31.105Z", "category": "ហិរញ្ញវត្ថុ", "views": 1029, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ស្រ្តីមេម៉ាយ ជំពាក់បំណុលគេ ប្រាប់ពីផ្លូវដោះបំណុលនិងបង្កើនចំណូលដល់អ្នករអ៊ូថាមិនដែលសល់លុយ	https://business-cambodia.com/articles/woman-who-paid-off-debt-and-save-money	អ្នកស្រី Dyana King គឺជាស្រ្តីមេម៉ាយដែលធ្លាប់ជំពាក់បំណុលគេ៣៥,០០០ដុល្លារ។ ដោយសារតែខ្លួនជាស្រ្តីមេម៉ាយហើយជំពាក់បំណុលគេទៀតនោះ អ្នកស្រីបានចាប់ផ្ដើមដាក់អាទិភាពទៅលើការគ្រប់គ្រងហិរញ្ញវត្ថុរហូតដល់អាចដោះបំណុលគេអស់ថែមទាំងអាចសន្សំលុយបាន៣០%នៃប្រាក់ចំណូលសរុបនិងធ្វើជាគ្រូបណ្ដោះបណ្ដាលខាងផ្នែកហិរញ្ញវត្ថុទៀតផង។ បើយោងតាមវេបសាយ Funancial ស្រ្តីមេម៉ាយវ័យ៣០ឆ្នាំរូបនេះបានបង្ហើបក្បួនសំខាន់ៗចំនួន៤ក្នុងការដោះបំណុលក៏ដូចជាបង្កើនប្រាក់សន្សំនិងធ្វើឲ្យទ្រព្យកាន់តែកើនឡើង ១. តាមដានការចំណាយដើម្បីទប់អារម្មណ៍ចាយលុយ អ្នកស្រីថា មានសិស្សដែលរៀនជាមួយអ្នកស្រីជាច្រើនតែងតែរអ៊ូដាក់គាត់ពីការចាយលុយពោលគឺពួកគាត់មិនដឹងថាលុយពួកគាត់ចំណាយលើអ្វីខ្លះ។ អ្នកស្រីថាមានមនុស្សជាច្រើនតែងតែរអ៊ូថាពួកគាត់មិនមានលុយគ្រប់គ្រាន់សម្រាប់សន្សំឬដោះបំណុល តែតាមពិតពួកគាត់មិនមានផែនការចាត់ចែងលុយទាល់តែសោះ  អ្នកស្រីបានហៅពួកគាត់មកអង្គុយដើម្បីពិភាក្សាគ្នាហើយប្រាប់ពួកគាត់ឲ្យធ្វើផែនការចំណាយឲ្យបានត្រឹមត្រូវពោលគឺត្រូវតាមដានកាយចំណាយជារៀងរាល់ថ្ងៃតើថាមួយថ្ងៃៗ អ្នកចំណាយលើអ្វីខ្លះ។ ពេលអ្នកតាមដានបានពេញមួយខែនោះអ្នកនឹងឃើញថាចំណាយមួយចំនួនគឺជាចំណាយមិនចាំបាច់។ មនុស្សមួយចំនួនចាយច្រើនលើចំណាយមិនចាំបាច់ទាំងនោះដែលធ្វើឲ្យពួកគាត់ មិនសល់លុយសម្រាប់សន្សំ។ បន្ទាប់ពីតាមដានការចំណាយហើយ អ្នកនឹងដឹងច្បាស់ថាតើមួយខែៗអ្នកចំណាយអស់ប៉ុន្មានលើតម្រូវការចាំបាច់។ ឧទាហរណ៍ចំណាយលើម្ហូបអាហារ ការធ្វើដំណើរ  ការស្នាក់នៅ មួយខែត្រូវចំណាយអស់ប៉ុន្មាន។ បន្ទាប់មកអ្នកអាចបែងចែកកញ្ចប់ចំណាយតាមប្រភេទចំណាយនីមួយៗ។ កាលណាអ្នកធ្វើបែបនេះ អ្នកនឹងមានផែនការចាយច្បាស់លាស់ហើយមិនចាយផ្ដេសផ្ដាសតាមអារម្មណ៍ឡើយ។ ២. សន្សំជាប្រចាំ នៅពេលអ្នកស្រី Dyana King ដាក់គោលដៅសន្សំដើម្បីដោះបំណុល ដំបូងឡើយ អ្នកស្រីសន្សំបានតែ១៥ដុល្លារប៉ុណ្ណោះក្នុងមួយខែ។ តាមពិតទៅចំនួនសន្សំនេះគឺតិចតួចមែនទែន ប៉ុន្ដែលោកស្រីថាការចាប់ផ្ដើមសន្សំពីលុយតិចតួចនេះវាអាចជួយបង្កើតទម្លាប់ក្នុងការសន្សំលុយ។ អ្នកស្រីបានសង្កត់ធ្ងន់ថាការសន្សំនេះគឺទាមទារឲ្យយើងត្រូវដាក់ចិត្តដាក់កាយ មានភាពអត់ធ្មត់ក្នុងការសន្សំទោះតិចក្ដីច្រើនក្ដីត្រូវតែសន្សំនោះបន្តិចម្ដងៗលុយរបស់អ្នកនឹងកាន់តែកើនឡើង។ អ្វីដែលសំខាន់គឺសន្សំតាមលទ្ធភាព តែព្យាយាមសន្សំច្រើនលើសលទ្ធភាពអ្នកអាចនឹងបោះបង់ទម្លាប់សន្សំជាមិនខាន។ ៣. រកចំណូលបន្ទាប់បន្សំដែលអ្នកចូលចិត្ត អ្នកស្រីថាចំណូលបន្ទាប់បន្សំឬចំណូលក្រៅម៉ោងគឺជាផ្នែកមួយដែលជួយផ្លាស់ប្ដូរស្ថានភាពជីវិតបានមួយកម្រិតធំផងដែរ។ ការងារក្រៅម៉ោងរបស់អ្នកស្រីគឺធ្វើវីដេអូដាក់YouTube ចែករំលែកទាក់ទងនឹងចំណេះដឹងផ្នែកហិរញ្ញវត្ថុដែលជាអ្វីដែលអ្នកស្រីចូលចិត្ត ជាពិសេសជួយឲ្យលោកស្រីអាចបង្កើនចំណូលបានមួយផ្នែកធំផងដែរ។ ចាត់ចែងលុយឲ្យសមស្របនឹងតម្រូវការ  និយាយដល់ការចាត់ចែងលុយនេះ អ្នកស្រីថា អ្នកត្រូវចាត់ចែងឲ្យសមស្របនឹងតម្រូវការក្នុងការរស់នៅរបស់អ្នក។ តាមពិតមានក្បួនចាត់ចែងលុយជាច្រើននោះលើអ៊ីនធើណេត ប៉ុន្ដែក្បួនចាត់ចែងលុយទាំងនោះ  អាចនឹងមិនត្រូវសម្រាប់ជីវិតអ្នកជាក់ស្ដែងរបស់អ្នក។ ដូច្នេះ អ្នកត្រូវចេះចាត់ចែងលុយកាក់ឲ្យសមស្របសម្រាប់ខ្លួនឯង។សម្រាប់ការចាត់ចែងលុយកាក់របស់អ្នកស្រីវិញគឺពេលប្រាក់ខែឬចំណូលប្រចាំខែចូលមក អ្នកស្រីបានដក់មួយផ្នែកដាក់ចូលក្នុងគណនីសន្សំនិងវិនិយោគ។ បន្ទាប់អ្នកស្រីដកសម្រាប់ចំណាយចាំបាច់ក្នុងការរស់នៅ និងចុងក្រោយគឺសម្រាប់ចំណាយដែលមិនចាំបាច់ដូចជាការការកម្សាន្តនិងចំណាយលើការចង់បានជាដើម៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-06T09:45:56.017Z", "category": "ហិរញ្ញវត្ថុ", "views": 593, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
មិនមែនភ្នំពេញឬព្រះសីហនុ! ខណៈខេត្ដសំណាង ២ នេះទទួលបានគម្រោងវិនិយោគច្រើនជាងគេសម្រាប់ខែមេសា	https://business-cambodia.com/articles/svay-rieng-and-kampong-speu	ក្នុងខែមេសា ឆ្នាំ២០២៥ ក្រុមប្រឹក្សាអភិវឌ្ឍន៍កម្ពុជាបានអនុម័តគម្រោងវិនិយោគសរុបចំនួន៥៩គម្រោង ដែលមានទុនវិនិយោគសរុបប្រមាណ៨៦០លានដុល្លារអាម៉េរិក និងអាចបង្កើតការងារបានប្រមាណ៣៩ពាន់ កន្លែង។ ក្នុងចំណោមគម្រោងវិនិយោគសរុប គម្រោងវិនិយោគដែលមានទីតាំងស្ថិតនៅក្រៅតំបន់សេដ្ឋកិច្ច ពិសេសមានចំនួន៣២គម្រោង និងគម្រោងវិនិយោគដែលមានទីតាំងស្ថិតនៅក្នុងតំបន់សេដ្ឋកិច្ចពិសេសមាន ចំនួន២៧គម្រោង។    អ្វីដែលចាប់អារម្មណ៍ក្នុងចំណោមគម្រោងខាងលើ ខេត្ដស្វាយរៀង និងខេត្ដកំពង់ស្ពឺ គឺទទួលបានគម្រោងវិនិយោគច្រើនជាងគេ។យោងតាមរបាយការណ៍របស់ក្រុមប្រឹក្សាអភិវឌ្ឍន៍កម្ពុជានៅថ្ងៃទី៦ ខែឧសភា ឆ្នាំ២០២៥ បានឲ្យដឹងថា រាជធានី-ខេត្ដដែលទទួលបានគម្រោងវិនិយោគនេះរួមមាន៖ ខេត្ដស្វាយរៀង ១៥ គម្រោង ខេត្ដកំពង់ស្ពឺ ១៤ គម្រោង រាជធានីភ្នំពេញ ខេត្ដព្រះសីហនុ និងខេត្ដតាវែង ៧ គម្រោង ខេត្ដកោះកុង ៥ គម្រោង ខេត្ដកណ្ដាល ២ គម្រោង ខេត្ដត្បូងឃ្មុំ និងខេត្ដស្ទឹងត្រែងទទួលបានម្នាក់ ១ គម្រោង។   សូមជម្រាបថា ការអនុម័តគម្រោងវិនិយោគនៅក្នុងខែមេសា នេះមានការកើនឡើងចំនួន៣៧គម្រោង ស្មើនឹងប្រមាណ ១៦៨% ខណៈទុនវិនិយោគមានការកើនឡើងប្រមាណជាង៥៥០លានដុល្លារអាម៉េរិក ស្មើនឹងប្រមាណ ១៧៨% ធៀបនឹងរយៈពេលដូចគ្នាក្នុងឆ្នាំ២០២៤។   ដោយឡែក នៅក្នុងរយៈពេល៤ខែនៃឆ្នាំ២០២៥នេះ ក្រុមប្រឹក្សាអភិវឌ្ឍន៍កម្ពុជាបានអនុម័តគម្រោងវិនិយោគចំនួន ២៣១គម្រោង ក្នុងទុនវិនិយោគមានប្រមាណ ៣,៤ពាន់លានដុល្លារអាម៉េរិក។ បើប្រៀបធៀបនឹងរយៈពេលដូចគ្នាក្នុងឆ្នាំ២០២៤ ចំនួនគម្រោងបានកើន ឡើងចំនួន ១០៣គម្រោង ស្មើនឹងប្រមាណ៨០% ខណៈទុនវិនិយោគបានកើនឡើងប្រមាណជាង ៨៥៦ លានដុល្លារអាម៉េរិក ស្មើនឹងប្រមាណ ៣៤%៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-06T09:44:21.345Z", "category": "អចលនទ្រព្យ", "views": 1038, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ដំណឹងល្អ! ក្រុមហ៊ុនមកពីចិន បង្ហាញចំណាប់អារម្មណ៍ចង់មកវិនិយោគលើការចម្រាញ់ប្រេងឆៅ នៅកម្ពុជា	https://business-cambodia.com/articles/beijing-scitech-holdings-co-ltd-	កាលពីថ្មីៗនេះ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា បានអនុញ្ញាតឱ្យ លោក Zhu Yujiang ប្រធានក្រុមប្រឹក្សាភិបាល នៃក្រុមហ៊ុន Beijing Scitech Holdings Co., Ltd. ចូលជួបសម្តែងការគួរសម និងពិភាក្សាការងារ នៅវិមានសន្តិភាព។   ឆ្លៀតនៅក្នុងឱកាសនេះ លោកប្រធានក្រុមប្រឹក្សាភិបាលក្រុមហ៊ុន ក៏បានគោរពជម្រាបជូនសម្ដេចបវរធិបតី អំពីចំណាប់អារម្មណ៍របស់ក្រុមហ៊ុនក្នុងការស្វែងរកឱកាសវិនិយោគនៅកម្ពុជា លើការចម្រាញ់ប្រេងឆៅ និងការផលិតនូវផលិតផលផ្សេងៗ ដែលជាការកែច្នៃចេញពីសំណល់នៃការចម្រាញ់ប្រេងឆៅ។ លោកប្រធានបន្ថែមថា ការវិនិយោគនេះនឹងរួមចំណែកក្នុងការអភិវឌ្ឍសង្គម-សេដ្ឋកិច្ច ក៏ដូចជាការជំរុញដល់ការបង្កើនផលិតភាពនៃផលិតកម្មរបស់កម្ពុជា ផងដែរ។ ជាការឆ្លើយតប សម្តេចបវរធិបតីបានសម្តែងការស្វាគមន៍ចំពោះលោកប្រធានក្រុមប្រឹក្សាភិបាលក្រុមហ៊ុន និងសហការី ដែលបានអញ្ជើញមកបំពេញទស្សនកិច្ចនៅកម្ពុជា និងបានសម្ដែងនូវក្ដីសោមនស្សរីករាយចំពោះក្រុមហ៊ុន ដែលមានចំណាប់អារម្មណ៍ក្នុងការស្វែងរកឱកាសវិនិយោគនៅកម្ពុជា។ សម្តេចបវរធិបតី បានគូសបញ្ជាក់ផងដែរថា កម្ពុជាតែងតែស្វាគមន៍ចំពោះបណ្ដាក្រុមហ៊ុនវិនិយោគនានា ដែលចាប់អារម្មណ៍ក្នុងការស្វែងរកឱកាសវិនិយោគនៅកម្ពុជា។ ជាចុងក្រោយ សម្ដេចបវរធិបតីក៏បានលើកទឹកចិត្តឱ្យក្រុមហ៊ុនពិនិត្យ និងពិចារណាក្នុងការវិនិយោគលើខ្សែច្រវាក់ផ្គត់ផ្គង់នៅកម្ពុជា ព្រមទាំងបន្តផ្សារភ្ជាប់ទំនាក់ទំនង និងសិក្សាលម្អិតជាមួយក្រសួងស្ថាប័នពាក់ព័ន្ធកម្ពុជា ដើម្បីចាប់យកកាលានុវត្តភាពក្នុងការវិនិយោគនៅកម្ពុជា៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-06T09:31:39.056Z", "category": "ចាប់ផ្តើមអាជីវកម្ម", "views": 186, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ឡើងកូដណាស់! ក្រុមហ៊ុនចិន និងកាណាដា ចាប់អារម្មណ៍វិនិយោគនៅខេត្ដសក្ដានុពល១នេះ	https://business-cambodia.com/articles/way-fun-handbag	ក្រុមហ៊ុនចំនួន ២ រួមមាន៖ Way-fun Handbag និង GSun EnterpriseCo.Ltd ដែលមានមូលដ្ឋាននៅប្រទេសចិន និងប្រទេសកាណាដា បានបង្ហាញនូវចំណាប់អារម្មណ៍នៅក្នុងការវិនិយោគលើវិស័យវាយនភ័ណ្ឌនៅក្នុងខេត្ដតាកែវ។ ខណៈនៅក្នុងជំហានដំបូង គឺនឹងផ្ដល់ឱកាសការងារប្រមាណ ៥០០ នាក់ដល់ពលរដ្ឋនៅក្នុងតំបន់។     យោងតាមការបញ្ជាក់ពីឯកឧត្ដម វ៉ី សំណាង អភិបាលនៃគណៈអភិបាលខេត្ដតាកែវ នៅលើបណ្ដាញហ្វេសប៊ុកនៅថ្ងៃទី៦ ខែឧសភា ឆ្នាំ២០២៥ បានសរសេរថា «សូមស្វាគមន៍ ការអញ្ជើញមកដល់របស់ក្រុមហ៊ុន Way-fun Handbag របស់ប្រទេសចិន & GSun EnterpriseCo.Ltd របស់ប្រទេសកាណាដា ដែលមានចំណាប់អារម្មណ៍មកវិនិយោគលើវិស័យកាត់ដេរ វ៉ាលីស ឆ័ត្រ កាបូប ធ្វើដំណើរ ដែលអាចផ្ដល់ឱកាសការងារដល់កម្មករ កម្មការិនីចំនួន៥០០នាក់ ( ជំហានទីមួយ )»។   គួររំលឹកដែរថា កាលពីចុងខែមីនា កន្លងទៅ ក្រុមហ៊ុនចំនួន១២ គ្រោងបោះទុនវិនិយោគ ២០០លានដុល្លារ លើវិស័យវាយនភ័ណ្ឌកាត់ដេរសំលៀកបំពាក់, កាបូប, ស្បែកជើង, គ្រឿងសំអាង នៅលើទឹកដីខេត្តតាកែវនេះផងដែរ ដែលផ្តល់ឱកាសការងារជូនបងប្អូនប្រជាពលរដ្ឋចំនួន ១៣.០០០នាក់សម្រាប់ជំហានទី១។   ទន្ទឹមគ្នានេះ ឯកឧត្តម វ៉ី សំណាង ធ្លាប់បានសម្ដែងក្ដីរំពឹងថា ក្នុងរយៈពេលប៉ុន្មានឆ្នាំខាងមុខទៀត ខេត្តតាកែវនិងមានការរីកចម្រើនឥតឈប់ឈរ ជាពិសេសជីវភាពរបស់បងប្អូនប្រជាពលរដ្ឋនឹងមានជីវភាពធូធារតាមរយៈការចូលមកវិនិយោគទុនរបស់វិនិយោគិនទាំងនេះ៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-06T07:05:42.441Z", "category": "អចលនទ្រព្យ", "views": 1171, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ថៃបាត់តំណែង! ប្រទេស១នេះរំពឹងថានឹងជំនួសថៃ ជាប្រទេសមានសេដ្ឋកិច្ចធំលំដាប់ទី២នៅអាស៊ីអាគ្នេយ៍	https://business-cambodia.com/articles/vietnam-want-overtake-thailand-as-southeast-asia-second-largest-economy	ទីភ្នាក់សារព័ត៌មាន The Nation Thailand ចុះផ្សាយថ្ងៃទី០៥ ខែឱសភា ឆ្នាំ២០២៥ បានឱ្យដឹងថា យោងតាមរបាយការណ៍ថ្មីពីមជ្ឈមណ្ឌលស្រាវជ្រាវសេដ្ឋកិច្ច និងធុរកិច្ច (CEBR) បង្ហាញថាវៀតណាមកំពុងស្ថិតនៅលើផ្លូវ ក្នុងការក្លាយជាមហាអំណាចសេដ្ឋកិច្ចទី២ នៅក្នុងតំបន់អាស៊ីអាគ្នេយ៍ វ៉ាជែងប្រទេសថៃ។   CEBR ដែលជាអ្នកស្រាវជ្រាវនិងវាយតម្លៃសេដ្ឋកិច្ចបានឱ្យដឹងប្រទេសវៀតណាមនឹងឈរនៅពីក្រោយប្រទេសឥណ្ឌូនេស៊ីដែលជាប្រទេសលេខ១ក្នុងតំបន់ ហើយវៀតណាមនឹងឡើងដល់ក្លាយជាមហាអំណាចសេដ្ឋកិច្ចទី២០ នៅលើពិភពលោកនៅឆ្នាំ២០៣៦។ ក្នុងនោះសេដ្ឋកិច្ចរបស់វៀតណាមនឹងវ៉ាដាច់ប្រទេសថៃជាផ្លូវការបន្ទាប់ពីឆ្នាំ ២០២៨ ហើយថៃនឹងជាប្រទេសដែលមានសេដ្ឋកិច្ចធំជាងគេទី៣វិញក្នុងតំបន់។   ប្រភពដដែលបានបង្ហាញអំពីផែនការរយៈពេលប្រាំឆ្នាំបច្ចុប្បន្នរបស់វៀតណាមពី២០២១-២០២៥ ដែលបានរំពឹងថានឹងមានអត្រាកំណើនប្រចាំឆ្នាំជាមធ្យម ៦.៥% ក្នុងទសវត្សរ៍ក្រោយៗ។ ដោយកំណើននេះត្រូវបានគេរំពឹងថានឹងត្រូវបានជំរុញទៅបាន ដោយសារវិស័យផលិតកម្មដ៏រឹងមាំរបស់ប្រទេស រួមបញ្ចូលបន្ថែមទៀតទៅក្នុងខ្សែសង្វាក់ផ្គត់ផ្គង់អន្តរជាតិ តាមរយៈកិច្ចព្រមព្រៀងពាណិជ្ជកម្ម និងការនាំចេញចម្រុះ។ ក្នុងនោះវៀតណាមក៏មានមហិច្ឆិតាក្នុងការសម្រេចឱ្យបានននូវឋានៈប្រាក់ចំណូលខ្ពស់បំផុតនៅឆ្នាំ ២០៤៥ ដែលទាមទារកំណើនជាមធ្យមប្រចាំឆ្នាំ ក្នុងមនុស្សម្នាក់ៗប្រមាណ ៥%។   យ៉ាងនេះក្តីរបាយការណ៍បានកត់សម្គាល់ថា វៀតណាមប្រឈមមុខនឹងឧបសគ្គយ៉ាងច្រើនក្នុងការសម្រេចគោលដៅខាងើ រួមទាំងការធ្លាក់ចុះនៃពាណិជ្ជកម្មពិភពលោក និងចំនួនប្រជាជនវ័យចំណាស់ដែលកំពុងកើនឡើង។   សូមជម្រាបផងដែរថានាពេលបច្ចុប្បន្ននេះ ប្រទេសដែលមានសេដ្ឋកិច្ចធំលំដាប់ទី១នៅអាស៊ីអាគ្នេយ៍ផ្អែកលើផលិតផលក្នុងស្រុកសរុបគឺឥណ្ឌូនេស៊ី ឯថៃលំដាប់ទី២ ប្រទេសសិង្ហបុរីលំដាប់ទី៣ ហ្វីលីពីនលំដាប់ទី៤ និងលំដាប់ទី៥គឺប្រទេសវៀតណាម៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:51", "date_created": "2025-05-06T06:57:14.367Z", "category": "ភាពជាអ្នកដឹកនាំ", "views": 1465, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ចង់រកស៊ី តែអត់លុយ? មុខរបរទំនើបទាំង៥នេះ ប្រើទុនត្រឹម ១០០ដុ.ល្លារ អាចទាញចំណូ.លបានខ្ពស់	https://business-cambodia.com/articles/5-business-can-start-with-100-usd	មនុស្សជាច្រើនតែងស្មានថា ការចេញរកស៊ីត្រូវមានលុយច្រើន ពេលវេលាច្រើន និងការធ្វើផែនការរយៈពេលយូរ។ ប៉ុន្តែក្នុងបរិបទសព្វថ្ងៃ អ្នកអាចចាប់ផ្ដើមអាជីវកម្មខ្នាតតូចនៅថ្ងៃចុងសប្ដាហ៍ និងត្រូវការដើមទុនត្រឹម ១០០ ដុល្លារប៉ុណ្ណោះ។ ខាងក្រោមនេះ គឺជាគំនិតអាជីវកម្ម ៥ ប្រភេទ ដែលអាចធ្វើបានដោយមិនចាំបាច់មានទុនច្រើន៖   ១/. បើកហាងលក់ឯកសារឌីជីថលលើ Etsy៖ Etsy គឺជាវេទិកាដ៏ល្បីមួយសម្រាប់លក់ផលិតផលបង្កើតដោយដៃ (Handmade) និងឯកសារឌីជីថល (Digital Products)។ ក្នុងនោះមានដូចជា គ្រឿងអលង្ការ, សាប៊ូឬទឹកអប់ធម្មជាតិ, ស្រោមទូរស័ព្ទ ឬ accessories, សម្លៀកបំពាក់ចាស់, គ្រឿងផ្ទះបាយ ឬតុតែងផ្ទះបែបបុរាណ, ផ្ទាំងគំនូរ, សៀវភៅរៀបផែនការ (Planners / To-do lists), កាណែត សម្រង់ពាក្យលើកទឹកចិត្ត និងអត្ថបទល្អៗ, ទម្រង់ CV និងលិខិតអញ្ជើញ, ការរចនាកាតអាជីវកម្ម និង Stickers បែបឌីជីថលជាដើម។ ចំពោះប្រភេទឯកសារឌីជីថលអ្នកអាចបង្កើតវាដោយប្រើ Canva ឬ Photoshop ឥតគិតថ្លៃ ថែមទាំងអាចលក់បានច្រើនដងដោយមិនចាំបាច់មានស្តុក បោះពុម្ព ឬដឹកជញ្ជូនឡើយ។ បន្ទាប់មក អ្នកអាចបង្ហោះផលិតផលទៅលើ Etsy ដោយចំណាយត្រឹមតែ ០.២០ដុល្លារ សម្រាប់មួយ Listing។   ២/. បម្រើសេវាគ្រប់គ្រងបណ្តាញសង្គម (Social Media Management Service)៖ ជាវិធីរកចំណូលដែលកំពុងកើនឡើង និងពេញនិយមខ្លាំង ជាពិសេសសម្រាប់អ្នកមានជំនាញប្រើ Facebook, Instagram, TikTok, X (Twitter) ឬ YouTube។ សេវាកម្មនេះមានតម្រូវការខ្ពស់ពីអាជីវកម្មខ្នាតតូច និងហាងលក្ខណៈគ្រួសារ ដែលមិនមានពេលវេលា ឬអ្នកជំនាញក្នុងការគ្រប់គ្រងបណ្តាញសង្គម។   ៣/. ជួសជុលផ្ទះ ឬថែសត្វ៖ បើអ្នកស្រឡាញ់សត្វ ឬចូលចិត្តបរិយាកាសស្ងប់ស្ងាត់ អ្នកអាចសាកល្បងបម្រើសេវាថែទាំផ្ទះ ឬសត្វ។ ចុះឈ្មោះលើគេហទំព័រ TrustedHousesitters ឬ Rover ដើម្បីចាប់ផ្ដើម។ អតិថិជនជាច្រើនត្រូវការអ្នកមើលថែផ្ទះក្នុងពេលពួកគេធ្វើដំណើរកម្សាន្ត។   ៤/. ទិញផលិតផលចាស់ ហើយលក់ជាថ្មី៖ ចូលទៅវេបសាយលក់របស់ចាស់ៗ ឬផ្សាលក់របស់មួយទឹក រកផលិតផលណាដែលមានតម្លៃថោក អាចជាសម្លៀកបំពាក់ វត្ថុបុរាណ ឬឧបករណ៍បច្ចេកវិទ្យាដែលត្រូវប្រើជាប្រចាំ។ បន្ទាប់មកដាក់លក់វិញនៅលើ eBay, Facebook Marketplace ឬ Depop ជាដើម។ ឧទាហរណ៍៖ អ្នកបានទិញម៉ាស៊ីនថតចាស់មួយគ្រឿងក្នុងតម្លៃ ១០ដុល្លារប៉ុណ្ណោះ ហើយលក់វិញបាន ១២០ដុល្លារ។   ៥/. លក់គំនិត ឬជំនាញដែលខ្លួនមាន៖ អ្នកស្រី Thursday Bram ស្ថាបនិក Hyper Modern បាននិយាយថា៖ «ប្រសិនបើអ្នកមានជំនាញនៅក្នុងទីផ្សារពិសេសមួយ អ្នកអាចបង្កើតផលិតផល ដូចជាសៀវភៅអេឡិចត្រូនិច ឬបង្កើតវគ្គសិក្សាដាក់លក់លើអ៊ីនធឺណេត ដោយចំណាយសាច់ប្រាក់ក្នុងការផលិតតិចបំផុត»។ ជាក់ស្តែងក្នុងឆ្នាំ២០១០ លោក Graham Cochrane បានបង្កើតនិងលក់វគ្គសិក្សាតាមអនឡាញដំបូង ដែលបង្រៀនអតិថិជនពីរបៀបប្រើកម្មវិធីថតសំឡេងដ៏ពេញនិយម Pro Tools ក្នុងតម្លៃ ៤៥ដុល្លារ។ Graham បានលើកឡើងថា៖ «មុនពេលថត ខ្ញុំបានសរសេរគ្រោងជាមូលដ្ឋាននៃផ្នែកណាមួយនៃកម្មវិធីដែលខ្ញុំចង់ចែករំលែក និងតាមលំដាប់លំដោយ បន្ទាប់មកចំណាយពេលពី ៣-៤ម៉ោងក្នុងការថត និងកែសម្រួលខ្លឹមសារ»។   គួរជម្រាបផងដែរថា ក្រៅពីមុខរបរទាំង ៥ ខាងលើ ការផ្ញើប្រាក់នៅធនាគារក៏ជាជម្រើសដ៏ល្អមួយដែរ ដែលអាចបង្កើតចំណូលអកម្មបន្ថែម ប្រសើរជាងទុកលុយចោល។ ក្នុងនោះ ធនាគារ Wing មានសេវាកម្មប្រាក់បញ្ញើដែលផ្តល់ការប្រាក់ខ្ពស់រហូតដល់ ៩% ក្នុងមួយឆ្នាំ ដោយអតិថិជនអាចដាក់ប្រាក់សន្សំចាប់ពី ១០ ដុល្លារឡើងទៅ ហើយអាចបើកគណនីសន្សំជាប្រាក់រៀល ឬដុល្លារក៏បាន។ ប្រសិនបើបងប្អូនចាប់អារម្មណ៍អាចទំនាក់ទំនងតាមរយៈលេខទូរស័ព្ទ: 023 999 98៕     អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:51", "date_created": "2025-05-06T04:08:18.661Z", "category": "ហិរញ្ញវត្ថុ", "views": 12711, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ទៅរៀននៅចិន មិនអស់ថ្លៃសាលា មានផ្តល់ប្រា.ក់ខែចន្លោះ៥០០ដុល្លា.រ សម្រាប់និស្សិតខ្មែរ រៀនមុខជំនាញ៣នេះ	https://business-cambodia.com/articles/study-in-china-cambodia-youth-schoolarship-	ផ្ទះយុវជនដើម្បីមិត្តភាពកម្ពុជា-ចិនបានសហការជាមួយសកលវិទ្យាល័យ នានាក្នុងប្រទេសចិន ដើម្បីផ្តល់អាហារូបករណ៍ដល់និស្សិតកម្ពុជាទៅបន្តការសិក្សា។ ក្នុងនោះនៅសាកលវិទ្យាល័យ Beijing Technology and Business University (BTBU) បានផ្តល់អាហារូបករណ៍ចំនួន២០កន្លែង សម្រាប់ឆ្នាំសិក្សា ២០២៥-២០២៦ ដែលចូលរៀននៅដើមខែកញ្ញា ឆ្នាំ២០២៥ ខាងមុខនេះ។   អាហារូបករណ៍ខាងលើនេះមានផ្តល់ជូន ថ្លៃសិក្សា កន្លែងស្នាក់នៅ ការធានារ៉ាប់រងសុខភាព និងប្រាក់ឧបត្ថម្ភប្រចាំខែ ដោយប្រាក់ឧបត្ថម្ភប្រចាំខែ សម្រាប់ថ្នាក់បណ្ឌិត មានចំនួន(៣ ៥០០ យ័ន/ខែ) សើ្មនឹងចន្លោះ៤៨០ដុល្លារ និងថ្នាក់អនុបណ្ឌិត មាន(៣០០0 យ័ន/ខែ) ស្មើនឹងចន្លោះ ៤១២ដុល្លារ ខណៈសំបុត្រយន្តហោះទៅមក និងការចំណាយផ្សេងៗជាបន្ទុករបស់និស្សិតផ្ទាល់ខ្លួន។   សម្រាប់ជំនាញសិក្សាសកលវិទ្យាល័យមានផ្តល់ជូនលើថ្នាក់បណ្ឌិតមានដូចជា រដ្ឋបាលធុរកិច្ច (Business Administration) និងសេដ្ឋកិច្ចអនុវត្ត (Applied Economies) ។ ចំណែកឯជំនាញសិក្សាថ្នាក់អនុបណ្ឌិត មានដូចជា រដ្ឋបាលធុរកិច្ច (Business Administration) និងធុរកិច្ចអន្តរជាតិ (International Business)។   អាហារូបករណ៍នេះនឹងបើកឱ្យស្នើដាក់ពាក្យ រហូតដល់ថ្ងៃផុតកំណត់ទី ១៦ ខែឱសភា ឆ្នាំ២០២៥ វេលាម៉ោង៥ល្ងាច ដោយឯកសារទាំងអស់ ដែលមានក្នុងលក្ខខណ្ឌដាក់ពាក្យរួចត្រូវផ្ញើទៅកាន់អ៊ីម៉ែលក្នុងទម្រង់ជា PDF ហើយរាល់ដំណើរការនិតីវិធីអាហារូបករណ៍ទាំងនេះមិនតម្រូវឱ្យមានការបង់ប្រាក់ឡើយ។   ដូច្នេះសម្រាប់ការដាក់ពាក្យស្នើសុំ ដំណើរការជ្រើសរើសនិងឯកសារដែលមានតម្រូវការតាមលក្ខខណ្ឌ សូមលោកអ្នកស្វែងព័ត៌មានបន្ថែម ឬទាក់ទងទៅកាន់ការិយាល័យផ្ទះយុវជនដើម្បីមិត្តភាពកម្ពុជា-ចិន ដែលមានអាសយដ្ឋានស្ថិតនៅអគារមជ្ឍមណ្ឌលអភិវឌ្ឍន៍ធុរកិច្ច (Business Development Centre-BDC) ជាន់ទី១៦ ផ្លូវ OCIC សង្កាត់ជ្រោយចង្វារ ខណ្ឌជ្រោយចង្វារ រាជធានីភ្នំពេញ ឬទំនាក់ទំនងទៅតាមក្រុមតេឡេក្រាម ដែលមាន QR កូដក្នុងលិខិតខាងក្រោម៕               អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:51", "date_created": "2025-05-06T03:33:24.711Z", "category": "ភាពជាអ្នកដឹកនាំ", "views": 1318, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ប្រែប្រួលខ្លាំង! ស្ងាត់ៗហាងឆេងមាសប្រែប្រួលខ្លាំង ដោយសារតែកត្តាធំៗទាំង៣នេះ	https://business-cambodia.com/articles/the-gold-price-begin-to-fluctuate-in-may-2025	ហាងឆេងមាសនៅថ្ងៃមុនបានចាប់ផ្ដើមធ្លាក់ចុះមកវិញបន្តិចក្រោយពីលេចលឺព័ត៌មានថាសហរដ្ឋអាមេរិកតាមរយៈលោក Donald Trump បានបន្ធូបន្ថយពន្ធនាំចូលទៅលើទំនិញមួយចំនួនដែលនាំចូលពីបរទេស។ យ៉ាងណាមិញនៅថ្ងៃនេះហាងឆេងមាសបានចាប់ផ្ដើមប្រែប្រួលខ្លាំងពោលគឺចាប់ផ្ដើមឡើងថ្លៃខ្លាំងវិញ។   គិតត្រឹមព្រឹកនេះហាងឆេងមាសនៅលើទីផ្សារអន្តរជាតិឡើងថ្លៃចំនួន១៣៥ដុល្លារដោយឡើងដល់៣៣៧៧ដុល្លារក្នុងមួយអោនដែលស្មើនឹង៤០៨៦ដុល្លារក្នុងមួយតម្លឹង។   ចំពោះមូលហេតុដែលរុញតម្លៃហាងឆេងមាសឲ្យចាប់ផ្ដើមហក់ឡើងវិញខ្លាំងបែបនេះគឺដោយសារតែហានិភ័យនៃភូមិសាស្រ្តនយោបាយ។ ជាក់ស្ដែងកាលពីចុងសប្ដាហ៍មុន ក្រុម The Houthi បានវាយប្រហារព្រលានយន្តហោះ Ben Gurion របស់អ៊ីស្រាអែល ហើយអ៊ីស្រាលសន្យាថានឹងសងនឹកទៅវិញ។ ដូច្នេះកត្តានេះបានរុញតម្លៃមាសឲ្យកាន់តែហក់ឡើងខ្ពស់ថែមទៀត។   ក្រៅពីនេះ ក៏នៅមានកត្តាផ្សេងទៀតដែលធ្វើឲ្យតម្លៃមាសកើនឡើងផងដែរ។ ក្នុងនោះដែរការចុះខ្សោយនៃប្រាក់ដុល្លាររបស់សហរដ្ឋអមេរិកក៏ជាកត្តារួមចំណែកធ្វើឲ្យមាសឡើង។ ជាធម្មតាពេលដុល្លារចុះ មាសតែងតែឡើងថ្លៃដោយសារពេលដុល្លារខ្សោយ ក្រុមអ្នកវិនិយោគងាកទៅវិនិយោគលើមាស។    រីឯកត្តាផ្សេងទៀតដែលធ្វើឲ្យមាសឡើងគឺតម្រូវការមាសពីប្រជាជនចិន។ ជាក់ស្ដែងតម្រូវការមាសជាលក្ខណៈរាយពីប្រជាជនចិនបានជួយរក្សាលំនឹងហាងឆេងមាស។ ប្រជាជនចិនមានការព្រួយបារម្ភពីសុខភាពសេដ្ឋកិច្ចរបស់ប្រទេសចិន ដូច្នេះហើយពួកគាត់បាននាំគ្នាទិញមាសដែលជាទ្រព្យសុវត្ថិភាពដើម្បីការពារទ្រព្យរបស់ពួកគាត់។    សម្រាប់តម្លៃហាងឆេងមាសនៅក្នុងស្រុកយើងវិញគិតត្រឹមព្រឹកនេះ ហាងេឆេងមាសនៅក្នុងស្រុកយើងឡើងដល់៤០៣ដុល្លារក្នុងមួយជី៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-06T03:28:17.043Z", "category": "ហិរញ្ញវត្ថុ", "views": 726, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
យំលែងចេញ! ទុរេនវៀតណាម ធ្លាក់ថ្លៃខ្លាំងលក់ជាង១$/១គីឡូ នៅតែគ្មានអ្នកទិញព្រោះមូលហេតុទាំងនេះ	https://business-cambodia.com/articles/durean-vietnam	នាពេលនេះ កសិករនៅវៀតណាមបានកំពុងតែនាំគ្នាដាក់លក់ទុរេននៅតាមដងផ្លូវ ខណៈទុរេនវៀតណាមលក់ក្នុងតម្លៃចាប់ពី ១,៣៥-២,៦៩ ដុល្លារប៉ុណ្ណោះក្នុងមួយគីឡូក្រាមដោយតម្លៃទាបបំផុតនេះសឹងតែគ្មានអ្នកទិញនោះឡើយ។ នេះបើតាមចេញផ្សាយដោយសារព័ត៌មាន Vn Internation ។   ប្រភពខាងលើបានឱ្យដឹងថា មូលហេតុដែលធ្វើឱ្យទុរេនវៀតណាមធ្លាក់ថ្លៃត្រឹមតែជាង១ដុល្លារនេះ ដោយសារតែវៀតណាមកំពុងជួបការលំបាកក្នុងការនាំចេញទុរេនទៅកាន់ប្រទេសចិន ម្យ៉ាងទៀតគយចិនគឺមានការតឹងរឹងជាខ្លាំងក្នុងការនាំចេញទុរេនពីវៀតណាមទៅកាន់ប្រទេសចិន ដូច្នេះមុននឹងនាំចេញគឺគេត្រូវការត្រួតពិនិត្យមើលសារធាតុគីមីដែលអាចបង្កឱ្យមានហានិភ័យប៉ះពាល់ដល់សុខភាព។ អាជីវករទុរេនម្នាក់នៅវៀតណាមបាននិយាយថា ទំនិញខ្លះត្រូវឆ្លងកាត់ការត្រួតពិនិត្យជាយថាហេតុ ប៉ុន្តែផ្លែឈើខ្លះខូច ឬប្រេះនៅពេលវាទៅដល់ទីផ្សារលក់ដុំក្នុងប្រទេសចិន ដោយសារការរង់ត្រួតពិនិត្យចាំយូរពេក ទើបអាជីវករខ្លះត្រូវបានបង្ខំចិត្តយកទុរេនមកដាក់លក់នៅតាមដងផ្លូវវិញ។   លោក Doan Van Ven នាយកក្រុមហ៊ុននាំចេញកសិកម្ម Anh Thu Dak Lak Co នៅតំបន់ Central Highlands បាននិយាយថា "ចាប់តាំងពីថ្ងៃឈប់សម្រាកបុណ្យចូលឆ្នាំថ្មីក្នុងខែកុម្ភៈកន្លងមក យើងមិនអាចបន្តការនាំចេញទៅកាន់កម្រិតធម្មតាវិញបានទេ ដោយសារនីតិវិធីអូសបន្លាយ និងពេលវេលាត្រួតពិនិត្យពិតជាអូសបន្លាយខ្លាំងណាស់"។   លោកបានបន្ថែមថា មានតែកិច្ចសន្យាថ្មីមួយចំនួនប៉ុណ្ណោះដែលត្រូវបានបញ្ចប់ជាមួយអ្នកទិញចិន។ ឈ្មួញខ្លះនៅខេត្ត Tien Giang ភាគខាងត្បូងបានឈប់ទិញទុរេនពីកសិករដោយសារការព្រួយបារម្ភអំពីគុណភាព។ ជាមួយគ្នានោះដែរ លោក Dang Phuc Nguyen អគ្គលេខាធិការនៃសមាគមន៍បន្លែ និងផ្លែឈើវៀតណាមបានបញ្ជាក់ថា ការនាំចេញផ្លែឈើ និងបន្លែ ជាពិសេសធូរេនទៅកាន់ប្រទេសចិនកំពុងធ្លាក់ចុះយ៉ាងខ្លាំងដោយប្រទេសចិនបាននាំចូលកសិផលវៀតណាមត្រឹមតែ ៥០០លានដុល្លារក្នុងត្រីមាសទី១ ធ្លាក់ចុះរហូតដល់៣១% ធៀបនឹងឆ្នាំមុន៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-06T02:37:01.419Z", "category": "ចាប់ផ្តើមអាជីវកម្ម", "views": 1938, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រុមហ៊ុនធំ ១ របស់អាមេរិក ជ្រើសរើសកម្ពុជាជាមូលដ្ឋានផលិតកម្មសកល សម្រាប់ផ្គត់ផ្គង់ទីផ្សារពិភពលោក	https://business-cambodia.com/articles/montana-fly	នៅថ្ងៃទី៥ ខែឧសភា ឆ្នាំ២០២៤ នៅវិមានរដ្ឋាភិបាល ទីស្តីការក្រុមប្រឹក្សាអភិវឌ្ឍន៍កម្ពុជា ឯកឧត្តម ស៊ុន ចាន់ថុល ឧបនាយករដ្ឋមន្ត្រី អនុប្រធានទី១ ក្រុមប្រឹក្សាអភិវឌ្ឍន៍កម្ពុជា បានអនុញ្ញាតឱ្យ លោក Adam Trina នាយកប្រតិបត្តិក្រុមហ៊ុន Montana Fly Co., Ltd. តាមរយៈ លោក Casey Barnett ប្រធានសភាពាណិជ្ជកម្មអាម៉េរិកប្រចាំនៅកម្ពុជា (AmCham) ចូលជួបសម្តែងការគួរសម និងពិភាក្សាការងារ។     ដោយទទួលបានការគាំទ្រ និងអនុសាសន៍ណែនាំរបស់ ឯកឧត្តមឧបនាយករដ្ឋមន្ត្រី ក្រុមហ៊ុន សហរដ្ឋអាម៉េរិក Montana Fly តាមរយៈ ក្រុមហ៊ុន Fishing Fly Cambodia Co., Ltd. ដែលជាក្រុមហ៊ុន បុត្រសម្ព័ន្ធក្រោមការគ្រប់គ្រងរបស់ខ្លួន១០០% បានប្តេជ្ញាចិត្តបន្តពង្រីកការវិនិយោគរបស់ខ្លួននៅប្រទេស កម្ពុជា និងយកកម្ពុជាជាមូលដ្ឋានផលិតកម្មសកល សម្រាប់ផ្គត់ផ្គង់ទីផ្សារពិភពលោក។   សូមជម្រាបដែរថា Montana Fly ជាក្រុមហ៊ុនផលិតនុយសន្ទូចសម្រាប់ស្ទូចត្រីដ៏ធំបំផុត នៅលើ ពិភពលោក ដែលផលិតផលរបស់ខ្លួនត្រូវបានលក់ចែកចាយទៅកាន់ ទ្វីបអាមេរិកខាងជើង និងសហភាព អឺរ៉ុប។ ក្រុមហ៊ុនបានសម្រេចចិត្តជ្រើសរើសយកប្រទេសកម្ពុជា ជាមជ្ឈមណ្ឌលផលិតកម្មគោលរបស់ខ្លួន ដោយកត្តាអំណោយផលរបស់កម្ពុជា រួមមានគោលនយោបាយគាំទ្រដល់ការធ្វើធុរកិច្ចរបស់រាជរដ្ឋាភិបាល កម្ពុជា ដែលផ្តល់លទ្ធភាពឱ្យវិនិយោគិនបរទេសមានសិទ្ធជាម្ចាស់ ១០០% លើធុរកិច្ចរបស់ខ្លួន, ក៏ដូចជា ការវិនិយោគជាបន្តបន្ទាប់របស់រាជរដ្ឋាភិបាលទៅលើ វិស័យហេដ្ឋារចនាសម្ព័ន្ធភស្តុភារកម្ម ជាមួយនឹង កម្លាំងពលកម្មប្រកបដោយផលិតភាពខ្ពស់ និងមានវ័យក្មេង បើកទូលាយទទួលយកការបណ្តុះបណ្តាល ថ្មីៗ ព្រមទាំងអាចប្រើប្រាស់ភាសាអង់គ្លេសបានយ៉ាងល្អប្រសើរ។   បច្ចុប្បន្ននេះ ក្រុមហ៊ុនបាននឹងផ្តល់ ការងារប្រមាណ ៦៥០កន្លែង និងបានប្តេជ្ញាបន្តពង្រីកការវិនិយោគ សំដៅបន្តផលិតកម្មរបស់ខ្លួននៅក្នុង ប្រទេសកម្ពុជាទៅមុខទៀត៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-05T10:12:09.770Z", "category": "អចលនទ្រព្យ", "views": 3583, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
អ្នកជំនាញបង្ហាញទំហំដែលអ្នកវិនិយោគគួរទិញ បើចង់ឲ្យត្រូវនឹងតម្រូវការទីផ្សារ	https://business-cambodia.com/articles/buyer-land-expert	បើនិយោគពីការវិនិយោគអចលនទ្រព្យ គឺដីមានភាពនិយមខ្លាំងបើប្រៀបធៀបទៅនឹងប្រភេទអចលនទ្រព្យដទៃទៀត។ ហើយគោលបំណងនៃការវិនិយោគដីនេះ ភាគច្រើនគឺទិញទុកឡើងថ្លៃ នឹងលក់ចេញដើម្បីទាញយកផលចំណេញនៅពេលសមស្របណាមួយ ឬខ្លះទៀតទិញទុកសម្រាប់ជួលដើម្បីទទួលបានលំហូរសាច់ប្រាក់ប្រចាំខែជាដើម។ យ៉ាងណាការវិនិយោគដីធ្លីនេះ ចាំបាច់តម្រូវឲ្យយើងជ្រើសរើសទីតាំងល្អ ដូចជានៅក្នុងក្រុង ជាយក្រុង និងតំបន់ដែលត្រៀមក្នុងការអភិវឌ្ឍនាពេលអនាគតផងដែរ។ ប៉ុន្ដែក្នុងចំណោមទីតាំងដីទាំង ៣ នេះគឺដីនៅក្នុងក្រុងឬតំបន់អភិវឌ្ឍន៍រួចហើយ គឺមានតម្រូវការប្រើប្រាស់ខ្លាំងជាងគេ ដែលធ្វើឲ្យអ្នកវិនិយោគភាគច្រើនសម្រុកទៅតំបន់នេះ។   ត្បិតស្ថិតនៅទីតាំងល្អ ងាយស្រួលវៃចេញពិតមែន វិនិយោគដីក្នុងក្រុងនេះ អ្នកវិនិយោគក៏ត្រូវគិតលើទំហំ និងប្រភេទដីផងដែរ។ ព្រោះថាបើទិញដីមានទំហំតូចពេក នោះក៏ពិបាកនៅក្នុងការប្រើប្រាស់សម្រាប់អ្នកដែលទិញបន្ដដែរ ដូច្នេះទេការវិនិយោគដីនៅក្នុងក្រុងនេះ ក៏ត្រូវជ្រើសរើសឲ្យបានសមស្របដែរ។     ជាមួយគ្នានេះ លោក សន សៀប ដែលជាប្រធានសមាគមអ្នកវាយតម្លៃ និងភ្នាក់ងារអចលនវត្ថុកម្ពុជា ក៏បានលើកឡើងពីទំហំ និងប្រភេទដីដែលល្អសម្រាប់អ្នកវិនិយោគដែលចង់ទិញនៅក្នុងក្រុង ដើម្បីកុំឲ្យខុសខ្នាតសម្រាប់អ្នកដែលចង់អភិវឌ្ឍន៍បន្ដ និងល្អសម្រាប់ការលក់ចេញ ឬជួល។   ថ្លែងប្រាប់ Business Cambodia លោកបានបញ្ជាក់ដូច្នេះថា «បើយើងចង់ទិញដីក្នុងក្រុង តើទិញដីលំនៅឋាន ឬដីពាណិជ្ជកម្ម ? ជាទូទៅដីពាណិជ្ជកម្មងាយស្រួលលក់ចេញ ព្រោះមានតម្រូវការសាងសង់ និងអភិវឌ្ឍន៍ច្រើនជាង។ អ៊ីចឹងតើទំហំប៉ុន្មានដែលសមរម្យ? បើយើងទិញដីនៅទីប្រជុំជន ឧទាហរណ៍នៅបឹងកេងកង តំបន់ហ្នឹងទិញទំហំ ២០ ម៉ែត្រ x ៣០ ម៉ែត្រ ឬ ៣០ ម៉ែត្រ x ៤០ ម៉ែត្រគឺទំហំល្អ។ ដោយសារដីទំហំហ្នឹងគេអាចធ្វើទៅជាផ្ទះល្វែង សណ្ឋាគារ ឬធ្វើជាអគារពហុបំណងផ្សេងទៀតបានស្រួល»។   ប្រធានសមាគមរូបនេះបន្ដថា «បើយើងទិញដីសម្រាប់ផ្ទះ ឬហាង យ៉ាងហោចណាស់ទិញឲ្យបាន ២ ល្វែង។ ១ល្វែងជួលបានតិច ២ ល្វែងគឺល្មមដែលគេអាចជួលបើកអាជីវកម្មខ្នាតមធ្យម និងខ្ពស់ ឬធ្វើជាក្រុមហ៊ុន ធ្វើជាសាខាធនាគារនិងផ្សេងៗបាន»។   លោកបន្ថែមថា ដីនៅក្នុងក្រុង ឬតំបន់ដែលអភិវឌ្ឍន៍រួចហើយនេះមានតម្លៃថ្លៃបើធៀបទៅដីនៅតំបន់កំពុងអភិវឌ្ឍន៍ និងដីនៅតំបន់ត្រៀមអភិវឌ្ឍន៍ ប៉ុន្ដែវានៅតែជាជម្រើសទី១សម្រាប់ការវិនិយោគ៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-05T09:54:27.071Z", "category": "អចលនទ្រព្យ", "views": 125, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ប្រយ័ត្នផង! ធនាគារ អេស៊ីលីដាព្រមានមិនឲ្យវេរលុយទៅមនុស្សប្រភេទនេះដាច់ខាត បើមិនចង់អស់លុយពីកុង	https://business-cambodia.com/articles/do-not-transfer-money-to-this-kind-of-people	ធនាគារ អេស៊ីលីដា តែងតែកើនរំលឹកឲ្យបងប្អូនទាំងដែលជាអ្នកប្រើប្រាស់សេវាធនាគារ អេស៊ីលីដាឲ្យមានការប្រុងប្រយ័ត្នចំពោះការប្រើប្រាស់App អេស៊ីលីដាដើម្បីចៀសវាងត្រូវជនខិលខូចឆបោកអស់លុយពីកុង។ ធនាគារ អេស៊ីលីដាបានកើនរំលឹកឲ្យអតិថិជនរបស់ខ្លួនប្រុងប្រយ័ត្ន កុំផ្ទេរប្រាក់ទៅមនុស្សដែលអ្នកមិនធ្លាប់ស្គាល់ ទាំងក្នុង និងក្រៅប្រទេស ក្នុងគោលបំណងដើម្បីទូទាត់ ឬទទួលបានផលប្រយោជន៍អ្វីមួយ ពីអ្នកទាំងនោះ។   ធនាគារក៏បានបញ្ជាក់បន្ថែមផងដែរថាបុគ្គលិកធនាគារ អេស៊ីលីដា នឹងមិនទាក់ទងលោកអ្នកដើម្បីសួរអំពីលេខគណនី លេខសម្ងាត់ផ្ទាល់ខ្លួន ឬក៏ព័ត៌មានផ្ទាល់ខ្លួនរបស់លោកអ្នក តាមរយៈអុីម៉ែល ឬទូរសព្ទនោះទេ។ ធនាគារក៏មិនទាក់ទងលោកអ្នក ដើម្បីស្នើសុំឱ្យលោកអ្នកផ្ទេរប្រាក់ទៅកាន់អ្នកណាម្នាក់ ឬទៅកាន់គណនីណាមួយឡើយ។   គួរបញ្ជាក់ផងដែរថា នេះមិនមែនជាលើកទី១ទេដែល ធនាគារ អេស៊ីលីដាណែនាំឲ្យអតិថិជនរបស់ខ្លួនមានការប្រុងប្រយ័ត្នពីការឆបោកផ្សេងៗខណៈបច្ចុប្បន្នមានជនខិលខូចជាច្រើនប្រើប្រាស់ល្បិចឆបោកលុយគ្រប់បែប គ្រប់ទម្រង់ដើម្បីឆបោកលុយតាមអនឡាញ ដូច្នេះសូមបងប្អូនប្រុងប្រយ័ត្នឲ្យមែនទែន។  ដើម្បីការពារសុវត្ថិភាពទៅដល់កុងធនាគារ អ្នកត្រូវតែអនុវត្តតាមអ្វីដែលបានរៀបរាប់ខាងក្រោមនេះ។  កុំចែករំលែកលេខសម្ងាត់ (PIN/OTP)៖ ធនាគារ អេស៊ីលីដា នឹងមិនសួរឬសុំអតិថិជនផ្តល់លេខសម្ងាត់ផ្ទាល់ខ្លួន (PIN) ឬលេខសម្ងាត់ផ្ញើតាមសារ (OTP) ជាដាច់ខាត។ ការពារទូរសព្ទរបស់អ្នក៖ ត្រូវប្រើលេខសម្ងាត់ ស្កេនមុខ ឬស្កេនម្រាមដៃ។ រក្សាទុកព័ត៌មានផ្ទាល់ខ្លួន នៅកន្លែងផ្សេង៖ កុំរក្សាទុកអត្តសញ្ញាណប័ណ្ណ លិខិតឆ្លងដែន ឬព័ត៌មានលម្អិតរបស់កាត នៅលើទូរសព្ទរបស់អ្នក។ ប្រើស្កេនមុខ ឬស្កេនម្រាមដៃ៖ បន្ថែមស្រទាប់ការពារសុវត្ថិភាព សម្រាប់ការចូលប្រព័ន្ធ និងធ្វើប្រតិបត្តិការទូទាត់៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-05T09:50:36.419Z", "category": "ហិរញ្ញវត្ថុ", "views": 11708, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ត្រូវខំប្រឹងរៀន! នេះជារង្វា.ន់ជ័យលាភីចំនួន៥ ដែលសិស្សពូកែទូទាំងប្រទេស ថ្នាក់ទី៩និងទី១២នឹងទទួលបាន	https://business-cambodia.com/articles/outstading-student-around-the-country-	ថ្មីៗនេះការប្រឡងសិស្សពូកែទូទាំងប្រទេសប្រចាំឆ្នាំ២០២៥ សម្រាប់ថ្នាក់ទី០៩ និងថ្នាក់ទី១២ បានប្រកបទៅដោយរលូន លើមុខវិជ្ជាអក្សរសិល្ប៍ខ្មែរ គណិតវិទ្យា និងរូបវិទ្យា។ ក្នុងនោះគេបានរកឃើញសិស្សខ្លាំងៗជាច្រើនរូប ដោយក្នុងមួយមុខវិជ្ជាមានសិស្សពូកែនិងមានលំដាប់ពិន្ទុខ្ពស់បំផុតចំនួន៥រូប។   ចំពោះការប្រឡងសិស្សនេះ បេក្ខជននឹងទទួលបាន រង្វាន់ជ័យលាភីលើកទឹកចិត្តចំនួន៥ចំណុចរួមមាន៖   ១. ប្រកាសស្តីពីការទទួលស្គាល់សិស្សពូកែទូទាំងប្រទេស ដោយឧបនាយករដ្ឋមន្ត្រី រដ្ឋមន្ត្រីក្រសួងអប់រំ យុវជន និងកីឡា មួយច្បាប់។   ២. មេដាយមួយគ្រឿងសម្រាប់បេក្ខជនជ័យលាភី ចំណាត់ថ្នាក់ពីលេខ១ ដល់លេខ៣   ៣. វិញ្ញាបនបត្របញ្ជាក់សិស្សពូកែទូទាំងប្រទេសមួយច្បាប់   ៤. ប្រាក់រង្វាន់តាមចំណាត់ថ្នាក់   ជ័យលាភីលេខ ១ ទទួលបានថិកា ៣លាន ៥សែនរៀល ជ័យលាភីលេខ ២ ទទួលបានថិកា ៣លាន ២សែនរៀល ជ័យលាភីលេខ ៣ ទទួលបានថិកា ២លាន ៩សែនរៀល ជ័យលាភីលេខ ៤ ទទួលបានថិកា ២លាន ៦សែនរៀល ជ័យលាភីលេខ ៦ ទទួលបានថិកា ២លាន ៣សែនរៀល   ៥. ប្រាក់រង្វាន់ឬវត្ថុផ្សេងៗពីសប្បុរសជន។   សូមជម្រាបផងដែរថា បេក្ខជនសិស្សពូកែដែលលេចធ្លោ៣រូបសម្រាប់ថ្នាក់ទី១២ ប្រចាំឆ្នាំ២០២៥នេះរួមមាន៖ ជ័យលាភីលេខ១ ផ្នែកអក្សរសិល្ប៍ខ្មែរ បានទៅលើ យុវតី ណា មុន្នីចន្ទកន្និកា មកពីវិទ្យាល័យអន្លង់វែង ខេត្តបន្ទាយមានជ័យ, ជ័យលាភីលេខ១ ផ្នែកគណិតវិទ្យា បានទៅលើ យុវសិស្ស ចាន់ សុវណ្ណារាជ មកពីវិទ្យាល័យប៊ុនរានី ហ៊ុនសែន ព្រៃពោន ខេត្តព្រៃវែង និង ជ័យលាភីលេខ១ ផ្នែករូបវិទ្យា បានទៅលើ យុវសិស្ស ពៅ ជុំរតនៈ មកពីសាលារៀនអន្តរជាតិស្មាធឃីដ ខេត្តសៀមរាប៕                   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:51", "date_created": "2025-05-05T09:44:50.204Z", "category": "ភាពជាអ្នកដឹកនាំ", "views": 621, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ចង់បានទុនបង្វឹលក្នុងមុខរបរ! មកស្គាល់ធនា.គារក្នុងស្រុក៣ មានផ្ត.ល់ក.ម្ចីដល់ម្ចាស់អាជីវកម្មការប្រា.ក់ទាបបំផុត	https://business-cambodia.com/articles/3-bank-for-start	ជាធម្មតាបងប្អូនដែលជាម្ចាស់អាជីវកម្មដែលរកស៊ីភាគច្រើន ពេលខ្លះពួកគាត់ត្រូវការលុយបន្ទាន់ដើម្បីទុកបង្វឹលនៅក្នុងអាជីវកម្ម ប៉ុន្តែពួកគាត់មិនចង់កម្ចីអនឡាញនោះឡើយ។ ជាមួយគ្នានោះដែរ ថ្ងៃចាបក្រហមនឹងលើកធនាគារក្នុងស្រុកចំនួន៣ មានផ្តល់កម្ចីដល់ម្ចាស់អាជីវកម្មជាមួយការប្រាក់ទាបបំផុត៖   ១.ធនាគារ អ៊ូរី   បើតាមការបញ្ជាក់ពីក្រុមការងារ ធនាគារ អ៊ូរី បានឱ្យដឹងថា ធនាគារ អ៊ូរី មានផ្តល់ប្រាក់កម្ចីអាជីវកម្មអតិបរមារហូតដល់ទៅ ៥០ម៉ឺនដុល្លារ សម្រាប់កម្ចីជាមួយនឹងធនាគារអ៊ូរី គឺតម្រូវអោយអតិថិជនមាន៖ អត្តសញ្ញាណប័ណ្ណ ទ្រព្យធានាដាក់បញ្ចាំអាចជាប្លង់ដី ឬប្លង់ផ្ទះនិងមានអ្នកធានាផងដែរ   ដោយឡែកទំហំកម្ចីដែលធនាគារអាចផ្ដល់ជូនបងជាក់ស្តែងគឺអាស្រ័យលទ្ធភាព នៃការបង់សងតាមរយៈការសិក្សានៃទំហំប្រាក់ចំណូល និងទ្រព្យធានារបស់បងផងដែរ ដែលអត្រាការប្រាក់អាចចរចាបាន និងមានលក្ខណៈប្រកួតប្រជែងតាមទីផ្សារ ដែលអត្រាការប្រាក់អាចប្រែប្រួលទៅតាមទំហំកម្ចីកម្ចី មានន័យថាទំហំកម្ចីកាន់តែធំ អត្រាការប្រាក់កាន់តែទាប។ ទំនាក់ទំនងព័ត៌មានលំអិត 023 963 333 / 081 331 333៕ ២.ធនាគារ អេ អឹម ខេ (AMK)   ធនាគារ អេ អឹម ខេ គឺមានកម្ចីសម្រាប់អាជីវកររហូតដល់ ៣០០,០០០ដុល្លារដែលមានអត្រាការប្រាក់ទាបត្រឹមតែ ០,៧៩% ប៉ុណ្ណោះក្នុងមួយខែ។ អ្វីដែលកាន់តែពិសេសសម្រាប់ដៃគូអាជីវកម្ម  គគឺអាចកម្ចីជាមួយអត្រាការប្រាក់ទាបបំផុតផងដែរ។ សម្រាប់ព័ត៌មានបន្ថែមអាចទំនាក់ទំនងទៅកាន់លេខទូរស័ព្ទ 023 22 02 02 / 1800 200 200 (ដោយឥតគិតថ្លៃ)។ ៣. SME Bank   ដើម្បីលើកកម្ពស់លទ្ធភាពទទួលបានហិរញ្ញប្បទាន SME Bank បានប្រកាសពី គម្រោង ហិរញ្ញប្បទានសហគ្រាសធុនតូច និងមធ្យមជាមួយលក្ខខណ្ឌអនុគ្រោះ ដែលមានអត្រាការប្រាក់ប្រចាំឆ្នាំត្រឹមតែ ៥% និងរយៈពេល ១០ឆ្នាំ ។   នៅក្នុងនោះដែរ សម្រាប់វិស័យឧសហ្សាកម្មគឺមានទំហំឥណទានរហូតដល់ទៅ ៣លានដុល្លារ រយៈពេលឥណទានរហូតដល់ទៅ១០ឆ្នាំ ចំណែកគម្រោងហិរញ្ញវប្បទានសហគ្រាសធុនតូចនិងមធ្យម (css) គិតអត្រាការប្រាក់ត្រឹមតែ ៥%ប៉ុណ្ណោះ សម្រាប់ឥណទានប្រាក់រៀល។ ទំនាក់ទំនងព័ត៌មានលំអិត ០៩៦ ៨១១ ១១១៨៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-05T09:21:55.450Z", "category": "ចាប់ផ្តើមអាជីវកម្ម", "views": 167, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
គួរឲ្យមានមោទកភាព! ពិភពលោក កោតសរសើរកម្ពុជា លើរឿងធំៗទាំង ៥នេះ	https://business-cambodia.com/articles/world-say-good-about-cambodia	ក្រៅពីជាទឹកដីវ័យចំណាស់ដ៏វិសុទ្ធ និងធ្លាប់ជួបប្រទះនូវវិនាសកម្មនានាក្នុងគ្រាអតីតកាល កម្ពុជាបានស្ដារឡើងវិញជាថ្មី តាមរយៈការបង្ហាញសមត្ថភាព និងការខិតខំប្រឹងប្រែងដ៏ខ្លាំងក្លារបស់ប្រជាជនខ្មែរគ្រប់រូប រហូតទទួលបានការកោតសរសើរជាច្រើនពីសហគមន៍អន្តរជាតិ ដូចខាងក្រោម៖   ១/. សមិទ្ធផលសេដ្ឋកិច្ច៖ អត្រាកំណើនសេដ្ឋកិច្ចយ៉ាងរឹងមាំរបស់កម្ពុជាមុន COVID-19 បានឈានដល់ប្រមាណ ៥%-៧% ក្នុងមួយឆ្នាំ តាមរយៈភាពរីកចម្រើននៃវិស័យវិនិយោគ ការកសាងហេដ្ឋារចនាសម្ព័ន្ធ និងការកើនឡើងនៃឧស្សាហកម្មដូចជា កសិកម្ម និងផលិតសម្លៀកបំពាក់។ ក្នុងនោះ អង្គការជាតិ និងអន្តរជាតិ បានកោតសរសើរយ៉េងខ្លាំងចំពោះភាពរីកចម្រើនដ៏លឿននេះ ដោយប្រទេសអូស្រា្តលីបានលើកឡើងថា៖ «កម្ពុជាគឺជាប្រទេសតូចមួយដែលកំពុងក្លាយជាដៃគូសេដ្ឋកិច្ចគួរឱ្យទុកចិត្តនៅអាស៊ី»។   ២/. ជោគជ័យក្នុងការបំបាត់គ្រាប់មីន៖ បន្ទាប់ពីសង្គ្រាមវិនាសកម្មក្នុងរបប ខ្មែរក្រហម ប្រទេសកម្ពុជាមានគ្រាប់មីនរាប់លានកំណាត់។ រដ្ឋាភិបាលជាមួយនឹងអង្គការអន្តរជាតិ ដូចជា HALO Trust និង CMAC បានបំបាត់មីនទូទាំងប្រទេសយ៉ាងជោគជ័យ។ កាន់តែអស្ចារ្យទៅទៀត កម្ពុជាក៏បានផ្ញើអ្នកជំនាញទៅជួយបណ្តុះបណ្តាលឲ្យប្រទេសអ៊ុយក្រែនផងដែរ។ អង្គការសហប្រជាជាតិបានសរសើរជាពិសេសលើចំណុចនេះ។   ៣/. គោលដៅវប្បធម៌ និងទេសចរណ៍ឈានមុខគេ៖ កម្ពុជាត្រូវបានជាប់ឈ្មោះជាអ្នកឈ្នះពាន Asia’s Leading Cultural Destination ឆ្នាំ ២០២៣ និង ២០២៤ ព្រមទាំង Asia’s Leading Youth Travel Destination ឆ្នាំ ២០២៤ ដោយ World Travel Awards។ ភាពអំណោយផលនៃសម្បត្តិធម្មជាតិ, បេតិកភណ្ឌប្រាសាទអង្គរ, របាំអប្សរា, និងសិល្បៈប្រពៃណីជាច្រើន បានលើកសម្រស់កម្ពុជាក្លាយជាផ្កាដ៏ក្រអូប ដែលកន្លង់បរទេសចាប់ចិត្តមិនចេះជិនណាយ។   ៤/. ប្រជាជនរួសរាយ និងមានទឹកចិត្តល្អជាងគេលើលោក៖ នៅក្នុងការចាត់ចំណាត់ថ្នាក់កំពូលប្រទេសដែលមានភាពរួសរាយរាក់ទាក់បំផុត ទាំង១០ នៅក្នុងពិភពលោក របស់ស្ថាប័ន My International Movers បានឲ្យដឹងថា កម្ពុជា គឺជាប្រទេសជាប់ចំណាត់ថ្នាក់លេខ១ ដែលមានប្រជាជនរួសរាយរាក់ទាក់មានទឹកចិត្តល្អ និងមានក្តីស្រឡាញ់ចេះជួយយកអាសាខ្លាំងបំផុតលើលោក។ បន្ថែមពីនេះ ស្ថាប័នអន្តរជាតិមួយនេះ ក៏បានលើកឡើងទៀតថា ប្រទេសកម្ពុជា គឺជាប្រទេសមួយនៅក្នុងតំបន់អាស៊ីអាគ្នេយ៍ និងកំពុងក្លាយជាឋានសួគ៌នៃជនបរទេសយ៉ាងសន្សឹមៗ សម្រាប់ការមកធ្វើដំណើរកម្សាន្ដ និងស្នាក់នៅ។   ៥/. ការចូលរួមក្នុងបេសកកម្មសន្តិភាព៖ កម្ពុជាជាប្រទេសដែលបានចូលរួមយ៉ាងសកម្មក្នុងបេសកកម្មសន្តិភាពរបស់អង្គការសហប្រជាជាតិ (UN) ដោយផ្ញើយោធាពិសេសទៅប្រទេសដូចជា ស៊ូដង់ និងម៉ាលីជាដើម។ ការចូលរួមនេះបង្ហាញពីក្តីប៉ងប្រាថ្នានៃជាតិខ្មែរដើម្បីផ្តល់សន្តិភាពដល់ពិភពលោក។ ក្នុងនោះអង្គការសហប្រជាជាតិ (UN) បានកោតសរសើរថា ថ្វីត្បិតតែកម្ពុជាជាប្រទេសមានចំណូលទាប តែមានស្មារតីខ្ពស់ជាងគេ ក្នុងបេសកកម្មនេះ។   យ៉ាងណាមិញ នេះគឺជាមោទកភាពមួយរបស់កម្ពុជាដែលកើតចេញពី បេះដូងប្រជាជនកម្ពុជា ការលះបង់ដើម្បីប្រយោជន៍រួម ការរួបរួមសាមគ្គីគ្នាជាធ្លុងមួយដើម្បីជួយឱ្យកម្ពុជាអាចឈរស្មើមុខស្មើមាត់នៅលើឆាកអន្តរជាតិ។ អ្វីដែលកាន់តែពិសេសជាងនេះទៅទៀតនោះ សកម្មភាពនេះអាចនិងក្លាយជាកាតាលីករក្នុងការរួមចំណែកទាក់ទាញភ្ញៀវទេសចរណ៍ និងវិនិយោគិនអន្តរជាតិឱ្យចូលមកវិនិយោគនៅកម្ពុជាកាន់កើនឡើងជាលំដាប់ ដែលជាដង្ហើមដ៏ធំមួយក្នុងប្រព័ន្ធសេដ្ឋកិច្ចជាតិ៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-05T09:06:01.044Z", "category": "ហិរញ្ញវត្ថុ", "views": 1270, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ដឹងអត់ថាABA ចំណេញប៉ុន្មាន? នេះជាប្រាក់ចំណេញដែលធនាគារ ABA រកបាននៅឆ្នាំ២០២៤	https://business-cambodia.com/articles/annual-profit-of-aba-bank-in-2024	ធនាគារ ABA គឺជាធនាគារពាណិជ្ជដ៏ធំបំផុតមួយនៅកម្ពុជាដែលមានភាពរីកចម្រើនយ៉ាងឆាប់រហ័សនិងជាធនាគារឈានមុខគេមួយនៅកម្ពុជាលើការផ្ដល់សេវាកម្មហិរញ្ញវត្ថុដ៏សម្បូរបែបដល់ប្រជាជនកម្ពុជានិងអាជីវកម្មក្នុងស្រុកដើម្បីពង្រីកសក្ដានុពលអាជីវកម្មនិងជំរុញកំណើនសេដ្ឋកិច្ច។   ជាក់ស្ដែងបើយោងតាមរបាយការណ៍ប្រចាំឆ្នាំ២០២៤នេះ ធនាគារ ABA មានទ្រព្យសកម្មចំនួន១៣.៨ពាន់លានដល្លារកើនឡើងចំនួន១៩.៨% បើធៀបនឹងឆ្នាំ២០២៣កន្លងទៅ។ នៅក្នុងនោះដែរប្រាក់បញ្ញើរបស់ABA ឡើងដល់១១ពាន់លានដុល្លារកើនឡើងចំនួន១៩.៣%។   ចំពោះតួលខដែលគួរឲ្យចាប់អារម្មណ៍នោះគឺប្រាក់ចំណេញប្រចាំឆ្នាំ២០២៤ ដោយត្រឹមបំណាច់ឆ្នាំ២០២៤ ធនាគារ ABA រកស៊ីចំណេញរហូតដល់ទៅ២៩៩.៦លានដុល្លារកើនឡើងចំនួន៨.៣%បើធៀបនឹងប្រាក់ចំណេញកាលពីឆ្នាំ២០២៣។ ចំណែកប្រាក់កម្ចីដែលបញ្ចេញឲ្យអតិថិជនមានរហូតដល់ទៅ៨.៧ពាន់លានដុល្លារនិងចំនួនគណនីមានជិត៦លានមគណនី។   នៅក្នុងសារនៃរបាយការណ៍ប្រចាំឆ្នាំ២០២៤ លោក Askhat Azhikhanov  នាយកប្រតិបត្តិរបស់ធនាគារ ABA បានឲ្យដឹងថាការប្ដេជ្ញាចិត្តរបស់ធនាគារចំពោះបរិយាបន្នហិរញ្ញវត្ថុនិងសេវាធនាគារដែលផ្ដោតលើអតិថិជនជាចម្បងគឺជាគន្លឹះជោគជ័យរបស់ធនាគារ ហើយអ្វីដែលលោកមានមោទនភាពនោគឺធនាគារ ABA ប្រមូលពន្ធបានរហូតដល់ទៅ២៥%នៃពន្ធសរុបដែលកម្ពុជាប្រមូលបាននៅឆ្នាំ២០២៤កន្លងទៅនេះ៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-05T08:13:11.631Z", "category": "ហិរញ្ញវត្ថុ", "views": 1098, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ហួសមាឌ! ចិត្តវិទ្យាបង្ហាញថា មនុស្សមានកិរិយា៤ប្រភេទនេះ ជីវភាពល្មមៗទេតែតែងធ្វើពុតដូចអ្នកមាន	https://business-cambodia.com/articles/middle-class-but-pretending-to-be-richer-	មនុស្សដែលមានជីវភាពល្មមៗហើយធ្វើពុតជាអ្នកមាន ជួនកាលពួកគេមិនមានចេតនាក្នុងការបោកបញ្ឆោតអ្នកដទៃនោះទេ តែពួកគេកំពុងបន្លំអារម្មណ៍ខ្លួនឯងថាជាអ្នកមាន។ យ៉ាងណាមិញបើតាមចិត្តវិទ្យាបានឱ្យដឹងថាមនុស្សដែលមានកិរិយា៥ប្រភេទនេះ ភាគច្រើនជាមនុស្សដែលបន្លប់ចិត្តខ្លួនឯងថាជាអ្នកមានហើយតែងចំណាយហួសមាឌ ហ៊ានជាប់បំណុលការលើសលប់ ឱ្យតែបានគេកោតស្ងប់ស្ងែង។   ១. ងប់ងល់ខ្លាំងជាមួយភាពប្រណីត៖ ប្រភេទមនុស្សដែលបន្លំចិត្តខ្លួនឯងថាជាអ្នកមាន គឺតែងតែបង្ហាញទ្រព្យសម្បត្តិប្រណីតៗពីក្បាលដល់ចុងជើង ងប់ងល់ខ្លាំងនឹងភាពហ៊ឺហា ភាពប្រណីតដើម្បីបង្អួតភ្នែកអ្នកដទៃហើយចង់បានការទទួលស្គាល់ពីអ្នកដទៃថាខ្លួនជាអ្នកមាន។ ខណៈដែលអ្នកដែលមានទ្រព្យសម្បត្តិពិតប្រាកដ ច្រើនតែឱ្យតម្លៃលើគុណភាពជាងភាពប្រណីតឬម៉ាកល្បី។   ២. ផ្តោតខ្លាំងលើរូបភាពខាងក្រៅ៖ ប្រភេទមនុស្សដែលបន្លំចិត្តខ្លួនថាជាអ្នកមាន គឺតែងឈ្លក់វង្វេងនឹងរូបភាពខាងក្រៅរបស់ខ្លួនឯង ដូចជាសម្រស់ត្រូវតែស្អាតជាងគេ ទូរស័ព្ទត្រូវតែប្រើស៊េរីថ្មីមុនគេជាដើម ដើម្បី ការបង្ហាញចេញតាមបណ្តេញសង្គម  ដើម្បីឱ្យគេសរសើរពីអ្វីៗខាងក្រៅខ្លួនរបស់ពួកគេ ជាជាងធម្មតាៗតែមានស្ថិរភាពហិរញ្ញវត្ថុពិតប្រាកដ។   ៣. គេចវេសពីប្រធានបទលុយ៖ តើអ្នកធ្លាប់កត់សម្គាល់ថាតើមនុស្សមួយចំនួនមានអារម្មណ៍មិនស្រួលពេលដែលប្រធានបទរឿងលុយកើតឡើងឬទេ? ប្រភេទមនុស្សដែលបន្លំចិត្តខ្លួនឯងថាជាអ្នកមានគឺតែងតែគេចវេស និងធុញថប់ពេលមានគេពិភាក្សាជុំវិញការប្រើប្រាស់លុយ ការធ្វើផែនការហិរញ្ញវត្ថុ ការសន្សំឬ សូម្បីតែការចំណាយលើរបស់របរប្រចាំថ្ងៃ។ ពីព្រោះពួកគេមិនដឹងថាត្រូវចាប់ផ្តើមពីចំណុចណា ហើយមានអារម្មណ៍ថាកិច្ចការទាំងនេះគឺលំបាក ព្រោះបើគ្រាន់តែចាយលុយដែលខ្លួនរកបានមានអ្វីខុស?   ៤.ចាយដល់អស់ពីខ្លួនហើយចាំខែថ្មី៖ ប្រភេទមនុស្សដែលបន្លំចិត្តខ្លួនថាជាអ្នកមាន គឺតែងចាយប្រាក់ខែ សឹងអស់ពីកាបូប ចុងខែឡើងក៏ដាច់យៃ ហើយរង់ចាំប្រាក់ខែនៅខែបន្ទាប់ទៀតចូលកុង។ ពោលពួកគេសុខចិត្តចំណាយប្រាក់ចំណូលទាំងអស់ដែលមានក្នុងខ្លួន របស់ពួកគេដើម្បីរក្សារបៀបរស់នៅជាក់លាក់និងស្តង់ដារមួយដើម្បីឱ្យគេសរសើរ ទោះបីជាត្រូវធ្វើការហើយប្រាក់ខែចាយអស់ៗ ចាយអស់ហើយ រង់ចាំប្រាក់ខែថ្មីចូលកុងទៀត កើតជារង្វង់វិលជុំរហូតឥតចេញបាន។     ជាការពិតណាស់អ្នកដែលក្លែងខ្លួនជាអ្នកមាន តែងតែស្វែងរកការបញ្ជាក់អំពីរបៀបរស់នៅដ៏ប្រណិតរបស់ពួកគេ មិនថាតាមរយៈបណ្តាញសង្គម ឬការសរសើរពីមិត្តភក្តិក៏ដោយ ខណៈពេលដែលនរណាអ្នកធ្លាក់ចូលទៅក្នុងអន្ទាក់នេះគឺដោយសារតែជម្រើសរបស់ពួកត្រូវការបង្ហាញចេញនិងចង់បានការទទួលស្គាល់។ដូចអ្នកចិត្តសាស្រ្តដ៏ល្បីល្បាញ Abraham Maslow ធ្លាប់បានលើកឡើងថា ផ្នត់គំនិតអាចមានឥទ្ធិពលយ៉ាងខ្លាំងក្លាលើទម្លាប់ចំណាយ និងជម្រើសរបៀបរស់នៅរបស់មនុស្ស៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:51", "date_created": "2025-05-05T06:57:51.490Z", "category": "ភាពជាអ្នកដឹកនាំ", "views": 3660, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
លាភធំណាស់! ក្រោយចង់រើចេញពីចិន Apple គ្រោងទៅផលិតនៅប្រទេសក្បែរខាងកម្ពុជា១នេះហើយ	https://business-cambodia.com/articles/apple-in-vinetam	កាលពីថ្មីៗនេះ លោក Tim Cook បានប្រកាសថា ផលិតផលផ្សេងទៀតរបស់ Apple ដូចជា  iPad, Mac, Apple Watch និង AirPod ស្ទើរតែទាំងអស់ដែលបានលក់នៅសហរដ្ឋអាមេរិកគឺនឹងត្រូវបានផលិតនៅប្រទេសវៀតណាមវិញទាំងអស់។ នេះបើយោងតាមការចុះផ្សាយដោយកាសែតបាងកកប៉ុស្តិ៍។   ប្រភពខាងលើបានបន្តឱ្យដឹងទៀតថា ក្រុមហ៊ុន Apple បានប្រកាសថា iPhone សេរ៊ីថ្មីភាគច្រើនរបស់ខ្លួនដែលលក់នៅសហរដ្ឋអាមេរិកអាចនឹងត្រូវបាននាំចេញពីប្រទសឥណ្ឌាបន្ទាប់ពីក្រុមហ៊ុននេះប្រកាសពីប្រាក់ចំណេញនៅត្រីមាសទី១ បានប្រមាណ ៩៥.៤ពាន់លានដុល្លារដោយវាលើសពីការរំពឹងទុក។ លោក Tim Cook ក៏បាននិយាយថា iPhone ភាគច្រើនដែលលក់នៅសហរដ្ឋអាមេរិកនឹងមានប្រទេសឥណ្ឌាជាប្រទេសដើម ដោយផលិតផលរបស់ Apple ត្រូវបានលើកលែងពីពន្ធគយធ្ងន់ធ្ងរបំផុតរបស់ Trump សម្រាប់ពេលនេះ។ ដោយឡែលផលិតផលផ្សេងទៀតរបស់ Apple ដូចជា  iPad, Mac, Apple Watch និង AirPod ស្ទើរតែទាំងអស់ដែលបានលក់នៅសហរដ្ឋអាមេរិកគឺនឹងត្រូវបានផលិតនៅប្រទេសវៀតណាមខណៈប្រទេសចិននឹងក្លាយជាទីតាំងផលិតសម្រាប់លក់នៅប្រទេសផ្សេងទៀតក្រៅពីសហរដ្ឋអាមេរិក។   យ៉ាងណាមិញនាយកប្រតិបត្តិក្រុមហ៊ុន Apple រូបនេះបានប្រាប់ក្រុមអ្នកវិភាគថា "អ្វីដែលគាត់បានរៀនកាលពីពេលមុនគឺថា ផ្តោតលើទីតាំងមួយមានហានិភ័យច្រើនពេក ដូច្នេះហើយយូរៗ ទៅ ផ្នែកខ្លះនៃខ្សែសង្វាក់ផ្គត់ផ្គង់នឹងត្រូវនៅប្រភពថ្មីផ្សេងទៀត។ គួររំលឹកថា ក្រុមហ៊ុន Apple (AAPL.O) ក៏កំពុងតែមានគោលបំណងផលិតទូរស័ព្ទ iPhone សម្រាប់លក់នៅសហរដ្ឋអាមេរិក ក្នុងរោងចក្រនានាក្នុងប្រទេសឥណ្ឌា គិតត្រឹមចុងឆ្នាំ ២០២៦នេះ ហើយកំពុងពន្លឿនផែនការទាំងនេះ ដើម្បីគេចផុតពីពន្ធគយខ្ពស់ដែលអាចកើតមាននៅក្នុងប្រទេសចិន ដែលជាមូលដ្ឋានផលិតកម្មចម្បងរបស់ខ្លួន ផងដែរ៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-05T06:30:19.688Z", "category": "ចាប់ផ្តើមអាជីវកម្ម", "views": 2287, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
នរណខ្លះកំពុងប្រើ? ធានាគារធំៗទាំង៤នេះ ត្រូវបានបង្កើតឡើងដោយកូនខ្មែរសុទ្ធសាធ	https://business-cambodia.com/articles/top-3-banks-of-cambodia	វិស័យហិរញ្ញវត្ថុ បានដើរតួនាទីយ៉ាងសំខាន់ក្នុងការអភិវឌ្ឍសេដ្ឋកិច្ចជាតិ និងសម្រួលដល់ជីវភាពរស់នៅរបស់ប្រជាជន។ ខាងក្រោមនេះ គឺជាធនាគារធំៗចំនួន ៤ ដែលបង្កើតដោយកូនខ្មែរសុទ្ធសាធ៖   ១/. ធនាគារ អេស៊ីលីដា (ACLEDA Bank Plc.)៖ គឺជាធនាគារខ្មែរដែលបង្កើតឡើងក្នុងឆ្នាំ ១៩៩៣ ដោយគម្រោងរបស់អង្គការសហប្រជាជាតិ (UNDP) និងកម្មវិធីអភិវឌ្ឍន៍អន្តរជាតិ (ILO) ដើម្បីជួយឱ្យសហគមន៍ក្រីក្រ មានឱកាសទទួលបានសេវាហិរញ្ញវត្ថុតូចៗ។ ចាប់ពីឆ្នាំ ២០០៣ ACLEDA បានបម្លែងខ្លួនពីអង្គការ NGO ទៅជាធនាគារពាណិជ្ជកម្មពេញលេញ និងមានអាជ្ញាប័ណ្ណពី ធនាគារជាតិនៃកម្ពុជា។ បច្ចុប្បន្ន ធនាគារ អេស៊ីលីដា មានបណ្ដាញប្រតិបត្តិការយ៉ាងធំទូលាយគ្របដណ្ដប់ទូទាំងព្រះរាជាណាចក្រកម្ពុជា (មាន ២៦៥សាខា) និងបានពង្រីកតំបន់ប្រតិបត្តិការទៅកាន់ប្រទេសឡាវ (មាន ៣៧សាខា) និងមីយ៉ាន់ម៉ា (មាន ១៧សាខា) និងមានបុគ្គលិកកំពុងបម្រើការជាង ១១,០០០នាក់។   ២/. ធនាគារ កាណាឌីយ៉ា (Canadia Bank Plc.)៖ គឺជាធនាគារក្នុងស្រុកដ៏ធំបំផុតមួយរបស់កម្ពុជា ដែលត្រូវបានបង្កើតឡើងក្នុងឆ្នាំ ១៩៩១ ដោយ អ្នកឧកញ៉ា ពុង ឃាវសែ។ ក្នុងរយៈពេលជាង ៣ ទសវត្សរ៍ បន្ទាប់ពីការបង្កើត Canadia Bank បានក្លាយជាធនាគារមួយដែលមានភាពរឹងមាំ ខណៈបច្ចុប្បន្នមានសាខា ៦៩ ទូទាំងប្រទេសកម្ពុជា និងសាខាចំនួន ៣ នៅប្រទេសឡាវ ដែលមានបុគ្គលិកកំពុងបម្រើការជាង ៣,០០០នាក់ លើសេវាកម្ម បើកគណនី, ផ្តល់ឥណទាន, កាតធនាគារ, Internet Banking, Mobile Banking, Trade Finance, និងប្រព័ន្ធប្រមូលប្រាក់អេឡិចត្រូនិចជាដើម។   ៣/. ធនាគារ វឌ្ឍនៈ (Vattanac Bank)៖ ត្រូវបានបង្កើតឡើងក្នុងឆ្នាំ ២០០២ ដោយក្រុមហ៊ុន Vattanac Group ជាក្រុមហ៊ុនកូនខ្មែរ ១០០% ដែលគ្រប់គ្រងអាជីវកម្មយ៉ាងសម្បូរបែបនៅក្នុងប្រទេសកម្ពុជា។ ក្នុងនោះ អ្នកឧកញ៉ា សំអាង គឺជាថ្នាក់ដឹកនាំកំពូល និងជាម្ចាស់ផ្ទាល់មួយ ខណៈបច្ចុប្បន្នធនាគារនេះមានសាខាជាង ៤១ ទូទាំងប្រទេស និងមានបុគ្គលិកប្រហែល ១,០០០នាក់។   ៤/. ធនាគារ វីង (Wing Bank Cambodia Plc.)៖ ត្រូវបានបង្កើតឡើងក្នុងឆ្នាំ ២០០៨ ដោយធនាគារ ANZ (អូស្ត្រាលី និងនូវែលសេឡង់) ដើម្បីផ្តល់សេវាប្រកួតប្រជែងផ្នែកបច្ចេកវិទ្យាហិរញ្ញវត្ថុ (FinTech) នៅកម្ពុជា។ នៅឆ្នាំ ២០១១ ANZ បានលក់ Wing ឲ្យក្រុមហ៊ុន Inter Logistics ដែលស្ថិតក្រោមការគ្រប់គ្រងរបស់ក្រុមហ៊ុនមេ The Royal Group ដឹកនាំដោយ អ្នកឧកញ៉ា គិត ម៉េង។ នៅឆ្នាំ ២០២០ Wing បានបម្លែងខ្លួនទៅជាធនាគារពាណិជ្ជកម្មពេញលេញក្រោមឈ្មោះ Wing Bank (Cambodia) Plc. ដែលមានសាខាធំៗចំនួន ២៣, មានភ្នាក់ងារជាង ១១,០០០ កន្លែង គាំទ្រអាជីវកម្មខ្នាតតូចនឹងមធ្យមជាង ១៧០,០០០ និងបានផ្តល់សេវាកម្មជាង ១០០ ប្រភេទក្នុងអេបធនាគារ Wing។   យ៉ាងណាមិញ ការអភិវឌ្ឍន៍របស់ធនាគារ និងស្ថាប័នមីក្រូហិរញ្ញវត្ថុដែលបង្កើតឡើងដោយកូនខ្មែរ គឺជាភស្តុតាងដ៏រឹងមាំបំផុតមួយ ដែលបង្ហាញពីសមត្ថភាព កិច្ចខិតខំប្រឹងប្រែង និងទស្សនៈវែងឆ្ងាយរបស់ពលរដ្ឋខ្មែរ ក្នុងការចូលរួមអភិវឌ្ឍសេដ្ឋកិច្ចជាតិ។ ស្ថាប័នទាំងនេះ មិនត្រឹមតែផ្តល់សេវាហិរញ្ញវត្ថុជាមូលដ្ឋានសម្រាប់ប្រជាជនគ្រប់រូបប៉ុណ្ណោះទេ ប៉ុន្តែត្រូវបានគេស្គាល់ថាជាឧទាហរណ៍នៃការច្នៃប្រឌិត និងភាពជឿជាក់លើខ្លួនឯងនៃជាតិកម្ពុជា៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:51", "date_created": "2025-05-05T04:14:17.371Z", "category": "ហិរញ្ញវត្ថុ", "views": 1710, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
SCG Home Design Village រៀបចំការតាំងពិព័រណ៌ Home & Furniture EXPO រយៈពេល ៨ ថ្ងៃ មានកាបញ្ចុះតម្លៃរហូតដល់ ៦០ ភាគរយ	https://business-cambodia.com/articles/home-and-furniture-expo	នៅថ្ងៃទី៣ ខែឧសភា ឆ្នាំ២០២៤ SCG Home Design Village ដែលជាកន្លែងប្រមូលផ្តុំទៅដោយគ្រឿងសង្ហារឹម និងគ្រឿងតុបតែងក្នុងគេហដ្ឋានប្រណិតៗ ធំជាងគេនៅក្នុងប្រទេសកម្ពុជា បានសម្ពោធបើកដំណើរការ ការតាំងពិព័រណ៌ Home & Furniture EXPO ក្រោមប្រធានបទ «តុបតែងគេហដ្ឋានក្នុងក្តីស្រម៉ៃរបស់អ្នក»។     ដោយនៅក្នុងពិធីបើកសម្ពោធពិព័រណ៌នេះដែរ ក៏មានការអញ្ជើញចូលរួមពីសំណាក់ Ms. Ek-on Khunacharoen រដ្ឋមន្ត្រី ស្ថានទូតថៃ, Mrs. Jiranun Wongmongkol (จีรนันท์ วงษ์มงคล) ប្រធានក្រុមប្រឹក្សាធុរកិច្ចថៃប្រចាំកម្ពុជា, និងនាយកប្រតិបត្តិនៃក្រុមហ៊ុន SCG Boonthavorn (CAMBODIA) CO.,LTD ព្រមទាំងមានការចូលរួមយ៉ាងច្រើនពីសំណាក់ភ្ញៀវកិត្តិយស និងអតិថិជនយ៉ាងច្រើនកុះកររផងដែរ។     សូមជម្រាបថា ការតាំងពិព័រណ៌ Home & Furniture EXPO គឺរៀបចំឡើងរយៈពេល ៨ ថ្ងៃគឺពីថ្ងៃទី៣ រហូតដល់ថ្ងៃទី១០ ខែឧសភា ឆ្នាំ២០២៥ ចាប់ពីម៉ោង ៨ ព្រឹករហូតដល់ម៉ោង ៩ យប់។ អ្វីដែលពិសេសនៅក្នុងការតាំងពិព័រណ៍នេះ ក៏មានការលក់បញ្ចុះតម្លៃរហូតដល់ ៦០ ភាគរយទៅសម្ភារដូចជា គ្រែ តុ ទូ សាឡុង និងសម្ភារប្រើប្រាស់នៅក្នុងបន្ទប់ទឹក ការ៉ូ និងផ្ទះបាយ ជាដើម ដែលសុទ្ធសឹងជាម៉ាកផលិតផលល្បីៗនាំចូលពីបរទេស។ ក្រៅពីនេះក៏មានការប្រូម៉ូសិនពិសេសដែលមិនធ្លាប់មានផងដែរគឺ Buy 2 Pay half ឬក៏ ទិញពីរចាយតែពាក់កណ្តាលប៉ុណ្ណោះ។     អមជាមួយការតាំងពិពណ៌ដ៏ធំនេះ លោកអ្នកក៏អាចអង្គុយស្ដាប់ Live Music និងញ៉ាំស្រាបៀរត្រជាក់ៗ ព្រមទាំងទស្សនាតុក្កតា Moo Deng ដ៏ធំដែលមានកម្ពស់ ៥ម៉ែត្រ នៅខាងក្រៅ និង ៣ម៉ែត្រនៅខាងក្នុងផ្សារទំនើប SCG Home Design Village  កាន់តែពិសេស Moo Deng Laser Mapping ដែលជាការបញ្ជាំងឡេស័រលេីកដំបូងរបស់ SCG Home Design Village នៅលើអគាររបស់ខ្លួនផ្ទាល់។   ដូច្នេះសម្រាប់លោកអ្នកដែលចង់បានគ្រឿងសង្ហារឹម និងគ្រឿងតុបតែងក្នុងគេហដ្ឋានប្រណិតៗគុណភាពខ្ពស់ និងទទួលបានការចុះតម្លៃផងទៀតនោះ កុំភ្លេចអញ្ជើញទៅចូលរួមការតាំងពិព័រណ៌ Home & Furniture EXPO នៅ SCG Home Design Village  ដែលមានទីតាំងស្ថិតនៅផ្លូវលេខ ១០០៣ ភូមិបាយ៉ាប សង្កាត់ភ្នំពេញថ្មី ខណ្ឌ សែនសុខ រាជធានីភ្នំពេញ។ សម្រាប់ព័ត៌មានបន្ថែមសូមទំនាក់ទំនងទៅលេខទូរស័ព្ទ 089 333 563 ឬហ្វេសប៊ុកផេក SCG Home Cambodia ។ ទីតាំង Google Map: bit.ly/SCG-Home-at-DesignVillage-Location ៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-05T03:12:59.224Z", "category": "PR", "views": 708, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ដំណើរអាជីវកម្មរយៈពេល ៣៥ ឆ្នាំ នៃ លោកអ្នកឧកញ៉ាបណ្ឌិត ពុង ឃាវសែ	https://business-cambodia.com/articles/the-35-year-business-journey-of-oknha-bandit-pung-kheva-se	លោកអ្នកឧកញ៉ាបណ្ឌិត ពុង ឃាវសែ ត្រូវបានគេស្គាល់ថាជាអ្នកវិនិយោគវិស័យឯកជនដ៏លេចធ្លោមួយរូបរបស់កម្ពុជា ស្ពានអាកាសមរតកតេជោដែលទើបសម្ពោធនាពេលថ្មីៗនេះ គឺជាព្រឹត្តិការណ៍សំខាន់មួយទៀតក្នុងបណ្តាញហេដ្ឋារចនាសម្ព័ន្ធដែលកំពុងរីកចម្រើនក្នុងទីក្រុងភ្នំពេញ។ សាងសង់ដោយ ក្រុមហ៊ុន អូស៊ីអាយស៊ី (OCIC) គម្រោងនេះឆ្លុះបញ្ចាំងពីការគាំទ្រជាបន្តបន្ទាប់របស់ក្រុមហ៊ុនសម្រាប់ការអភិវឌ្ឍទីក្រុងរបស់កម្ពុជា។ ស្ថាបនិករបស់ខ្លួនគឺលោកអ្នកឧកញ៉ាបណ្ឌិត ពុង ឃាវសែ គឺជាអ្នកវិនិយោគដ៏សកម្មបំផុតម្នាក់របស់ប្រទេស ដែលដំណើរអាជីវកម្មក្នុងរយៈពេលជាច្រើនទសវត្សរ៍កន្លងមកនេះ ឆ្លុះបញ្ចាំងពីការយកចិត្តទុកដាក់ជាប់លាប់លើការកសាងសម្រាប់អនាគត។   ត្រលប់មកពីប្រទេសកាណាដាក្នុងឆ្នាំ ១៩៩០ សហគ្រិនកម្ពុជារូបនេះបានត្រឡប់មកវិញជាមួយនឹងការតាំងចិត្តមុតមាំក្នុងការរួមចំណែកដល់ការងើបឡើងវិញ ជាមួយការរីកចម្រើនរបស់ប្រទេស។ ការវិនិយោគដំបូងរបស់គាត់គឺ ក្រុមហ៊ុន មាសនិងឥណទាន កាណាឌីយ៉ា ចំកាត់ ក្នុងឆ្នាំ ១៩៩១ បានបង្កើតជាមូលដ្ឋានគ្រឹះសម្រាប់ធនាគារកាណាឌីយ៉ាក្នុងឆ្នាំ ១៩៩៣ ដែលជាការកំណត់សម្គាល់ការចាប់ផ្តើមមួយដែលបានកសាងឡើងតាមរយៈការខិតខំប្រឹងប្រែងជាច្រើនឆ្នាំ ដោយបានឆ្លងកាត់ដំណើរដែររួមមានទាំងឱកាស និងបញ្ហាប្រឈមនានា។ ចូលរួមចំណែកអភិវឌ្ឍប្រទេសកម្ពុជា សម្រាប់ប្រជាជនកម្ពុជា ធនាគារកាណាឌីយ៉ាបានណែនាំសេវាកម្មធនាគារទំនើបនៅពេលដែលប្រទេសកម្ពុជាកំពុងតភ្ជាប់ជាមួយទីផ្សារអន្តរជាតិ។ ធនាគារមួយនេះបានដើរតួនាទីដ៏មានអត្ថន័យក្នុងការបើកដំណើរការប្រតិបត្តិការឆ្លងព្រំដែន គាំទ្រពាណិជ្ជកម្ម ទាក់ទាញការវិនិយោគពីបរទេស និងភាពជាដៃគូអន្តរជាតិ រួមមានស្ថាប័នដូចជាសាជីវកម្មហិរញ្ញវត្ថុអន្តរជាតិ (IFC) ជាដើម។ ក្នុងរយៈពេលប៉ុន្មានឆ្នាំមកនេះ ធនាគារនៅតែមានភាពរឹងមាំទោះបីឆ្លងកាត់វិបត្តិសេដ្ឋកិច្ចពិភពលោកចំនួនពីរ ដោយបន្តបម្រើបុគ្គល អាជីវកម្ម និងសេដ្ឋកិច្ចយ៉ាងទូលំទូលាយ។ សព្វថ្ងៃនេះ ធនាគារកាណាឌីយ៉ា គឺជាធនាគារក្នុងស្រុកដ៏ធំបំផុតរបស់ប្រទេសដែលមានទ្រព្យសម្បត្តិលើសពី ៧ ពាន់លានដុល្លារ។   នៅឆ្នាំ ២០០០ លោកអ្នកឧកញ៉ា បណ្ឌិត ពុង ឃាវសែ បានបើកដំណើរការក្រុមហ៊ុន អូស៊ីអាយស៊ី  ក្នុងគោលបំណងទាក់ទាញប្រជាជនកម្ពុជានៅក្រៅប្រទេសឱ្យត្រឡប់មកបណ្តាក់ទុន និងរួមចំណែកដល់ប្រទេសកំណើតរបស់ពួកគេ។ មិនយូរប៉ុន្មានក្រុមហ៊ុន អូស៊ីអាយស៊ី    បានអភិវឌ្ឍខ្លួនយ៉ាងឆាប់រហ័សទៅក្នុងវិស័យអចលនទ្រព្យ ហេដ្ឋារចនាសម្ព័ន្ធ និងការធ្វើផែនការទីក្រុងខ្នាតធំ ដោយផ្តោតលើគម្រោងដែលអាចបង្កើតឱកាសសេដ្ឋកិច្ចរយៈពេលវែង។ ការរីកចម្រើននេះត្រូវបានជំរុញដោយសមត្ថភាពរបស់លោកក្នុងការបង្កើតភាពជាដៃគូអន្តរជាតិ ដែលគាំទ្រដោយជំនាញរបស់គាត់ក្នុងការប្រើប្រាស់ភាសាខ្មែរ អង់គ្លេស បារាំង ថៃ ចិន និងវៀតណាម។   «យើងមើលឃើញការវិនិយោគជាមធ្យោបាយមួយក្នុងការកសាងហេដ្ឋារចនាសម្ព័ន្ធ បើកដំណើរការអភិវឌ្ឍ និងបង្កើតឱកាសសម្រាប់ការរីកចម្រើននាពេលអនាគត» លោកអ្នកឧកញ៉ាបណ្ឌិត ពុង ឃាវសែ។   ការអភិវឌ្ឍទីក្រុងតាមមាត្រដ្ឋាន ជាច្រើនឆ្នាំមកនេះក្រុមហ៊ុន អូស៊ីអាយស៊ី បានផ្តល់នូវការអភិវឌ្ឍមួយចំនួនដ៏ល្បីល្បាញរបស់រាជធានីភ្នំពេញ រួមមានអគារកាណាឌីយ៉ា ដែលជាអគារខ្ពស់ៗដំបូងគេរបស់ប្រទេសកម្ពុជា ផ្សារទំនើប សូរិយា ដែលជាផ្សារទំនើបដំបូងគេបង្អស់របស់ខ្លួន និងការអភិវឌ្ឍទីតាំងធំៗដូចជា កោះពេជ្រ ទីក្រុងអូឡាំព្យា ទីក្រុងនរា និងទីក្រុងរណបជ្រោយចង្វារ។ តំបន់ប្រើប្រាស់ចម្រុះទាំងនេះនាំមកនូវលំនៅឋាន ពាណិជ្ជកម្ម និងទីសាធារណៈរួមគ្នា ដើម្បីគាំទ្រដល់ទីក្រុងដែលមានការតភ្ជាប់ និងមានភាពស្វាគមន៍កាន់តែច្រើន។  ការរីកចម្រើនរបស់ អូស៊ីអាយស៊ី លើហេដ្ឋារចនាសម្ព័ន្ធ អចលនទ្រព្យ វិស័យអប់រំ និងវិស័យសុខាភិបាលចាប់តាំងពីឆ្នាំ ២០០០   ដើម្បីគាំទ្រដល់កំណើនទីក្រុងនេះក្រុមហ៊ុន អូស៊ីអាយស៊ី បានរួមចំណែកក្នុងហេដ្ឋារចនាសម្ព័ន្ធ ជាមួយមធ្យោបាយធ្វើដំណើរសំខាន់ៗក្នុងទីក្រុង រួមទាំងស្ពានកោះនរា និងស្ពានឫស្សីកែវ ព្រមទាំងបណ្តាញផ្លូវ និងស្ពានអាកាសដែលកំពុងកើនឡើង ដែលជួយសម្រួលចរាចរណ៍ និងធ្វើឱ្យប្រសើរឡើងនូវមធ្យោបាយធ្វើដំណើរឆ្លងកាត់រាជធានី។   ក្រៅពីហេដ្ឋារចនាសម្ព័ន្ធ អូស៊ីអាយស៊ី ក៏បានអភិវឌ្ឍតំបន់ឧស្សាហកម្មធំៗ ដែលជំរុញផលិតកម្ម និងការងារក្នុងស្រុក។ ក្នុងចំណោមនោះ គឺសួនឧស្សាហកម្មទំហំ ៣០ ហិកតា ដែលបង្កើតឡើងក្នុងឆ្នាំ ១៩៩៧ ក្នុងរាជធានីភ្នំពេញ ដែលគាំទ្រទាំងអ្នកវិនិយោគក្នុងស្រុក និងអន្តរជាតិ ជាពិសេសក្នុងវិស័យផលិតកម្មកាត់ដេរ។ ពីរទសវត្សរ៍ក្រោយមក ក្នុងឆ្នាំ ២០១៨ ក្រុមហ៊ុន អូស៊ីអាយស៊ី បានបើកដំណើរការសួនឧស្សាហកម្មទីពីរនៅក្នុងខេត្តកំពង់ស្ពឺ ដែលមានទំហំធំជាងដប់ដងក្នុងទំហំ ៥០០ ហិកតា។ តំបន់ទាំងនេះដើរតួនាទីយ៉ាងសំខាន់ក្នុងការគាំទ្រផ្នែកផលិតកម្ម ភស្តុភារ និងការធ្វើពិពិធកម្មសេដ្ឋកិច្ចកាន់តែទូលំទូលាយរបស់កម្ពុជា។   ជាបន្ទាប់ អូស៊ីអាយស៊ី កំពុងដឹកនាំក្នុងការអភិវឌ្ឍអាកាសយានដ្ឋានអន្តរជាតិតេជោ (KTI) ដែលជាគម្រោងហេដ្ឋារចនាសម្ព័ន្ធដ៏ធំបំផុតមួយរបស់កម្ពុជា។ ការរចនារបស់អាកាសយាន្តដ្ឋានពីក្រុមហ៊ុនស្ថាបត្យកម្មដ៏ល្បីល្បាញរបស់ចក្រភពអង់គ្លេស Foster + Partners ត្រូវបានលើកឡើងដោយ CNN ជាស្ថាបត្យកម្មដ៏ធំមួយក្នុងឆ្នាំ ២០២៥។ ព្រលានយន្តហោះនេះគ្រោងនឹងពង្រឹងការតភ្ជាប់ក្នុងតំបន់ និងគាំទ្រចក្ខុវិស័យរបស់កម្ពុជាក្នុងនាមជាមជ្ឈមណ្ឌលសេដ្ឋកិច្ចដែលកំពុងរីកចម្រើន។   ការវិនិយោគលើការអភិវឌ្ឍធនធានមនុស្ស ស្របនឹងការអភិវឌ្ឍផ្នែករូបវន្តរបស់ខ្លួន OCIC ក៏កំពុងវិនិយោគលើធនធានមនុស្សរបស់ប្រទេសកម្ពុជា។ មន្ទីរពេទ្យ អ៊ីនធ័រឃែរ (Intercare Hospital) ត្រូវបានបង្កើតឡើងដើម្បីបង្កើនលទ្ធភាពទទួលបានសេវាថែទាំសុខភាពក្នុងទីក្រុងភ្នំពេញជាមួយនឹងអ្នកជំនាញអន្តរជាតិ ហើយថ្មីៗនេះបានចូលជាដៃគូជាមួយមន្ទីរពេទ្យឈានមុខរបស់ប្រទេសថៃ Bumrungrad ដើម្បីផ្តល់កិច្ចសហការផ្នែកវេជ្ជសាស្រ្ត និងផ្តល់ជូនអ្នកជំងឺកម្ពុជាក្នុងមូលដ្ឋានដល់អ្នកឯកទេសឈានមុខគេក្នុងវិស័យជាច្រើនរួមមាន វេជ្ជសាស្រ្តផ្នែកតម្រង់នោម វេជ្ជសាស្រ្តផ្នែកបេះដូង និងមុខវិជ្ជាវេជ្ជសាស្ត្រកម្រិតខ្ពស់ផ្សេងទៀត។ អូស៊ីអាយស៊ី គឺជាក្រុមអាជីវកម្មដែលមានអាយុកាលច្រើន និងចម្រុះវិស័យបំផុតមួយរបស់កម្ពុជា   ការអប់រំក៏ជាការវិនិយោគដ៏សំខាន់សម្រាប់ក្រុមហ៊ុន អូស៊ីអាយស៊ី ផងដែរ។ សាកលវិទ្យាល័យ ខេមតិច (CamTech Univeristy) ដែលស្ថិតក្នុងវិស័យអប់រំរបស់ក្រុមហ៊ុន ត្រូវបានបង្កើតឡើងដើម្បីគាំទ្រដល់ទេពកោសល្យដែលកំពុងរីកចម្រើនរបស់ប្រទេស ដោយផ្តោតលើផ្នែកវិទ្យាសាស្ត្រ បច្ចេកវិទ្យា និងការច្នៃប្រឌិត។ ជាផ្នែកមួយនៃការប្តេជ្ញាចិត្តរបស់ សាកលវិទ្យាល័យ ថ្មីៗនេះ ខេមតិច បានចុះហត្ថលេខាលើភាពជាដៃគូជាមួយ WCC-ATC ដែលជាបណ្ឌិតសភាអាកាសចរណ៍ឈានមុខគេមកពីប្រទេសហ្វីលីពីន ដើម្បីបណ្តុះបណ្តាល និងអភិវឌ្ឍទេពកោសល្យវ័យក្មេងកម្ពុជាក្នុងវិស័យអាកាសចរណ៍។ កម្មវិធីនេះគាំទ្រដល់ចក្ខុវិស័យរបស់កម្ពុជាក្នុងការអប់រំបច្ចេកទេស និងការប្រកួតប្រជែងក្នុងតំបន់។ តាមរយៈការពង្រឹងនិស្សិតនូវជំនាញជាក់ស្តែង—ពីម៉ាស៊ីនយន្តហោះ រហូតដល់ផ្នែកវិស្វកម្ម—កម្មវិធីនេះមានគោលបំណងបង្កើនឱកាសការងារក្នុងស្រុក និងកាត់បន្ថយការពឹងផ្អែកលើជំនាញបរទេស។ សាកលវិទ្យាល័យ ខេមតិច ក៏ចូលរួមក្នុងកម្មវិធីសហការជាមួយអង្គការនានាដូចជា UNESCAP សហគ្រិនខ្មែរ Impact Hub និង Smart Axiata ដែលជាការពង្រីកប្រព័ន្ធអេកូឡូស៊ីនៃការច្នៃប្រឌិត និងសហគ្រិនភាពបន្ថែមទៀត។   តាមរយៈកិច្ចខិតខំប្រឹងប្រែងទាំងនេះ និងនៅទូទាំងក្រុមហ៊ុន និងគម្រោងរបស់គាត់ លោកអ្នកឧកញ៉ាបណ្ឌិត ពុង ឃាវសែ បានបង្កើតការងារជាង ២០,០០០ នៅក្នុងក្រុមហ៊ុន កាណាឌីយ៉ា គ្រុប (Canadia Group) និងរាប់ម៉ឺននាក់បន្ថែមទៀតដោយប្រយោល ដែលមិនត្រឹមតែរួមចំណែកដល់កំណើនសេដ្ឋកិច្ចប៉ុណ្ណោះទេ ប៉ុន្តែថែមទាំងដល់ការអភិវឌ្ឍជំនាញ និងអាជីពសម្រាប់ប្រជាជនកម្ពុជាលើវិស័យជាច្រើន។   ក្នុងរយៈពេល ៣៥ ឆ្នាំកន្លងមកនេះ លោកអ្នកឧកញ៉ាបណ្ឌិត ពុង ឃាវសែ បានសាងសង់ក្រុមអាជីវកម្មដ៏ធំបំផុតមួយរបស់កម្ពុជា រួមមាន កាណាឌីយ៉ា គ្រុប ដែលរួមមានធនាគារ សេវាកម្មធានារ៉ាប់រង អចលនទ្រព្យ សណ្ឋាគារ សាលារៀន មន្ទីរពេទ្យ មជ្ឈមណ្ឌលតាំងពិព័រណ៍ ផ្សារទំនើប ផ្សាររាត្រី និងច្រើនទៀត។ យុទ្ធសាស្រ្តរបស់គាត់នៅតែជាប់លាប់៖ ផ្តោតលើតម្លៃរយៈពេលវែង វិនិយោគក្នុងស្រុកឡើងវិញ និងផ្តល់ជាមូលដ្ឋានគ្រឹះសម្រាប់ប្រទេសកម្ពុជាដែលមានទំនាក់ទំនងកាន់តែច្រើន បង្កើតវេទិកាសម្រាប់មនុស្សជំនាន់ក្រោយក្នុងការអភិវឌ្ឍ និងច្នៃប្រឌិត។	{ "spider_name": "businesscambodia", "scrape_at": "2025-06-14_19:39:51", "date_created": "2025-05-05T01:27:07.575Z", "category": "PR", "views": 687, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
រៀនក្បួនប្រើលុយដូចសេដ្ឋី! អ្នកមានជាង៩០ភាគរយ ធ្វើរឿងទាំងនេះជាមួយនឹងលុយរបស់ពួកគាត់	https://business-cambodia.com/articles/how-to-manage-money-like-the-rich	សេដ្ឋីជាច្រើន មុននឹងពួកគាត់ក្លាយជាសេដ្ឋីគឺសុទ្ធតែដឹងពីក្បាច់ក្នុងការគ្រប់គ្រងលុយនិងប្រើប្រាស់លុយឲ្យត្រូវផ្លូវបើមិនដូច្នេះទេ មិនអាចក្លាយជាសេដ្ឋីដូចសព្វថ្ងៃនេះទេ។ ទាក់ទងនឹងរឿងនេះដែរ លោក Chris Hogan ម្ចាស់សៀវភៅ Everyday Millionaires បានដើរស្រង់មតិសេដ្ឋីនិងអ្នកមានៗប្រមាណ១ម៉ឺននាក់ បង្ហាញពីរឿងចំនួន៥ សេដ្ឋីភាគច្រើនធ្វើជាមួយរបស់ពួកគាត់ដែលធ្វើឲ្យពួកគាត់មានលុយហូរហៀរ។ ១. ធ្វើផែនការ  សេដ្ឋីជាច្រើនសុទ្ធតែមានផែនការប្រើប្រាស់លុយ។ ផែនការត្រង់នេះគឺជាផែនការក្នុងការវិនិយោគ និងផែនការចូលនិវត្តន៍។ លោក Chris Hogan ថាអ្នកមានសុទ្ធតែមានផែនការសន្សំសម្រាប់ទុកលុយបម្រុងពេលពួកគាត់ចូលនិវត្តន៍។ ដូច្នេះពួកគាត់តែងតែមានគណនីសន្សំចូលនិវត្តន៍ បើនៅអាមេរិក គណនីសន្សំត្រៀមចូលនិវត្តន៍មានដូចជា 401K និង Roth IRA  ជាដើម។ ពួកគាត់ធ្វើផែនការនេះ ព្រោះបើមិនមានផែនការទេនោះច្បាស់ណាស់ពេលចាស់អាចនឹងមិនមែនលុយសម្រាប់ចាយឡើយ។   ២. ចំណាយតិច លោក Chris Hogan បានឲ្យដឹងទៀតថា ក្នុងការស្រាវជ្រាវរបស់លោក សង្កេតឃើញថា ៩៤%នៃសេដ្ឋីរស់នៅចំណាយតិចជាងលុយដែលពួកគាត់រកបានឆ្ងាយណាស់ បើធៀបនឹងប្រជាជនធម្មតាមានតែ៥៥% ប៉ុណ្ណោះដែលរស់នៅចាយតិចជាងចំណូលពួកគាត់រកបាន។ អ៊ីចឹងមិនមែនសេដ្ឋីៗសុទ្ធតែចាយច្រើននោះទេ ពោលគឺបើពួកគាត់ចេះតែចាយតាមអារម្មណ៍ ថ្ងៃណាមួយអាចនឹងធ្លាក់ខ្លួនក្រមិនខាន។   ៣. ចាយលុយឆ្លាតវៃ លោក Chris Hogan សង្កេតឃើញថាសេដ្ឋីប្រមាណ៩៣% ចាយលុយបែបឆ្លាតវៃនិងសន្សំសំចៃទៀតផង។ ជាក់ស្ដែងពេលពួកគាត់ដើរផ្សារតែងតែប្រើប្រាស់គូប៉ុងដើម្បីទទួលបានតម្លៃសមរម្យ។ លើសពីសូម្បីតែការចាយលើការញ៉ាំអីនៅក្រៅពួកគាត់មានផែនការចាយច្បាស់លាស់ដែរ មិនមែនចាយមិនគិតឡើយ។ ៤. ធ្វើផែនការចាយលុយ សេដ្ឋីប្រមាណជា៩៣% តែងតែអនុវត្តន៍តាមផែនការចាយលុយដែលពួកគាត់បានបង្កើត។ ដូចលើកឡើងខាងលើអ៊ីចឹង សេដ្ឋីគឺសុទ្ធតែមានផែនការចាយលុយទើបពួកគាត់អាចរក្សាទ្រព្យមិនឲ្យបង់បាត់ឬថយចុះ។ ផែនការចាយលុយនោះគឺគាត់កំណត់ខ្ទង់ចំណាយច្បាស់លាស់ថាតើមួយខែត្រូវចំណាយប៉ុន្មានសម្រាប់តម្រូវការចាំបាច់ ត្រូវយកលុយវិនិយោគបន្តចំនួនប៉ុន្មាន។ អ្នកត្រូវចាំថាការមានផែនការចាយលុយច្បាស់លាស់និងមានវិន័យក្នុងការចាយលុយហើយចាយត្រូវអ្នកនឹងកាន់តែមានលុយ។   ៥. ពួកគាត់បង្កើតភាពមានបានដោយខ្លួនឯង មិនមែនសេដ្ឋីភាគច្រើនក្លាយជាអ្នកមានដោយសារកើតមកក្នុងត្រកូលអ្នកមាននោះទេ ពោលគឺពួកគាត់បង្កើតភាពមានបានដោយសារការខិតខំប្រឹងប្រែងចេញពីសម្ថភាពរបស់ខ្លួនផ្ទាល់។ អ្វីដែលពួកគាត់ធ្វើគឺខិតខំរៀនដើម្បីបណ្ដុះជំនាញ សមត្ថភាពជាមួយនឹងផ្នត់គំនិតរីកចម្រើនធ្វើឲ្យជីវិតពួកគាត់កាន់តែរីកចម្រើន៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-04T11:30:45.987Z", "category": "ហិរញ្ញវត្ថុ", "views": 605, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
កុំពឹងតែលើចំណូលមួយប្រភព! មុខរបរនិងការ.ងារក្រៅម៉ោ.ង៥ អ្នកអាចឆ្លៀតធ្វើបានក្រោយម៉ោង៥ល្ងាច	https://business-cambodia.com/articles/the-side-hustle-you-can-do-after-work	គេថាចង់បានចំណូលច្រើន ចង់មានត្រូវ មានប្រភពចំណូលឲ្យច្រើន។ ដូច្នេះបើអ្នកជាអ្នកធ្វើការឲ្យគេ ក្រោយពីចប់ការងារពេញម៉ោង អ្នកអាចគិតគូឆ្លៀតរកចំណូលបន្ថែមពេលល្ងាចដើម្បីបង្កើនចំណូលបន្ថែមជាជាងពឹងតែលើប្រាក់ខែមួយមុខ លុយអ្នកមិនងាយកើនហើយក៏ងាយសល់លុយដើម្បីសម្រេចគោលដៅជីវិតឡើយ។ និយាយដល់ការបង្កើនចំណូលបន្ថែម Business Cambodia សូមណែនាំនូវគំនិតមួយចំនួនទាក់ទងនឹងប្រភពចំណូលឬការងារមុខរបរដែលបងប្អូនអាចគិតគូធ្វើបាននៅពេលល្ងាចក្រោយពីបំពេញការងារពេញម៉ោងរួច។   ១. បង្រៀនភាសា បច្ចុប្បន្នអ្នកចេះភាសាងាយស្រួលក្នុងការរកការងារធ្វើ មិនថាការងារពេញម៉ោងឬក្រៅម៉ោងនោះទេ។ ដូច្នេះបើអ្នកចេះភាសា ហើយចង់បង្កើនចំណូល អ្នកមិនគួរទុកចំណេះដឹងផ្នែកភាសារបស់អ្នកឲ្យទំនេរចោលនោះទេ។ បើអ្នកចេះភាសា មិនថាភាសាអង់គ្លេស ចិន ជប៉ុន ឬកូរ៉េនោះទេ អ្នកអាចឆ្លៀតបង្រៀនក្រៅម៉ោងនៅតាមសាលាឯកជនឬវិទ្យស្ថានសាភាដើម្បីបង្កើនចំណូលហើយថែមទាំងអាចបណ្ដុះបណ្ដាលធនធានមនុស្សរបស់យើងទៀតផង។   ២. លក់ផលិតផល  បច្ចុប្បន្នជាសម័យឌីជីថល ដូច្នេះយើងអាចធ្វើរឿងជាច្រើនបានលើអនឡាញ ដូច្នេះវាអំណោយផលសម្រាប់យើងឆ្លៀតរកចំណូលតាមអនឡាញ ជាពិសេសការលក់ផលិតផលជាដើម។ យ៉ាងណាមិញដើម្បីឲ្យការលក់ផលិតផលទទួលបានផ្លែផ្កា អ្នកគួរកសាងបណ្ដាញសង្គមជាមុនសិន ដូចជា ហ្វេសប៊ុកផេក យូធូប និង Tik Tokជាដើម។ អ្នកត្រូវកសាងកេរ្តិ៍ឈ្មោះឲ្យគេស្គាល់លើបណ្ដាញសង្គមឲ្យគេជឿទុកចិត្ត មានទំនុកចិត្តនោះអ្នកងាយនឹងលក់ផលិតផលលើអនឡាញបាន។   ៣. លក់ដូរម្ហូបអាហារ តាមពិតទៅមិនថាអ្នកធ្វើការពេញម៉ោងនោះទេ អ្នកក៏អាចឆ្លៀតប្រកបមុខរបរជាអ្នកលក់ដូរម្ហូបអាហារបានដែរ។ ពេលខ្លះរបរលក់ដូរម្ហួបអាហារនេះទៀតសោតមើលកំប៉ិកកំប៉ុកពិតមែន តែបានចំណូលច្រើនអាចនិយយាយបានថាមិនល្អមើលតែល្អស៊ី។ ត្រង់នេះអ្នកអាចគិតថាតើគួរបើកលក់ម្ហូបអាហារប្រភេទណា ចាប់យកអតិថិជនប្រភេទណា។ ត្រូវចាំថាការប្រកបមុខរបរទាមទារឲ្យអ្នកគិតច្រើនទាំងដើមទុន ការគ្រប់គ្រង ចំណេញខាត និងការធ្វើទីផ្សារជាដើម។   ៤. ការងារទាក់ទងបច្ចេកវិទ្យា  អ្នកដែលមានជំនាញបច្ចេកវិទ្យាក៏អាចឆ្លៀតពេលរកចំណូលចេញពីជំនាញរបស់ខ្លួនបន្ទាប់ពីការងារពេញម៉ោងបានដែរ ដូចជាជំនាញ Design, web developer សុទ្ធតែអាចប្រើប្រាស់ជំនាញរបស់ខ្លួនក្នុងការបង្កើនចំណូលបន្ថែមបាន។ មិនតែប៉ុណ្ណោះការងារទាំងនេះអ្នកធ្វើបានទាំងការងារក្នុងស្រុកនិងក្រៅស្រុកទៀតផង។   ៥. បង្រៀនអនឡាញ ការបង្រៀនអនឡាញគឺកាន់តែពេញនិយមតាំងពីកើតមានបញ្ហាកូវីដ១៩មកម្ល៉េះ។ អ្នកអាចប្រើប្រាស់ជំនាញដែលខ្លួនឯងមានក្នុងការឆ្លៀតបង្កើនចំណូលតាមអនឡាញតាមរយៈការបង្រៀនអនឡាញដូចជាបង្រៀនភាសាបរទេស បង្រៀនមុខវិជ្ជាសិក្សានៅសាលាវិទ្យាល័យនិងមហាវិទ្យាល័យនិងមុខវិជ្ជាក៏ដូចជំនាញផ្សេងៗដែលអ្នកអាចបង្រៀនបានទៅតាមសមត្ថភាពជាក់ស្ដែង។   គួរបញ្ជាក់ផងដែរថាមុខរបរនិងការងារដែលបានរៀបរាប់ខាងលើគឺ អ្នកអាចពិចារណាឆ្លៀតធ្វើបានបន្ទាប់ពីបញ្ចប់ការងារពេញម៉ោង ហើយវាជាផ្នែកមួយក្នុងការបង្កើនចំណូលបន្ថែមក្រៅពីប្រាក់ខែថែមទាំងជួយខុសខាត់ជំនាញអ្នកកាន់តែខ្លាំងក៏ដូចជាអាចចែករំលែកចំណេះដឹងទៅកាន់អ្នកដទៃទៀតផង៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-04T11:25:12.444Z", "category": "ហិរញ្ញវត្ថុ", "views": 2235, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
មកស្គាល់បុគ្គលសំខាន់ ២ រូប ឈរនៅពីក្រោយការអភិវឌ្ឍទីក្រុងរណបធំៗនៅរាជធានីភ្នំពេញ	https://business-cambodia.com/articles/satellite-city-25	ប៉ុន្មានឆ្នាំចុងក្រោយនេះ រាជធានីភ្នំពេញមានការអភិវឌ្ឍខ្លាំងមែនទែន ដោយមានអគារពាណិជ្ជកម្ម សណ្ឋាគារ ផ្សារទំនើប និងប្រព័ន្ធហេដ្ឋារចនាសម្ព័ន្ធជាច្រើនទៀតបានផុសឡើងជាបន្ដបន្ទាប់។ ក្នុងនោះការអភិវឌ្ឍទីក្រុងរណបក៏បានលេចឡើងជាបន្ដបន្ទាប់ ដែលជួយកែប្រែសោភ័ណភាពរាជធានីភ្នំពេញ កាន់តែស្រស់ស្អាតជាងមុនផងដែរ។   ហើយពេលនេះ Business Cambodia សូមលើយកបុគ្គលពីរូបដែលឈរពីក្រោយក្នុងការគម្រោងអភិវឌ្ឍន៍ទីក្រុងរណបជាច្រើននៅក្នុងរាជធានីភ្នំពេញពេញកន្លង ដែលក្នុងនោះរួមមាន៖   ១. អ្នកឧកញ៉ា ពុង ឃាវសែ     ប្រិយមិត្ដប្រាកដជាបានស្គាល់ឧកញ៉ា ពុង ឃាវសែ ហើយ ដែលគាត់គឺជាពាណិជ្ជករក៏ឆ្នើមមួយរូបនៅក្នុងប្រទេសកម្ពុជា ដែលកាន់កាប់មុខជំនួញជាច្រើននៅក្នុងដៃទាំងវិស័យធនាគារ វិស័យអប់រំ និងអចលនទ្រព្យ។ ហើយអ្នកឧកញ៉ា ក៏ជាបុគ្គលមួយរូបដែលឈរពីក្រោយនៃការអភិវឌ្ឍទីក្រុងរណបជាច្រើនកន្លែងនៅក្នុងរាជធានីភ្នំពេញដូចជា ទីក្រុងរណបជ្រោយចង្វារ ទីក្រុងកោះពេជ្រ ទីក្រុងកោះនរា និងទីក្រុងពាណិជ្ជកម្មអូឡាំព្យាជាដើ ក្រោមការវិនិយោគ និងសាងសង់ដោយក្រុមហ៊ុន OCIC របស់អ្នកឧកញ៉ាផ្ទាល់។   នៅក្នុងការអភិវឌ្ឍទីក្រុងរណបនេះ អ្នកឧកញ៉ា ពុង ឃាវសែ ក៏បានចូលរួមកសាងហេដ្ឋារចនាសម្ព័ន្ធជាច្រើន ដើម្បីជួយសម្រួលដល់ការរស់នៅរបស់ប្រជាពលរដ្ឋផងដែរជា ស្ពានឆ្លងកាត់ទន្លេមេគង្គតភ្ជាប់ពីតំបន់ឫស្សីកែវ មកកាន់ផ្លូវជាតិលេខ ៦A ស្ពានតភ្ជាប់ពីកោះពេជ្រទៅកោះនរា និងតំបន់ច្បាស់អំពៅ និងការអភិវឌ្ឍន៍ហេដ្ឋារចនាសម្ព័ន្ធជាច្រើនទៀត។     ក្រៅពីការអភិវឌ្ឍគម្រោងធំៗខាងលើ បច្ចុប្បន្នអ្នកឧកញ៉ាក៏មានធ្វើការអភិវឌ្ឍគម្រោងធំមួយទៀតផងដែរនោះគឺ ព្រលានយន្ដហោះអន្ដរជាតិតេជោ (ព្រលានយន្ដហោះភ្នំពេញថ្មី) ដែលមានតម្លៃ ១.៥ ពាន់លានដុល្លារ គ្របដណ្ដប់លើផ្ទៃដី ២ ៦០០ ហិកតាស្ថិតនៅទឹកដីក្រុងតាខ្មៅ និងស្រុកកណ្ដាលស្ទឹង ខេត្ដកណ្ដាល។ និងជាព្រលានធំជាងគេនៅក្នុងប្រទេសកម្ពុជាផងដែរ ដែលគ្រោងបញ្ចប់ការសាងសង់ដំណាក់កាលទី១ នៅឆ្នាំ២០២៥ ខាងមុខ។   ២. អ្នកឧកញ៉ា អ៊ឹង ប៊ុនហ៊ូវ     អ្នកឧកញ៉ា អ៊ឹង ប៊ុនហ៊ូវ គឺជាអ្នកជំនួញដ៏លេចធ្លោរមួយរូប ដោយបច្ចុប្បន្នជាអគ្គនាយកនៃក្រុមហ៊ុន ក្រុមហ៊ុន អាយអិនជី ហូលឌីង។ ហើយអ្នកឧកញ៉ាក៏ជាអ្នកដែលជំរុញការអភិវឌ្ឍគម្រោងទីក្រុងរណប ING City ឡើងផងដែរ មានទីតាំងនៅភាគខាងត្បូងរាជធានីភ្នំពេញពេញគ្រប់ដណ្ដប់លើផ្ទៃដីជាង ២០០០ ហិកតា។   បច្ចុប្បន្ននៅក្នុងគម្រោងទីក្រុងរណប ING City មានការអភិវឌ្ឍយ៉ាងខ្លាំងខ្លាដោយមានការសាងសង់ផ្សារទំនើប និងគម្រោងលំនៅឋានធំៗជាច្រើនដូចជា ផ្សារទំនើបអ៊ីអនទី៣ ផ្សារទំនើប ជីប ម៉ុង ២៧១ មេហ្គាម៉ល ផ្សារទំនើបមានជ័យ អាវឺន្យូ គម្រោងលំនៅឋានបុរីប៉េង ហួត បុរីជីប ម៉ុង លែន និងគម្រោងលំនៅឋាន ព្រមទាំងអគារពាណិជ្ជកម្មផ្សេងៗទៀត។   ហើយទៅថ្ងៃអនាគតទំបន់ទីក្រុងរបណថ្មីនេះ ក្លាយជាទីតាំងតំណបភ្ជាប់រវាងរាជធានីភ្នំពេញជាមួយនឹងគម្រោងព្រលានយន្ដហោះអន្ដរជាតិលជោក្រុងតាខ្មៅផងដែរ ដែលនឹងធ្វើឲ្យតំបន់នេះកាន់តែលេចធ្លោខ្លាំងថែមទៀត៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-04T10:32:54.330Z", "category": "អចលនទ្រព្យ", "views": 296, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ការពារប្រសើរជាព្យាបាល! មុនទិញដីពិនិត្យចំណុចធំៗទាំង ៤ នេះសិន ចៀសវាងមិនបានដី ឬចាញ់បោកគេ	https://business-cambodia.com/articles/land-buying-	ប៉ុន្មានឆ្នាំចុងក្រោយនេះ ករណីទិញដីធ្លី តែពេលបង់ប្រាក់រួចតែពុំទទួលបានទ្រព្យ បានកើតឡើងច្រើនគួរឲ្យកត់សម្គាល់ផងដែរក្នុងវិស័យអចលនទ្រព្យ នាំឲ្យមនុស្សជាច្រើនត្រូវខាតបង់ប្រាក់កាក និងពេលវេលា។ ខណៈអ្នកខ្លះត្រូវផុងក្នុងបំណុលក៏មាន។ ដូច្នេះធ្វើបែបណាទើបទិញដីទៅមិនត្រូវបានគេបោក។ ថ្ងៃនេះ Business Cambodia សូមលើកយក ៤ ចំណុច ដែលអ្នកទិញត្រូវតែកក់មុននឹងសម្រេចទិញទី៖   ១. ប្រវត្តិដី   ប្រវត្តិដីមានសារៈសំខាន់ខ្លាំងណាស់ព្រោះថា បើតាមក្បូនហុងស៊ុយបើអ្នកទិញដីប៉ះចំតំបន់ដីដែលមានទំនាស់ឬមានបន្ទុកគឺមិនមែនជារឿងនោះទេ។  ដោយឡែកចំពោះដីដែលមានបន្ទុកគឺសំដៅលើថាតើដីនោះមាជាប់ប្លង់នៅធនាគារដែរឬមានដាក់ជួលឬទេ។ រីឯដីដែលមានទំនាស់វិញសំដៅទៅលើ ដីនោះមានជាប់ពាក់ព័ន្ធជាមួយតុលាករ ឬទំនាសជាមួយអ្នកជិតខាង( ព្រំរបង) ដែលឬទេ។   ២.ប័ណ្ណកម្មសិទ្ធិ   ត្រង់ចំណុចលោកអ្នកមើលថាតើដីនោះជាប្រភេទដីបែបម៉េច មាន ប្លង់រឹង ប្លង់ទន់ ឬក៏មានឯកសារលិខិតស្មាមត្រឹមត្រូវដែរឬទេ? ប្រសិនបើលោកអ្នកមិនទុកចិត្តប្លង់នោះថាជាប្លង់ស្រប់ច្បាប់ឬមិនស្រប់ច្បាប់លោកអ្នកអាចផ្ទៀងផ្ទាត់ជាមួយសូរិយោដី ។   ៣.  ភាពស្របច្បាប់   ត្រូវស៊ើបសួររកច្បាប់ទំលាប់ពីម្ចាស់គម្រោង ឬអ្នកលក់ជាមុនសិន ហើយបើមានមន្ទិលសង្ស័យលើគម្រោងនោះ លោកអ្នកត្រូវស្រាវជ្រាវ ឱ្យច្បាស់លាស់ពីគម្រោងនោះដោយខ្លួនឯង ឬជួលអ្នកជំនាញផ្នែកស្រាវជ្រាវគម្រោង ឬអ្នកស្រាវជ្រាវណាមួយក៏ដោយដែលលោកអ្នកទុកចិត្តឱ្យសិក្សា និងស្រាវជ្រាវពីច្បាប់ទំលាប់នៃការអភិវឌ្ឍគម្រោងនោះមានដូចជា៖ តើគម្រោងនោះបានធ្វើការចុះបញ្ជីក្រុមហ៊ុនហើយឬនៅ? មានប័ណ្ណប៉ាតង់ត្រឹមត្រូវដែរឬទេ? មានអាជ្ញាប័ណ្ណអភិវឌ្ឍលំនៅដ្ឋានទេ? មានច្បាប់សាងសង់ទេ? ជាគោលការណ៍ ជាគម្រោងស្របច្បាប់គេតែងដាក់តាំង នៅក្នុងការិយាល័យលក់ នូវច្បាប់ទំលាប់ទាំងអស់នោះឱ្យអតិថិជនមើលឃើញជាសាធារណៈមានដូចជា វិញ្ញាបនបត្របញ្ជាក់ការចុះឈ្មោះក្នុងបញ្ជីពាណិជ្ជកម្ម ប័ណ្ណប៉ាតង់ លិខិតអនុញ្ញាតសាងសង់ លិខិតអនុញ្ញាតបើកការដ្ឋានសាងសង់ អាជ្ញាប័ណ្ណអភិវឌ្ឍអចលនទ្រព្យ និងវិញ្ញាបនបត្រសម្គាល់ម្ចាស់អចលនវត្ថុជាដើម ។   ៤. ជ្រើសរើសទីតាំង ឬតំបន់   ជាទីតាំងដែលមានសក្តានុពលសេដ្ឋកិច្ច និងអចលនទ្រព្យ (ទីតាំង ឬតំបន់ដែលកំពុងអភិវឌ្ឍ ឬមានសញ្ញាណអភិវឌ្ឍល្អក្នុងពេលអនាគត) ។ ទីតាំងគម្រោង ឬតំបន់ដែលគម្រោងកំពុងអភិវឌ្ឍនេះគឺជារឿងទីមួយដែលលោកអ្នកត្រូវជ្រើសរើសមុនគេ មុនពេលសំរេចចិត្តទិញផ្ទះ ទោះក្នុងគោលបំណងណាមួយក៏ដោយ ។ លោកអ្នកត្រូវជ្រើសរើសទីតាំងណាមួយដែលកំពុងអភិវឌ្ឍខ្លាំង ឬមានគម្រោងអភិវឌ្ឍនាពេលអនាគតដ៏ខ្លីតំបន់ដែលដីអាចឡើងថ្លៃ តំបន់ឧស្សាហកម្ម (រោងចក្រ) ឬតំបន់ពាណិជ្ជកម្ម ហើយទាក់ទាញការអភិវឌ្ឍខ្លាំងជាដើម ៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-04T09:53:39.801Z", "category": "អចលនទ្រព្យ", "views": 348, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ចាយលុ.យរាល់ថ្ងៃតិចអត់ដឹង! នេះគឺជាដើមកំណើតដំបូងបំផុត និងការវិត្តន៍នៃលុយ	https://business-cambodia.com/articles/the-evolution-of-money	លុយ គឺជាឧបករណ៍ដែលមនុស្សប្រើប្រាស់សម្រាប់ផ្លាស់ប្តូរអីវ៉ាន់ និងសេវាកម្ម។ តាំងពីសម័យបុរាណកាលរហូលមកទល់បច្ចុប្បន្ន លុយបានបម្លែងរូបរាង និងមុខងារជាច្រើន ដើម្បីឆ្លើយតបទៅនឹងការអភិវឌ្ឍសង្គម សេដ្ឋកិច្ច និងបច្ចេកវិទ្យា។ ខាងក្រោមនេះ គឺជាការកកើតដំបូង និងការវិវត្តនៃលុយ៖   ១/. សម័យផ្លាស់ប្តូរអីវ៉ាន់៖ នៅសម័យដំបូងមុនពេលមានលុយ មនុស្សបានប្រើរបៀបផ្លាស់ប្តូរអីវ៉ាន់ក្នុងការទិញលក់ ឬជួញដូរ។ ប្រព័ន្ធនេះគឺត្រូវការផ្នែកចាំបាច់ពីភាគីទាំងពីរគឺ អ្នកលក់ត្រូវការអ្វីដែលអ្នកទិញមាន ហើយអ្នកទិញត្រូវការអ្វីដែលអ្នកលក់ផ្តល់បាន។ ឧទាហរណ៍៖ មនុស្សម្នាក់មានស្រូវ តែត្រូវការត្រី អ្នកនោះត្រូវរកអ្នកមានត្រីហើយត្រូវការស្រូវ។ វាមានកម្រិតសេដ្ឋកិច្ចបែបចម្រុះ និងមានភាពលំបាកក្នុងការសម្របសម្រួលតម្លៃ ក៏ដូចជាការរកគូជួញដូរដែលត្រឹមត្រូវ។   ២/. ការបង្កើតលុយតាយរយៈវត្ថុ៖ ដោយសារជួញដូរអីវ៉ាន់មានភាពលំបាក មនុស្សបានបង្កើតប្រព័ន្ធប្ដូរថ្មីដែលប្រើវត្ថុមានតម្លៃជាឧបករណ៍ផ្លាស់ប្តូរ។ វត្ថុទាំងនេះមានតម្លៃជាក់លាក់ (មានតម្លៃក្នុងខ្លួន, រឹងមាំ, និងងាយស្រួលក្នុងការដឹកជញ្ជូន)។ ប្រទេសខ្លះប្រើប្រាក់ ឬមាស ជាលុយ, ខ្លះប្រើសំបកសង្កែ ឬអំណរ។ វាជាជំហានដំបូងនៃការទទួលស្គាល់លុយជា “ប្រព័ន្ធតម្លៃសកល” ហើយបង្ហាញថាប្រជាជនចាប់ផ្តើមយល់ពីមូលដ្ឋាននៃតម្លៃសេដ្ឋកិច្ច។   ៣/. លុយលោហៈ និងលុយក្រដាស៖ នៅពេលសង្គមរីកចម្រើន និងពាណិជ្ជកម្មកើនឡើង វត្ថុធម្មជាតិដូចជា មាស និងប្រាក់ ត្រូវបានទម្លាប់ប្រើជាលុយ។ ប្រទេសនានាបានចាប់ផ្តើមរាយការណ៍ និងដាក់ចេញលុយលោហៈដែលមានរូបសញ្ញាជាតិ សម្រាប់ធានាតម្លៃ និងការទទួលស្គាល់ជាផ្លូវការ។ បន្ទាប់មកធនាគារបានចាប់ផ្តើមបោះពុម្ពលុយក្រដាស ដើម្បីបំពេញតម្រូវការជួញដូរ។   ៤. លុយអេឡិចត្រូនិច និងឌីជីថល៖ ក្នុងសតវត្សទី ២០ ការចូលមកនៃបច្ចេកវិទ្យាអ៊ីនធឺណិត និងបណ្តាញគណនេយ្យធនាគារ បានជំរុញឲ្យមានការប្រើប្រាស់លុយតាមបែបអេឡិចត្រូនិច។ ប្រជាជនអាចផ្ទេរលុយ ត្រួតពិនិត្យប្រាក់ និងប្រើប្រាស់ ATM ឬកាតឥណទានដោយមិនចាំបាច់កាន់សាច់លុយក្នុងដៃ។ ក្នុងនោះលុយក៏ក្លាយជាទិន្នន័យឌីជីថលក្នុងប្រព័ន្ធធនាគារផងដែរ។ សេដ្ឋកិច្ចពិភពលោកកាន់តែប្រើប្រាស់ Mobile Banking, QR Code និង App ដើម្បីធ្វើប្រតិបត្តិការហិរញ្ញវត្ថុជារៀងរាល់ថ្ងៃ។   ៥/. លុយឌីជីថលកម្រិតខ្ពស់៖ បច្ចុប្បន្ននេះ យើងឃើញការផ្លាស់ប្តូរយ៉ាងច្បាស់ខិតទៅរកសេដ្ឋកិច្ចឌីជីថលពេញលេញ។ វាបាននាំឲ្យមានកំណើតនៃលុយ Crypto ដូចជា Bitcoin, Ethereum ដែលប្រើបច្ចេកវិទ្យា Blockchain ដែលមិនពឹងផ្អែកលើធនាគារ។ ពួកវាមានលក្ខណៈសាមញ្ញ បើមិនគ្រប់គ្រងដោយអង្គភាពណាមួយ និងអាចផ្ទេរបានភ្លាមៗជុំវិញពិភពលោក។ ដើម្បីឆ្លើយតបទៅនឹងបញ្ហាប្រឈមនេះ រដ្ឋាភិបាលនានាបានចាប់ផ្តើមអភិវឌ្ឍ CBDC (Central Bank Digital Currency) ដែលជាលុយឌីជីថលផ្លូវការរបស់ធនាគារជាតិ ដែលមានអំណាចស្មើនឹងលុយក្រដាស តែអភិវឌ្ឍនៅលើបច្ចេកវិទ្យាឌីជីថល។   យ៉ាងណាមិញ ការវិវត្តន៍នៃលុយ គឺជាភាពបន្តនៃការប្រែប្រួលទម្រង់របស់តម្លៃក្នុងសង្គមមនុស្ស ពីអ្វីដែលអាចចាប់ប៉ះបាន ដល់អ្វីដែលគ្រាន់តែជាគូសសញ្ញាឌីជីថលលើអេក្រង់។ ការប្រែប្រួលនេះអាចជួយឲ្យយើងយល់ពីបរិបទសេដ្ឋកិច្ចបច្ចុប្បន្ន និងការរៀបចំខ្លួនសម្រាប់អនាគត៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:51", "date_created": "2025-05-04T04:56:37.831Z", "category": "ហិរញ្ញវត្ថុ", "views": 95, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
រៀនហ្វ្រី! ជំនាញចំណូ.លខ្ពស់ទាំង៥ ប្រចាំឆ្នាំ២០២៥ រៀនឥតគិ.តថ្លៃក្នុងរយៈពេលខ្លី ឆាប់ចេញរកលុ.យបាន	https://business-cambodia.com/articles/5-high-income-skill-in-2025	មានជំនាញច្បាស់លាស់មួយ ដូចមានម៉ាស៊ីនផលិតលុយជាប់ខ្លួន ជាពិសេសចេះអ្វីដែលទីផ្សារការងារកំពុងត្រូវការខ្លាំង។ ខាងក្រោមនេះ គឺជាជំនាញចំណូលខ្ពស់ទាំង៥ ប្រចាំឆ្នាំ២០២៥ មានវិញ្ញាបនបត្របញ្ជាក់ការសិក្សា រៀនដោយឥតគិតថ្លៃក្នុងរយៈពេលខ្លី ហើយឆាប់ចេញរកលុយបានទៀត៖   ១/. ទីផ្សារមាតិការ (Content Marketing)៖ HubSpot Academy ផ្តល់ជូននូវវគ្គសិក្សា និងវិញ្ញាបនបត្រផ្នែកលក់ ទីផ្សារ និងទីផ្សារមាតិការ ដោយឥតគិតថ្លៃ ក្នុងគោលបំណងដើម្បីជួយជំរុញជំនាញទីផ្សារឌីជីថល ការបង្ហាញខ្លួនលើអនឡាញ និងការបង្កើតប្រាក់ចំណូលរបស់អ្នក។   ២/. វិជ្ជាជីវៈទីផ្សារប្រព័ន្ធផ្សព្វផ្សាយសង្គម (Social Media Marketing Professional)៖ ក្រុមហ៊ុនសម្បុកបច្ចេកវិទ្យាយក្ស Meta ផ្តល់ជូននូវវគ្គសិក្សា ទីផ្សារប្រព័ន្ធផ្សព្វផ្សាយសង្គម ដោយផ្តោតលើប្រធានបទជាក់លាក់មួយចំនួន។ ប៉ុន្តែវគ្គសិក្សានេះមាននៅលើ Coursera ដែលអ្នកអាចចុះឈ្មោះចូលរៀនដោយឥតគិតថ្លៃ ដើម្បីក្លាយជាអ្នកគ្រប់គ្រងទីផ្សារប្រព័ន្ធផ្សព្វផ្សាយសង្គមប្រកបដោយវិជ្ជាជីវៈ។   ៣/. ការណែនាំអំពី HTML និង CSS (Introduction To HTML And CSS)៖ CSS ត្រូវបានប្រើប្រាស់ជាចាំបាច់នៅក្នុងការរចនាវ៉ិបសាយនីមួយៗ ពីព្រោះវាអនុញ្ញាតឲ្យ Developer ងាយស្រួលក្នុងការត្រួតពិនិត្យមើល Style និង Layout របស់ទំព័រនានាជាច្រើន ក្នុងទម្រង់តែមួយ (ដូចគ្នាត្រង់ Header និង Footer ជាដើម) ខណៈជំនាញនេះកំពុងត្រូវការខ្លាំង។ ឥឡូវនេះអ្នកអាចចុះឈ្មោះចូលរៀនវគ្គ ការណែនាំអំពី HTML និង CSS នៅលើ Udacity ដោយឥតគិតថ្លៃ និងពេលណាក៏បាន។   ៤/. បង្កើតហាងអនឡាញដំបូង (Dropshipping 101)៖ ប្រសិនបើអ្នកចង់ចាប់ផ្តើមការរកស៊ីក្នុងពិភពពាណិជ្ជកម្មអេឡិចត្រូនិក ដែលមានផលិតផលរាប់លានមុខ ជាមួយទំហំទឹកប្រាក់រាប់ពាន់លានដុល្លារ ក្តីស្រមៃរបស់អ្នកបានក្លាយជាការពិតហើយ។ វេទិកា Shopify Academy បានបង្កើតវគ្គសិក្សានេះជាមួយនឹងមូលដ្ឋានគ្រឹះទាំងអស់ដែលអ្នកត្រូវការដើម្បីបង្កើត និងបើកដំណើរការហាងរបស់អ្នកដោយប្រើ Dropshipping។ អ្នកអាចចុះឈ្មោះចូលរៀនដោយឥតគិតថ្លៃ ចាប់ពីពេលនេះតទៅ។   ៥/. មូលដ្ឋានគ្រឹះ Adobe Illustrator (Adobe Illustrator Basics for Beginners)៖ ប្រសិនបើចង់ក្លាយជាអ្នករចនាក្រាហ្វិច ប៉ុន្តែមិនដឹងថាត្រូវចាប់ផ្តើមពីណានោះ វេទិការបស់ Skillshare មានវគ្គបណ្តុះបណ្តាលទាំងស្រុង និងផ្លូវសិក្សាដើម្បីជួយអ្នករៀនជំនាញ Adobe Illustrator។ វគ្គសិក្សាពិសេសនេះបង្រៀនអំពីមូលដ្ឋានគ្រឹះនៃ Illustrator និងសិក្សាដោយឥតគិតថ្លៃ។   យ៉ាងណាមិញ ជំនាញទាំង៥ខាងលើនេះ គឺជាជំនាញកំពុងត្រូវប៉ាន់ខ្លាំងក្នុងសម័យបច្ចេកវិទ្យា បើអ្នកចេះច្បាស់មិនខ្វះទេទីផ្សារការងារ ហើយរកប្រាក់ចំណូលបានច្រើនទៀតផង ដូចក្នុង “ច្បាប់ក្រមង៉ុយ“ បានចែងថា៖ «បើចង់ស្រាលខ្លួន រៀនសូត្រឲ្យមួន ឲ្យមាំឲ្យស្ទាត់ កុំចេះស្ទាក់ស្ទើរ ល្ងីល្ងើឥតបទ បើចេះប្រាកដ ប្រាក់រត់តាមហៅ»៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:51", "date_created": "2025-05-04T04:43:21.533Z", "category": "ហិរញ្ញវត្ថុ", "views": 530, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
តេស្តមិនបង់ប្រា.ក់! សាលាACE កំពុងផ្តល់ ការតេស្តកម្រិតភាសាអង់គ្លេស ឥតគិ.តថ្លៃ នៅទីតាំង៦នេះ	https://business-cambodia.com/articles/free-ieltes-at-ace-school-cambodia	សម្រាប់បងប្អូនអ្នកសិក្សា ឬសិស្សានុសិស្សដែលមានបំណងចង់ដឹងកម្រិតភាសាអង់គ្លេសរបស់ខ្លួនឯង ឬត្រូវការពិន្ទុតេស្តសមត្ថភាពភាសាអង់គ្លេស ដែលជាតម្រូវការឯកសារសំខាន់ដើម្បីទទួលបានអាហារូបករណ៍ទៅរៀនក្រៅប្រទេសដូច្នេះកុំឱ្យខាកខានឱកាសនេះ ខណៈសាលាអន្តរជាតិ ACE កំពុងផ្តល់ផ្តល់ជូនការធ្វើតេស្តវាស់កម្រិតភាសាអង់គ្លេសនេះដោយឥតគិតថ្លៃ។    ដើម្បីជាការអបអរខួបទី៣៣ឆ្នាំរបស់ACE នោះសាលានឹងផ្តល់ការតេស្តឥតបង់ប្រាក់សម្រាប់បេក្ខជនចំនួន ៣,៣០០ នាក់ និងផ្តល់ជូនអាហារូបករណ៍រហូតដល់ ១០០% ចំនួនមួយឆ្នាំដល់សិស្សនិស្សិតចំនួន៣៣នាក់ផងដែរ។   ក្នុងនោះសម្រាប់ការធ្វើតេស្តគឺមានរយៈពេល១ម៉ោង១៥នាទី ដែលប្រព្រឹត្តិទៅនៅថ្ងៃ ថ្ងៃ សៅរ៍ និង អាទិត្យ ទី០៣ ដល់ទី០៤ ខែឧសភា ឆ្នាំ២០២៥ ចាប់ពីម៉ោង ៨ព្រឹក ដល់ ៦ល្ងាច នៅសាខាចំនួន៦ដូចខាងក្រោម៖   ១. អេស៊ីអ៊ី សម្តេចប៉ាន (០២៣ ២១៨ ៣១៨) ២. អេស៊ីអ៊ី សន្ធរម៉ុក(០២៣ ៨៨១ ០២៥) ៣. អេស៊ីអ៊ីទួលទំពូង(០២៣ ២២២ ៣២៥) ៤. អេស៊ីអ៊ី ទួលគោក(០២៣ ៨៨៤ ២១២) ៥. អេស៊ីអ៊ី ចាក់អង្រែ (០២៣ ២៣១ ១០០) ៦. អេស៊ីអ៊ី សៀមរាប (០៦៣ ៩៦៤ ៣២០)   សូមជម្រាបថាការតេស្តភាសាអង់គ្លេសកម្រិតអន្តរជាតិ ដែលទទួលស្គាល់ទូទាំងពិភពលោក និងត្រូវបានរចនាឡើងដើម្បីវាយតម្លៃសមត្ថភាពរបស់អ្នកប្រើប្រាស់ ភាសាអង់គ្លេសដែលមិនមែនជាជនជាតិដើម ប្រើសម្រាប់គោលបំណងអន្តោប្រវេសន៍ ការសិក្សា និងការងារ៕       អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:51", "date_created": "2025-05-04T03:56:26.303Z", "category": "ភាពជាអ្នកដឹកនាំ", "views": 2112, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ដំណឹង! វៀតណាមគ្រោង កាត់ស្រុកចំនួន៦៣ ទៅជាទីក្រុងចំនួន៦ និងខេត្តត្រឹម២៨ ដើម្បីរឿង១នេះ	https://business-cambodia.com/articles/vietnam-cut-and-merge-province-admin	រដ្ឋាភិបាលប្រទេសវៀតណាមគ្រោងរៀបចំកាត់បន្ថយស្រុកចំនួន៦៣ បញ្ចូលទៅជាទីក្រុងចំនួន៦ និងខេត្តត្រឹម២៨ ក្នុងគោលដៅដើម្បីសម្រួលការគ្រប់គ្រង កាត់បន្ថយការិយាធិបតេយ្យ  លុបបំបាត់ភាពរាំងស្ទះផ្នែកច្បាប់ និងបង្កើនប្រសិទ្ធភាពរដ្ឋបាលសាធារណៈ។  នេះបើយោងតាមការចុះផ្សាយរបស់ទីភ្នាក់ងារសារព័ត៌មាន VN Express ។   ស្ថិតនៅក្រោមគំរូថ្មីនេះ ប្រទេសវៀតណាមនឹងមានអង្គភាពរដ្ឋបាល ថ្នាក់ខេត្តចំនួន ៣៤ (ខេត្តចំនួន ២៨ និងទីក្រុងចំនួន៦ដែលត្រូវគ្រប់គ្រងដោយរដ្ឋបាលកណ្តាលនៃខេត្ត) ដោយមានឈ្មោះជាក់លាក់ និងមជ្ឈមណ្ឌលរដ្ឋបាលកំណត់ យោងតាមគោលការណ៍ដែលបានគ្រោងទុក។   បើតាមការលើកឡើងរបស់អគ្គលេខាបក្ស លោក To Lam នៅក្នុងកិច្ចប្រជុំពេញអង្គលើកទី១១ កាលពីខែមេសា បានឱ្យដឹងថានេះគឺជារបត់ប្រវត្តិសាស្ត្រមួយសម្រាប់ដំណាក់កាលថ្មីនៃការអភិវឌ្ឍន៍និងបដិវត្តរបស់ប្រទេស ដោយក្រោយពីការឯកភាពលើវិសោធនកម្មរដ្ឋធម្មនុញ្ញនិងច្បាប់ពាក់ព័ន្ធ កំណែទម្រង់នេះនឹងត្រូវបញ្ចប់ត្រឹមថ្ងៃទី៣០ ខែមិថុនា ហើយចូលជាធរមានចាប់ពីថ្ងៃទី០១ខែកក្កដា ឆ្នាំ២០២៥តទៅ។   បន្ថែមពីនោះលោកបានបញ្ជាក់ថាកិច្ចការនេះ រួមបញ្ចូលទាំងការរំសាយ សហជីពមន្ត្រីរាជការ កងកម្លាំងប្រដាប់អាវុធ និងការកាត់បន្ថយប្រាក់វិភាគទានថ្លៃសហជីពសម្រាប់កម្មករនិងនិយោជិត។ ទន្ទឹមនឹងនេះកំណែទម្រង់ថ្មីគឺត្រូវតែងតាំងបុគ្គលិកដោយផ្តោតទៅលើសមត្ថភាព និងភាពស័ក្តិសមក្នុងការងារ លើសពីអ្វីទាំងអស់។   ប្រភពព័ត៌មានដដែលបានឱ្យដឹងថាគណៈកម្មាធិការជាតិវៀតណាមក៏ បានឯកភាពគ្នាលើការរៀបចំរចនាសម្ព័ន្ធតុលាការប្រជាជននិងលទ្ធកម្មប្រជាជន។ ក្នុងនោះតុលាការ/លទ្ធកម្មនៃស្រុក និងថ្នាក់ខ្ពស់នឹងត្រូវបានរំលាយ នឹងជំនួសវិញដោយប្រព័ន្ធបីកម្រិត គឺតុលាការប្រជាជនកំពូល-លទ្ធកម្ម តុលាការខេត្ត/ក្រុង និងតំបន់/លទ្ធកម្ម ដើម្បីលើកកម្ពស់បរិយាកាសច្បាប់ដោយតម្លាភាព សុវត្ថិភាពនិងការចំណាយទាប។   សូមជម្រាបផងដែរសាធារណៈសង្គមនិយមវៀតណាមមានផ្ទៃដីសរុប ៣៣១,០០០ គីឡូម៉ែត្រការ៉េនិងប្រជាជនជាង១០០លាននាក់គិតត្រឹមឆ្នាំ២០២៣។ បច្ចុប្បន្នវៀតណាមមានខេត្តចំនួន៦៣ ដោយមានទីក្រុងហាណូយជារដ្ឋធានីរបស់ប្រទេស៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:51", "date_created": "2025-05-04T02:50:46.623Z", "category": "ភាពជាអ្នកដឹកនាំ", "views": 1611, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
អ្នកចូលចិត្ដដើរផ្សារកុំរំលង! ខណៈយីហោល្បីៗទាំងនេះ កំពុងបើកដំណើរការនៅផ្សារទំនើប Noro Lane កណ្ដាលក្រុងភ្នំពេញ	https://business-cambodia.com/articles/store-in-noro-lane	កាលពីពេលថ្មីៗកន្លងទៅនេះ ក្រុមហ៊ុន ជីម ម៉ុង បានសម្ពោធជាផ្លូវការនូវផ្សារទំនើប Noro Lane ដែលមានទីតាំងស្ថិតនៅចំកណ្ដាលរាជធានីភ្នំពេញ បន្ទាប់ពីបានធ្វើការផ្លាស់ប្ដូរមុខថ្មីឲ្យកាន់តែទំនើប ស៊ីវិល័យ និងមានភាពសម្បូរបែប ដើម្បីបំពេញតម្រូវការជូនអតិថិជន។ អ្វីដែលចាប់អារម្មណ៍ផ្សារទំនើបថ្មីនេះ ត្រូវបានរចនាឡើងយ៉ាងផ្ចិតផ្ចង់ប្រកបដោយភាពច្នៃប្រឌិតខ្ពស់ និងមានកម្ពស់ ៣ ជាន់ ប្រមូលផ្ដុំដោយ អាហារ សិល្បៈ និងការកម្សាន្ត ដែលផ្ដល់បទពិសោធន៍បែប ទំនើប និងសប្បាយសម្រាប់អ្នកដែលរស់នៅក្នុងទីក្រុង។     ហើយបច្ចុប្បន្ននៅក្នុងផ្សារទំនើប Noro Lane នេះក៏មានហាង និងយីហោល្បីៗកំពុងបើកដំណើរកាជាច្រើនផងដែរ ដែលមានដូចជា៖ ជីបម៉ុង ស៊ុបភឺម៉ាឃីត, ហាង Brown Coffee & Bakery, ហាងBluecse Store, ហាងGreen Bakery and Coffee, ហាងSnail Noodles, ហាង52Toys KH, ហាងSelfie Booth,ហាងSuper Beef Set, ហាងKungfu Kitchen, ហាងGelatoFix Cambodia, ហាងLouisiana Fried Chicken, ហាងYOSAYA THAI FOOD, ហាងSakura Buffet, ហាងMIXUE, ហាងChatramue, ហាងRunam Restaurant And Coffee, ឱសថស្ថាន Aosot Plus Pharmacy, Free Cinema Kid, ហាងOn The table Cafe, ហាងMashisoyo Korea Food, ហាងCow Play Cow Moo, ហាងPop Up Store, ហាងBlueCase, The Best Taekwondo, ហាងXIAOGU JIEJIE, ហាងFire Tiger, ហាងGANH, ហាងSnailSmell Full Drink Cool, ហាងMuMu, ហាងMoara, ហាងPotato Corner, ហាងChaTraMue, ហាងTian Mimi, ហាងThe Table Tokyo Café, ហាង Selfie Booth, ហាងMetal Rice Bowl, ហាងS POTATO, ហាងFancy Gakuse Stationary, ហាងMagic Nails, ហាងFRAPPET KAKIGORI, ហាងDuckKingdom, ហាងKAIXIN MALATANG, ហាង Paradise Dynasty, ហាងLouisiana Famous Fried Chicken Cambodia, សាលាKumon Cambodia, សាលាThink Think, Game Station និងយីហោល្បីៗជាច្រើនផ្សេងទៀត។     បើតាមប្រសាសន៍របស់លោកជំទាវ លី សុខឆេង អគ្គនាយិការក្រុមហ៊ុន ជីប ម៉ុង រីថែល បានឲ្យដឹងថា នៅក្នុងផ្សារទំនើប ណូរ៉ូ លែន នេះគឺមានហាង និងយីហោល្បីៗ បើកដំណើរការសរុបរហូតដល់ ៥០ ឯណោះ ដើម្បីបំពេញតម្រូវការរបស់អតិថិជន។ ហើយក្រៅពីនោះក៏មានកន្លែងលេងកម្សាន្ដបែបបោះតង់នៅក្នុងផ្សារ សម្រាប់ឲ្យអតិថិជនអាចលំហែរអារម្មណ៍ក្រោយបំពេញការងារផងដែរ។     លើសពីនេះទៅទៀត នាពេលខាងមុខនេះផ្សារទំនើប Noro Lane ក៏នឹងបន្តរៀបចំព្រឹត្តិការណ៍ទាក់ទាញដទៃទៀតដូចជា កម្មវិធីតាមរដូវកាល កម្មវិធីបែបសហគមន៍ និងការផ្សព្វផ្សាយផ្សេងៗ ដើម្បីបង្កើតបទពិសោធន៍ថ្មីៗសម្រាប់សាធារណៈជនថែមទៀតផង។ សម្រាប់អតិថិជនចង់ទទួលបានព័ត៌មានទាក់ទងការលក់ប្រម៉ូសិន និងការរៀបចំកម្មវិធីផ្សេងៗនៅក្នុងផ្សារទំនើប Noro Lane សូមតាមដានហ្វេសប៊ុកផេក Noro Lane។ «ផ្សារទំនើប Noro Lane ពិសេសលើសពីការលក់ទំនិញ»៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-03T05:46:10.429Z", "category": "PR", "views": 216, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
គួរដឹង! បុគ្គលិកដែលឈប់ធ្វើការហើយ ក៏អាចប្រើប័ណ្ណ ប.ស.ស បាន ឱ្យតែត្រូវមានលក្ខខណ្ឌ២នេះ	https://business-cambodia.com/articles/stop-work	បេឡាជាតិសន្តិសុខសង្គម សរសេរអក្សរកាត់ថា ប.ស.ស. ត្រូវបានបង្កើតឡើងក្នុងគោលបំណងលើកកម្ពស់សុខមាលភាព និងជីវភាពរបស់ប្រជាជន តាមរយ:ការផ្តល់នូវតាវកាលិក (ប្រាក់ឧបត្ថម្ភ) លើផ្នែកហានិភ័យការងារ ផ្នែកថែទាំសុខភាព និង ផ្នែកប្រាក់សោធន។ចំពោះប័ណ្ណ ប.ស.ស. នេះមានវិសាលភាពទៅលើបុគ្គលដែលស្ថិតនៅក្រោមបទបញ្ញត្តិនៃច្បាប់ស្តីពីការងារទាំង វិស័យសាធារណៈ វិស័យឯកជន បុគ្គលិកធ្វើការតាមផ្លូវអាកាស និងនាវាសមុទ្រ អ្នកបម្រើតាមផ្ទះ និងបុគ្គលស្វ័យនិយោជន៍។   សម្រាប់បុគ្គលដែលអាចក្លាយជាសមាជិក (ប.ស.ស.) បានលុះត្រាតែបុគ្គលម្នាក់នោះកំពុងធ្វើការ ឬកំពុងបម្រើការងារជូនគ្រឹះស្ថានក្រុមហ៊ុនដែលស្ថិតនៅក្រោមច្បាប់ស្ដីពីការងារ ហើយបានសហការជាមួយនឹងសមាជិក (បសស)។ដោយឡែកចំពោះ បុគ្គលដែលឈប់បម្រើការងារក៏អាចនៅតែប្រើប័ណ្ណ ប.ស.ស បានធម្មតានៅក្នុងករណីដូចខាងក្រោម ៖   ១. ក្នុងករណីលោកអ្នកបានធ្វើប័ណ្ណសមាជិក ប.ស.ស. រួចរាល់ និងថៅកែ ឬម្ចាស់ក្រុមហ៊ុនរបស់អ្នក បានប្រកាសភាគទាន (បង់ភាគទាន) មក ប.ស.ស. បានចំនួន ២ខែជាប់គ្នា ហើយអស់កាតព្វកិច្ចបង់ភាគទាន (ឈប់ធ្វើការ) នោះលោកអ្នកមានសិទ្ធិទទួលបានការប្រើប្រាស់សេវា ប.ស.ស. បានចំនួន ២ខែបន្ទាប់ (គិតចាប់ពីថ្ងៃប្រកាសភាគទានខែទី២) នៅគ្រប់មន្ទីរពេទ្យដៃគូ ប.ស.ស. ។   ២. ក្នុងករណីលោកអ្នកបានធ្វើប័ណ្ណសមាជិក ប.ស.ស. រួចរាល់ និងថៅកែ ឬម្ចាស់ក្រុមហ៊ុន បានប្រកាសភាគទាន (បង់ភាគទាន) មក ប.ស.ស. បានយ៉ាងតិចចំនួន ៦ខែក្នុងរយៈពេល ១២ខែចុងក្រោយគិតមកដល់ខែដែលមានបញ្ហាសុខភាព ឬសម្រាលកូន  នោះសមាជិកដែលមានប័ណ្ណសមាជិក ប.ស.ស. ខាងលើមានសិទ្ធិទទួលបានការប្រើប្រាស់សេវា ប.ស.ស. ជាធម្មតានៅគ្រប់មន្ទីរពេទ្យដៃគូរបស់ ប.ស.ស. ៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-02T17:12:59.157Z", "category": "ព័ត៌មានថ្មីៗ", "views": 816, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ត្រៀមៗ! ក្រុមហ៊ុនមកពីប្រទេសកូរ៉េចុះមកសិក្សាដើម្បីវិនិយោគនៅក្នុងខេត្ដ១នេះរបស់កម្ពុជា	https://business-cambodia.com/articles/esport-holding-	កាលពីថ្មីៗនេះ ក្រុមហ៊ុន Esport Holding មកពីប្រទេសកូរ៉េបានមកសម្លឹងទីតាំងចំនួន២ គឺនៅរាជធានីភ្នំពេញ និងនៅខេត្តសៀមរាបដោយក្រុមហ៊ុនកំពុងចាប់អារម្មណ៍ក្នុងការវិនិយោគកីឡាប្រភេទនេះ នៅកម្ពុជា ពិសេសនៅរាជធានីភ្នំពេញ និងខេត្តសៀមរាបផងដែរ។   ជាក់ស្តែង ក្នុងកិច្ចប្រជុំជាមួយអាជ្ញាធរខេត្តសៀមរាប កាលពីថ្ងៃទី៣០ ខែមេសា កន្លងទៅនេះ ក្រុមហ៊ុន Esport Holding បានមកពិនិត្យនិងពិភាក្សា ស្តីពីការសិក្សាទីតាំងដីក្នុងការវិនិយោគកីឡាអេឡិចត្រូនិកនៅខេត្តសៀមរាប តំណាង ក្រុមហ៊ុន Esport Holding មក ពីប្រទេសកូរ៉េ បានឲ្យដឹងថា បន្ទាប់ពីទទួលបានជោគជ័យនៅក្នុងបណ្តាប្រទេសធំៗមួយចំនួន ក្រុមមានបំណងពង្រីកនូវការលេងកីឡាប្រភេទថ្មីនេះ នៅកម្ពុជា ដោយក្នុងនោះក្រុមហ៊ុនបានសម្លឹងទីតាំងចំនួន២ គឺនៅរាជធានីភ្នំពេញ និងនៅខេត្តសៀមរាប។  លោកតំណាងក្រុមហ៊ុន បានឲ្យដឹងទៀតថា សម្រាប់ខេត្តសៀមរាប គឺជាខេត្តទេសចរណ៍ដ៏សំខាន់របស់កម្ពុជានោះ វាក៏ជាឱកាសមួយនៅក្នុងការផ្សព្វផ្សាយសក្តានុពលទេសចរណ៍របស់ខ្លួនតាមរយៈព្រឹត្តិការណ៍កីឡានានាផងដែរ ។ បើតាមតំណាងក្រុមហ៊ុន កីឡាអ៊ីស្ប៉ត មិនមែនជាប្រភេទល្បែងពន្វក់ស្មារតីនោះទេ ប៉ុន្តែវាជាប្រភេទកីឡាដែលទាមទារឲ្យអ្នកប្រកួតមានការហ្វឹកហាត់ច្បាស់លាស់ សម្រាប់ការប្រកួត ។    លោកថា បើទោះបីវាជាប្រភេទកីឡាមួយថ្មី ប៉ុន្តែវាត្រូវបានទទួលស្គាល់ជាសាកល ដោយក្នុងនោះកីឡាអ៊ីស្ប៉តត្រូវបានដាក់បញ្ចូលជាវិញ្ញាសារកីឡាក្នុងព្រឹត្តិការណ៍លំដាប់ពិភពលោកផងដែរ។ សូមជម្រាបថា នៅកម្ពុជា សហព័ន្ធកីឡាអេឡិចត្រូនិកកម្ពុជា អក្សរកាត់ «សអក»ត្រូវបានបង្កើតឡើងនៅឆ្នាំ២០១៤ហើយត្រូវបានទទួលស្គាល់ជាផ្លូវការដោយគណៈកម្មាធិការជាតិអូឡាំពិកកម្ពុជា និងក្រសួងអប់រំ យុវជន និងកីឡា ព្រមទាំងជាសមាជិកពេញសិទ្ធិរបស់សហព័ន្ធកីឡាអេឡិចត្រូនិកអាស៊ីអាគ្នេយ៍ សហព័ន្ធកីឡាអេឡិចត្រូនិកអាស៊ី និងសហព័ន្ធកីឡាអេឡិចត្រូនិកអន្តរជាតិផងដែរ។ លោក លី សារី អភិបាលរងខេត្តសៀមរាប បានសម្តែងនូវការស្វាគមន៍យ៉ាងកក់ក្តៅចំពោះការជ្រើសរើសយកខេត្តសៀមរាប សម្រាប់ជាទីតាំងវិនិយោគ។ លោកថា នៅខេត្តសៀមរាបក្រៅពីវិស័យទេសចរណ៍ ខេត្តក៏មានសក្តានុពលផ្សេងៗជាច្រើនដែលបង្កបរិយាកាសល្អដល់អ្នកវិនិយោគមកពីបណ្តាប្រទេសនានា ដូចជាអាកាសយានដ្ឋានអន្តរជាតិសៀមរាបអង្គរ ដែលអាចទទួលបាននូវការចុះចតរបស់យន្តហោះធំៗ ជាមួយនេះ រាជរដ្ឋាភិបាលក៏មានគម្រោងសាងសង់ផ្លូវល្បឿនលឿន និងផ្លូវរថភ្លើងជាដើម ដែលនេះ សុទ្ធជាការបង្កលក្ខណៈងាយស្រួលដល់ការវិនិយោគនៅក្នុងខេត្តសៀមរាប៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-02T17:08:32.480Z", "category": "ចាប់ផ្តើមអាជីវកម្ម", "views": 1018, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ឈប់រអ៊ូហើយចាប់ផ្ដើមចាត់ចែងលុយ! ចាយតាមក្បួនទាំង៤នេះ ចាយលុយមិនចេះអស់ពីដៃទេ	https://business-cambodia.com/articles/how-to-manage-money-well-done	មនុស្សជាច្រើនតែងតែរអ៊ូរឿងចាយលុយមិនដែលសល់ឬចាយលុយសល់ថ្ងៃ ពោលគឺមិនទាន់ដល់ថ្ងៃបើកលុយផង ចាយលុយអស់មុនបាត់។ ដើម្បីជាដំណោះស្រាយ ថ្ងៃនេះ Business Cambodia សូមធ្វើការចែករំលែកនូវរឿងមួយចំនួនដើម្បីឲ្យបងប្អូនរៀបចំចាត់ចែងលុយឡើងវិញជៀសវាបញ្ហាលុយហើយសល់លុយចាយមិនចេះអស់។ ១. ចេះសន្សំ  មនុស្សជាច្រើនចេះរកលុយតែមិនចេះចាត់ចែងលុយជាពិសេសគឺមិនចេះសន្សំលុយ។ ការមិនចេះសន្សំលុយនេះគឺជាឬគលដែលធ្វើឲ្យអ្នកអាចជួបបញ្ហាដាច់លុយព្រោះតែចាយលុយអស់ៗពីដៃ។ ដូច្នេះអ្នកត្រូវចេះសន្សំ ពោលគឺរកលុយបានត្រូវដកមួយផ្នែកមកសន្សំសិន មុននឹងយកលុយទៅចំណាយលើរឿងផ្សេងៗក្នុងការរស់នៅ។ ឧទាហរណ៍ប្រាក់ខែ៥០០ដុល្លារ អាចដកសន្សំ១០ឬ២០% ហើយអនុវត្តន៍វាជារៀងរាល់ខែ អ្នកនឹងសល់លុយមិនខាន។ ២. បង្កើនចំណូល  បើដឹងថាអ្នកចាយមិនគ្រប់គ្រាន់ អ្នកត្រូវប្រឹងប្រែងធ្វើការដើម្បីបង្កើនចំណូលកាន់តែច្រើន។ ពេលខ្លះបើយើងធ្វើការលេងៗលំៗ មិនប្រឹងប្រែងយើងត្រឹមតែបានលុយសម្រាប់ចាយគ្រប់គ្រាន់ហើយពេលខ្លះអាចខ្វះខាតលុយក្នុងការរស់នៅទៀតផង។ អ៊ីចឹងបើចំណូលទាបព្យាយាមបង្កើនចំណូលបន្ថែមដើម្បីដោះស្រាយបញ្ហាខ្វះលុយ។ ៣.  សន្សំលុយបម្រុងពេលមានអាសន្ន នៅក្នុងការរស់នៅមានរឿងរ៉ាវច្រើនដែលកើតឡើងដោយយើងមិនអាចដឹងមុនហើយរឿងទាំងនោះទៀតសោតគឺធ្វើឲ្យយើងត្រូវចំណាយលុយ ដូចជាការឈឺថ្កាត់ និងការបាត់បង់ការងារជាដើម។ ដូច្នេះដើម្បីកុំឲ្យអ្នកជួបបញ្ហាលុយ អ្នកគួរមានកញ្ចប់សន្សំសម្រាប់បម្រុងពេលមានអាសន្ន។ ការធ្វើបែបនេះគឺជារឿងដ៏ល្អព្រោះយើងមិនងាយមានបញ្ហារឿងលុយឡើយ។ ៤. វិនិយោគលុយរបស់អ្នក ចំណុចនេះពិតជាសំខាន់ ហើយបើអ្នកធ្វើបាន អ្នកនឹងចាយលុយមិនចេះអស់នោះទេ។ គេថាបើចង់មានត្រូវចេញរកស៊ី និងត្រូវចេះប្រើលុយទៅបង្កើតលុយបន្តតាមរយៈការវិនិយោគ។ ការវិនិយោគនេះទៀតសោត វាទាមទារឲ្យអ្នកសិក្សាស្វែងយល់ពីឱកាសវិនិយោគនីមួយៗដើម្បីឲ្យអ្នកថាតើឱកាសវិនិយោគណាសមស្របសម្រាប់អ្នក ហើយបើកាលណាអ្នកសិក្សាស្វែងបានច្បាស់លាស់អ្នកអាចចាត់បន្ថយហានិភ័យឲ្យនៅទាបបាន។ ឱកាសវិនិយោគអាចមានច្រើន ដូចជា អចលនទ្រព្យ ការចូលហ៊ុនវិនិយោគក្នុងអាជីវកម្ម ការ វិនិយោគលើហាងឆេងមាស វិនិយោគលើចំណេះជំនាញនិងវិនិយោគលើផ្សារហ៊ុនជាដើម៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-02T16:01:28.371Z", "category": "ហិរញ្ញវត្ថុ", "views": 446, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
មានលុយឲ្យគេខ្ចីមើលមនុស្សផង! សញ្ញា៣បង្ហាញថាអ្នកខ្ចីលុយអាចនឹងមិនមានលទ្ធភាពសងលុយអ្នកវិញ	https://business-cambodia.com/articles/sign-that-you-do-not-get-money-back	លុយពិបាករកណាស់ បើអ្នកមានលុយកុំចេះតែឲ្យគេខ្ចីដោយមិនមើលពីស្ថានភាពរបស់អ្នកខ្ចីទេនោះ អ្នកអាចនឹងខាតបង់លុយដោយសារតែអ្នកខ្ចីមិនគេចវេសមិនព្រមសងលុយរបស់អ្នកមកវិញតាមការសន្យាពេលសុំគេខ្ចីលុយ។ ខាងក្រោមនេះគឺជាសញ្ញា៣សំខាន់ៗដែលបង្ហាញថាអ្នកខ្ចីលុយអាចនឹងមិនមានលទ្ធភាពសងលុយរបស់អ្នកវិញ។   ១. ដល់ថ្ងៃកំណត់តែមិនសង អ្នកខ្ចីលុយខ្លះដល់ថ្ងៃកំណត់ត្រូវសងលុយគេហើយតែមិនព្រមសងតាមពេលកំណត់ តាមការសន្យារបស់ខ្លួន។ ត្រង់នេះ អ្នកខ្ចីមួយចំនួនមានបំណងគេចវេសមិនព្រមសងលុយរបស់អ្នក ហើយចេះតែយកលេសនេះយកលេសនោះថែមទាំងលើកថ្ងៃជាបន្តបបន្ទាប់ឥតឈប់។ សញ្ញាលើកថ្ងៃជាបន្ទាប់បន្តនេះអាចបង្ហាញថាអ្នកខ្ចីលុយមានបញ្ហាលុយកាក់ហើយក៏គ្មានលទ្ធភាពសងលុយអ្នកវិញឡើយ។   ២. ជាប់បណុលច្រើនកន្លែង ពេលខ្លះអ្នកខ្ចីលុយយើងគឺខ្ចីដើម្បីទៅសងអ្នកដទៃដែលខ្លួនកំពុងជំពាក់។ ដូច្នេះមុននឹងអ្នកឲ្យលុយគេខ្ចីត្រូវមើលពីស្ថានភាពរបស់អ្នកខ្ចីឬសាកសួរថាតើខ្ចីលុយអ្នកយកទៅធ្វើអ្វីឲ្យប្រាកដ។ ការឲ្យលុយទៅអ្នកជំពាក់បំណុលច្រើនខ្ចី អ្នកនឹងពិបាកក្នុងការទារលុយមកវិញ ជាពិសេសបើអ្នកជាមនុស្សស្លូតទៀតនោះគេមិនខ្វល់ខ្វាយគិតគូសងឡើយ ដោយគេដាក់អាទិភាពសងតែម្ចាស់បំណុលកាចៗតែប៉ុណ្ណោះ។   ៣. គ្មានប្រភពចំណូលទៀតទាត់ ការឲ្យលុយខ្ចីទៅអ្នកដែលគ្មានចំណូលទៀតទាត់គឺមានហានិភ័យខ្ពស់ ព្រោះចំណូលពួកគាត់មិនទៀតមួយថ្ងៃកាត់មួយថ្ងៃកោរ ហើយជួនកាលពួកគាត់ជួបបញ្ហាលុយកាក់ខ្លួនដូច្នេះអាចនឹងមិនមានលទ្ធភាពសងលុយរបស់អ្នកឡើយ។   គួរបញ្ជាក់ផងដែរថាបច្ចុប្បន្នលុយពិបាករកដោយសារតែសេដ្ឋកិច្ចមិនល្អ ដូច្នេះមុននឹងឲ្យអ្នកណាខ្លីលុយអ្នកត្រូវកំណត់ថាតើគួរឲ្យគេខ្ចីប៉ុន្មានដែលមិនធ្វើឲ្យប៉ះពាល់ដល់ជីវភាពរបស់អ្នក ហើយមួយវិញទៀតតើអ្នកដែលសុំខ្ចីលុយនោះអាចគេនឹងមានលទ្ធភាពបង់សងអ្នកវិញឬអត់ដើម្បីចៀសវាងបញ្ហាឲ្យលុយគេខ្ចីហើយគេមិនសងឬមិនមានលទ្ធភាពសងធ្វើឲ្យយើងជាម្ចាស់លុយត្រូវខាតបង់និងបាត់បង់មិត្តភាព៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-02T15:58:06.710Z", "category": "ហិរញ្ញវត្ថុ", "views": 289, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
TECNO ប្រកាសចេញស្មាតហ្វូន CAMON 40 Pro មានមុខងារFlashSnapថតយករូបភាពល្អឥតខ្ចោះគ្រប់ចលនា	https://business-cambodia.com/articles/tecno-camon-40-pro-	កាលពីមុននេះបន្តិចក្រុមហ៊ុនបច្ចេកវិទ្យា TECNO បានប្រកាសចេញស្មាតហ្វូនថ្មីរបស់ខ្លួនគឺ TECNO CAMON 40 Pro ដែលជាស្មាតហ្វូនថ្មី កំពូលស្មាតហ្វូន 5G ល្អបំផុតជាមួយ Ai ដ៏សម្បូរបែប ថតរូបឥតខ្ចោះគ្រប់ចលនា និងថតរូបក្រោមទឹកក្រោមបាន តម្លៃក្រោម 300 ដុល្លារ។   ក្នុងនោះដែរ ស្មាតហ្វូននេះបំពាក់បច្ចេកវិទ្យា AI ល្អបំផុតក្នុងការថតរូប និង មុខងារ AI ជាច្រើនដែលមានប្រយោជន៍ជំនួយដល់ការរស់នៅប្រចាំថ្ងៃដែលនាំមកនូវបទពិសោធន៍ដ៏ល្អឥតខ្ចោះមិនធ្លាប់មាននិងប្រសិទ្ធភាពសម្រាប់អ្នកប្រើប្រាស់នៅទូទាំងពិភពលោក។ជាពិសេស CAMON 40 Pro ទទួលពិន្ទុកាមេរ៉ាល្អឥតខ្ចោះ 138 ពិន្ទុពី DXOMARK ចំណាត់លេខ១ "ស្មាតហ្វូនដែលកាមេរ៉ាល្អបំផុតក្នុងតម្លៃក្រោម 300 ដុល្លារ" និងជាស្មាតហ្វូនដំបូងគេ ដែលទទួលបាន "Smart Choice ដែលអ្នកគួរជ្រើសយកក្នុងឆ្នាំ 2025 " ពី DXOMARK។                                                   TECNO launches the CAMON 40 Series មុខងារដ៏អស្ចារ្យមួយរបស់ TECNO CAMON 40 Pro គឺសមត្ថភាពថតរូបដែលប្រើ AI ដ៏អស្ចារ្យ តាមរយៈការរួមបញ្ចូលគ្នារវាង TECNO AI ជាមួយ ប៊ូតុងថ្មី One-Tap ដែលឆ្លាតវៃ ដែលអាចឱ្យអ្នកប្រើប្រាស់អាចថតFlashSnapទទួលបានរូបភាពល្អឥតខ្ចោះគ្រប់ចលនាដែលមិនធ្លាប់មានពីមុន ដើម្បីធានាថាអ្នកប្រើប្រាស់មិនខកខានពេលវេលាដ៏ល្អបំផុតក្នុងការថតរូបឡើយ។   AI One-Tap FlashSnap ថតយករូបភាពល្អឥតខ្ចោះគ្រប់ចលនា   TECNO CAMON 40 Pro បំពាក់នូមុខAI ដ៏ឆ្លាតវៃបំផុតក្នុងការចាប់យកសកម្មភាពលឿន គ្រប់ចលនាបានល្អឥតខ្ចោះ។ជាមួយនឹងមុខងារFlashSnapសម្រាប់ថតវត្ថុ ឬសកម្មភាពមានចលនា ជាមួយនឹងប៊ូតុងថ្មី One-tap ដែលងាយស្រួលប្រើប្រាស់ដែលអនុញ្ញាតឱ្យអ្នកថតយករូបភាពដែលជាពេលវេលាដ៏សំខាន់បំផុតក្នុងជីវិតបានយ៉ាងឆាប់រហ័ស។   ស្មាតហ្វូនស៊េរីនេះប្រើប្រាស់ AI ដើម្បីបង្កើតបដិវត្តន៍ថ្មីនៅក្នុងការថតរូបតាមស្មាតហ្វូនតាមរយៈបច្ចេកវិទ្យា FlashSnap។ ជាមួយ AI ជំនួយដល់មុខងារ FlashSnap បានធ្វើឱ្យប្រសើរឡើងនូវការចាប់ផ្តើមកាមេរ៉ានិងបន្តអភិវឌ្ឍន៍មុនងារនេះឲ្យកាន់តែល្អឥតខ្ចោះខណៈពេលដែលយើងមានមុខងារពិសេសៗទៀតដូចជា AI បានកាត់បន្ថយព្រាល(Noise)លើរូបភាព និង AIធ្វើឱ្យរូបភាពមានភាពច្បាស់លាស់ជាងមុន។ លើសពីនេះទៅទៀត AI បានធ្វើការជាច្រើនដូចគណនារូបភាព និងជ្រើសរើសរូបភាពដោយស្វ័យប្រវត្តិ ពេលអ្នកកំពុងថត ដើម្បីធានាថាលោកអ្នកទទួលបានរូបភាព សកម្មភាពប្លែកនិងពេលវេលាដ៏ល្អបំផុតសម្រាប់អ្នក។                                           One-Tap FlashSnap revolutionizes snapshot photography   TECNO CAMON 40 Pro បំពាក់បច្ចេកវិទ្យាAIថ្មី ឈានមុខ ក្នុងវិស័យថតរូប ជាមួយ កាមេរ៉ាគោល 50MP ប្រើសេនស័ររបស់ Sony LYT-700 ដែលអាចថតរូបល្អបំផុតនៅទីងងឹត TECNO CAMON 40 Pro សេនស័រនេះអាចស្រូបពន្លឺបានច្រើនជាង 56.25% ធៀបនឹងគូប្រជែង ផ្តល់មកវិញនូវរូបភាពដ៏ច្បាស់លាស់ ពិសេសអាចចាប់យករូបភាពលឿនជាង 2600 ដងក្នុងមួយប្រព្រិចភ្នែក។   ក្រៅពី One-Tap FlashSnap ស្មាតហ្វូនស៊េរីថ្មី TECNO CAMON 40 Pro ក៏បានធ្វើឱ្យប្រសើរឡើងនូវបទពិសោធន៍ថតរូបដ៏អស្ចារ្យ។ TECNO CAMON 40 Pro មានមុខងារថ្មីដូចជា កាមេរ៉ាថតប្លង់ទូលាយ Ultra-wide Angle, និង កាមេរ៉ាមុខ 50MP ជាមួយ Auto Focus ហើយអាចថតវីដេអូ 4K ជំនួយដោយបន្ទះឈីប Imaging Chip និងថតរូបSelfie ជាមួយប្លង់ទូរលាយ។   ស្មាតហ្វូន AI កម្រិតខ្ពស់បំផុតរបស់ TECNO បទពិសោធន៍ AI មិនធ្លាប់មានពីមុន   ស្មាតហ្វូន TECNO CAMON 40 Pro បំពាក់ដោយបច្ចេកេវិទ្យា AI ចុងក្រោយបង្អស់ ជាមួយមុខងារ AI ថ្មីៗដែលជាជំនួយដល់ ផលិតភាពការងារ គំនិតបង្កើតថ្មី និងប្រសិទ្ធិភាពក្នុងការធ្វើការរបស់អ្នក ។ TECNO AI បាននាំមកនូវមក ជំនួយការដែលវៃឆ្លាតជាងមុន សាកសមនឹងអ្នកប្រើប្រាស់ ដោយជំនួយពីបន្ទះឈីប MediaTek Dimensity 7300 Ultimate Processor ដែលធ្វើឲ្យដំណើរAI កាន់តែលឿន។           TECNO AI makes life more creative, convenient and efficient for global users   TECNO CAMON 40 Pro កំណត់ឡើងវិញនូវការប្រាស្រ័យទាក់ទងដែលជំរុញដោយ AI ជាមួយទូរស័ព្ទដំបូងគេរបស់ពិភពលោកជាមួយនឹងជំនួយការហៅ 360° AI Call Assistant ។ នេះរាប់បញ្ចូលទាំង Call Noise Cancellation ការកាត់សំឡេងរំខានពេលហៅទូរស័ព្ទ ជាការត្រួសត្រាយផ្លូវថ្មីរបស់TECNOដែលជាការច្នៃប្រឌិតដំបូងក្នុងបច្ចេកវិទ្យាថ្មីដែលប្រសើរឡើងរួមជាមួយ Call Translation នឹងការបកប្រែជាច្រើនភាសាក្នុងពេលហៅទូរស័ព្ទ Auto Answer ឆ្លើយតបដោយស្វ័យប្រវត្តិភ្លាមៗដើម្បីការពារពីការខកខានការហៅទូរស័ព្ទសំខាន់ៗ និង Call Summary សម្រាប់ការកត់ត្រាការហៅទូរស័ព្ទជាអត្ថបទ។   ស្មាតហ្វូននេះ ថតរូបភាពប្រកបដោយភាពច្នៃប្រឌិត និងប្រកបដោយវិជ្ជាជីវៈ ជាមួយនឹងលក្ខណៈពិសេស AI Imaging Creation ដ៏ឆ្លាតវៃ ថតនិងផលិតរូបភាព។ វាជាលើកដំបូងដែលបំពាក់នូវបច្ចេកវិទ្យា Universal Tone សម្គាល់ស្បែកពណ៌ ដែលត្រូវបានអាប់ដេតរបស់TECNOដោយអនុញ្ញាតឱ្យអ្នកប្រើប្រាស់ថតរូបដែលចាប់រូបភាពដែលមានពណ៌ត្រឹមត្រូវ និងសមស្របតាមសភាពស្បែករបស់លោកអ្នក ។ AI Image Extender ក៏ថ្មីសម្រាប់ស៊េរី TECNO CAMON 40 Pro ដែលអនុញ្ញាតឱ្យអ្នកប្រើប្រាស់ពង្រីករូបថត និងបង្កើន Detail ភាពច្បាស់របស់រូបភាព។ ហើយយើងក៏ទទួលបានមុខងារអាប់ដេតថ្មីៗរបស់ AI Eraser 2.0, AIGC Portrait 2.0, AI Perfect Face និង AI Sharpness Plus ដែលបង្កើនភាពច្នៃប្រឌិត និងភាពច្បាស់នៃរូបភាព។   រួមបញ្ចូលជាមួយនឹងសមត្ថភាព AI កម្រិតខ្ពស់ TECNO AI ពង្រឹងEco Systemរបស់ខ្លួនបន្ថែមទៀតជាមួយនឹងភាពឆ្លាតវៃក្នុងការគណនារបស់AI។ AI របស់ TECNO AI បង្កើនផលិតភាពប្រចាំថ្ងៃជាមួយនឹងលក្ខណៈពិសេសដូចជា AI Writing សម្រាប់ការបង្កើតអត្ថបទដែលមានខ្លឹមសារ, Circle to Search ជាមួយ Google ដើម្បីស្វែងរកវត្ថុអ្វីមួយតាមអ៊ីនធឺណិតដោយគ្រាន់តែអូសម្រាមដៃមួយ និង AI Translate ដែលផ្តល់នូវការបកប្រែក្នុងពេលដំណាលគ្នា ដំបូងបំផុតជាមួយកាសប៊្លូធូសនៅលើAndroid ។ ស៊េរីនេះក៏មានមុខងារ Ella AI Assistant ជាមួយនឹងOne-Tap Query ចុចម្តងដើម្បីសួរសំណួរ និង Ask Ella ដែលអនុញ្ញាតឱ្យអ្នកប្រើប្រាស់ធ្វើការហៅទូរស័ព្ទ បង្កើតកាលវិភាគ កំណត់អត្តសញ្ញាណរូបភាពឬអត្ថបទ។   ស្មាតហ្វូនកំពូលធន់ និងប្រព័ន្ធការពារទឹកកម្រិតធ្ងន់ IP69   ស្មាតហ្វូននេះមិនត្រឹមតែមានមុខងារឆ្លាតវៃប៉ុណ្ណោះទេ ប៉ុន្តែថែមទាំងលេចធ្លោជាមួយនឹងការរចនាដ៏រឹងមាំនិងប្រើប្រាស់បានយូររបស់វាដែលធានាបាននូវភាពជឿជាក់ប្រើប្រាស់បានយូរនៅក្នុងគ្រប់ស្ថានភាព។ជាមួយនឹងភាពធន់នឹងធូលី និងទឹក IP68 និង IP69 TECNO CAMON 40 Pro ត្រូវបានបង្កើតឡើងដើម្បីទប់ទល់នឹងលក្ខខណ្ឌធ្ងន់ធ្ងរ រួមទាំងការប៉ះពាល់នឹងទឹកក្តៅផងដែរ។ដែលផ្តល់នូវភាពធន់នឹងទឹកដែលអាចទុកចិត្តបានសម្រាប់ការការពារប្រចាំថ្ងៃ។ បំពាក់ដោយកញ្ចក់ Corning® Gorilla® Glass 7i, TECNO CAMON 40 Proផ្តល់នូវការការពារដ៏ល្អឥតខ្ចោះពី ខ្សាច់ធូលី រហូតដល់សំណើមខ្ពស់ ឬអាកាសធាតុត្រជាក់ខ្លាំង។ ស្មាហ្វូនទទួលបានកម្រិតការពារផ្កាយ៥ SGS 5-Star Certified និងការពារ 360 ដឺក្រេ Drop Resistance ផ្តល់នូវការការពារដ៏ល្អឥតខ្ចោះ ក្នុងការប្រើប្រាស់ប្រចាំថ្ងៃ។TECNO CAMON 40 Pro  ក៏ធានាផងដែរនូវដំណើរការរលូនរហូត 72 ខែជាមួយនឹងវិញ្ញាបនប័ត្រ TÜV Rheinland ។                          The CAMON 40 Series features a strong yet stylish design   មិនត្រឹមតែជាជាស្មាតហ្វូនកំពូលធន់ TECNO CAMON 40 Pro ទទួលបានរចនាដ៏ទាក់ទាញ រួមបញ្ចូល ភាពទន់សម័យ ។   TECNO CAMON 40 Pro ផ្តល់នូវបទពិសោធន៍ដ៏អស្ចារ្យក្នុងការកម្សាន្ត ជាមួយនឹងអេក្រង់ Ultra Bright AMOLED របស់វា Speaker សម្លេង២គ្រាប់ និង Dolby Atmos ដែលនាំមកនូវភាពយន្ដ លេងហ្គេម និងតន្ត្រីដ៏ល្អឥតខ្ចោះ ជាមួយថាមពលថ្មធំជាងមុនរបស់ TECNO CAMON 40 Pro ដែលប្រើប្រាស់បានយូរជាមួយនឹងភាពធន់រយៈពេល 5 ឆ្នាំ និងទំហំផ្ទុកដ៏ធំរហូតដល់ 256GB + 8GB ។ TECNO CAMON 40 Pro មានភាពលេចធ្លោជាមួយនឹងថាមពលថ្ម 5200mAh របស់វា ដែលគាំទ្រដល់ទៅ 45 Super Charge ។   TECNO CAMON 40 Pro គឺជាស្មាតហ្វូនដែលពង្រឹង AI កម្រិតខ្ពស់បំផុតរបស់ TECNO ដែលមិនធ្លាប់មាន CAMON 40 Series តំណាងឱ្យស្មាតហ្វូនជំនាន់ថ្មី និងឈានមុខគេ នៃ បច្ចេកវិទ្យាAIដែលធ្វើអោយប្រសើរឡើងនូវបទពិសោធន៍ងាយស្រួលសម្រាប់អ្នកប្រើប្រាស់យ៉ាងពិតប្រាកដ។ ក៏ដូចជាមុខងារ TECNO AI ប្រកបដោយភាពច្នៃប្រឌិត និងប្រកបដោយផលិតភាព ការរួមបញ្ចូលគ្នាដ៏លេចធ្លោថ្មីរបស់ TECNO CAMON 40 Pro នៃសមត្ថភាពថតរូបភាព ដ៏អស្ចារ្យ វានឹងក្លាយជាកំពូលស្មាតហ្វូន 5G ល្អបំផុតជាមួយ Ai ដ៏សម្បូរបែប ថតរូបឥតខ្ចោះគ្រប់ចលនា និងថតរូបក្រោមទឹកក្រោមបាន តម្លៃក្រោម 300 ដុល្លារ។   មតិរបស់សារពត៌មាន: សម្រាប់ខ្ញុំមើលឃើញថា ទូរស័ព្ទ Tecno CAMOn 40 Pro នេះ គឺរូបរាងស្រាល ស្រួលកាន់តបឆាតបានលឿន ហើយអ្វីដែលកាន់តែពិសេសនោះគឺកាមេរ៉ាច្បាស់ល្អ ធននឹងទឹកប្រើប្រាស់បានយូរផងដែរ។ ជម្រើសពណ៌: បៃតង, ខ្មៅ & ស ជាមួយតម្លៃ : TECNO CAMON 40 Pro : $249 (រ៉េម 8+8GB ទំហំផ្ទុក 256GB) TECNO CAMON 40 Pro 5G : $269 (រ៉េម 8+8GB ទំហំផ្ទុក 256GB)   គួរកត់សម្គាល់ថា ក្រុមហ៊ុន TECNO ជាប្រេនស្មាតហ្វូន លំដាប់ពិភពលោក និងបច្ចេកវិទ្យា AI ប្រកបដោយភាពច្នៃប្រឌិត ដែលកំពុងកក្រើកទីផ្សារកម្ពុជា និងធ្វើប្រតិបត្តិការជាង៧០ប្រទេសលើសកលលោក ។ សូមតាមដាន ហ្វេសបុកផេក TECNO MOBILE [https://www.facebook.com/TECNOMobileCambodia] ឬ ចូលគ្រុប TECNO Cambodia Official Fan club [https://www.facebook.com/groups/tecnocambodiaofficialfanclub] ដើម្បីទទួល ពត៌មានថ្មី និង រង្វាន់ដ៏ក៏សន្ធឹកសន្ធាប់ពី TECNO៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-02T13:09:36.886Z", "category": "PR", "views": 271, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ជាអ្នកថតរូប ក៏អាចក្លាយជាអ្នកមា.ន! យុវត្តីវ័យ២៣ឆ្នាំ បង្ហើបគន្លឹះធំៗ អាចទាញចំណូ.លខ្ពស់ពីវិស័យថតរូប	https://business-cambodia.com/articles/grace-torres-photography	យុវត្តីឈ្លក់វង្វេងនឹងការថតរូបកញ្ញា Grace Torres ច្នៃចំណង់ចំណូលចិត្តពីការថតរូប អាចឆ្កឹះចំណូលបានរាប់ម៉ឺនដុល្លារពីអាជីពនេះ និងមានអារម្មណ៍ថាខ្លួនកំពុងរស់នៅក្នុងសុបិនមួយដ៏អស្ចារ្យ។   Grace Torres បានធ្លាក់ក្នុងអន្លង់ស្នេហ៍នៃការថតរូបតាមពីអាយុ១៣ឆ្នាំមកម្ល៉េះ ដោយនាងបានទិញកាំមេរ៉ាដំបូង “Canon Rebel T3” ក្នុងឆ្នាំ២០១២។ Torres បានលើកឡើងយ៉ាងដូច្នេះថា៖ «ទោះជាក្មេងវ័យ១៣ឆ្នាំក្តី ខ្ញុំមើលឃើញវាជាការវិនិយោគ។ ខ្ញុំបានទិញកាំមេរ៉ា ជាមួយនឹងប្រាប់ដែលខ្ញុំសន្សំពីថ្ងៃខួបកំណើត និងបុណ្យណូអែល»។   លុះប៉ុន្មានឆ្នាំកន្លងផុតទៅ Torres បានចូលរៀននៅសាកលវិទ្យាល័យ Southeastern ក្នុងទីក្រុង Lakeland រដ្ឋ Florida និងឆ្លៀតធ្វើការក្រៅម៉ោង ២-៣កន្លែងផ្សេងទៀត ដើម្បីរកលុយទិញឧបករណ៍កាំមេរ៉ា។ ក្រោយមានសម្ភារៈល្មមប្រើហើយ នាងក៏បានប្រើអាជីពជាអ្នកថតរូបមិនសូវជំនាញទាញចំណូលបន្តិចបន្តួចគ្រាន់ចិញ្ចឹមក្រពះ និងពុំមានជំនឿចិត្តថាការថតរូបអាចបង់វិក្កយបត្របន្ទាប់ពីរៀនចប់នោះទេ។   ប៉ុន្តែក្រោយតាមដានអ្នកថតរូបផ្សេងទៀតនៅលើ Instagram នាងបានរកឃើញថា ប្រសិនបើមានឧបករណ៍គុណភាពខ្ពស់ ជាមួយនឹងការថតកាន់តែច្រើន នោះនាងនឹងមានឱកាសចាប់យកការថតរូបជាអាជីពពេញម៉ោង។ គ្រានោះនាងបានឆ្លៀតពេលថតរូប និងពិធីខួបកំណើត ដែលជួនកាលរកបាន ១០០ដុល្លារសម្រាប់ការងារ ៤ម៉ោង។ លុះដល់ឆ្នាំ ២០១៩ នៅអាយុ ២០ឆ្នាំ Torres រកប្រាក់បានប្រហែល ២០០០ដុល្លារ តាមរយៈការថតរូបឯករាជ្យ និងការរចនាក្រាហ្វិក ដោយចំណាយពេលផ្តោតលើការងារនេះទាំងស្រុង។   មិនឈប់ត្រឹមប៉ុណ្ណេះ Torres បានចំណាយពេល ២-៣ខែ ដើម្បីស្រាវជ្រាវការបង្កើតអាជីវកម្មប្រកបដោយនិរន្តរភាព និងធ្វើការផ្សព្វផ្សាយតាមរយៈបណ្តាញសង្គមយ៉ាងសកម្មអំពីសេវាកម្មរបស់នាង។ នៅខែឧសភា ឆ្នាំ២០២១ ៦ខែបន្ទាប់ពីបញ្ចប់មហាវិទ្យាល័យ នាងបានបោះជំហានចូលស៊ុបក្នុងអាជីវកម្មនេះតែម្តង។ Torres បាននិយាយថា នាងបានចំណាយប្រហែល ៤៥,០០០ដុល្លារ ក្នុងការចាប់ផ្តើម ប៉ុន្តែអ្វីដែលគួរឲ្យភ្ញាក់ផ្អើល នាងអាចរកប្រាក់បាន ១៧៧,០០០ដុល្លារក្នុងឆ្នាំដដែល ហើយថ្ងៃនេះនាងរកបានច្រើនជាង ១០,០០០ដុល្លារក្នុងមួយខែ។ នេះបើយោងតាមឯកសារដែលត្រូវបានពិនិត្យដោយ CNBC Make It។   យុវត្តីវ័យ២៤ឆ្នាំ Torres បានលើកឡើងយ៉ាងដូច្នេះថា៖ «ខ្ញុំធ្លាប់ធ្វើការងារច្រើនក្នុងពេលតែមួយ ដូច្នេះពេលមានការងារតែមួយ ខ្ញុំអាចផ្តោតបានល្អ មានពេលវេលាផ្ទាល់ខ្លួន និងមានការវិភាគប្រកបដោយប្រសិទ្ធភាពខ្ពស់។ ខ្ញុំភ្ញាក់ពីដំណេកជារៀងរាល់ព្រឹកដោយក្តីរំភើប ក្នុងការធ្វើការជាមួយអតិថិជន និងធ្វើអ្វីដែលខ្ញុំស្រលាញ់។ ខ្ញុំមានអារម្មណ៍ថាខ្ញុំកំពុងរស់នៅក្នុងសុបិន»។ រយៈពេលមួយឆ្នាំកន្លះកន្លងទៅ Torres បានផ្ទេរភារកិច្ចមួយចំនួនរបស់នាងទៅអ្នកផ្សេង។ នាងបានវិនិយោគលើសេវាកម្មផ្លូវច្បាប់ ដើម្បីឲ្យអាជីវកម្មរបស់នាងដំណើរការស្របតាមច្បាប់ត្រឹមត្រូវ និងមានអ្នកម៉ៅការដែលជួយនាងក្នុងការកែសម្រួលរូបថត៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:51", "date_created": "2025-05-02T11:41:19.593Z", "category": "ហិរញ្ញវត្ថុ", "views": 446, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
កុំមើលរំលង! បុគ្គលិកធ្វើការមិនសូវច្បាស់ គ្មានលទ្ធផលល្អ អាចបណ្តាលមកពីមេ កម្រធ្វើរឿង១នេះ	https://business-cambodia.com/articles/employee-management-tips-	ការងារក្រុមដែលមិនច្បាស់អំពីគោលបំណងប្រាកដជាគ្មានលទ្ធផលល្អ ហើយគោលបំណងដែលមិនច្បាស់លាស់គឺបណ្តាលមកភាពកម្រនៃការពិភាក្សានិងសួរសំណួរ។ ដូច្នេះបើចង់ឱ្យក្រុមការងារប្រព្រឹត្តិទៅមុខដោយច្បាស់លាស់ និងមានលទ្ធផលល្អ អ្នកដឹកនាំគឺត្រូវពូកែសួរសំណួរ ហើយសួរឱ្យចំគោលដៅ។   ក្នុងនោះបើតាមបទពិសោធន៍របស់ អ្នកស្រី Christna Y. Cruzvergara ប្រធានផ្នែកយុទ្ធសាស្ត្រអប់រំនៅ Handshake បានចែករំលែកជាមួយ Forbes ថាមានរឿងសំខាន់មួយ ដែលគាត់តែងធ្វើម្តងហើយម្តងទៀត ជាទម្លាប់ធ្វើញឹកញាប់បំផុតសម្រាប់ក្រុមការងារនោះ គឺការប្រជុំសួរសំណួរសំខាន់ចំនួន៣ដូចខាងក្រោម ទៅកាន់បុគ្គលិកក្រោមការគ្រប់គ្រងរបស់គាត់៖   ១.តើអ្វីដែលបុគ្គលិកត្រូវការ និងរំពឹងចង់បានពីអ្នកគ្រប់គ្រង?៖ ជាមេម្នាក់គឺត្រូវតែមានចរិតច្រើន ទើបអាចបត់បែនបានលឿននិងអាចសម្របស្ថានការណ៍លំបាកៗបាន ព្រោះអ្នកដឹកនាំនឹងមិនអាចប្រើចរិតតែមួយជាមនុស្សច្រើននាក់នោះទេ។ ដូច្នេះការសួរដើម្បីស្វែងយល់ពីចរិតលក្ខណៈ តម្រូវការការងារនិងការរំពឹងទុករបស់បុគ្គលិកម្នាក់ៗ នឹងបង្កើតភាពងាយស្រួល ដល់មេដែលជាអ្នកគ្រប់គ្រង ក្នុងការប្រើមនុស្សបានចំគោលដៅ ហើយអាចជួយលុបបំបាត់ចំណុចខ្សោយនិងពង្រឹងចំណុចខ្លាំងរបស់បុគ្គលិក។   ២.តើចូលចិត្តទទួលមតិរិះគន់ស្ថាបនាតាមបៀបណា ហើយចូលចិត្តឱ្យមានការទទួលស្គាល់តាមរបៀបណាពេលអ្នកធ្វើការបានល្អ?៖ មនុស្សម្នាក់ចិត្តមួយ មនុស្សដប់ចិត្តដប់ ដូច្នេះការបង្ហាញចេញនឹងការទទួលយករបស់ពួកគេក៏ខុសៗគ្នាដែរ។ ដូច្នេះជាមេម្នាក់ត្រូវដឹងថាបុគ្គលិកម្នាក់គួររិះគន់តាមរបៀបណាទើបបានផលល្អ កែកំហុសគាត់របៀបណាទើបគាត់ចងចាំនិងអាចឈ្នះៗទាំងសងខាង? គួរសរសើរគាត់បែបណាទើបគាត់រីករាយនឹងទទួលយក? ព្រោះបុគ្គលិកខ្លះសរសើរខុសក៏អន់ចិត្តនិងយល់ច្រឡំដែរ។   ៣.តើអ្វីជារឿងមួយដែលអ្នកកំពុងធ្វើ ដើម្បីក្លាយជាអ្នកអាជីពនៅក្នុងឆ្នាំនេះ ហើយតើអ្នកគ្រប់គ្រងអាចជួយអ្នកដោយរបៀបណា?៖ ការបង្ហាញការគាំទ្រគឺជារឿងដែលអ្នកដឹកនាំត្រូវធ្វើ! ដូច្នេះការសួរអំពីគោលបំណងវិវត្តន៍ខ្លួនរបស់បុគ្គលិក ហើយជំរុញបន្ថែមនូវអ្វីដែលពួកគេអាចធ្វើបានសម្រាប់អាជីពផ្ទាល់ខ្លួនឱ្យស្របជាមួយនឹងគោលដៅការងាររបស់មេ ក៏ជាយុទ្ធសាស្រ្តឈ្នះៗបំផុតមួយ ក្នុងការសម្រេចគោលដៅរួមរវាងមេនិងបុគ្គលិកផងដែរ។   ជាការពិតណាស់ថ្នាក់គ្រប់គ្រងមួយចំនួនយល់ថាសំណួរបែបនេះ ខ្ជះខ្ជាយពេលវេលា ប៉ុន្តែសំណួរសាមញ្ញទាំងនេះហើយដែលអាចធ្វើឱ្យការងារច្បាស់លាស់ទៅមុខនិងមានភាពជោគជ័យរយៈពេលវែង ព្រោះការពិភាក្សាបែបនេះនឹងជួយឱ្យទាំងមេនិងបុគ្គលិក អាចរៀបចំខ្លួនឱ្យត្រូវនឹងប្រភេទការងារ និងពង្រឹងសម្ព័ន្ធភាពទំនាក់ទំនង៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:51", "date_created": "2025-05-02T10:02:11.397Z", "category": "ភាពជាអ្នកដឹកនាំ", "views": 562, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្រុមហ៊ុន Guan Zun Energy Investment Co., Ltd. បំភ្លឺចំពោះការផ្សព្វផ្សាយព័ត៌មានពាក់ព័ន្ធនឹងគម្រោងសាងសង់រោងចក្រចម្រាញ់ប្រេងកាតនៅកម្ពុជា	https://business-cambodia.com/articles/guan-zun-energ-investment	(ភ្នំពេញ)៖ ក្រុមហ៊ុន Guanzun Energy Investment Co., Ltd. បានចេញមុខបកស្រាយថា សារព័ត៌មានថ្មីៗបានចុះផ្សាយថា ក្រុមហ៊ុនជាក់លាក់មួយនឹងសាងសង់រោងចក្រចម្រាញ់ប្រេងនៅកម្ពុជា ដែលមានទិន្នផលប្រចាំឆ្នាំ ១០លានតោន ប៉ុន្តែតាមពិតទៅ សំណើរបស់ក្រុមហ៊ុនក្នុងការសាងសង់រោងចក្រចម្រាញ់ប្រេងនេះ កំពុងត្រូវបានអនុវត្តនិតិវិធីស្របតាមច្បាប់ និងគោលការណ៍របស់រាជរដ្ឋាភិបាលកម្ពុជានៅឡើយ។ ប្រព័ន្ធផ្សព្វផ្សាយមួយចំនួន មិនបានសម្ភាសន៍មកភាគីខាងក្រុមហ៊ុន ដើម្បីសាកសួរព័ត៌មានពិតប្រាកដ មុនពេលពួកគេបោះពុម្ពផ្សាយ ឱ្យបានត្រឹមត្រូវទេ បុគ្គលិកទំនាក់ទំនងសាធារណៈរបស់ក្រុមហ៊ុន មិនបានធ្វើការកត់សម្គាល់រាល់ការចុះផ្សាយនោះ ហើយមិនអាចកែតម្រូវព័ត៌មានបានទាន់ពេលវេលាទេ ដូច្នេះក្រុមហ៊ុន Guan Zun Energy Investment Co., Ltd. សូមសុំទោសចំពោះភាពច្របូកច្របល់ដែលកើតមានឡើងដល់សាធារណជន និងរដ្ឋាភិបាល។ តាមរយៈសេចក្តីបំភ្លឺព័ត៌មាន ក្រុមហ៊ុនគូសបញ្ជាក់ថា៖ «ក្រុមហ៊ុន Guan Zun Energy Investment Co., Ltd. ត្រូវបានចុះបញ្ជីនៅក្រសួងពាណិជ្ជកម្មលេខ ១០០០៤១៦២៧៥ អំឡុងឆ្នាំ២០២៤ ក្នុងគោលបំណងចម្បងរបស់យើង គឺដើម្បីបង្កើតរោងចក្រចម្រាញ់ប្រេងកាតទំនើបនៅក្នុងប្រទេសកម្ពុជា។ ក្រុមហ៊ុនរបស់យើង បានទទួលការអនុញ្ញាតពីក្រសួងរ៉ែ និងថាមពល (MME) ដើម្បីធ្វើការសិក្សាសមិទ្ធលទ្ធភាព ហើយយើងបានបញ្ចប់ការសិក្សា និងបានដាក់ជូនក្រសួងពិនិត្យ កាលពីថ្ងៃទី២០ ខែកុម្ភៈ ឆ្នាំ២០២៥ បច្ចុប្បន្ន ក្រុមហ៊ុនយើងខ្ញុំកំពុងធ្វើការកែប្រែរបាយការណ៍លើចំណុចខ្វះខាតមួយចំនួន»។   ក្រុមហ៊ុន Guan Zun Energy Investment Co., Ltd. ពោរពេញដោយទំនុកចិត្តចំពោះបរិយាកាសវិនិយោគនៅកម្ពុជា ហើយសូមបញ្ជាក់ជាថ្មីនូវចេតនារបស់ក្រុមហ៊ុនក្នុងការវិនិយោគលើឧស្សាហកម្មចម្រាញ់ប្រេងរបស់កម្ពុជា គឺជាការពិត និងសូមកោតសរសើរយ៉ាងខ្លាំងចំពោះប្រព័ន្ធផ្សព្វផ្សាយកម្ពុជា បានចាប់អារម្មណ៍យ៉ាងខ្លាំងចំពោះគម្រោងរបស់ក្រុមហ៊ុននឹងធ្វើបច្ចុប្បន្នភាពព័ត៌មានដល់សាធារណជននៅពេលសមស្រប។ យើងក៏សូមអំពាវនាវឱ្យប្រព័ន្ធផ្សព្វផ្សាយទាក់ទងមកយើងដើម្បីពិនិត្យការពិតឡើងវិញមុនពេលពួកគេបង្ហោះព័ត៌មានអំពីគម្រោងរបស់ក្រុមហ៊ុន៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-02T09:41:34.175Z", "category": "ព័ត៌មានថ្មីៗ", "views": 146, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy", "short_sentences" ] }
ការធ្វើឱ្យប្រទេសកម្ពុជាកាន់តែប្រសើរ៖ វឌ្ឍនភាពផ្នែកនិរន្តរភាពរបស់ក្រុមហ៊ុន ហ៊ិននីគែន ខេមបូឌា សម្រាប់ឆ្នាំ២០២៤	https://business-cambodia.com/articles/heineken-2025	ភ្នំពេញ ថ្ងៃទី ២ ខែឧសភា ឆ្នាំ ២០២៥ – ក្រុមហ៊ុន ហ៊ិននីគែន ខេមបូឌា សម្រេចបានសមិទ្ធិផលជាច្រើន ជាមួយនឹងមហិច្ឆិតាផ្នែកនិរន្តរភាពរបស់ខ្លួនសម្រាប់ឆ្នាំ ២០២៤ ដោយបង្ហាញវឌ្ឍនភាពគួរឱ្យកត់សម្គាល់លើអាទិភាពសំខាន់ៗទាំងបីរបស់ក្រុមហ៊ុនរួមមាន៖ និរន្តរភាពបរិស្ថាន និរន្តរភាពសង្គម និងការប្រើប្រាស់ប្រកបដោយការទទួលខុសត្រូវស្របតាមយុទ្ធសាស្ត្រសកល “ធ្វើឱ្យពិភពលោកកាន់តែប្រសើរ” របស់ក្រុមហ៊ុន។ សមិទ្ធិផលគួរឱ្យកត់សម្គាល់ទាំងនោះរួមមាន៖ កាត់បន្ថយការបំភាយឧស្ម័នកាបូនិចបានចំនួន ៩៧% (Scope ១ & ២) បើប្រៀបធៀបទៅនឹងឆ្នាំ ២០២២ កាត់បន្ថយការប្រើប្រាស់ទឹកជាមធ្យមក្នុងចំនួន ២៤.៥% គិតចាប់តាំងពីឆ្នាំ ២០១៨ រក្សាកំណត់ត្រាគ្មានគ្រោះថ្នាក់ដល់អាយុជីវិតនៅកន្លែងធ្វើការចាប់តាំងពីឆ្នាំ ១៩៩៦ ផ្សព្វផ្សាយយុទ្ធនាការ “បើពិសាគ្រឿងស្រវឹង សូមកុំបើកបរ” ទៅដល់អ្នកប្រើប្រាស់បណ្តាញសង្គម ១០.៤ លាននាក់ លោក Andy Hewson នាយកគ្រប់គ្រងនៃក្រុមហ៊ុន ហ៊ិននីគែន ខេមបូឌា មានប្រសាសន៍ថា៖ “នៅឆ្នាំ២០២៤ យើងបានប្រារព្ធខួប ៣០ ឆ្នាំចំពោះការធ្វើប្រតិបត្តិការរបស់ក្រុមហ៊ុននៅប្រទេសកម្ពុជា។ សមិទ្ធផលដ៏ធំធេងនេះ គឺជាការក្រើនរំលឹកអំពីមហិច្ឆតារយៈពេលវែងរបស់យើងក្នុងការធ្វើឱ្យប្រទេសកម្ពុជាកាន់តែប្រសើរ។ដោយសារតែទឹកចិត្ត និងការប្តេជ្ញាចិត្តរបស់បុគ្គលិកយើង និងដៃគូសហការ យើងមានមោទនភាពក្នុងការបន្តខិតខំធ្វើការដើម្បីធ្វើឱ្យមានការផ្លាស់ប្តូរជាវិជ្ជមានដល់បរិស្ថាន និងសង្គមរបស់យើង។” និរន្តរភាពបរិស្ថាន នៅឆ្នាំ ២០២៤ ក្រុមហ៊ុន ហ៊ិននីគែន ខេមបូឌា បន្តបោះជំហានទៅមុខដើម្បីឈានទៅដល់ការកាត់បន្ថយការបំភាយឧស្ម័នកាបូនិច បង្កើនចក្រាវិស័យបរិស្ថាន និងការពារប្រភពទឹកដែលមានគុណភាពល្អ និងធម្មជាតិ។ ការកាត់បន្ថយការបំភាយឧស្ម័នកាបូនិចបានចំនួន ៩៧% (Scope ១ & ២) គឺសម្រេចបានដោយការផ្លាស់ប្តូរទៅជាការប្រើប្រាស់ថាមពលកកើតឡើងវិញ និងប្រភពថាមពលកកើតឡើងវិញ ដែលបានបំពេញតាមកាតព្វកិច្ចបរិស្ថានរបស់វិញ្ញាបនបត្រថាមពលកកើតឡើងវិញ (I-REC)។ ថាមពលកំដៅ គឺមានសារៈសំខាន់នៅគ្រប់ដំណាក់កាលនៃដំណើរការផលិតស្រាបៀរដែលរួមមានការដុតកំដៅ ការផលិត និងការសម្អាត។ នៅរោងចក្រស្រាបៀររបស់ក្រុមហ៊ុន ហ៊ិននីគែន ខេមបូឌា ថាមពលកម្ដៅ គឺទទួលបានពីរោងចក្រជីវម៉ាសដែលបានមកពីការបំប្លែងអង្កាមដែលជាកាកសំណល់នៃដំណាំស្រូវក្នុងប្រទេសកម្ពុជាទៅជាថាមពលកំដៅ ។ លើសពីនេះទៀត ៩៨.៦% នៃកាកសំណល់សរុបមិនត្រូវបានចាក់ចោលនៅកន្លែងចាក់សំរាមនោះទេ ពីព្រោះក្រុមហ៊ុន បានធ្វើការជាមួយដៃគូក្នុងស្រុកដើម្បីកែច្នៃកាកសំណល់ និងបំប្លែងកាកសំណល់ផលិតស្រាបៀរដែលមានដូចជាស្រូវសាលី និងមេដំបែទៅជាចំណីសត្វ ដែលការធ្វើបែបនេះ គឺជាការបង្កើនការប្រើប្រាស់ឡើងវិញក្នុងកម្រិតអតិបរមានៅក្នុងផលិតកម្មរបស់ក្រុមហ៊ុន។ ទឹកដែលជាធនធានដ៏មានតម្លៃ និងជាធាតុផ្សំដ៏សំខាន់ក្នុងការផលិតស្រាបៀរ កំពុងត្រូវបានប្រើប្រាស់ប្រកបដោយការទទួលខុសត្រូវជាងពេលណាៗទាំងអស់ ដោយក្រុមហ៊ុនបានកាត់បន្ថយការប្រើប្រាស់ទឹកជាមធ្យមក្នុងចំនួន ២៤.៥% ពី ៣.៥១ហ៊ិចតូលីត្រ/ហ៊ិចតូលីត្រ មកត្រឹម ២.៦ហ៊ិចតូលីត្រ/ហ៊ិចតូលីត្រ គិតចាប់តាំងពីឆ្នាំ ២០១៨ រហូតដល់ឆ្នាំ ២០២៤ ។ ទឹកសំណល់ទាំងអស់ត្រូវបានសម្អាតមុនពេលបញ្ចេញត្រឡប់មកវិញដោយសុវត្ថិភាព។ កិច្ចខិតខំប្រឹងប្រែងទាំងនេះធានាថា រោងចក្រផលិតស្រាបៀរ បានរួមចំណែកជួយអភិរក្សប្រភពទឹកដែលមានគុណភាពល្អ និងប្រព័ន្ធអេកូឡូស៊ីនៅប្រទេសកម្ពុជាឱ្យនៅតែមានសភាពល្អ។ និរន្តរភាពសង្គម ក្រុមហ៊ុន ហ៊ិននីគែន ខេមបូឌា ប្តេជ្ញាចិត្ដលើកកម្ពស់ ភាពចម្រុះ សមធម៌ និងបរិយាប័ន្នដែលជាផ្នែកមួយនៃយុទ្ធសាស្ត្រធ្វើឱ្យពិភពលោកកាន់តែប្រសើររបស់ក្រុមហ៊ុន។ ក្រុមហ៊ុនជឿជាក់ថាក្រុមការងារដែលពោរពេញដោយភាពចម្រុះ ជួយជំរុញនវានុវត្តន៍ ធ្វើឱ្យប្រសិទ្ធភាពការងារកាន់តែល្អប្រសើរ និងជួយបង្កើនទំនាក់ទំនងប្រកបដោយអត្ថន័យជាមួយបុគ្គលិក អ្នកប្រើប្រាស់ ក៏ដូចជាអតិថិជន។ នៅឆ្នាំ២០២៤  ស្រ្ដីដែលមានតួនាទីជាគណៈគ្រប់គ្រងមានចំនួន ១៧% និងស្រ្ដីដែលមានតួនាទីជាថ្នាក់ដឹកនាំមានចំនួន ៣២% ។ តួលេខទាំងនេះឆ្លុះបញ្ចាំងពីវឌ្ឍនភាពដ៏គួរឱ្យកត់សម្គាល់ក្នុងការផ្ដល់ឱកាសស្មើៗគ្នាដល់បុគ្គលិកនៅគ្រប់កម្រិតនៃស្ថាប័ន។ ទោះបីជាក្រុមហ៊ុនទទួលស្គាល់ថា នៅមានការងារជាច្រើនទៀតដែលត្រូវធ្វើ ជាពិសេសនៅកម្រិតអ្នកគ្រប់គ្រង  សមាសភាពនៃថ្នាក់ដឹកនាំបង្ហាញពីសន្ទុះដ៏វិជ្ជមានឆ្ពោះទៅរកមហិច្ឆតា ក្នុងការកសាងកន្លែងធ្វើការមួយដែលប្រកបដោយបរិយាបន្ន និងមានតុល្យភាព។ ក្រុមហ៊ុន បន្ដប្តេជ្ញាចិត្តជំរុញភាពចម្រុះ សមធម៌ និងបរិយាបន្ន ដើម្បីធានាថាបុគ្គលិកទាំងអស់អាចទទួលបានភាពរីកចម្រើន មានឱកាសដឹកនាំ និងទទួលបានភាពជោគជ័យ។ លើសពីនេះទៀត ក្រុមហ៊ុន ហ៊ិននីគែន ខេមបូឌា បានបន្តដាក់ចេញវិធានការដើម្បីធានាថា និយោជិតគ្រប់រូបទទួលបានប្រាក់ឈ្នួល និងអត្ថប្រយោជន៍ការងារសមរម្យដែលស្របតាមស្តង់ដារក្នុងឧស្សាហកម្ម និងគោលការណ៍ប្រាក់ឈ្នួលស្មើគ្នា។ ក្រុមហ៊ុន ផ្ដល់ការយកចិត្ដទុកដាក់ខ្ពស់លើសុវត្ថិភាពនៅកន្លែងធ្វើការដោយមានវប្បធម៌សុវត្ថិភាពចាក់ឫសយ៉ាងជ្រៅ និងការប្តេជ្ញាចិត្តជាប្រចាំថ្ងៃរបស់បុគ្គលិកគ្រប់រូបរបស់ក្រុមហ៊ុនក្នុងការការពារខ្លួនឯងផ្ទាល់ ក៏ដូចជាបុគ្គលដទៃទៀត។ ក្រុមហ៊ុន ក៏បានរក្សាកំណត់ត្រាគ្មានគ្រោះថ្នាក់ដល់អាយុជីវិតនៅកន្លែងធ្វើការចាប់តាំងពីឆ្នាំ ១៩៩៦ និងក៏ទទួលបានកំណត់ត្រា ១,០៤១ ថ្ងៃនៃការគ្មានឧប្បត្តិហេតុ ។ ជាផ្នែកមួយនៃកិច្ចខិតខំប្រឹងប្រែងក្នុងការគាំទ្រ និងរីកចម្រើនជាមួយសហគមន៍មូលដ្ឋាន ក្រុមហ៊ុន ហ៊ិននីគែន ខេមបូឌា បានអនុវត្តគម្រោងប្រកបដោយភាពជោគជ័យជាច្រើនដែលមានដូចជា ការផ្តល់អំពូលភ្លើងបំភ្លឺផ្លូវ ដំណើរការដោយថាមពលពន្លឺព្រះអាទិត្យនៅតាមភូមិនៅក្បែរក្រុមហ៊ុន  ការចែកកញ្ចប់អំណោយជូនក្រុមគ្រួសារដែលមានជីវភាពខ្សត់ខ្សោយ និងកម្មវិធីដាំដើមឈើដើម្បីលើកកម្ពស់និរន្តរភាពបរិស្ថាន។ ការប្រើប្រាស់ប្រកបដោយការទទួលខុសត្រូវ ជាផ្នែកមួយនៃកិច្ចខិតខំប្រឹងប្រែងក្នុងការលើកកម្ពស់ការប្រើប្រាស់ប្រកបដោយការទទួលខុសត្រូវ និង តាមរយៈការប្រើប្រាស់ ១០% នៃថវិការបស់ម៉ាកយីហោ Heineken® សម្រាប់ប្រព័ន្ធផ្សព្វផ្សាយ ក្រុមហ៊ុនបានផ្តួចផ្តើមយុទ្ធនាការ “បើពិសាគ្រឿងស្រវឹង សូមកុំបើកបរ” ដែលបានផ្សព្វផ្សាយទៅដល់អ្នកប្រើប្រាស់បណ្តាញសង្គមជាង ១០.៤ លាននាក់នៅឆ្នាំ២០២៤។ យុទ្ធនាការអប់រំផ្សព្វផ្សាយនេះ ត្រូវបានដាក់ចេញឡើងដើម្បីលើកកម្ពស់ការយល់ដឹងអំពីការពិសាក្នុងកម្រិតសមស្រប និងលើកទឹកចិត្តការប្រើប្រាស់ប្រកបដោយការទទួលខុសត្រូវ។ ដើម្បីលើកកម្ពស់ការប្រើប្រាស់ប្រកបដោយការទទួលខុសត្រូវ និងសុវត្ថិភាពចរាចរណ៍ផ្លូវគោកក្នុងប្រទេសកម្ពុជា ក្រុមហ៊ុនបានសហការជាមួយគណៈកម្មាធិការជាតិសុវត្ថិភាពចរាចរណ៍ផ្លូវគោក និងក្រុមហ៊ុន Grab ដើម្បីធ្វើការសហការ និងអប់រំអ្នកបើកបរ Grab ប្រមាណជា២០០ នាក់នៅឆ្នាំ ២០២៤។ ភាពជាដៃគូនេះ ក៏បានផ្សព្វផ្សាយទៅដល់អ្នកប្រើប្រាស់បណ្តាញសង្គមចំនួន ៤៨០,000 នាក់ និងបានប្រើប្រាស់កូដបញ្ចុះតម្លៃសម្រាប់ការជិះចំនួន ៣,២០០ ដងក្នុងឆ្នាំ ២០២៤។   លោកស្រី Anne de Graaf នាយិកាកិច្ចការសាជីវកម្មនៃក្រុមហ៊ុន ហ៊ិននីគែន ខេមបូឌា បានថ្លែងថា៖ “និរន្តរភាព និងទំនួលខុសត្រូវ នៅតែជាអាទិភាពជាយុទ្ធសាស្រ្តក្នុងការគាំទ្រមហិច្ឆតារយៈពេលវែងរបស់យើងនៅប្រទេសកម្ពុជា។ វឌ្ឍនភាពនាពេលបច្ចុប្បន្នរបស់ក្រុមហ៊ុន  បង្ហាញថាយើងកំពុងដើរលើផ្លូវដែលស្របទៅតាមមហិច្ឆតារបស់យើងហើយ ប៉ុន្តែនៅមានកិច្ចការជាច្រើនទៀតដែលយើងត្រូវធ្វើនៅក្នុងបេសកកម្មនេះ។ យើងនឹងខិតខំធ្វើការរួមគ្នា ធ្វើឱ្យប្រទេសកម្ពុជាកាន់តែប្រសើរ។” អំពី ក្រុមហ៊ុន ហ៊ិននីគែន ខេមបូឌា ក្រុមហ៊ុន ហ៊ិននីគែន ដែលជាក្រុមហ៊ុនផលិតស្រាបៀរឈានមុខគេនៅលើពិភពលោក ដែលជាក្រុមហ៊ុនស្រាបៀរ និងក្រុមហ៊ុនវិនិយោគឈានមុខនៅកម្ពុជាតាំងពីឆ្នាំ១៩៩៤។ ជាមួយគោលបំណងបង្កើតការរួបរួមគ្នាជាធ្លុងមួយ ដើម្បីជំរុញពិភពលោកមួយកាន់តែប្រសើររ ក្រុមហ៊ុនហ៊ិននីគែន ខេមបូឌា មានម៉ាកយីហោស្រាបៀរចំនួន ៥ រួមមាន ស្រាបៀរ Heineken®  ស្រាបៀរ Tiger ស្រាបៀរ ABC ស្រាបៀរ Anchor និងស្រាបៀរ Gold Crown។ ក្រុមហ៊ុនមាននិយោជិតប្រមាណ ៧០០នាក់ និងផ្តល់ការងារដោយប្រយោលជូនប្រជាជនកម្ពុជាចំនួន ៦៦,០០០នាក់នៅទូទាំងច្រវាក់ផលិតកម្មរបស់ខ្លួន។ តាមរយៈយុទ្ធសាស្ដ្រ «ធ្វើឱ្យប្រទេសកម្ពុជាកាន់តែប្រសើរ» ក្រុមហ៊ុន ហ៊ិននីគែន ខេមបូឌា ប្ដេជ្ញាចិត្ដចូលរួមនិរន្ដរភាពបរិស្ថាន និងព្រមទាំងសង្គម និងការទទួលទានដោយការទទួលខុសត្រូវ។ សម្រាប់ព័ត៌មានបន្ថែម សូមចូលទៅកាន់វេបសាយ heinekencambodia.com។ ចំណាំ៖ លទ្ធផលនិរន្តរភាពទាំងនេះត្រូវបានផ្ទៀងផ្ទាត់ដោយឯករាជ្យដោយ Rapid Genesis Sdn.Bhd. តាមរយៈការចូលរួមការធានាមានកម្រិតដែលធ្វើឡើងដោយអនុលោមតាមស្តង់ដារអន្តរជាតិស្តីពីការចូលរួម។ លទ្ធផលនិរន្តរភាពទាំងនេះបានគ្របដណ្តប់លើសូចនាករការអនុវត្តបរិស្ថានសំខាន់ៗ រួមមានសសរស្តម្ភនិរន្តរភាពចំនួន៣ផ្នែក៖ បរិស្ថាន សង្គម និងការទទួលខុសត្រូវចាប់ពីថ្ងៃទី ១ ខែមករា ដល់ថ្ងៃទី ៣១ ខែធ្នូ ឆ្នាំ២០២៤។	{ "spider_name": "businesscambodia", "scrape_at": "2025-06-14_19:39:51", "date_created": "2025-05-02T06:35:32.981Z", "category": "PR", "views": 140, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ក្រុមហ៊ុន Panasonic និងមន្ទីរពិសោធន៍ជាតិសំណង់ នៃក្រសួងរៀបចំដែនដី នគរូបនីយកម្ម និងសំណង់ សហការគ្នាជាដៃគូដើម្បីលើកកម្ពស់ស្ដង់ដារម៉ាស៊ីនត្រជាក់ និងគ្រឿងអេឡិចត្រូនិច	https://business-cambodia.com/articles/panasonic-and-ncl-mou	ពិធីចុះហត្ថលេខាលើអនុស្សរណៈយោគយល់គ្នា (MOU) រវាងក្រុមហ៊ុន Panasonic និងមន្ទីរពិសោធន៍ជាតិសំណង់ ក្រុមហ៊ុន Panasonic និងមន្ទីរពិសោធន៍ជាតិសំណង់ នៃក្រសួងរៀបចំដែនដី នគរូបនីយកម្ម និងសំណង់ នៃព្រះរាជាណាចក្រកម្ពុជា បានប្រកាសចុះហត្ថលេខាលើអនុស្សរណៈយោគយល់គ្នា (MOU) ដើម្បីលើកកម្ពស់គុណភាព និងសុវត្ថិភាពក្នុងការប្រើប្រាស់សម្ភារៈម៉ាស៊ីនត្រជាក់នៅកម្ពុជា។ ពិធីចុះហត្ថលេខានេះ ប្រព្រឹត្តទៅនៅថ្ងៃទី៣០ ខែមេសា ឆ្នាំ២០២៥ នៅមន្ទីរពិសោធន៍ជាតិសំណង់ នៃក្រសួងរៀបចំដែនដី នគរូបនីយកម្ម និងសំណង់។ ពិធីចុះហត្ថលេខាលើអនុស្សរណៈយោគយល់គ្នានេះ បង្ហាញពីចក្ខុវិស័យរួមរបស់មន្ទីរពិសោធន៍ជាតិសំណង់ នៃក្រសួងរៀបចំដែនដី នគរូបនីយកម្ម និងសំណង់ និងក្រុមហ៊ុន ប៉ាណាសូនិក កម្ពុជា ក្នុងការពង្រឹងកិច្ចសហប្រតិបត្តិការ ក្នុងការជំរុញបច្ចេកវិទ្យាសន្សំសំចៃថាមពល និងគាំទ្រដល់ការអភិវឌ្ឍទីក្រុងប្រកបដោយនិរន្តរភាព ដោយបញ្ចូលប្រព័ន្ធ HVAC ទំនើប រួមជាមួយនឹងដំណោះស្រាយ និងឧបករណ៍អគ្គិសនីដែលមានគុណភាពខ្ពស់ទៅក្នុងគម្រោងសំណង់។ មន្ទីរពិសោធន៍ជាតិសំណង់ (NCL) ដែលត្រូវបានបង្កើតឡើងចំណុះឱ្យក្រសួងរៀបចំដែនដី នគរូបនីយកម្ម និងសំណង់ ដោយមាននាយកដ្ឋានចំនួន 3 និងការិយាល័យចំនួន 8 ដែលដំណើរការចេញពីអគារដាច់ដោយឡែក មានទំហំ 5,000 ម៉ែត្រការ៉េ ដែលបានបើកសម្ពោធនៅថ្ងៃទី27 ខែធ្នូ ឆ្នាំ2022 ឯកឧត្តមអគ្គនាយកមន្ទីរពិសោធន៍ជាតិសំណង់ បានបញ្ជាក់ថា មន្ទីរពិសោធន៍ជាតិសំណង់ បានចាប់ផ្ដើមផ្ដល់សេវាកម្មសាកល្បងសំខាន់ៗលើការងារពិភាក្សាសម្ភារៈសំណង់ បរិក្ខារសំណង់ និងផលិតផលសំណង់ ព្រមទាំងការងារសិក្សាស្រាវជ្រាវជាបន្តបន្ទាប់។ ការថ្លែងសុន្ទរកថាស្វាគមន៍ និងបទបង្ហាញអំពីមន្ទីរពិសោធន៍ដោយឯកឧត្តមបណ្ឌិត ញ៉ ហេង អគ្គនាយកនៃមន្ទីរពិសោធន៍ជាតិសំណង់ ថ្លែងក្នុងពិធីនេះ ឯកឧត្តមបណ្ឌិត ញ៉ ហេង បានសង្កត់ធ្ងន់លើ តួនាទីយ៉ាងសំខាន់របស់មន្ទីរពិសោធន៍ជាតិសំណង់ ក្នុងការដឹកនាំការពិសោធបច្ចេកទេស ធ្វើការស្រាវជ្រាវ អភិវឌ្ឍន៍ និងការលើកកម្ពស់ចំណេះដឹងបច្ចេកទេស តាមរយៈការសហការគ្នាដើម្បីអភិវឌ្ឍស្តង់ដាសម្ភារៈសំណង់។ មកទល់នឹងពេលនេះ មន្ទីរពិសោធន៍ជាតិសំណង់ បានរៀបចំសេចក្ដីព្រៀងលិខិតគតិយុត្ត និងគោលការណ៍ណែនាំមួយចំនួនសម្រាប់គាំទ្រការងារបច្ចេកទេសសិក្សា ពិសោធន៍ និងស្រាវជ្រាវ។ គួរកត់សម្គាល់ផងដែរថា ភាពជាដៃគូជាមួយក្រុមហ៊ុន Panasonic បានឆ្លុះបញ្ចាំងពីកិច្ចខិតខំប្រឹងប្រែងជាបន្តបន្ទាប់របស់មន្ទីរពិសោធន៍ជាតិសំណង់ ក្នុងការលើកកម្ពស់ស្តង់ដាបច្ចេកទេស និងកសាងសមត្ថភាពនៅក្នុងឧស្សាហកម្មសំណង់របស់កម្ពុជា។ លោក ហ៊ីសាកាហ្សឹ ម៉ាអេដា អគ្គនាយកនៃសាខាក្រុមហ៊ុនប៉ាណាសូនិក អេស៊ា ប៉ាស៊ីហ្វិកថ្លែងពីការប្តេជ្ញាចិត្ត របស់ក្រុមហ៊ុនក្នុងការជំរុញការអនុវត្តវិស័យសំណង់ប្រកបដោយនិរន្តរភាព លោក ហ៊ីសាកាហ្សឹ ម៉ាអេដា អគ្គនាយកនៃសាខាក្រុមហ៊ុនប៉ាណាសូនិក អេស៊ា ប៉ាស៊ីហ្វិក បានបញ្ជាក់ជាថ្មី ក្នុងសុន្ទរកថារបស់លោកពីការយកចិត្តទុកដាក់របស់ប៉ាណាសូនិក ក្នុងការជំរុញការអនុវត្តសំណង់ប្រកបដោយនិរន្តរភាពនៅក្នុងប្រទេសកម្ពុជា តាមរយៈការបណ្តុះបណ្តាលបច្ចេកទេស ការចែករំលែកចំណេះដឹង និងការចាប់ផ្ដើមប្រើប្រាស់បច្ចេកវិទ្យាសន្សំសំចៃថាមពល ដែលស្របតាមគោលដៅនិរន្តរភាពរបស់កម្ពុជា។ ការធ្វើបទបង្ហាញស្ដីពីគ្រឿងបរិក្ខារមាស៊ីនត្រជាក់ របស់វិស្វករតំណាងដេប៉ាតេម៉ង់ វិស្វកម្មនៃក្រុមហ៊ុន Panasonic សកម្មភាពដំបូង ក្រោយពិធីចុះហត្ថលេខាលើអនុស្សរណៈយោគយល់គ្នានេះ គឺជាសិក្ខាសាលារួមគ្នាស្តីពីផលិតផលម៉ាស៊ីនត្រជាក់ និងការកែលម្អគុណភាពឥដ្ឋ ក្នុងគោលបំណងបង្កើនការយល់ដឹងផ្នែកបច្ចេកទេស និងផលិតផលទំនើបៗរបស់ Panasonic និងការងារបច្ចេកទេសឥដ្ឋ នៅក្នុងឧស្សាហកម្មនេះ ដែលជាចំណុចចាប់ផ្តើមនៃសម្ព័ន្ធភាពដ៏រឹងមាំ ដែលផ្តោតលើការលើកកម្ពស់ស្តង់ដាសំណង់។ ការថ្លែងសុន្ទរកថាគន្លឺះរបស់ឯកឧត្តម លី រស្មី រដ្ឋលេខាធិការ តំណាងដ៏ខ្ពង់ខ្ពស់របស់ឯកឧត្តមឧបនាយករដ្ឋមន្ត្រី រដ្ឋមន្ត្រីក្រសួងរៀបចំដែនដី នគរូបនីយកម្ម និងសំណង់ ឯកឧត្តម លី រស្មី រដ្ឋលេខាធិការ តំណាងដ៏ខ្ពង់ខ្ពស់របស់ឯកឧត្តមឧបនាយករដ្ឋមន្ត្រី រដ្ឋមន្ត្រីក្រសួងរៀបចំដែនដី នគរូបនីយកម្ម និងសំណង់ បានសម្តែងការគាំទ្រយ៉ាងពេញទំហឹង ចំពោះភាពជាដៃគូ និងគោលបំណងនៃសិក្ខាសាលា ដែលផ្តោតលើការលើកកម្ពស់និរន្តរភាព និងនវានុវត្តន៍ក្នុងវិស័យសំណង់កម្ពុជា ដោយសង្កត់ធ្ងន់លើសារៈសំខាន់នៃគុណភាព និងប្រសិទ្ធភាពក្នុងការកាត់បន្ថយផលប៉ះពាល់បរិស្ថាន។ ភាគីទាំងពីរបានសម្តែងការសាទរចំពោះការស្វែងរកគម្រោង និងគំនិតផ្តួចផ្តើម នាពេលអនាគតដែល នឹងប្រើប្រាស់បច្ចេកវិទ្យាច្នៃប្រឌិតថ្មីរបស់ Panasonic និងអ្នកជំនាញរបស់មន្ទីរពិសោធន៍ជាតិសំណង់ ដើម្បីលើកកម្ពស់ស្តង់ដាសម្ភារៈសំណង់ បរិក្ខារសំណង់ និងគុណភាពសម្ភារៈបន្ថែមទៀត។ ចក្ខុវិស័យនេះ រួមបញ្ចូលការចែករំលែកនូវចំណេះដឹងបច្ចេកទេសពី Panasonic និងសក្តានុពល ក្នុងការរួមចំណែកក្នុងការបង្កើតស្តង់ដាប្រសើរឡើង និងកម្មវិធីបណ្តុះបណ្តាលបច្ចេកទេសសម្រាប់អ្នកជំនាញក្នុងឧស្សាហកម្មសំណង់ ជាពិសេសនៅក្នុងវិស័យម៉ាស៊ីនត្រជាក់។ ពិធីចុះហត្ថលេខាលើអនុស្សរណៈយោគយល់គ្នា (MOU) រវាងក្រុមហ៊ិន Panasonic និងមន្ទីរពិសោធន៍ជាតិសំណង់ ការប្តេជ្ញាចិត្តរួមគ្នា ក្នុងការលើកកម្ពស់ស្តង់ដាសំណង់ និងធានាសុវត្ថិភាព តាមរយៈការផ្លាស់ប្តូរចំណេះដឹង និងជំនាញ ភាពជាដៃគូនេះ មានគោលបំណងរួមចំណែក ដល់អគារប្រកបដោយសុវត្ថិភាព ភាពជឿជាក់ និងគុណភាពខ្ពស់ជាងមុន ដើម្បីជាប្រយោជន៍ដល់ប្រជាជនកម្ពុជា និងការរីកចម្រើនប្រកបដោយចីរភាពនៃឧស្សាហកម្មនេះ ជាមួយការលើកកម្ពស់អនាគតនៃការច្នៃប្រឌិត និងឧត្តមភាពក្នុងវិស័យសំណង់កម្ពុជា។	{ "spider_name": "businesscambodia", "scrape_at": "2025-06-14_19:39:51", "date_created": "2025-05-02T06:27:52.802Z", "category": "PR", "views": 69, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ក្រុមហ៊ុនធំ១ ចាប់អារម្មណ៍វិនិយោគនៅកម្ពុជា លើវិស័យសំខនា់ៗចំនួន ៥	https://business-cambodia.com/articles/deem-almaseah-for-trading	កាលពីថ្ងៃទី៣០ ខែមេសា ឆ្នាំ២០២៥ ឯកឧត្តម ស៊ុន ចាន់ថុល ឧបនាយករដ្ឋមន្ត្រី អនុប្រធានទី១ ក្រុមប្រឹក្សាអភិវឌ្ឍន៍កម្ពុជា បានអនុញ្ញាតជូនប្រតិភូនៃក្រុមហ៊ុន DEEM ALMASEAH FOR TRADING CO., Ltd ដឹកនាំដោយ លោក Salem Mubarak Salem Al-Hadhyan នាយកប្រតិបត្តិ ក្រុមហ៊ុនចូលជួបសម្តែងការគួរសម និងពិភាក្សាការងារ។     ក្នុងឱកាសនៃជំនួបនេះ លោកនាយកប្រតិបត្តិក្រុមហ៊ុនបានធ្វើការកត់សម្គាល់ និងវាយតម្លៃខ្ពស់ចំពោះការរីចម្រើនលើគ្រប់វិស័យរបស់កម្ពុជា និងបានជម្រាបជូនឯកឧត្តមឧបនាយករដ្ឋមន្ត្រីអំពីសាវតារបស់ក្រុមហ៊ុន ព្រមទាំងការចាប់ដៃគូសហការជាមួយក្រុមហ៊ុនក្នុងស្រុកមួយផងដែរ។ លោកនាយកប្រតិបត្តិ ក៏បានបង្ហាញពីចំណាប់អារម្មណ៍របស់ក្រុមហ៊ុនក្នុងការបោះទុនវិនិយោគលើវិស័យផ្សេងទៀតនៅកម្ពុជា រួមមាន៖ វិស័យហេដ្ឋារចនាសម្ព័ន្ធ, វិស័យកំពង់ផែ, វិស័យហិរញ្ញវត្ថុធនាគារ, វិស័យអប់រំ, និងការលើកម្ពស់សន្តិសុខស្បៀង តាមរយៈការកែច្នៃផលិតផលកសិកម្ម និងផលិតផលហាឡាល់(Halal) ទៅកាន់ទីផ្សារមជ្ឈិមបូព៌ា។ ជាមួយគ្នានេះ លោកក៏បានស្នើសុំអនុសាសន៍ណែនាំពី ឯកឧត្តមឧបនាយករដ្ឋមន្ត្រី អំពីបរិយាសវិនិយោគ និងវិស័យសក្ដានុពលផ្សេងៗទៀត ដែលក្រុមហ៊ុនគួរនឹងពិចារណាបន្ថែម។   ជាការឆ្លើយតប ឯកឧត្តមឧបនាយករដ្ឋមន្ត្រី បានសម្តែងនូវការស្វាគមន៍ចំពោះចំណាប់អារម្មណ៍របស់ក្រុមហ៊ុនក្នុងការស្វែងរកឱកាសវិនិយោគនៅកម្ពុជា និងបានជម្រាបបន្ថែមឱ្យកាន់តែច្បាស់អំពីសក្តានុពលវិជ្ជមាននានា ដែលជាបច្ច័យសម្រាប់ពិចារណាក្នុងការមកដាក់ទុនវិនិយោគ រួមមាន៖ សុខសន្តិភាព និងស្ថិរភាពនយោបាយ, លំនឹងម៉ាក្រូសេដ្ឋកិច្ច, កម្លាំងពលកម្មវ័យក្មេង, ការគាំទ្រពីសំណាក់រាជរដ្ឋាភិបាលដល់ការរីកលូតលាស់នៃវិស័យធុរកិច្ចឯកជន, ច្បាប់ស្តីពីវិនិយោគដែលមានភាពចំហ ការការពារ និងផ្តល់នូវការលើកទឹកចិត្តជាច្រើនដល់សកម្មភាពវិនិយោគ, ហេដ្ឋារចនាសម្ព័ន្ធដឹកជញ្ជូនអន្តរមធ្យោបាយ ដែលបាននិងកំពុងអភិវឌ្ឍឱ្យកាន់តែមានភាពសម្បូរបែប និងប្រទាក់ក្រឡា។   ឯកឧត្តមឧបនាយករដ្ឋមន្ត្រី ក៏បានរំលេចអំពីវិស័យសក្តានុពលជាមុខសញ្ញាវិនិយោគផ្សេងទៀត ដែលក្រុមហ៊ុនគួរពិចារណារួមមាន៖ វិស័យកសិ-ឧស្សាហកម្ម, វិស័យយានយន្ត, វិស័យបច្ចេកវិទ្យាឌីជីថល, ការកែច្នៃចំណីអាហារ, និងឧស្សាហកម្មគ្រឿងអេឡិចត្រូនិក ជាដើម៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-02T05:27:11.010Z", "category": "អចលនទ្រព្យ", "views": 56, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ឯកឧត្តមបណ្ឌិត អោម សេងបូរ៉ា ប្រធានក្រុមប្រឹក្សាភិបាលបានអញ្ជើញជាអធិបតីក្នុងកម្មវិធីប្រគល់សញ្ញាបត្រជូនដល់និស្សិតជំនាន់ទី៣ និងទី៤នៃវិទ្យាស្ថានស៊ីអ៊ីអូ	https://business-cambodia.com/articles/graduation-ceremony-for-the-third-and-fourth-generation-students-of-the-ceo-institute	នៅព្រឹកថ្ងៃទី ១ ខែឧសភា ឆ្នាំ ២០២៥ និស្សិតជ័យលាភីដែលទទួលសញ្ញាបត្រចំនួន60នាក់ រួមមាននិស្សិតជ័យលាភីពានផែនការអាជីវកម្មលេចធ្លោចំនួន2នាក់ ជ័យលាភីពានអ្នកដឹកនាំវ័យក្មេងឆ្នើម៦ និងជ័យលាភីពានសហគ្រិនវ័យក្មេងឆ្នើម៤ និងនិស្សិតទទួលសញ្ញាបត្រថ្នាក់បរិញ្ញាបត្រ។ ក្នុងកម្មវិធីដ៏ឱឡារិក និងមហាអស្ចារ្យនេះឯកឧត្តមបណ្ឌិត អោម សេងបូរ៉ា និងលោកជំទាវ               សូ សេរីវឌ្ឍនាបានសម្តែងនូវក្តីរីករាយក្រៃលែង ដែលបានអញ្ជើញមកប្រគល់សញ្ញាបត្រដល់និស្សិតនៃវិទ្យាស្ថានស៊ីអ៊ីអូ។ ឯកឧត្តមបានកោតសរសើរ និងអបអរសារដល់និស្សិតជ័យលាភីនិងម្ចាស់ពានទាំងអស់ និងបានថ្លែងអំណរគុណចំពោះមាតាបិតា និងអាណាព្យាបាល ដែលបានផ្តល់ជាថវិការ ពេលវេលា និងឱកាសឱ្យកូនបន្តរៀនថ្នាក់មហាវិទ្យាល័យរហូតបញ្ចប់ទទួលបានជោគជ័យនៅថ្ងៃនេះ។ ឯកឧត្តមបណ្ឌិត បានបញ្ជាក់ផងដែរថា និស្សិតដែលបានបញ្ចប់ការសិក្សាពីវិទ្យាស្ថានស៊ីអ៊ីអូ ជានិម្មិតរូបនៃភាពរឹងមាំ និងរីកចម្រើន ដ៏វិសេសវិសាលសម្រាប់យុវជនកម្ពុជា ដែលនិស្សិតបានឆ្លងកាត់ការហ្វឹកហាត់បែបនុវានុវត្តន៍នៃការអប់រំថ្មីមួយខុសគេ ដែលតម្រូវឱ្យនិស្សិតរៀនតាមរយៈការធ្វើការយកបទពិសោធន៍រកប្រាក់ចំណូលផង និង រៀនទ្រឹស្តីបែបអនុវត្តនៅក្នុងថ្នាក់ផង តាមក្បួនរៀនអនុវត្តជាក់ស្តែង ៨០% និង រៀនទ្រឹស្តី ២០% ហើយនិស្សិតពិតជាបានឆ្លងកាត់នូវការយកឈ្នះបញ្ហា ឧបសគ្គនិងការលំបាកជាច្រើន តែលទ្ធផលនៃភាពរឹងមាំ និង ភាពរីកចម្រើន ដែលនិស្សិតទទួលបានត្រឡប់មកវិញ គឺពិតជាមិនអាចកាត់ថ្លៃបាន ដែលនិស្សិតធម្មតាទូទៅរៀនតែទ្រឹស្តីក្នុងថ្នាក់មិនមានការអនុវត្ត កម្រនឹងមានឱកាសទទួលបានលទ្ធផលបែបនេះ។ នៅក្នុងឱកាសនោះដែរ សាស្រ្តាចារ្យ គង់ ចន្ថា ដែលជាសាស្រ្តាចារ្យ និងជានិយោជក បានមានប្រសាសន៍វាយតម្លៃខ្ពស់ចំពោះនិស្សិតនៃវិទ្យាស្ថានស៊ីអ៊ីអូថា ពិតជានិស្សិតដែលមានការប្រឹងប្រែង មានសមត្ថភាព មានចំណេះដឹង ចំណេះធ្វើ និងជាភ័ព្វសំណាងដែកលោកបានបង្រៀន និងទទួលនិសិស្សយកទៅធ្វើការជាមួយ។ ជាមួយគ្នានេះដែរ អាណាព្យាបាលរបស់និស្សិត សៀក ពេជ្ររចនា បានមានវាចាថ្លែងក្នុងកម្មវិធីនាពេលនោះផងដែរថា ការដែលលោកបានវិនិយោគឱ្យកូនមករៀននៅវិទ្យាស្ថានពិតជាមានសារៈសំខាន់ បានផ្តល់អត្ថប្រយោជន៍ដល់និស្សត និងបង្កើនគុណវុឌ្ឍិ បទពិសោធ ចំណេះដឹង ជំនាញសម្រាប់និស្សិតដែលអាចបង្កើតចំណូលបានក្នុងកំឡុងពេលរៀន។ លោកក៏បានអរគុណដល់វិទ្យាស្ថានដែលបានរៀបចំការបង្រៀននិស្សិតបានយ៉ាងល្អផងដែរ។ លើសពីនេះទៅទៀតកញ្ញា សយ ចាន់ដេង ជានិស្សិតនិងជាម្ចាស់ជ័យលាភីពានផែនការអាជីវកម្មលេចធ្លោ ជ័យលាភីពានអ្នកដឹកនាំវ័យក្មេងឆ្នើម បានមានចំណាប់អារម្មណ៍រំភើបពន់ពេកដែលខ្លួនបានខិតខំតស៊ូពីក្មេងស្រីម្នាក់ដែលខ្សោយ ប្រឹងប្រែងរហូតជោគជ័យដល់សព្វថ្ងៃនេះ ក៏ដោយសារតែមានការរួមចំណែកពីវិទ្យាស្ថានដែលមានកម្មវិធីសិក្សាល្អៗ ខ្លីខ្លឹម ហើយសាស្រ្តាចារ្យមានបទពិសោធ មានមេរៀនល្អៗដែលរៀនហើយងាយស្រួលយកមកអនុវត្តក្នុងការងារជាក់ស្តែង និងដឹងគុណជូនចំពោះឯកឧត្តមបណ្ឌិត  អោម សេងបូរ៉ា ដែលបានបង្កើតវិទ្យាស្ថាននេះមក។ គួរបញ្ជាក់ថាបច្ចុប្បន្នកញ្ញាជាប្រធានដឹកនាំកម្មវិធីសិក្សា Hybrid Workplace-Classroom-E-Learning Platform , Ai School of Cambodia , Learn Online Cambodia នៃក្រុមហ៊ុនឡាយហ៍អេឌ្យូខេសិនផងដែរ។ មុននឹងបញ្ចប់ ឯកឧត្តមបណ្ឌិតអោមសេងបូរ៉ាបញ្ជាក់ផងដែរថាវិទ្យាស្ថានស៊ីអ៊ីអូបានធ្វើការអភិវឌ្ឍកម្មវិធីសិក្សាបែបនវានុវត្តន៍ថ្មីមួយកម្រិតថែមទៀតដោយដាក់បញ្ចូលកម្មវិធី Hybrid Workplace-Classroom-E-Learning Platform តាមក្បួន 40-40-20 ដែលមានន័យថា រៀនតាមរយៈការធ្វើការចំនួន 40% រៀនតាមប្រព័ន្ធ E-Learning ចំនួន 40% ហើយរៀនតាមរយៈការប្រឹក្សាយោបល់ផ្ទាល់ជាក់          ស្តែងចំនួន 20%។ បន្ទាប់មក ឯកឧត្តមបណ្ឌិតបានអញ្ជើញផ្តល់កិត្តិយសប្រគល់សញ្ញាបត្រជូននិស្សិតទាំងអស់នៅក្នុងបរិយាកាសដ៏អស្ចារ្យ ស្និទ្ឋស្នាល និង សប្បាយរីករាយក្រៃលែងបំផុតដែលបានបន្សល់ទុកស្នាមញញឹមនិស្សិត អាណាព្យាបាល សាស្រ្តាចារ្យ ថ្នាក់ដឹកនាំជាប្រវត្តិសាស្រ្តថ្មី និងការចងចាំដ៏អស្ចា្ររ្យផងដែរ៕ គួរបញ្ជាក់ផងដែរថា បច្ចុប្បន្ននិស្សតដែលបញ្ចប់ការសិក្សានៅវិទ្យាស្ថានស៊ីអ៊ីអូ និស្សិតមួយចំនួនបានបើកដំណើរការអាជីវកម្មផ្ទាល់ខ្លួន រីឯនិស្សិតមួយចំនួនទៀតបានក្លាយជាថ្នាក់ដឹកនាំ និងប្រធានផ្នែកជាដើម។ ☎️ប្រឹក្សាយោបល់ឥឡូវនេះតាមរយៈ📲010 38 6543📲023 6666 999🌐https://t.me/ceomasterclub_official	{ "spider_name": "businesscambodia", "scrape_at": "2025-06-14_19:39:51", "date_created": "2025-05-02T04:02:47.956Z", "category": "PR", "views": 111, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
សល់លុយ ១០០ដុ.ល្លារមិនដឹងធ្វើអ្វី? ចាយលើរបស់ ៣នេះ អាចឱ្យអ្នករកចំណូ.លខ្ទង់ពាន់ ខ្ទង់ម៉ឺនដុ.ល្លារមកវិញ	https://business-cambodia.com/articles/how-to-use-100-dollar	មនុស្សភាគច្រើនមានលុយ ១០០ដុល្លារ ក្នុងដៃ ប៉ុន្តែរបៀបច្នៃឲ្យចេញជាច្រកបង្កើតចំណូលបន្ថែម ឬគ្រាន់តែសម្រាប់ចំណាយមួយគ្រា វាអាស្រ័យលើការចាត់ចែងរបស់បុគ្គលម្នាក់ៗ។ ខាងក្រោមនេះ Business Cambodia សូមណែនាំ របៀបចាយលុយ ១០០ដុល្លារ លើរបស់ ៣យ៉ាង ដែលអាចជួយឲ្យអ្នករកចំណូលត្រឡប់មកវិញ រាប់ពាន់ រាប់ម៉ឺនដុល្លារ៖   ១/. រៀនជំនាញចំណូលខ្ពស់   ជំនាញចំណូលខ្ពស់ គឺជាជំនាញដែលអាចជួយឱ្យអ្នកអាចរកចំណូលបានច្រើនត្រឡប់មកវិញ បើទោះបីជាជំនាញខ្លះអាចរៀនដោយឥតគិតថ្លៃនៅលើអ៊ីនធឺណែត ខ្លះចំណាយលុយតិចតួច និងខ្លះត្រូវចំណាយដល់រាប់ពាន់រាប់ម៉ឺនដុល្លារដើម្បីសិក្សា។   អាស្រ័យហេតុនេះ អ្នកក៏អាចប្រើលុយ១០០ដុល្លារនេះ វិនិយោគលើការអភិវឌ្ឍន៍សមត្ថភាព ជំនាញ ដែលជួយឱ្យអ្នករកចំណូលច្រើនត្រឡប់មកវិញផងដែរ។ ជំនាញចំណូលខ្ពស់មានច្រើនដូចជា៖ ជំនាញលក់ ជំនាញនិពន្ធសៀវភៅ ជំនាញឌីជីថលម៉ាឃីតធីង ជំនាញអចលនទ្រព្យ ជំនាញផលិតវីដេអូ ជំនាញបង្កើតវគ្គសិក្សាអនឡាញជាដើម។   ២/. ពិសារអាហារ ឬញ៉ាំកាហ្វេផ្ទេរចំណេះផ្ទេរឱកាស   ប្រសិនបើអ្នកចេះចំណាយលុយ១០០ដុល្លារ ដើម្បីប៉ាវនរណាម្នាក់ដែលអាចផ្ដល់ចំណេះ ជំនាញ ព័ត៌មានល្អៗ ឱកាសល្អៗមកឱ្យអ្នក វាអាចជួយឱ្យអ្នកទទួលផលចំណេញទ្វេរដងមកវិញ ជាពិសេសអាចជួយឱ្យអ្នកអាចរកចំណូលត្រឡប់មកវិញគុណនឹង១០ គុណនឹង១០០ ឬលើសនេះថែមទៀតផង។   ជាក់ស្ដែងសូម្បីតែមហាសេដ្ឋីហុងកុងលោក លី កាស៊ីង ក៏បានលើកទឹកចិត្តឱ្យយុវជនវ័យក្មេងហ៊ានចំណាយប្រាក់ និងពេលវេលាមួយចំនួនហ៊ានប៉ាវមនុស្ស ៣ប្រភេទផឹកកាហ្វេ ឬញ៉ាំអាហារពេលល្ងាចជាមួយគ្នាផងដែរ ព្រោះពួកគាត់អាចជួយឱ្យគាត់រីកចម្រើនបាន។ មនុស្សទាំង ៣ប្រភេទនោះរួមមាន៖ អ្នកដែលមានទ្រព្យសម្បត្តិ, អ្នកដឹកនាំជំនួញ ឬប្រភេទមនុស្សដែលមមាញឹកជាមួយការងារដែលគាត់មានសមត្ថភាពពូកែជាងយើងជាដើម។   ៣/. ចាប់ផ្ដើមជំនួញដើមទុនតិចត្រឹម១០០ដុល្លារ តែអាចទាញចំណូលបានច្រើន   ដើមទុន១០០ដុល្លារ អ្នកអាចចាប់ផ្ដើមដូចជា ការលក់ផលិតផលអនឡាញដែលកំពុងមានតម្រូវការខ្ពស់ក្នុងទីផ្សារ ចាប់ផ្ដើមផលិតវីដេអូក្លាយជា Content Creator ធ្វើជាវគ្គសិក្សាអនឡាញ សេវាប្រឹក្សាយោបល់ ឬចាយវាសម្រាប់ប៊ូសលក់អចលនទ្រព្យជាដើម ដែលជំនួញទាំងអស់នេះ អាចឱ្យអ្នកចំណាយលុយតិច តែមានឱកាសរកចំណូលដល់រាប់ពាន់ រាប់ម៉ឺនដុល្លារត្រឡប់មកវិញផងដែរ។   គួរជម្រាបផងដែរថា ក្រៅពីការធ្វើរឿងធំៗទាំង៣ខាងលើ ការផ្ញើប្រាក់នៅធនាគារក៏ជាជម្រើសដ៏ល្អមួយដែរ ដែលអាចបង្កើតចំណូលអកម្មបន្ថែម ប្រសើរជាងទុកលុយចោល។ ក្នុងនោះ ធនាគារ Wing មានសេវាកម្មប្រាក់បញ្ញើដែលផ្តល់ការប្រាក់ខ្ពស់រហូតដល់ ៩% ក្នុងមួយឆ្នាំ ដោយអតិថិជនអាចដាក់ប្រាក់សន្សំចាប់ពី ១០ ដុល្លារឡើងទៅ ហើយអាចបើកគណនីសន្សំជាប្រាក់រៀល ឬដុល្លារក៏បាន។ ប្រសិនបើបងប្អូនចាប់អារម្មណ៍អាចទំនាក់ទំនងតាមរយៈលេខទូរស័ព្ទ: 023 999 98៕     ចុះសម្រាប់មិត្តអ្នកអានវិញ តើអ្នកគិតថាគួរចាយលុយ១០០ដុល្លារបែបណា ដើម្បីអាចរកចំណូលខ្ទង់ពាន់ ខ្ទង់ម៉ឺនដុល្លារមកវិញ?   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:51", "date_created": "2025-05-02T03:42:47.002Z", "category": "ហិរញ្ញវត្ថុ", "views": 11985, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
លឺល្ហៀងៗថាផលិតនៅឥណ្ឌា ជំនួសចិន! តស់មកដឹងតម្លៃ iPhone17 ស៊េរីថ្មីដែល Apple នឹងចេញលក់ឆាប់ៗនេះ	https://business-cambodia.com/articles/apple-iphone-17-price-predict-	យោងតាមទីភ្នាក់ងារសារព័ត៌មានរ៉យទ័របានឱ្យដឹងថាក្រុមហ៊ុន Apple កំពុងរៀបចំផ្លាស់ប្តូររោងចក្រដែលផលិតទូរស័ព្ទ iPhone ពីចិនមកកាន់ប្រទេសឥណ្ឌាវិញ សម្រាប់ទីផ្សារអាមេរិក ដើម្បីគេចចេញពីបញ្ហាពន្ធ កាត់បន្ថយថ្លៃដើម ជៀសវាងពីការតំឡើងតម្លៃផលិតផលសម្រាប់លក់។   ទន្ទឹមនឹងនេះនៅសល់តែប៉ុន្មានខែទៀតប៉ុណ្ណោះ Apple នឹងចេញទូរស័ព្ទត្រកូល iPhone17 ហើយ ក្នុងនោះក៏មានការលេចធ្លាយនូវតម្លៃសម្រាប់ ស៊េរីនាពេលខាងមុខ ត្រូវបានគេរំពឹងថានឹងមាន 4 ម៉ូដែលផ្សេងគ្នា ដូចជា iPhone 17, iPhone 17 Air, iPhone 17 Pro និង iPhone 17 Ultra ដោយតួនីមួយៗមានការរចនាប្លែកៗ និងការកែលម្អរូបរាងផងដែរ។   តាមប្រភពពី The Economic Times បានឱ្យដឹងថារបាយការណ៍ដំបូងរបស់ឧស្សាហកម្មបានបង្ហើបថា iPhone 17 Air ទំនងជាមានតម្លៃចាប់ផ្តើម ៩៩៩ ដុល្លារឡើងទៅ។ បន្ថែមពីនេះស៊េរី iPhone17 អាចនឹងចេញក្នុងអំឡុងខែកញ្ញា ហើយអាចមាន៤ពណ៌ ក្នុងនោះពណ៌ដែលថ្មីនិងគួរឱ្យចាប់អារម្មណ៍បំផុតគឺ ពណ៌ផ្ទៃមេឃស្រាល ដែលវាអាចប្តូរពណ៌ដោយខ្លួនឯងបានតាមស្ថានភាពពន្លឺនិងទីកន្លែង។     ដូច្នេះសម្រាប់បងប្អូនដែលចង់ដឹងតម្លៃទូរស័ព្ទគ្រប់ស៊េរីឬតម្លៃរបស់ម៉ូឌែល Apple នៅខ្មែរ ដែលជិតចេញថ្មី អាចសាកសួរឬធ្វើការកក់ទុកមុន ទៅកាន់ហាងទូរស័ព្ទដៃ PETER Phoneshop - EuropeanUnique  ហាងទូរសព្ទ័ដៃភីតទរ័ តាមរយៈលេខទូរស័ព្ទ 015 785 978៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-02T03:34:43.922Z", "category": "ភាពជាអ្នកដឹកនាំ", "views": 1936, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
អបអរសាទរ! ខេត្ដ ៩ នេះ បានបញ្ចប់ការវាស់វែងដីធ្លីធ្វើប្លង់រឹងជូនពលរដ្ឋរបស់ខ្លួនរួចរាល់	https://business-cambodia.com/articles/nine-provinces	គិតទល់ពេលនេះខេត្ដចំនួន ៩ ហើយដែលបានបញ្ចប់ការវាស់វែងដីធ្លីលក្ខណៈជាប្រព័ន្ធ ដោយក្នុងនោះរួមមាន៖ ខេត្ដកំពង់ចាម ខេត្ដស្វាយរៀង ខេត្ដសៀមរាប ខេត្ដកំពង់ស្ពឺ ខេត្ដតាកែវ ខេត្ដមណ្ឌលគិរី ខេត្ដកែប ខេត្ដព្រះសីហនុ និងខេត្ដកណ្ដាល។ ក្នុងនោះខេត្ដចំនួន ៤ គឺ ខេត្ដកំពង់ចាម ខេត្ដស្វាយរៀង ខេត្ដសៀមរាប និងខេត្ដកំពង់ស្ពឺ ត្រូវបានរៀបចំពិធីប្រកាសបិទបញ្ចប់ការងារវាស់វែងដីធ្លីមានលក្ខណៈជាប្រពន្ធជាផ្លូវការរួចរាល់។ នេះយោងតាមសេចក្ដីប្រកាសព័ត៌មានរបស់ក្រសួងរៀបចំដែនដី នគរូបនីយកម្ម និងសំណង់ កាលពីថ្ងៃទី២៤ ខែមេសា ឆ្នាំ២០២៤។     នៅក្នុងសេចក្ដីប្រកាសព័ត៌មានដដែលបានឲ្យដឹងទៀតថា ចំពោះរាជធានី/ខេត្ដចំនួន ១៦ ទៀតក៏នឹងបញ្ចប់ការវាស់វែងដីធ្លីមានលក្ខណៈជាប្រព័ន្ធជាបន្ដបន្ទាប់នាពេលខាងមុខ យ៉ាងយូរត្រឹមដំណាច់ខែឧសភា ឆ្នាំ២០២៥ នេះ ហើយការចុះបញ្ជី និងការផ្ដល់វិញ្ញាបនបត្រសម្គាល់ម្ចាស់អចលនវត្ថុជូនប្រជាពលរដ្ឋ បាននិងកំពុងដំណើរការជាបន្ដបន្ទាប់ដូចភ្លៀងរលឹម ស្របតាមនីតិវិធី។   ទន្ទឹមនេះ ចំពោះម្ចាស់ក្បាលដីដែលពុំបានចូលរួមក្នុងការងារវាស់វែងដីធ្លីមានលក្ខណៈជាប្រពន្ធ នាពេលកន្លងមក អាចស្នើសុំធ្វើការវាស់វែង និងចុះបញ្ជីជាក្រោយបាន។ ម្យ៉ាងទៀត ចំពោះក្បាលដីដែលកំពុងមានវិវាទ អាចធ្វើការវាស់វែង និងចុះបញ្ជីបាននៅពេលករណីវិវាទនោះត្រូវបានដោះស្រាយចប់សព្វគ្រប់ជាស្ថាពរតាមនីតិវិធី។     តាមការបញ្ជាក់ពីឯកឧត្ដម សាយ សំអាល់ ឧបនាយករដ្ឋមន្ដ្រី រដ្ឋមន្ដ្រីក្រសួងរៀបចំដែនដី នគរូបនីយកម្ម និងសំណង់ បានឲ្យដឹងថា ការវាស់វែង និងចុះបញ្ជីដីធ្លីនេះ នឹងផ្ដល់អត្ថប្រយោជន៍យ៉ាងច្រើនដូចជា៖   ១. ផ្ដល់កម្មសិទ្ធិជូនប្រជាជនដែលមិនទាន់មានបណ្ណកម្មសិទ្ធិលើដីធ្លីរបស់ខ្លួន   ២. បញ្ចប់វិវាទ ឬទំនាស់ដីធ្លីរវាងប្រជាជន និងប្រជាជន ពីព្រោះថាការចុះបញ្ជីនឹងទទួលបានបណ្ណកម្មសិទិ្ធដីធ្លី ដែលវាបានបញ្ជាក់ថា ដីនោះ គឺជាកម្មសិទ្ធិរបស់អ្នកណាម្នាក់ ហើយនៅពេលចុះវាស់វែង និងចេញបណ្ណកម្មសិទ្ធិហើយនោះ គឹមិនអាចតវ៉ា ឬមានវិវាទនឹងគ្នាបានទៀតឡើយ   ៣. ការចុះបញ្ជីដីធ្លី ក៏អាចកំណត់ថា ដីណាជាប្រភេទដីកសិកម្ម ហើយដីណាជាប្រភេទដីសម្រាប់លំនៅឋាននិងឧស្សាហកម្មដែរ៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-02T03:26:39.528Z", "category": "អចលនទ្រព្យ", "views": 4999, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ធនាគារ ឈីហ្វ ប្រារព្ធពិធីសម្ពោធជាផ្លូវការទីស្នាក់ការកណ្ដាលថ្មី និងព្រឹត្តិការណ៍ប្រារព្ធខួបលើកទី១១ ក្នុងឆ្នាំ២០២៥	https://business-cambodia.com/articles/chief-bank-celebrates-the-official-inauguration-of-its-new-headquarters-and-11th-anniversary-in-2025	ធនាគារ ឈីហ្វ ប្រារព្ធព្រឹត្តិការណ៍ដ៏សំខាន់ពីរក្នុងឆ្នាំ ២០២៥ នេះ ដែលទីមួយគឺជាការសម្ពោធដាក់ឱ្យដំណើរការជាផ្លូវការនូវទីស្នាក់ការកណ្តាលថ្មីនៅក្នុងអគារ Chief Tower និងទី២ ខួបលើកទី ១១ ក្នុងការធ្វើប្រតិបត្តិការធនាគារក្នុងប្រទេសកម្ពុជា។ កម្មពិធីនេះធ្វើឡើងនៅថ្ងៃទី ២៨ ខែមេសា ឆ្នាំ ២០២៥ ដែលនេះគឺជាការបោះជំហានថ្មីមួយក្នុងការបន្តពង្រីក និងការផ្លាស់ប្តូរជាយុទ្ធសាស្ត្រទៅកាន់តំបន់ពាណិជ្ជកម្មដ៏លេចធ្លោបំផុតមួយនៃរាជធានីភ្នំពេញ។ ការផ្លាស់ប្តូរទីស្នាក់ការកណ្តាលពីតំបន់បឹងកក់ មកទីស្នាក់ការកណ្តាលថ្មីនៅក្នុងអគារ Chief Tower ដែលមានទីតាំងនៅកាច់ជ្រុងមហាវិថីព្រះមុនីវង្ស និងផ្លូវលេខ ៣២២ ក្នុងសង្កាត់បឹងកេងកង១ គឺដើម្បី   ផ្តល់ភាពងាយស្រួលដល់អតិថិជន និងដៃគូអាជីវកម្ម។ ទីស្នាក់ការកណ្តាល Chief Tower នេះ នឹងធ្វើប្រតិបត្តិការប្រាំពីរថ្ងៃក្នុងមួយសប្តាហ៍ ដែលនេះបានឆ្លុះបញ្ចាំងពីការប្តេជ្ញាចិត្តរបស់ធនាគារដើម្បីឱ្យអតិថិជនងាយស្រួលបន្ថែមទៀតក្នុងការទទួលនូវសេវាកម្មពីធនាគារ។ ប្រធាននាយកប្រតិបត្តិធនាគារ ឈីហ្វ លោកបណ្ឌិត សឿង ម៉ូរ៉ារិទ្ធ បានបញ្ជាក់យ៉ាងច្បាស់លាស់ពីសារៈសំខាន់ទាំងនេះថា ទីស្នាក់ការថ្មីរបស់យើងមិនមែនគ្រាន់តែជាអគារនោះទេ តែវាតំណាងឱ្យការវិវត្ត គុណតម្លៃ និងចក្ខុវិស័យវែងឆ្ងាយ តាមរយៈការផ្លាស់ប្តូរទៅកាន់ទីតាំងសំខាន់នេះ និងការពង្រីកប្រតិបត្តិការ សេវាកម្មរហូតដល់ចុងសប្តាហ៍ទៀតផង ដើម្បីបញ្ជាក់សារជាថ្មីថាយើងនឹងផ្តល់សេវាកម្មឱ្យកាន់តែងាយស្រួលដើម្បីឆ្លើយតបទៅនឹងតម្រូវការរបស់អតិថិជន។ ការបោះជំហានដោយភាពអត់ធ្មត់ រហូតទទួលបានជោគជ័យក្លាយជាធនាគារ ពាណិជ្ជ ធនាគារ ឈីហ្វ បង្កើតឡើងក្នុងខែធ្នូ ឆ្នាំ២០១៣ ជាមួយនឹងដើមទុនចុះបញ្ជីដំបូងចំនួន ១០លានដុល្លារ ហើយបានចាប់ផ្តើមដំណើររបស់ខ្លួនដំបូងត្រឹមជាធនាគារឯកទេសតែប៉ុណ្ណោះ ប៉ុន្តែក្នុងរយៈពេលត្រឹមតែ ៥ឆ្នាំ ធនាគារយើងបានទទួលអាជ្ញាប័ណ្ណកម្លាយខ្លួនទៅជាធនាគារពាណិជ្ជនៅក្នុងឆ្នាំ២០១៨។ គិតត្រឹមថ្ងៃទី៣១ ខែធ្នូ ឆ្នាំ២០២៤ យោងតាមរបាយការណ៍សវនកម្មដោយ EY ទ្រព្យសកម្មសរុបរបស់ធនាគារមានលើសពី ២៨១លានដុល្លារ ខណៈដែលប្រាក់បញ្ញើសរុបមានលើសពី ១៨៨លានដុល្លារ និងការកើនឡើងប្រាក់ចំណេញយោងតាមស្ដង់ដារបាយការណ៍ហិរញ្ញវត្ថុអន្តរជាតិនៃកម្ពុជា (CIFRS) ដែលជាសញ្ញានៃកំណើនដ៏រឹងមាំ និងប្រសិទ្ធភាពនៃប្រតិបត្តិការ។ មួយទស្សវត្សកន្លងមកនេះ ធនាគារ ឈីហ្វ រីកចម្រើនទាំងអតិថិជន និងបុគ្គលិកការងាររបស់ខ្លួន ខណៈពេលដែលយើងប្រឹងប្រែងបន្ថែមទៀតលើគោលដៅជាយុទ្ធសាស្រ្តក្នុងការផ្លាស់ប្តូរតាមបែបឌីជីថល (Digital) ដោយគោរពលើអនុលោមតាមបទប្បញ្ញត្តិ និងការកំណត់ម៉ាកយីហោ។ លោកបណ្ឌិត បានចាត់ទុកការរីកចម្រើននេះទៅនឹងទស្សនវិជ្ជាណែនាំរបស់ធនាគារ "The Chief Way" ដែលសង្កត់ធ្ងន់លើវិជ្ជាជីវៈ សុចរិតភាព និងភាពជាដៃគូរយៈពេលវែងជាមួយអតិថិជន។ លោកបានមានប្រសាសន៍ថា “យើងបានចាប់ផ្តើមជាមួយនឹងបេសកកម្មច្បាស់លាស់ ដើម្បីបម្រើប្រជាជនកម្ពុជា តាមរយៈសេវាធនាគារប្រកបដោយក្រមសីលធម៌ និរន្តរភាព និងអាចប្រើប្រាស់សេវាធនាគារគ្រប់ៗគ្នាបាន។ “តម្លៃនៃការជឿទុកចិត្ត និងទំនួលខុសត្រូវគឺជាចំណុចស្នូលដែលអាចឱ្យយើងធ្វើទាំងអស់គ្នាបាន”។ ទំនុកចិត្ត វិជ្ជាជីវៈ និងគំនិតច្នៃប្រឌិត និងទស្សនវិស័យក្នុងឆ្នាំ ២០២៥ លោកបណ្ឌិត ម៉ូរ៉ារិទ្ធ បានគូសបញ្ជាក់ថាមកដល់ឆ្នាំ ២០២៥ យើងបន្តការប្តេជ្ញាចិត្តជាថ្មី ដើម្បីផ្តល់ជំនឿទុកចិត្ត សីលធម៌ និងទំនាក់ទំនងអតិថិជនឱ្យកាន់តែរឹងមាំ ដែលជាគោលការណ៍គ្រឹះសម្រាប់ឆ្នាំខាងមុខ។ លោកបានពន្យល់ថា "ទំនុកចិត្ត និងក្រមសីលធម៌ គឺជាសសរស្តម្ភដែលនាំយើងឆ្លងកាត់គ្រប់ដំណាក់កាលនៃការរីកចម្រើន ហើយវានឹងជាមូលដ្ឋានគ្រឹះសម្រាប់ភាពជោគជ័យរបស់យើងនៅក្នុងឆ្នាំ ២០២៥ នេះ" ។ "យើងមានក្រុមការងារខ្លាំង វិធីសាស្រ្តប្រកបដោយភាពច្នៃប្រឌិត និងគំរូអាជីវកម្មដែលសមស្របនឹងតម្រូវការរបស់អតិថិជនរបស់យើងនៅថ្ងៃនេះ និងទៅអនាគត"។ ការប្រកាន់ខ្ជាប់របស់ធនាគារ Chief ចំពោះការអនុវត្តអាជីវកម្មប្រកបដោយសីលធម៌ត្រូវបានចាក់ឫសយ៉ាងជ្រៅនៅក្នុងយុទ្ធសាស្រ្តរយៈពេលវែង ដោយផ្តោតលើនិរន្តរភាពលើប្រាក់ចំណេញរយៈពេលខ្លី។ លោកបានបន្ថែមថា "យើងផ្តោតលើការកសាងទំនាក់ទំនងដ៏រឹងមាំ និងប្រកបដោយនិរន្តរភាពជាមួយអតិថិជនរបស់យើង។ វិធីសាស្រ្តប្រកបដោយក្រមសីលធម៌ធានាថាយើងបន្តបម្រើអតិថិជនប្រកបដោយប្រសិទ្ធភាព ខណៈពេលយើងកំពុងកសាងទំនុកចិត្តយូរអង្វែង"  ធនាគារនឹងពង្រីកបណ្តាញសាខាបែបយុទ្ធសាស្ត្របន្ថែមទៀតនៅក្នុងតំបន់ដែលមានសក្តានុពលខ្ពស់នៃរាជធានីភ្នំពេញ និងទីប្រជុំជនខេត្ត។ ការរីកចម្រើនផ្នែករូបវន្តនេះនឹងបំពេញបន្ថែមនូវគំនិតផ្តួចផ្តើមបែបឌីជីថល (Digital) ដែលកំពុងដំណើរការ ដូចជាកម្មវិធី Chief Mobile ៣.០ ដែលផ្តល់ឱ្យអ្នកប្រើប្រាស់នូវចំណុចប្រទាក់ និងបទពិសោធន៍ធនាគារឌីជីថលដ៏ប្រសើរមួយ។ សេវាកម្មផ្តល់ប្រាក់កម្ចីខ្នាតតូចបែបឌីជីថល (Digital Micro-Lending Platform) ក៏បន្តជួយដល់បរិយា ប័ន្នហិរញ្ញវត្ថុផងដែរ ដោយផ្តល់ឥណទានជូនអតិថិជនរហូតដល់ $៥០០០ គ្មានទ្រព្យបញ្ចាំ ដោយគ្រាន់តែស្នើសុំតាមទូរសព្ទ ហើយប្រើរយៈពេល ២៤ម៉ោងដើម្បីទទួលបានប្រាក់កម្ចីហៅថា Chief Easy ។ វាអនុញ្ញាតឱ្យអតិថិជនដែលមានសិទ្ធិស្នើសុំប្រាក់កម្ចីរហូតដល់ $៥,000 ដោយគ្មានវត្ថុបញ្ចាំ តាមរយៈស្មាតហ្វូនរបស់ពួកគេ ដែលបម្រើសេវាកម្មរយៈពេល ២៤ម៉ោង។ លើសពីនេះធនាគារ Chief រក្សាភាពជាដៃគូជាមួយប្រព័ន្ធទូទាត់ឌីជីថលសំខាន់ៗ រួមមានប្រព័ន្ធបាគង (Bakong) របស់ធនាគារជាតិនៃកម្ពុជា ក៏ដូចជា KHQR និង CSS ។ ការគ្រប់គ្រងហានិភ័យ និងភាពជាអ្នកដឹកនាំប្រកបដោយក្រមសីលធម៌ ការរីកចម្រើនឥតឈប់ឈរជាលំដាប់របស់ធនាគារ ឈីហ្វ ចំពេលដែលមានទិដ្ឋភាពហិរញ្ញវត្ថុកំពុងវិវឌ្ឍន៍ដែលបណ្តាលឱ្យការគ្រប់គ្រងហានិភ័យប្រកបដោយមានការប្រុងប្រយ័ត្នខ្ពស់ជាមួយនឹងការយកចិត្តទុកដាក់អនុវត្តតាមបទប្បញ្ញត្តិឱ្យមានប្រសិទ្ធភាព។ លោកបណ្ឌិត មានប្រសាសន៍ថា “ការគ្រប់គ្រងហានិភ័យ គឺជាមូលដ្ឋានគ្រឹះនៃប្រតិបត្តិការរបស់យើង”។ "ការផ្តោតអារម្មណ៍លើការសម្រេចចិត្តដោយប្រុងប្រយ័ត្នខ្ពស់ និងប្រកបដោយការទទួលខុសត្រូវដែលស្របតាមចក្ខុវិស័យរយៈពេលវែងរបស់យើង និងគាំទ្រទាំងស្ថិរភាពអតិថិជន និងកំណើនប្រកបដោយនិរន្តរភាព។" ការដឹកនាំនៅតែមានទំនុកចិត្តដោយសារតែធនាគារមានការគាំទ្រយ៉ាងពេញទំហឹងពីសំណាក់អតិថិជន បុគ្គលិក និងដៃគូយុទ្ធសាស្រ្ត  និងស្ថិតក្រោមការត្រួតពិនិត្យរបស់ធនាគារជាតិនៃកម្ពុជា (NBC) ទើបធ្វើឱ្យសម្រេចឱ្យខានតែបាននូវគោលបំណងរបស់ខ្លួនក្នុងឆ្នាំ ២០២៥។ "មកដល់ឆ្នាំ ២០២៥នេះ ដោយមានចក្ខុវិស័យច្បាស់លាស់ ដើម្បីបន្តក្លាយជាដៃគូហិរញ្ញវត្ថុដ៏គួរឱ្យទុកចិត្តសម្រាប់អតិថិជនរបស់យើង ក៏ដូចជារក្សាបាននូវកំណើនសីលធម៌ខ្ពស់បំផុត និងការរួមចំណែកដល់កំណើនសេដ្ឋកិច្ច និងហិរញ្ញវត្ថុនៅកម្ពុជា" ។ ក្នុងឱកាសចូលឆ្នាំថ្មី ឆ្នាំ ២០២៥ នេះ លោកបណ្ឌិត ក៏បានថ្លែងអំណរគុណចំពោះការបន្តគាំទ្រពីសំណាក់ធនាគារជាតិនៃកម្ពុជា អគ្គនាយកដ្ឋានពន្ធដារ និងអាជ្ញាធរពាក់ព័ន្ធដទៃទៀត ព្រមទាំងអតិថិជន និងដៃគូអាជីវកម្មដ៏ស្មោះត្រង់របស់យើងដែរ។ ដោយមានទីស្នាក់ការកណ្តាលថ្មីរបស់ខ្លួន ការផ្តោតទៅលើតម្រូវការរបស់អតិថិជន និងគុណតម្លៃស្នូលលើរាល់ការសម្រេចចិត្តដោយប្រុងប្រយ័ត្ន ហើយធនាគារ ឈីហ្វ ត្រៀមរួចជាស្រេចដើម្បីវឌ្ឍនភាពឆ្នាំបន្តទៀត ក្នុងគោលបំណងផ្តល់នូវទំនុកចិត្ត ការច្នៃប្រឌិត និងសេវាកម្មហិរញ្ញវត្ថុរួមបញ្ចូលសម្រាប់ប្រជាជនកម្ពុជាយើង។ ទីស្នាក់ការកណ្តាលថ្មី: https://maps.app.goo.gl/ZCoLPPPZannnGsmE7 Chief Bank Celebrates Grand Opening of New HQ and 11th Anniversary Milestone in 2025 Chief Bank is celebrating two major milestones in 2025: the grand opening of its new headquarters at Chief Tower and the 11th anniversary of its establishment in Cambodia’s banking sector. The official opening ceremony for the Chief Tower headquarters is scheduled for April 28, 2025, marking a significant step in the bank’s ongoing expansion and its strategic move to one of Phnom Penh’s most prominent commercial areas. Relocating from its previous headquarters in Boeung Kak, the bank’s new home at Chief Tower, located at the corner of Preah Monivong Blvd and Street 322 in Boeung Keng Kang 1, offers increased accessibility for customers and business partners. Notably, the Chief Tower office will operate seven days a week, reflecting the bank’s commitment to customer convenience and service excellence. Dr. Soeung Morarith, CEO of Chief Bank, emphasized the symbolic importance of this new development. “Our new HQ is not just a building; it represents our evolution, our values, and our long-term vision,” he said. “By moving into this prime location and extending service hours to weekends, we are reaffirming our promise to be more accessible and responsive to the needs of our customers.” From Humble Beginnings to Commercial Banking Success Established in December 2013 with an initial registered capital of USD 10 million, Chief Bank began its journey as a specialized bank. In just five years, it had grown enough to be granted a commercial banking license in 2018. As of 31 December 2024, according to the audited report by EY, the bank’s total assets exceeded USD 281 million, while total deposits surpassed USD 188 million, and rising profits in accordance with CIFRS— signaling strong growth and effective operational execution. Over the past decade, Chief Bank has expanded both its customer base and workforce, while continuing to meet its strategic objectives across digital transformation, regulatory compliance, and brand positioning. Dr. Morarith attributes this growth to the bank’s guiding philosophy, “The Chief Way,” which emphasizes professionalism, integrity, and long-term partnerships with clients. “We began with a clear mission to serve the Cambodian people through ethical, sustainable, and accessible banking,” he said. “Our values of trust and responsibility remain at the heart of everything we do.” Trust, Professionalism and Innovation Drive 2025 Vision As the bank enters 2025, Dr. Morarith underlined Chief Bank’s renewed commitment to trust, ethics, and strong customer relationships as foundational principles for the year ahead. “Trust and ethics are the pillars that have carried us through every phase of growth, and they will be the foundation for our success in 2025,” he explained. “We have a strong team, an innovative approach, and a business model that is well-suited to meet the needs of our customers—today and into the future.” Chief Bank’s adherence to ethical business practices is deeply rooted in its long-term strategy, with a focus on sustainability over short-term profits. “We focus on building strong, sustainable relationships with our clients. Our ethical approach ensures we continue to serve customers effectively while building lasting trust,” he added. The bank will further expand its strategic branch network in high-potential areas of Phnom Penh and provincial towns. This physical growth will complement ongoing digital initiatives, such as the upgraded Chief Mobile 3.0 app, which provides users with an intuitive interface and enhanced digital banking experience. The bank’s digital micro-lending platform, Chief Easy, also continues to support financial inclusion. It allows eligible customers to apply for loans of up to $5,000, collateral-free, via their smartphones, with decisions provided within 24 working hours. Additionally, Chief Bank maintains partnerships with key digital payment platforms, including the National Bank of Cambodia’s Bakong system, KHQR, and CSS. Risk Management and Ethical Leadership Chief Bank’s steady growth amid an evolving financial landscape is also attributed to its prudent risk management and strong regulatory compliance. “Risk management is a cornerstone of our operations,” said Dr. Morarith. “Our focus is on careful and responsible decision-making that aligns with our long-term vision and supports both customer stability and sustainable growth.” The bank’s leadership remains confident that with support from its clients, staff, and partners—and under the oversight of the National Bank of Cambodia (NBC)—it is well-positioned to achieve its objectives in 2025. “We are entering 2025 with a clear vision: to continue being a trusted financial partner for our customers, uphold the highest ethical standards, and contribute to Cambodia’s financial and economic growth,” Dr. Morarith concluded. On the New Year 2025, Dr. Morarith also expressed his gratitude for the continued support of the National Bank of Cambodia, General Department of Taxation, and other related authorities, as well as the bank’s loyal customers and business partners. With its new headquarters, sustained customer focus, and core values guiding every decision, Chief Bank is poised for another year of progress, aiming to deliver trust, innovation, and inclusive financial services for the Cambodian people. New Headquarters: https://maps.app.goo.gl/ZCoLPPPZannnGsmE7	{ "spider_name": "businesscambodia", "scrape_at": "2025-06-14_19:39:51", "date_created": "2025-05-02T03:26:11.506Z", "category": "PR", "views": 49, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": null }
ចៀសវាងការពិ.ន័យ! អគ្គនាយកដ្ឋានពន្ធដារ ហាមអ្នកជាប់ពន្ធទាំងអស់កុំធ្វើរឿង ១៣ចំណុចនេះ	https://business-cambodia.com/articles/have-vat-don-t-make-13-point	ការដាក់ពិន័យទោសទណ្ឌ គឺជាវិធានការចាំបាច់មួយដើម្បីជំរុញការអនុវត្តកាតព្វកិច្ចនិងលើកកម្ពស់អនុលោមភាពសារពើពន្ធ ក្នុងនោះ មាត្រា២២៥ នៃច្បាប់ស្តីពីសារពើពន្ធបានកំណត់ ១៣ចំណុចដែលត្រូវបានចាត់ទុកជាអំពើរាំងស្ទះដល់ការអនុវត្តបទប្បញ្ញត្តិស្តីពីពន្ធដារចំណុចទាំងនោះរួមមាន៖   ១. ការមិនបានចុះបញ្ជីនៅរដ្ឋបាលសារពើពន្ធ ស្របតាមការកំណត់របស់ច្បាប់ស្តីពីសារពើពន្ធនិងលិខិតបទដ្ឋានគតិយុត្តពាក់ព័ន្ធផ្សេងៗទៀត ២. ការមិនបានជូនដំណឹងទៅរដ្ឋបាលសារពើពន្ធអំពីការផ្លាស់ប្តូរព័ត៌មាននៃការចុះបញ្ជី ៣. ការមិនបានដាក់លិខិតប្រកាសសារពើពន្ធ ៤. ការមិនបានប្រើប្រាស់ប្រព័ន្ធកត់ត្រាដែលកំណត់ដោយរដ្ឋបាលសារពើពន្ធ ៥. ការមិនបានចេញវិក្កយបត ៦. ការមិនផ្តល់ព័ត៌មាន ឬមិនបានបញ្ជូនរបាយការណ៍តាមការស្នើសុំ ៧. ការមិនអនុញ្ញាតឱ្យរដ្ឋបាលសារពើពន្ធធ្វើការពិនិត្យបញ្ជីកាគណនេយ្យឬឯកសារផ្សេងៗ ៨. ការមិនបានរក្សាបញ្ជីកាគណនេយ្យនិងឯកសារផ្សេងៗទៀត ៩. ការព្យាយាមរារាំងការកំណត់និងការប្រមូលពន្ធ ១០. ការកសាងឬផ្តល់នូវកំណត់ត្រា ឯកសារ របាយការណ៍ ឬព័ត៌មានក្លែងបន្លំ ១១. ការលាក់ទុកឬបំផ្លាញចោលដោយចេតនានូវបញ្ចិកាគណនេយ្យ កំណត់ត្រា ឯកសារ របាយការណ៍ ឬព័ត៌មានផ្សេងៗ ១២. ការចេញវិក្កយបត្រក្លែងបន្លំ ១៣. ការមិនអនុញ្ញាតឱ្យរដ្ឋបាលសារពើពន្ធចូលគ្រឹះស្ថានអាជីវកម្មដើម្បីកំណត់និងប្រមូលពន្ធ៕ គួរជម្រាបថា បុគ្គលដែលបានប្រព្រឹត្តអំពើរាំងស្ទះដល់ការអនុវត្តបទប្បញ្ញត្តិស្តីពីពន្ធដារទាំង ១៣ ចំណុចខាងលើ នឹងត្រូវទទួលការផាកពិន័យជាប្រាក់ពី ៥ ០០០ ០០០ (ប្រាំលាន)រៀល ដល់ ១០ ០០០ ០០០(ដប់លាន)រៀល តាមមាត្រា២៣៥ នៃច្បាប់ស្តីពីសារពើពន្ធ ដោយមិនទាន់គិតពីទោសព្រហ្មទណ្ឌផ្សេងទៀត៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-02T03:08:05.379Z", "category": "ចាប់ផ្តើមអាជីវកម្ម", "views": 510, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
អាយុប៉ុន្មានក៏រៀនបាន! វិទ្យាស្ថានល្បី១ នៅភ្នំពេញ កំពុងបើកបង្រៀនជំនាញពិសេស៣ ឥ.តគិតថ្លៃ រៀនចប់អាចរកស៊ីបាន	https://business-cambodia.com/articles/can-study-free-3	ឱកាសល្អបានមកដល់ទៀតហើយ សម្រាប់បងប្អូនដែលកំពុងស្វែងរកវគ្គសិក្សាដែលអាចផ្តល់ជំនាញមួយច្បាស់លាស់ រៀនចប់អាចចេញធ្វើការឬ ចេញរកស៊ីបាន ពេលនេះ វិទ្យាស្ថានជាតិសហគ្រិនភាព និងនវានុវត្តន៍ បានបើកវគ្គបង្រៀនថ្មីលើជំនាញមានទីផ្សារចំនួន៣ ជំនាញដោយឥតគិតថ្លៃរួមមាន ៖   ១.ការផលិតនំ វេនសិក្សា៖ ចន្ទ-សុក្រ (ព្រឹក), ចន្ទ-សុក្រ (យប់) ២.ធុរកិច្ចភេសជ្ជៈ (ការឆុងកាហ្វេ និងភេសជ្ជៈ) វេនសិក្សា៖ ចន្ទ-សុក្រ (រសៀល) ៣-ការរចនាក្រាហ្វិកដោយកុំព្យូទ័រ (ត្រូវចេះប្រើប្រាស់កុំព្យូទ័រខ្លះៗ) វេនសិក្សា៖ ចន្ទ-សុក្រ (រសៀល), ចន្ទ-សុក្រ (យប់)   សម្រាប់អត្ថប្រយោជន៍ដែលសិស្សទទួលបានពីវគ្គបណ្តុះបណ្តាលនេះមានដូចជា៖ ជំនាញមួយច្បាស់លាស់ដែលទីផ្សារកំពុងត្រូវការ ឱកាសការងារសមរម្យ និងចំណូលទៀងទាត់ ប្រាក់ឧបត្ថម្ភចំនួន២៨ម៉ឺនរៀលក្នុង១ខែ សម្រាប់សិស្សដែលមានប័ណ្ណសមធម៌ ឬ ប័ណ្ណសំគាល់គ្រួសារងាយរងហានិភ័យ គួរបញ្ជាក់ថា សម្រាប់ការចុះឈ្មោះចូលរៀនអាចចូលតាមរយៈលីង https://scholarship.tvet.gov.kh/.../64d49368c76cb4475c0d5... កាលបរិច្ឆេទទទួលពាក្យ៖ ចាប់ពីថ្ងៃជូនដំណឹងនេះតទៅវគ្គសិក្សាថ្មីនេះនឹងចាប់ផ្តើមនៅថ្ងៃទី២ ខែឧសភា ឆ្នាំ២០២៥។ ព័ត៌មានលំអិតអាចទំនាក់ទំនងទូរស័ព្ទលេខ៖ 012328933, 081 429 969, 012 403 644, 093 808 057, 071 643 5388៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-02T02:20:14.178Z", "category": "ចាប់ផ្តើមអាជីវកម្ម", "views": 9892, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
អចលនទ្រព្យ ៣ ប្រភេទនេះសាកសមបំផុតសម្រាប់អ្នកចេញវិនិយោគថ្មីថ្មោង	https://business-cambodia.com/articles/three-type-of-real-estate-25	ការវិនិយោគអចលនទ្រព្យ គឺជាផ្លូវដ៏សំខាន់មួយដែលជួយឲ្យមនុស្សអាចកសាងភាពមានបាន ហើយបច្ចុប្បន្នមនុស្សមិនតិចនោះទេដែលចង់ប្រឡូកចូលទៅក្នុងការវិនិយោគវិស័យមួយនេះ។ យ៉ាងណាការវិនិយោគអចលនទ្រព្យមិនមែនចេះតែទទួលបានលទ្ធផលល្អនោះទេ ដោយវាតម្រូវឲ្យយើងសិក្សាស្វែងយល់ និងជ្រើសរើសប្រភេទអចលនទ្រព្យឲ្យបានត្រឹមត្រូវទើបការវិនិយោគទទួលបានផ្លែផ្កា និងមិនជួបហានិភ័យ។   ទាក់ទងការវិនិយោគនេះផងដែរ លោក ច្រឹក សុខនីម ដែលជាអ្នកជំនាញផ្នែកអចលនទ្រព្យនៅកម្ពុជា បានលើកទឹកចិត្ដដល់អ្នកចូលប្រឡូកក្នុងការវិនិយោគវិស័យអចលនទ្រព្យថ្មីថ្មោង គួរចាប់ផ្ដើមពីការវិនិយោគអចលនទ្រព្យប្រភេទផ្ទះ ខុនដូ ឬដី ជាមុនគឺជាការល្អ។ ប៉ុន្ដែក៏ត្រូវចេះបត់បែនទៅតាមស្ថានភាពរបស់ខ្លួន និងជ្រើសយកអចលនទ្រព្យណា ដែលអាចទាញចំណូលប្រចាំខែបាន។   ថ្លែងប្រាប់ Business Cambodia លោក ច្រឹក សុខនីម បានមានប្រសាសន៍ដូច្នេះថា «សម្រាប់ខ្ញុំ ខ្ញុំលើកទឹកចិត្ដឲ្យពួកគាត់វិនិយោគអចលនទ្រព្យទាំងឡាយណាដែលទទួលបានចំណូលខ្លះមកវិញ។ ហើយជាទូទៅចំណូលដែលខ្ពស់គឺនៅលើខុនដូ ផ្ទះ ឬក៏ដី តែដីចំណូលតិច ប៉ុន្ដែផ្ទះ និងខុនដូមានចំណូលខ្ពស់»។   លោកបានលើកឡើងថា ខុនដូជាទូទៅតម្លៃប្រមាណ ៥ ម៉ឺនដុល្លារឡើងទៅ។ ឧទាហណ៍៖ បើយើងដាក់ជួលបានចំណូលពី ១០០០ ដុល្លារ ឬ ៨០0 ដុល្លារក្នុងមួយខែ យើងនឹងអាចមកលុយនោះមកបង្វិលសងធនាគារបាន បើសិនជាខ្ចីលុយធនាគារមកទិញអចលនទ្រព្យនេះ។ ប៉ុន្ដែបើទិញដោយលុយខ្លួនឯងផ្ទាល់ គឺយើងអាចយកចំណូលដែលទទួលបានពីការជួលនោះទៅវិនិយោគអចលនទ្រព្យផ្សេងទៀតបាន។   លោកបន្ដថា ពេលយើងនៅក្មេងហើយចាប់ផ្ដើមវិនិយោគ ពេលណាអត់មានចំណូលថេរមួយនោះទេ គឺ ពិបាកណាស់ ប្រសិនបើជួបឧបសគ្គអ្វីមួយយើងនឹងមានភាពស្មុគស្មាញ ដែលអាចធ្វើឲ្យបាក់ទឹកចិត្ដ និងមានបញ្ហាប្រឈមក្នុងការងារជាដើម។ ដូច្នេះប្រសិនបើយើងវិនិយោគអចលនទ្រព្យណាដែលមានចំណូលគឺល្អ។ ទិញខុនដូលក់ទៅវិញអត់បានថ្លៃមែន តែយើងអាចដាក់ជួលបានក្នុងតម្លៃខ្ពស់។     លោកបន្ថែមថា បើគិតលើចំណេញគឺមិនខុសគ្នាទេ គ្រាន់តែមួយរកចំណូលបានរាល់ខែ មួយទៀតអត់រកបានចំណូល ប៉ុន្ដែដីអាចចំណេញច្រើននៅពេលលក់ ហើយដីភាគច្រើនទាល់តែអ្នកសល់លុយបានគេវិនិយោគ។ បើយើងថ្មីថ្មោងហើយលុយមិនគ្រប់ខ្ចីលុយគេទៅទិញដី ភាគច្រើនជួបឧបសគ្គ ប៉ុន្ដែបើគិតថាយើងមិនប្រើប្រាស់ទុន (អត់ខ្ចីលុយធនាគារ) អត់អីនោះទេ ព្រោះមិនចាំបាត់ត្រូវសងធនាគារ អ៊ីចឹងបើសិនមានលុយគ្រប់ទិញដីក៏មិនអីដែរ។ លោក ច្រឹក សុខនីម បានសង្កត់ធ្ងន់ដែរថា ការវិនិយោគគឺវាអាស្រ័យទៅលើលទ្ធផលបុគ្គលជាក់ស្ដែង និងការស្វែងយល់ឲ្យបានច្បាស់៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-01T09:50:32.068Z", "category": "អចលនទ្រព្យ", "views": 89, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
បច្ចុប្បន្នធនាគារទម្លាក់ការប្រាក់សន្សំមែន តែធនាគារទាំង១០នេះឲ្យការប្រាក់សន្សំខ្ពង់ជាងគេបំផុត	https://business-cambodia.com/articles/local-bank-with-high-saving-rate	មួយរយៈចុងក្រោយនេះ មនុស្សជាច្រើនមិនសូវហ៊ានយកលុយទៅរកស៊ី ពង្រីកអាជីវកម្មឬវិនិយោគនោះទេព្រោះស្ថានភាពសេដ្ឋកិច្ចមិនសូវអំណោយផលពោលគឺរកស៊ីតឹងចំណែកការវិនិយោគក៏ជួបហានិភ័យច្រើន។ ដូច្នេះបងប្អូនមួយចំនួនធំដែលសល់លុយតែមិនហ៊ានធ្វើអី ពួកគាត់ក៏ស្វែងរកធនាគារណាដែលផ្ដល់ការប្រាក់សន្សំខ្ពស់ដើម្បីយកលុយមកដាក់សន្សំ។ ទាក់ទងនឹងធនាគារផ្ដល់ការប្រាក់សន្សំខ្ពស់នេះដែរ ខាងក្រោមនេះគឺជាធនាគារធំៗក្នុងស្រុកដែលផ្ដល់ការប្រាក់ខ្ពស់បំផុតនៅឆ្នាំ២០២៥ដោយអត្រាការប្រាក់គិតជាប្រចាំឆ្នាំ៖   ១. ធនាគារ Woori៖ គណនីសប្បរុស ជាប្រាក់រៀលការប្រាក់៥.៨៥% ជាប្រាក់ដុល្លារ៥.៣៥% ២. ធនាគារប្រៃសណីយ៍៖ គណនីបង្គរ ការប្រាក់៦%ក្នុងមួយឆ្នាំទាំងប្រាក់ដុល្លារនិងប្រាក់រៀលខ្មែរ ៣. ធនាគារ KB Prasac៖ គណនីមានកាលកំណត់ជាប្រាក់រៀលការប្រាក់៥.៧៥% ជាប្រាក់ដុល្លារ៥.៥០ ៤. ធនាគារ ជីប ម៉ុង៖  ជាប្រាក់រៀលការប្រាក់៥.២៥%ជាប្រាក់ដុល្លារ៥% ៥. ធនាគារ DGB៖ ជាប្រាក់រៀលបានការប្រាក់៦.២៥%និងជាប្រាក់ដុល្លារបាន៥.៥០% ៦. ធនាគារ Shinhan៖ ជាប្រាក់រៀលបានការប្រាក់៥.៨៥ ជាប្រាក់ដុល្លារការប្រាក់៥.៣៥% ៧. ធនាគារវីង៖ បានការប្រាក់៥.៥០%ទាំងប្រាក់ដុល្លារនិងប្រាក់រៀលខ្មែរ ៨. ធនាគារ SBI LY Hour៖ ជាប្រាក់ប្រាក់រៀលបានការប្រាក់៦% ជាប្រាក់ដុល្លារ៥.៥០% ៩.ធនាគារ ឈីហ្វ៖ គណនីបញ្ញើថេរជាប្រាក់រៀលបានការប្រាក់៦% ជាប្រាក់ដុល្លារ៥.៧៥% ១០. ធនាគារភ្នំពេញពាណិជ្ជ៖ ជាប្រាក់រៀលបានការប្រាក់៦% ជាប្រាក់ដុល្លារ៥%   គួរបញ្ជាក់ផងដែរថាលក្ខខណ្ឌនៃការដាក់ប្រាក់បញ្ញើគឺមានភាពខុសគ្នាពីធនាគារមួយទៅធនាគារមួយ ដូច្នេះមុននឹងដាក់ប្រាក់បញ្ញើនៅធនាគារណាមួយ អ្នកអាចសាកសួរព័ត៌មានលម្អិតពីដើម្បីដឹងកាន់តែច្បាស់ពីលក្ខខណ្ឌតម្រូវការនៃការប្រាក់បញ្ញើបានការប្រាក់សន្សំខ្ពស់៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-01T09:47:17.319Z", "category": "ហិរញ្ញវត្ថុ", "views": 11324, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ក្រុមហ៊ុន Telsa បញ្ជាក់ច្បាស់ៗបែបនេះ ក្រោយមានដំណឹងថា Elon Musk ត្រូវគេគ្រោងដកតំណែងជា CEO	https://business-cambodia.com/articles/telsa-and-elon-musk-reject-news-	ថ្មីៗនេះកាសែត The Street Journal បានចុះផ្សាយថានាយកប្រតិបត្តិក្រុមហ៊ុន Tesla លោក Elon Musk ត្រូវបានក្រុមប្រឹក្សាភិបាលប្រជុំគ្រោងដកតំណែងហើយចាប់ផ្តើមដំណើរការស្វែងរក CEO ថ្មីមកជំនួស។ ប៉ុន្តែនៅថ្ងៃទី៣០ ខែមេសា ក្រុមហ៊ុន Tesla បានច្រានចោលដំណឺងនេះ ហើយបានឱ្យដឹងថាក្រុមហ៊ុនពុំមានការផ្លាស់ប្តូរអ្វីនោះឡើយ។ នេះបើយោងតាមការចុះផ្សាយរបស់ទីភ្នាក់ងារសារព័ត៌មាន CNN។   ក្នុងនោះបើតាមប្រធានក្រុមហ៊ុន Tesla លោក Robyn Denholm បានបញ្ជាក់ នៅក្នុងគេហទំព័រ X ផ្ទាល់ខ្លួនថាក្រុមប្រឹក្សាភិបាលទាំងអស់ មានទំនុកចិត្តខ្ពស់ចំពោះសមត្ថភាពរបស់លោក Elon Musk  ក្នុងការបន្តប្រតិបត្តិលើផែនការនានា និងកំណើនដ៏គួរឱ្យរំភើបនាពេលខាងមុខរបស់ក្រុមហ៊ុន។   យ៉ាងណាមិញជំរុញការធ្លាក់ចុះភាគហ៊ុន Tesla របាយការណ៍ជាច្រើន បានគូសបញ្ជាក់ពីភាពប្រែប្រួលនេះថាគឺ ដោយសារលោក Elon Musk បានចំណាយពេលវេលាយ៉ាងច្រើនរបស់គាត់ដើម្បីធ្វើការសម្រាប់ នាយកដ្ឋានប្រសិទ្ធភាពរដ្ឋាភិបាល (DOGE) នៃសេតវិមាន។   ក្នុងនោះក៏មានដំណឺងថាលោកគ្រោងនឹងឈប់ពីការងាររដ្ឋាភិបាល ដើម្បីមកកាន់កិច្ចការក្រុមហ៊ុនវិញ ក្រោយ Tesla រងព្យុះភ្លៀងពីសំណាក់អតិថិជន ទាក់ទងនឹងការមិនពេញចិត្តរបស់ពួកគេលើទង្វើរបស់លោក Elon Musk ដែលចូលបម្រើការងាររដ្ឋាភិបាល។   ប្រភពពីCNN ដដែលបានឱ្យដឹងថានៅក្នុងការអំពាវនាវរបស់គាត់កាលពីសប្តាហ៍មុនជាមួយវិនិយោគិន Tesla លោក Musk បានសារភាពថា មានការប៉ះទង្គិចខ្លះសម្រាប់ពេលវេលាដែលលោកបានចំណាយក្នុងរដ្ឋាភិបាលជាមួយនាយកដ្ឋានប្រសិទ្ធភាព ហើយលោកបានប្រកាសថាចាប់ពីខែឧសភាគាត់នឹងលាឈប់ពីនៅ DOGE  ហើយដាក់ចិត្តដាក់កាយលើ Tesla វិញ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:51", "date_created": "2025-05-01T09:17:09.585Z", "category": "ភាពជាអ្នកដឹកនាំ", "views": 822, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
រួសរាន់ឡើង! ចង់ដឹងកម្រិតភាសាអង់គ្លេសខ្លួនឯងកម្រិតណា អាចទៅតេស្តជាមួយសាលា ACE ដោយឥ.តគិតថ្លៃបាន	https://business-cambodia.com/articles/test-iels-ace-from-school	មានបងប្អូនមួយចំនួនទៀត ចង់ដឹងពីសមត្ថភាពកម្រិត IELTS របស់ខ្លួនឯងថាខ្លាំងអង់គ្លេសកម្រិតណាដើម្បីត្រៀមខ្លួនប្រឡងទៅរៀននៅក្រៅប្រទេសតែមិនដឹងទៅតេស្តនៅទីណា នាពេលនេះលេងជាបញ្ហាហើយ។   ជាក់ស្តែង បើតាមការបង្ហោះលើផេកផ្លូវការរបស់សាលា ACE បានឱ្យដឹងថា ក្នុងឱកាសអបអរខួបទី ៣៣ឆ្នាំនៅកម្ពុជា សាលា ACE នឹងផ្តល់ជូនការធ្វើតេស្តវាស់កម្រិតភាសាអង់គ្លេសចំនួន ៣,៣០០ នាក់ ដោយឥតគិតថ្លៃ និងអាហារូបករណ៍រហូតដល់ ១០០% ចំនួនមួយឆ្នាំដល់សិស្សនិស្សិត ៣៣នាក់ផងដែរ។ គួរបញ្ជាក់ថា សម្រាប់ការធ្វើតេស្តនេះដែរ គឺនឹងប្រព្រឹត្តិឡើងនៅថ្ងៃ សៅរ៍ អាទិត្យ ទី៣-៤ ខែឧសភា ឆ្នាំ២០២៥ ចាប់ពីម៉ោង ៨ព្រឹក ដល់ ៦ល្ងាច គ្រប់សាខាសាលា ACE ដែលមានដូចជា៖ អេស៊ីអ៊ី សម្តេចប៉ាន (០២៣ ២១៨ ៣១៨) អេស៊ីអ៊ី សន្ធរម៉ុក(០២៣ ៨៨១ ០២៥) អេស៊ីអ៊ីទួលទំពូង(០២៣ ២២២ ៣២៥) អេស៊ីអ៊ី ទួលគោក(០២៣ ៨៨៤ ២១២) អេស៊ីអ៊ី ចាក់អង្រែ (០២៣ ២៣១ ១០០) អេស៊ីអ៊ី សៀមរាប (០៦៣ ៩៦៤ ២៣០)៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-01T08:44:40.076Z", "category": "ព័ត៌មានថ្មីៗ", "views": 722, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
រដ្ឋកំពុងសិក្សាផ្លូវក្រវាត់ក្រុងខ្សែទី២ ខណៈនេះជាទីតាំងដែលត្រូវសាងសង់តភ្ជាប់	https://business-cambodia.com/articles/second-ring-road	បច្ចុប្បន្ននេះ រាជរដ្ឋាភិបាលបាននិងកំពុងធ្វើការសិក្សាគម្រោងផ្លូវក្រវាត់ក្រុងខ្សែទី២ ដែលតភ្ជាប់ពីស្ពានមិត្ដភាពកម្ពុជា-កូរ៉ (ផ្សាររាត្រី-អរិយក្សត្រ) ទៅកាន់គម្រោងផ្លូវល្បឿនលឿនភ្នំពេញ-បាវិត មានទីតាំងស្ថិតនៅខេត្ដកណ្ដាល។ ដោយការសាងសង់ផ្លូវនេះ គឺដើម្បីសម្រួលការធ្វើដំណើរ និងដឹកជញ្ជូនទំនិញរបស់ប្រជាពលរដ្ឋ។     របាយការណ៍ប្រចាំឆ្នាំ២០២៤ ស្តីពីការអនុវត្តផែនការមេគ្រប់ជ្រុងជ្រោយស្តីពីប្រព័ន្ធដឹកជញ្ជូនអន្តរមធ្យោបាយ និងភស្តុភារកម្មកម្ពុជា ២០២៣ - ២០៣៣ ដែលចេញដោយក្រសួងសាធារណការ និងដឹកជញ្ជូនកាលពីថ្ងៃទី៣០ ខែមេសា ឆ្នាំ២០២៥ បានឲ្យដឹងថា គម្រោងផ្លូវក្រវាត់ក្រុងខ្សែទី២នេះ មានប្រវែងសរុប ២១.៥ គីឡូម៉ែត្រ មានទីតាំងស្ថិតនៅក្នុងខេត្ដកណ្ដាល។ តាមការប៉ាន់ស្មាន គម្រោងនេះត្រូវការទុនវិនិយោគប្រមាណ ៧៥.២៥ លានដុល្លារ ខណៈថវិកាសម្រាប់ការសាងសង់គឺទទួលបានពីហិរញ្ញប្បទានសម្បទានមកពីប្រទេសចិន។   គួររំលឹកផងដែរថា កាលពីថ្ងៃទី៣ ខែសីហា ឆ្នាំ២០២៣ កន្លងទៅរាជរដ្ឋាភិបាលបានសម្ពោធដាក់ឲ្យប្រើប្រាស់ជាផ្លូវការផ្លូវក្រវាត់ក្រុងទី៣ ដែលបច្ចុប្បន្នត្រូវបានប្ដូរឈ្មោះជា មហាវិថី ស៊ី ជីនពីង មានប្រវែងជិត៥៣គីឡូម៉ែត្រឆ្លងកាត់រាជធានីភ្នំពេញ និងខេត្តកណ្តាល ដោយបានចំណាយថវិកាសរុប ប្រមាណ ២៧៣លានដុល្លារអាមេរិក ដែលជាហិរញ្ញប្បទានសម្បទានពីរដ្ឋាភិបាលចិន ហើយរាជរដ្ឋាភិបាល កម្ពុជាចូលរួមថវិកាបដិភាគសម្រាប់ការដោះស្រាយ ផលប៉ះពាល់ ការបោសសម្អាតមីននិងយុទ្ធភ័ណ្ឌ មិនទាន់ផ្ទុះ ពន្ធ និងសួយសារអាករ៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-01T08:37:32.543Z", "category": "អចលនទ្រព្យ", "views": 2675, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
រយៈពេល៣ខែ សេដ្ឋកិច្ចអាមេរិកកំពុងដាំក្បាលចុះ លើសពីការរំពឹងទុករបស់សេដ្ឋវិទូ ព្រោះតែបញ្ហា១នេះ	https://business-cambodia.com/articles/us-economy-gdp-decrease-	សេដ្ឋកិច្ចអាមេរិកបាននឹងកំពុងដាំក្បាលចុះ០.3% ក្នុងរយៈពេល៣ខែនៃឆ្នាំ២០២៥ ក្រោយការឡើងកាន់តំណែងរបស់ប្រធានាធិបតី Donald Trump និងការដាក់ច្បាប់ពន្ធគយ ជំរុញឱ្យមានភាពមិនច្បាស់លាស់ ក្នុងសេដ្ឋកិច្ចរវាងអាជីវកម្មនិងអ្នកប្រើប្រាស់ ខណៈការធ្លាក់ចុះនេះគឹទាប លើសពីការរំពឹងទុករបស់សេដ្ឋវិទូភាគច្រើននាពេលកន្លងមក។   យោងតាមការចុះផ្សាយពី CNBC បានឱ្យបានបញ្ជាក់ថាផលិតផលក្នុងស្រុកសរុប(GDP) របស់សហរដ្ឋអាមេរិក បានធ្លាក់ចុះក្នុងអត្រាឆ្នាំ 0.3% ក្នុងរយៈពេលបីខែគិតត្រឹមចុងខែមីនា ដោយតួលេខនេះបានបង្ហាញពីការធ្លាក់ចុះយ៉ាងខ្លាំងពីកំណើនប្រចាំឆ្នាំដែលមានចំនួន 2.4% ក្នុងរយៈពេលបីខែចុងក្រោយនៃឆ្នាំ២០២៤។   ដោយរង្វាស់នៃផលិតផលក្នុងស្រុកសរុបបានធ្លាក់ចុះ មួយផ្នែកគឺដោយសារតែកំណើន នៃការនាំចូលពីបរទេស ដោយអ្នកជំនាញបារម្ភអំពីកំណើនអតិផរណា ខណៈការថយចុះនៃការចំណាយរបស់អ្នកប្រើប្រាស់ និងកាត់បន្ថយចំណាយរបស់សហព័ន្ធរដ្ឋាភិបាល DOGE ដឹកនាំដោយមហាសេដ្ឋី Elon Musk របស់ក៏បានរួមចំណែកកដល់ការធ្លាក់ចុះនូវចំនួន GDP ផងដែរ។   បើតាមលោក Chris Rupkey ប្រធានសេដ្ឋវិទូនៅ Fwdbonds បានបញ្ជាក់ថាប្រហែលជាភាពអវិជ្ជមានមួយចំនួននេះគឺដោយសារតែការប្រញាប់ប្រញាល់នាំចូល មុនពេលដែលច្បាប់ពន្ធកើនឡើង ខណៈពេលដែលសេដ្ឋកិច្ចនៅតែបន្ថែមការងារ និងអ្នកប្រើប្រាស់នៅតែចំណាយ របាយការណ៍ GDP នៅតែកើនឡើងវិញ។   យ៉ាងណាមិញថ្មីៗនេះសេតវិមានបានសេចក្តីបដិសេដ ចំពោះកត្តាច្បាប់ពន្ធជំរុញឱ្យសេដ្ឋកិច្ចមានការប្រឈម ដោយលោកប្រធានាធិបតី Donald Trump បានលើកឡើងថាបញ្ហានេះគឺបានបន្សល់ទុកចាប់តាំងពីអាណត្តិរបស់ប្រធានាធិបតីមុនមកម្ល៉េះ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:51", "date_created": "2025-05-01T08:32:24.147Z", "category": "ភាពជាអ្នកដឹកនាំ", "views": 319, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ឧកញ៉ា គិត ស៊ូឡា កូនប្រុសអ្នកឧកញ៉ា គិត ម៉េង និងលោកជំទាវអ្នកឧកញ៉ា ម៉ៅ ចំណាន នាំយកថវិកាបរិច្ចាគ ១,០៩៩,៩៩៩ដុល្លារ ប្រគល់ជូនកាកបាទក្រហមកម្ពុជា ក្នុងឱកាសខួបទី១៦២ ទិវាពិភពលោកកាកបាទក្រហម និងអឌ្ឍចន្ទក្រហម ៨ ឧសភា ២០២៥	https://business-cambodia.com/articles/royal-group-international-company-donation-	ឧកញ៉ា គិត ស៊ូឡា អគ្គនាយកប្រតិបត្តិក្រុមហ៊ុន Royal Group International Company ដែលជាកូនប្រុសអ្នកឧកញ៉ា គិត ម៉េង ប្រធានក្រុមប្រឹក្សាភិបាល និងជាអគ្គនាយកក្រុមហ៊ុន រ៉ូយ៉ាល់ គ្រុប និងលោកជំទាវអ្នកឧកញ៉ា ម៉ៅ ចំណាន នៅថ្ងៃទី១ ខែឧសភា ឆ្នាំ២០២៥ បាននាំយកនូវថវិកា ចំនួន ១,០៩៩,៩៩៩ ដុល្លារអាមេរិក ទៅប្រគល់ជូនកាកបាទក្រហមកម្ពុជា ក្នុងឱកាសខួបទី១៦២ ទិវាពិភពលោកកាកបាទក្រហម និងអឌ្ឍចន្ទក្រហម ៨ ឧសភា ឆ្នាំ២០២៥ ក្រោមប្រធានបទ «រួមគ្នាស្ម័គ្រចិត្ត ដើម្បីសហគមន៍មានសុខភាពល្អ និងមានភាពធន់នឹងអាកាសធាតុ»។ ពិធីប្រគល់ និងទទួលនេះ មានការអញ្ជើញជាអធិបតីភាពរបស់លោកជំទាវបណ្ឌិត ពេជ ច័ន្ទមុន្នី ហ៊ុន ម៉ាណែត អនុប្រធានអចិន្ត្រៃយ៍ កាកបាទក្រហមកម្ពុជា និងមានការចូលរួមពីថ្នាក់ដឹកនាំកាកបាទក្រហមកម្ពុជា, អ្នកឧកញ៉ា គិត ម៉េង, លោកជំទាវឧកញ៉ា ម៉ៅ ចំណាន ព្រមទាំងថ្នាក់ដឹកនាំធនាគារវីង និងក្រុមហ៊ុន រ៉ូយ៉ាល់ គ្រុបជាច្រើនរូបទៀតផងដែរ។ សូមជម្រាបថា អ្នកឧកញ៉ា គិត ម៉េង ជាមហាសេដ្ឋីល្បាញល្បីមួយរូបនៅកម្ពុជា ដោយកន្លងមកតែងតែចូលរួមឧបត្ថម្ភថវិកាជារៀងរាល់ឆ្នាំ ដល់កាកបាទក្រហមកម្ពុជា សម្រាប់ទិវា ៨ ឧសភា, ហើយសម្រាប់ថ្ងៃនេះ កូនប្រុសរបស់លោក គឺឧកញ៉ា គិត ស៊ូឡា ក៏បានដើរតាមគន្លងឪពុកម្ដាយដ៏គំរូ បន្ដចូលរួមជួយសង្គមជាតិ និងប្រជាជនកម្ពុជា។ លោកឧកញ៉ា គិត ស៊ូឡា គឺជាអ្នកជំនួញវ័យក្មេង ដ៏មានទេពកោសល្យ ដែលពេលនេះឧកញ៉ាមានវ័យទើបតែ២០ឆ្នាំប៉ុណ្ណោះ ប៉ុន្តែបានយល់ដឹងពីមុខជំនួញរបស់ក្រុមហ៊ុន និងមានសមត្ថភាពគ្រប់គ្រាន់ក្នុងការដឹកនាំ។ សូមជម្រាបថា កន្លងមក អ្នកឧកញ៉ា គិត ម៉េង និងគ្រួសារក៏បានចូលរួមឧបត្ថម្ភថវិកាជួយ ដល់រាជរដ្ឋាភិបាលយ៉ាងច្រើន ដូចជាចូលរួមបរិច្ចាគថវិកា ដល់ការទិញវ៉ាក់សាំងការពារកូវីដ១៩ ដើម្បីចាក់ជូនប្រជាពលរដ្ឋ, ជួយចូលរួមឧបត្ថម្ភថវិកា ដល់យុទ្ធនាការទប់ស្កាត់ជំងឺកូវីដ១៩, ចូលរួមឧបត្ថម្ភថវិកាទិញមន្ទីរពេទ្យនគរទេព, ជួយបរិច្ចាគដី១កន្លែង តម្លៃជាង៨លានដុល្លារ ជូនដល់មូលនិធិគន្ធបុប្ផាកម្ពុជា, ជួយបរិច្ចាគថវិកាដល់ការសាងសង់មន្ទីរពេទ្យកាល់ម៉ែត, បរិច្ចាគថវិកាដល់ក្រុមគ្រូពេទ្យធីតា (TYDA) ជួយដល់ជនរងគ្រោះក្នុងករណី រលំបាក់អគារកម្ពស់៧ជាន់ នៅខេត្តកែប, ជួយដល់ជនរងគ្រោះក្នុងករណីរលំបាក់អគារនៅខេត្តព្រះសីហនុ, បរិច្ចាគថវិកាដល់មូលនិធិត្រីចក្រយានកម្ពុជា, ជួយថវិកាដល់សមាគមន៍ស៊ីក្លូ, ជួយប្រជាពលរដ្ឋរងគ្រោះដោយសារទឹកជំនន់ ព្រមទាំងចូលរួមជួយជាថវិកាដល់កម្មវិធីផ្សេងៗជាច្រើនទៀត៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-01T08:23:22.240Z", "category": "PR", "views": 230, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ដល់តម្លៃចង់ទិញហើយនៅ? ហាងឆេងមាសចាប់ផ្ដើមធ្លាក់ចុះវិញខ្លាំង បន្ទាប់ឡើងថ្លៃខ្ពស់មួយរយៈនេះ	https://business-cambodia.com/articles/gold-fall-in-the-early-may-2025	ក្រោយពីឡើងថ្លៃដល់តម្លៃខ្ពស់បំផុត៣៥០០ដុល្លារក្នុងមួយអោន នៅពេលនេះហាងឆេងមាសបានចាប់ផ្ដើមធ្លាក់ថ្លៃមកវិញហើយ។ ជាក់ស្ដែងនៅព្រឹកថ្ងៃនេះ ហាងឆេងមាសលើទីផ្សារអន្តរជាតិបានធ្លាក់ចុះចំនួន៩០ដុល្លារមកត្រឹម៣២២៧ដុល្លារក្នុងមួយអោន( ស្មើនឹង៣៨៨៧ដុល្លារក្នុងមួយតម្លឹង)។    ចំពោះមូលហេតុដែលធ្វើឲ្យមាសចាប់ផ្ដើមធ្លាក់ថ្លៃមកវិញគឺដោយសារតែសហរដ្ឋអាមេរិកតាមរយៈលោក Donald Trump បានបន្ធូបន្ថយពន្ធនាំចូលទៅលើទំនិញមួយចំនួនដែលនាំចូលពីបរទេស។ ជាក់ស្ដែងបើយោងតាមការប្រកាសរបស់សេតវិមានបានឲ្យដឹងថារដ្ឋាភិបាលអាមេរិនបានបន្ថយពន្ធនាំចូលរថយន្តពីបរទេស។   ក្រៅពីនេះ ការបញ្ចប់ភាពតានតឹងនៃសង្រ្គាមពាណិជ្ជកម្មរវាងសហរដ្ឋអាមេរិកនិងប្រទេសចិនក៏ជាកត្តាមួយទៀតដែលធ្វើឲ្យមាសចាប់ផ្ដើមធ្លាក់ចុះផងដែរ ខណៈកាលពីពេលថ្មីៗនេះ លោក Donald Trump បានលើកឡើងថាវានឹងអាចទៅរួចដែលសហរដ្ឋអាមេរិកនិងចិនអាចឈានដល់កិច្ចព្រមព្រៀងសមស្របមួយក្នុងការធ្វើពាណិជ្ជកម្ម។   បើទោះជាពេលនេះមាសចាប់ផ្ដើមធ្លាក់ចុះវិញពិតមែន តែក្រុមអ្នកជំនាញលើកឡើងថាមាសអាចនឹងមានទំនោរកើនឡើងវិញប្រសិនបើធនាគារកណ្ដាលរបស់សហរេដ្ឋអាមេរិកទម្លាក់ការប្រាក់ដុល្លារអាមេរិក។   គួរបញ្ជាក់ផងដែរថាសម្រាប់ហាងឆេងមាសនៅក្នុងស្រុកយើងវិញនៅថ្ងៃនេះធ្លាក់មកត្រឹម៣៨៨ដុល្លារក្នុងមួយជី៕	{ "spider_name": "businesscambodia", "scrape_at": "2025-06-14_19:39:51", "date_created": "2025-05-01T07:40:57.309Z", "category": "ហិរញ្ញវត្ថុ", "views": 19069, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
បណ្ឌិត តាន់ មុនីវណ្ណ៖ ចំណូលខ្ទង់ ២០០ដុ.ល្លារ ចង់ឲ្យកើនទ្វេដង អ្នកគួរអ្វីរឿងធំៗ៣នេះ ជាបន្ទាន់	https://business-cambodia.com/articles/tan-monivann-tell-3-things	បុគ្គលិកប្រាក់ខែខ្ទង់ ១៨០-២៥០ដុល្លារ/ខែ តែមានតម្រូវការខ្ពស់ អាចនឹងពិបាករស់ ទោះបីខំត្បិតត្បៀតទប់នឹងការចំណាយយ៉ាងណា ក៏ខែខ្លះចាយអស់ៗគ្មានសល់ អាចនឹងឈានដល់ខ្ចីគេចាយចុងខែទៀតក៏មាន។ ខាងក្រោមនេះគឺជាគន្លឹះធំៗ៣ ដែលឯកឧត្តមបណ្ឌិត តាន់ មុនីវណ្ណ ចែករំលែកទៅកាន់បុគ្គលិកប្រាក់ខែទាប គួរអនុវត្តន៍បើចង់បានចំណូលកើនទ្វេដង៖   ១/. រៀនឱ្យចេះពីរបៀបទំនាក់ទំនង៖ របៀបធ្វើទំនាក់ទំនងសង្គមពិតជាសំខាន់ណាស់ ព្រោះសង្គមនឹងផ្ដល់ឱកាសដល់មនុស្សដែលមានទំនាក់ទនងល្អជាមួយអ្នកដទៃ ។ ចំណេះដឹងជាច្រើនទៀតក៏បានកើតឡើងតាមរយៈការចែករំលែកគ្នាទៅវិញទៅមកនេះដែរ ។ តែយើងត្រូវប្រាកដថា មនុស្សដែលយើងចង់មានទំនាក់ទំនងល្អជាមួយ អាចផ្ដល់ប្រយោជន៍ឱ្យគ្នាទៅវិញទៅមកបាន ដូចសម្តេចព្រះសង្ឃរាជ ជោតញ្ញាណោ ជួន ណាត មានសង្ឃដីការថា៖ «គប់ពាលរែងរាលទៅរកខុស គប់ប្រាជ្ញស្រីប្រុសរែងបានត្រូវ»។   ២/. រៀនភាសារបន្ថែម៖ ក្រៅពីមានទំនាក់ទំនងសង្គមល្អ បើអ្នកចេះភាសារបរទេសបន្ថែម នោះអ្នកនឹងមានឱកាសការងារខ្ពស់ជាងអ្នកដទៃ។ លោកបណ្ឌិត គីម ហ៊ាង ក៏បានមានប្រសាសន៍ផងដែរថា ភាសាដែលសំខាន់ជាងគេនៅក្នុងសេដ្ឋកិច្ចទីផ្សារសេរីនាពេលបច្ចុប្បន្ននេះ និងក្នុងរយៈពេល ៥០ឆ្នាំទៅមុខទៀតគឺ ភាសារអង់គ្លេស និងភាសារចិន។ លោកបានលើកឧទាហរណ៍ថា ស៊ីងហ្គាពួរខ្លាំងដោយសារប្រព័ន្ធអប់រំគេខ្លាំង ប្រជាជនរបស់ស៊ីងហ្គាពួរ ម្នាក់ចេះនិយាយ ៣ ភាសារយ៉ាងតិច ហើយប្រជាជនម៉ាឡក៏ដូចគ្នាដែរ។   ៣/. យល់ដឹងពីរបត់សង្គម៖ យើងគួរចូលរួមកម្មវិធីសង្គមនានា ដើម្បីឈ្វេងយល់ពីសង្គមឲ្យកាន់តែស៊ីជម្រៅ ទទួលបានចំណេះដឹងទូលំទូលាយ និងបទពិសោធន៍ថ្មីៗជាច្រើន ជាពិសេសដឹងថាបច្ចុប្បន្ននេះសង្គមនៅត្រង់ចំណុចណា និងវិវត្តន៍ទៅណាបន្តទៀត។   យ៉ាងណាមិញ ប្រាក់ខែនៅតិច ចំណូលនៅទាបបង្ហាញថាសមត្ថភាពយើងមានបញ្ហា។ ចង់ឲ្យចំណូលកើន ១គុណនឹង១០ ឬ ៣០០ដុល្លារ ឡើងដល់ ៣០០០ដុល្លារ អ្នកត្រូវធ្វើខ្លួនឲ្យសាកសមនឹងទទួលបានវា ដូចពាក្យលោក Jim Rohn ដែលជាសហគ្រិនជនជាតិអាមេរិក ជាអ្នកនិពន្ធនិងជាអ្នកលើកទឹកចិត្តមួយរូបដ៏ល្បីល្បាញបាននិយាយថា៖ «ចំនួនលុយ និងតួនាទីដែលអ្នកមាន ពុំអាចលើសពីសមត្ថភាពរបស់អ្នកឡើយ»៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:51", "date_created": "2025-05-01T07:33:04.815Z", "category": "ហិរញ្ញវត្ថុ", "views": 1459, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
បុរី វិមានភ្នំពេញ បានសហការជាមួយធនាគារ ស៊ិនហាន ផ្តល់កម្ចីទិញគេហដ្ឋាន ជាមួយអត្រាការប្រាក់ចាប់ពីជាង 6% ឡើងទៅ	https://business-cambodia.com/articles/borey-vimain-phnom-penh-has-collaborated-with-sinhan-bank-to-provide-home-loans-with-interest-rates-starting-at-over-6	នាព្រឹកថ្ងៃពុធ ទី30 ខែមេសា ឆ្នាំ2025 នៅអគារកញ្ចក់ ការិយាល័យភូមិយើង របស់ក្រុមហ៊ុន លី ហួរ គ្រុប បានរៀបចំពិធីចុះហត្ថលេខាកិច្ចព្រមព្រៀងជាផ្លូវការ ជាមួយនឹងធនាគារ ស៊ិនហាន ដើម្បីសហការគ្នា ផ្ដល់សេវាកម្ចីបង់រម្លស់អត្រាការប្រាក់ទាប រយៈពេលវែង សម្រាប់អតិថិជន ដែលទិញដី និងផ្ទះនៅក្នុងគម្រោង បុរី វិមានភ្នំពេញ។ ឆ្លៀតឱកាសដ៏ឧត្តុងឧត្តមនេះ លោកអ្នកឧកញ៉ា លី ហួរ ប្រធានក្រុមប្រឹក្សាភិបាលក្រុមហ៊ុន លី ហួរ គ្រុប បានលើកឡើងថា  បច្ចុប្បន្នគម្រោងដែលបានអភិវឌ្ឍដោយក្រុមហ៊ុន លី ហួរ ឌីវេឡុបម៉ិន វិមានភ្នំពេញ ដែលជាក្រុមហ៊ុនអភិវឌ្ឍន៍លំនៅដ្ឋានដ៏ធំមួយនៅកម្ពុជា សរុបមានចំនួន ១៧ គម្រោង ដែលក្នុងនោះ រួមមាន គម្រោងអគារពាណិជ្ជកម្ម ផ្ទះពាណិជ្ជកម្ម ភូមិគ្រឹះ ផ្ទះវីឡាទោល ផ្ទះវីឡាភ្លោះ ផ្ទះវីឡាកូនកាត់ ផ្ទះល្វែង និងផ្ទះកម្រិតមធ្យមជាដើម។ លោកអ្នកឧកញ៉ា លី ហួរ បានគូសបញ្ជាក់បន្ថែមថា ការអភិវឌ្ឍរបស់ក្រុមហ៊ុន លី ហួរ ឌីវេឡុបម៉ិន វិមានភ្នំពេញ នឹងមិនបញ្ចប់ត្រឹមនេះនោះទេ ពោលគឺនឹងបង្កើតគម្រោងសាងសង់ថ្មីៗបន្ដបន្ទាប់ទៀតនាពេលអនាគត ស្របទៅតាមកំណើនតម្រូវការរបស់អតិថិជន ជាមួយនឹងការគិតគូយ៉ាងម៉ត់ចត់លើសោភណ្ឌភាពម៉ូតផ្ទះ សេវាកម្ម គុណភាពសំណង់ ទីតាំងសក្ដានុពល និងអ្វីដែលមិនអាចខ្វះបាននោះ គឺការចាប់ដៃគូជាមួយក្រុមហ៊ុនល្អៗ សម្រាប់ផ្ដល់នូវសេវាកម្មកាន់តែពិសេសអតិថិជន។ ជាក់ស្ដែង ការចាប់ដៃគូជាមួយនឹងធនាគារ ស៊ិនហាន នៅក្នុងការផ្ដល់កម្ចីទិញផ្ទះជូនអតិថិជនរបស់ បុរីវិមានភ្នំពេញនេះ ត្រូវបានលោកអ្នកឧកញ៉ា លី ហួរ អះអាងថា នឹងផ្ដល់នូវភាពងាយស្រួល និងជម្រើសកាន់តែប្រសើរបន្ថែមទៀតដល់អតិថិជន។ លោក ផាក ហ៊ីជីន នាយកប្រតិបត្តិធនាគារ ស៊ិហាន បានបង្ហាញក្ដីសោមនស្សរីករាយយ៉ាងក្រៃលែង ចំពោះកិច្ចព្រមព្រៀងរវាងធនាគារ ស៊ិនហាន ជាមួយនឹង ក្រុមហ៊ុន លី ហួរ ឌីវេឡុបម៉ិន វិមានភ្នំពេញ។ លោកបានបញ្ជាក់ថា កិច្ចព្រមព្រៀងនេះ គឺជាការចាប់ផ្ដើមនូវការពង្រឹងភាពខ្លាំង និងជោគជ័យរវាងក្រុមហ៊ុនទាំងពីរ តាមរយៈការផ្ដល់នូវសេវាហិរញ្ញវត្ថុដ៏ល្អប្រសើរសម្រាប់អតិថិជន។ តាមរយៈកិច្ចព្រមព្រៀងរវាងក្រុមហ៊ុនទាំងពីរនេះ អតិថិជន ដែលមានតម្រូវការទិញលំនៅដ្ឋាននៅ បុរី វិមានភ្នំពេញ អាចស្នើសុំកម្ចីបង់រំលស់ជាមួយអត្រាការប្រាក់ទាប ចាប់ពី ៦,៥៩% ឡើងទៅ និងមានរយៈពេលវែងរហូតដល់ ២៥ឆ្នាំ។ សម្រាប់ព័ត៌មានលម្អិតសូមទំនាក់ទំនងលេខទូរសព្ទ  ☎️085 75 6666 / 093 75 6666 ។	{ "spider_name": "businesscambodia", "scrape_at": "2025-06-14_19:39:51", "date_created": "2025-05-01T04:24:21.680Z", "category": "PR", "views": 158, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
សាំងឡើងថ្លៃ! នេះជាតម្លៃប្រេងសាំង និងម៉ាស៊ូត ដែលរដ្ឋកំណត់ឲ្យដាក់លក់នៅដើមខែនេះ	https://business-cambodia.com/articles/gasoline-is-expensive	ចាប់ពីថ្ងៃទី0១ រហូតដល់ថ្ងៃទី១០ ខែឧសភា ឆ្នាំ២០២៥ តម្លៃប្រេងឥន្ធនៈនៅកម្ពុជា ត្រូវបានកំណត់តម្លៃឲ្យដាក់លក់តម្លៃ ៣ ៧៥០ រៀលក្នុងលីត្រសម្រាប់ប្រេងសាំងធម្មតានិង៣ ៥៥០ រៀលក្នុងលីត្រសម្រាប់ប្រេងម៉ាស៊ូត។ តាមការបញ្ជាក់ពីក្រសួងពាណិជ្ជកម្មតម្លៃប្រេងសាំងគឺឡើងថ្លៃចំនួន ៥០រៀល ចំណែកប្រេងម៉ាស៊ូតក៏ឡើងថ្លៃ៥០រៀលដូចគ្នា បើធៀបនឹងតម្លៃចាស់កន្លងទៅ។   តាមការបញ្ជាក់នៅក្នុងសេចក្ដីជូនដំណឹងបានឲ្យដឹងថា ផ្អែកតាមតម្លៃមធ្យមប្រេងឥន្ធនៈលើទីផ្សារអន្តរជាតិ ថ្លៃលក់រាយប្រេងឥន្ធនៈពីថ្ងៃទី០១ ដល់ទី១០ ខែឧសភា ឆ្នាំ២០២៥ នឹងត្រូវ លក់៤០១០រៀលក្នុង ១ លីត្រ សម្រាប់ប្រេងសាំងធម្មតានិង ៣៨១០រៀលក្នុង ១ លីត្រ សម្រាប់ប្រេងម៉ាស៊ូត។ ប៉ុន្ដែដោយអនុវត្តតាមគោលការណ៍ដែលដាក់ចុះដោយ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា នីតិកាលទី៦ នៃរដ្ឋសភា ក្នុងគោលបំណងជួយសម្រួលដល់ជីវភាពរបស់ប្រជាពលរដ្ឋ និងដោយមានការចូលរួមចំណែកពីក្រុមហ៊ុនចែកចាយ ប្រេងឥន្ធនៈនៅកម្ពុជា សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា នីតិកាលទី៧ នៃរដ្ឋសភា បាន អនុញ្ញាតឱ្យបន្តបញ្ចុះតម្លៃលក់រាយប្រេងឥន្ធនៈ នៅកម្ពុជាជំនួន៦,៥ សេនដុល្លារក្នុង ១ លីត្រ។	{ "spider_name": "businesscambodia", "scrape_at": "2025-06-14_19:39:51", "date_created": "2025-05-01T04:12:51.321Z", "category": "ចាប់ផ្តើមអាជីវកម្ម", "views": 1939, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
តិចអត់ដឹង! នេះជាការ.ងារទាំង១០ ទទួលបានប្រា.ក់ខែខ្ពស់បំផុតនៅកម្ពុជា ក្នុងឆ្នាំ២០២៥	https://business-cambodia.com/articles/high-income-job-in-cambodia-2025	ក្នុងឆ្នាំ២០២៥ ទីផ្សារការងារនៅកម្ពុជាមានសន្ទុះលូតលាស់គួរឲ្យកត់សម្គាល់ ជាពិសេសក្នុងវិស័យបច្ចេកវិទ្យា ហិរញ្ញវត្ថុ និងវិស្វកម្ម ដោយសារយុទ្ធនាការរបស់រដ្ឋាភិបាលដូចជា “Cambodia Digital” និងកំណើននៃការវិនិយោគពីបរទេស។ ខាងក្រោមនេះ គឺជាអាជីពដែលមានប្រាក់ខែខ្ពស់ជាងគេទាំង ១០ និងកំពុងពេញនិយមខ្លាំងនៅកម្ពុជា យោងតាម Pay Lab៖   ១/. នាយកប្រតិបត្តិ (CEO)៖ ជាអ្នកដឹកនាំកំពូល ក្រុមហ៊ុនផ្អែកលើគំនិតយុទ្ធសាស្ត្រ និងការគ្រប់គ្រងប្រតិបត្តិការទាំងមូល។ ទទួលបានប្រាក់ខែចន្លោះពី  ៣,២៤៦,៣០០ រៀល/ខែ (ប្រហែល ៨០០ ដុល្លារ/ខែ) ដល់ ៥,៨០០,០០០ រៀល/ខែ (ប្រហែល ១៤១៥ ដុល្លារ/ខែ) ទៅតាមទំហំនៃទំនួលខុសត្រូវ។   ២/. វិស្វករសូហ្វវែរ (Software Engineer)៖ អភិវឌ្ឍន៍ និងថែទាំប្រព័ន្ធ Software ដែលជាជំនាញមានតម្រូវការខ្ពស់នាពេលបច្ចុប្បន្ន។ ទទួលបានប្រាក់ខែជាមធ្យម ៣,២៣២,៥៤០ រៀល/ខែ (ប្រហែល ៨០០ ដុល្លារ/ខែ)។   ៣/. អ្នកគ្រប់គ្រងទីផ្សារ (Marketing Manager)៖ គ្រប់គ្រងយុទ្ធសាស្ត្រទីផ្សារ ដើម្បីជំរុញការលក់និងការទទួលស្គាល់ម៉ាកយីហោ។ ទទួលបានប្រាក់ខែជាមធ្យម ៣,០៥៧,៦៦០ រៀល/ខែ (ប្រហែល ៧៥០ ដុល្លារ/ខែ)។   ៤/. នាយកផ្នែក IT (IT Director)៖ ត្រូវមានភារកិច្ចដឹកនាំផ្នែកបច្ចេកវិទ្យាព័ត៌មាន និងធានាថាការប្រើប្រាស់បច្ចេកវិទ្យាសមស្របនឹងគោលបំណងអាជីវកម្ម។ ទទួលបានប្រាក់ខែជាមធ្យម ៣,០៣២,៥៤០ រៀល/ខែ (ប្រហែល ៧៥០ ដុល្លារ/ខែ)។   ៥/. គណនេយ្យករជាន់ខ្ពស់ (Senior Accountant)៖ គ្រប់គ្រងកំណត់ត្រាហិរញ្ញវត្ថុ និងធានាការអនុវត្តតាមច្បាប់ហិរញ្ញវត្ថុ។ ទទួលបានប្រាក់ខែជាមធ្យម ៣,០២១,៣៩០ រៀល/ខែ (ប្រហែល ៧៥០ ដុល្លារ/ខែ)។   ៦/. នាយកមជ្ឈមណ្ឌល Call Center (Call Centre Director)៖ គ្រប់គ្រងប្រតិបត្តិការហៅចូល-ចេញ និងធានាការបម្រើសេវាកម្មជូនអតិថិជនបានល្អ។ ទទួលបានប្រាក់ខែជាមធ្យម ២,៩២៥,៣៨០ រៀល/ខែ (ប្រហែល ៧២០ ដុល្លារ/ខែ)។   ៧/. ប្រធានផ្នែកអភិវឌ្ឍអាជីវកម្ម (Business Development Manager)៖ សិក្សាស្រាវជ្រាវរកឃើញឱកាសអាជីវកម្មថ្មី និងជួយបង្កើនចំណូលសរុប។ ទទួលបានប្រាក់ខែជាមធ្យម ២,៩១៥,២៦០ រៀល/ខែ (ប្រហែល ៧២០ ដុល្លារ/ខែ)។   ៨/. នាយកផ្នែកជួលអចលនវត្ថុ (Leasing Director)៖ គ្រប់គ្រងសកម្មភាពជួលអចលនវត្ថុ ដើម្បីធានាបានចំណូលជូនដល់ម្ចាស់គម្រោង ឬស្ថាបនិក។ ទទួលបានប្រាក់ខែជាមធ្យម ២,៨៤៧,៩១០ រៀល/ខែ (ប្រហែល ៧១០ ដុល្លារ/ខែ)។   ៩/. អ្នកជំនាញផ្នែកបច្ចេកវិទ្យាព័ត៌មាន (IT Specialist / Cybersecurity Expert)៖ ជំនាញផ្នែកសុវត្ថិភាពសង្គមឌីជីថល កំពុងមានតម្រូវការខ្ពស់ក្នុងសហគ្រាសធំៗ។ ទទួលបានប្រាក់ខែជាមធ្យម ២,៦០០,០០០ ទៅ ៣,០០០,០០០ រៀល/ខែ (ប្រហែល ៦៣០ ដល់ ៧៣០ ដុល្លារ/ខែ)។   ១០/. វិស្វករសំណង់ (Civil Engineer / Construction Project Manager)៖ គ្រប់គ្រងគម្រោងសំណង់ធំៗ រួមទាំងផ្លូវ អាគារ និងសំណង់បន្ទាន់ផ្សេងៗ។ ទទួលបានប្រាក់ខែជាមធ្យម ២,៥០០,០០០ ទៅ ២,៩០០,០០០ រៀល/ខែ (ប្រហែល ៦១០ ដល់ ៧១០ ដុល្លារ/ខែ)។   យ៉ាងណាមិញ មនុស្សម្នាក់ដែលធ្វើកានៅក្នុងប្រទេសកម្ពុជានឹងទទួលបានប្រាក់ចំណូលជាមធ្យមប្រហែល ៣៩,៧១៨,៩០០រៀលក្នុងមួយឆ្នាំ ខណៈប្រាក់ខែជាមធ្យមទាបបំផុតប្រមាណ ១០,០៥៧,៩០០រៀលក្នុងមួយឆ្នាំ រហូតដល់ប្រាក់ខែជាធម្យមខ្ពស់បំផុតគឺ ១៧៧,៥៩៩,៦០០រៀលក្នុងមួយឆ្នាំ ខណៈប្រាក់ខែខ្ពស់ឬទាប អាស្រ័យលើតួនាទី ប្រភេទឧស្សាហកម្ម និងបទពិសោធន៍ការងារជាក់ស្តែង។   គួរជម្រាបផងដែរថា ប្រសិនបើបងប្អូនកំពុងស្វែងរកការងារពេញម៉ោង (Full Time) ឬក្រៅម៉ោង (Part Time) អាចចូលទៅកាន់គេហទំព័រ Khmer24 ដែលសម្បូរទៅដោយឱកាសការងារជាច្រើន ស្របតាមជំនាញ និងតម្រូវការរបស់បងប្អូន ឬអាចទាក់ទងតាមរយៈទូរស័ព្ទលេខ: 092724724 / 081724724 / 093724724៕     អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:51", "date_created": "2025-05-01T03:59:35.309Z", "category": "ហិរញ្ញវត្ថុ", "views": 10545, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
រៀនសេរីនិងឥតគិ.តថ្លៃ! មានតែទូរស័ព្ទដៃ១គ្រឿង អាចរៀនបាន៥ភាសា តាមឆាណែលល្បីៗ១០នេះ	https://business-cambodia.com/articles/self-learning-languages-	បងប្អូនដែលមានបំណងចង់រៀនភាសាផ្សេងៗដោយខ្លួនឯង ដើម្បីជាជំនួយដល់ការប្រើប្រាស់ប្រចាំថ្ងៃឬសម្រាប់ការងារផ្សេង មានដូចជាភាសាអង់គ្លេស ចិន ថៃ បារាំង ឬវៀតណាម អាចធ្វើការរៀនដោយខ្លួនឯងតាមរយៈឆាណែលទាំង៥ខាងក្រោមនេះ អាចរៀនបានគ្រប់ពេលវេលា គ្រប់ទីកន្លែង មានតែទូរស័ព្ទមួយគ្រឿង មិនអស់លុយមួយរៀលឡើយ។   ១. ភាសាអង់គ្លេស៖ Edniche School ចំពោះឆាណែលនេះដែរ គឺល្អបំផុតសម្រាប់អ្នកចង់រៀនភាសាអង់គ្លេសវគ្គដំបូងព្រោះឆានែលនេះមានបង្រៀនទាំងវេយ្យាករណ៍ ការសរសេរ ការស្តាប់ និងការសន្ទនា និងពាក្យជាច្រើនសម្រាប់ប្រើប្រាស់ក្នុងភាសាអង់គ្លេស ដែលបង្រៀនដោយលោកគ្រូជាជនជាតិខ្មែរ។   Speak English With Vanessa ឆាណែល១នេះគឺបង្រៀនដោយជនជាតិដើមអាមេរិក នឹងជួយអ្នករៀនភាសាអង់គ្លេសនិយាយដោយទំនុកចិត្ត ធម្មជាតិ និងគ្មានភាពតានតឹងក្នុងការរៀនភាសាអង់គ្លេស។ លើសពីនេះទៅទៀតឆាណែលនេះ បង្រៀនងាយៗស្រួលយល់សម្រាប់អ្នកចេះភាសាអង់គ្លេសតិចតួចរួចចង់ពង្រឹងបន្ថែម សម្រាប់ប្រើក្នុងការរស់នៅនិងនៅកន្លែងការងារហើយតែងតែមានលំហាត់អនុវត្តហ្រ្វីៗផងដែរបន្ទាប់ពីរៀនមេរៀននីមួយៗរួច។   ២. ភាសាចិន៖ KIM MISSION ឆាណែលយូធូបនេះល្អបំផុតសម្រាប់អ្នកចង់ចេះភាសាចិនដំបូង ឬចេះខ្លះៗហើយ ព្រោះឆាណែលនេះគឺ បង្រៀនដោយអ្នកគ្រូជនជាតិខ្មែរ ដែលបង្ហាត់បង្រៀនទៅលើភាសាចិនមកជាយូរឆ្នាំ មានដូចជាប្រយោគ តួអក្សរ និងវេយ្យាករណ៍ភាសាចិន សម្រាប់អ្នករៀនចិនកម្រិតដំបូង ចេះខ្លះ និងការរៀនប្រកបភាសាចិន ជាមួយនឹងការបកស្រាយ ពន្យល់យ៉ាងក្បោះក្បាយ។   BBC Learn Chinese (BBC - Learn Chinese with free online lessons) កន្លែងនេះមិនមែនសម្រាប់អ្នកចាប់ផ្ដើមដំបូងដោយមិនចេះសោះនោះទេ តែសម្រាប់អ្នកចេះខ្លះហើយ រៀននិងស្រាវជ្រាវខ្លួនឯង។ នៅលើផ្លេតហ្វមរបស់សារព័ត៌មានល្បីBBC នេះមានមេរៀនចិនល្អៗច្រើន ហើយមានអត្ថបទថ្មីប្រែជាពីរភាសាចិននិងអង់គ្លេសដើម្បីហាត់អាន ហាត់ស្ដាប់។   ៣. ភាសាថៃ៖ Thai By Siheang អ្នកចង់រៀនភាសាថៃ អាចចូលទៅរៀនក្នុងឆាណែលមួយនេះបាន ព្រោះរាល់មេរៀនទាំងអស់ គឺមានសម្រាប់កម្រិតដំបូងនិងអ្នកចេះខ្លះៗហើយ ដូចជាការបញ្ចេញសំឡេងភាសាថៃ វាក្យស័ព្ទភាសាថៃ និងភាសាក្នុងអត្ថបទឬសៀវភៅ ដែលបង្រៀនដោយអ្នកគ្រូនិយាយភាសាខ្មែរផ្ទាល់តែម្តង។   Learn Thai with ThaiPod101.com ដោយឡែកឆាណែលសម្រាប់រៀនភាសាថៃមួយនេះវិញសម្រាប់អ្នកចេះខ្លះៗហើយនិងចង់ពង្រឹងបន្ថែម ក្នុងនោះឆាណែលមួយនេះមានមេរៀនពាក្យ ប្រយោគ សម្រាប់សន្ទនាភាសាថៃ ដែលប្រមូលផ្តុំទៅដោយគ្រូជាច្រើនក្នុងវីដេអូនីមួយៗ ព្រមទាំងជនជាតិដើមផងដែរ។    ៤. ភាសាបារាំង៖ SALA - Let's Learn French   ឆាណែលភាសាបារាំងមួយនេះបង្រៀនដោយលោកគ្រូជនជាតិខ្មែរផ្ទាល់ ដែលនឹងបង្រៀនពីការប្រើប្រាស់ពាក្យបារាំង ប្រធានបទក្នុងការសន្ទនាជាប្រចាំ  និងវេយ្យាករណ៍ភាសាបារាំងផងដែរ ឆាណែលនេះល្អមួយសម្រាប់អ្នកមិនទាន់ចេះសោះ និងចេះខ្លះៗហើយ។   Useful French with Chris កន្លែងមួយនេះល្អសម្រាប់អ្នកចង់ពង្រឹងភាសាបារាំងបន្ថែម ដែលក្នុងនោះមានដូចជាការប្រើប្រាស់ប្រយោគក្នុងភាសាបារាំង និងប្រើប្រាស់សន្ទនានានាដែលយើងអាចនឹងជួបជាប្រចាំថ្ងៃ ដូចជាការធ្វើដំណើរ នៅសាលារៀន ឬអាជីពការងារជាដើម។    ៥. ភាសាវៀតណាម Learn Vietnamese with VietnamesePod101.com សម្រាប់អ្នកចង់ស្វែងយល់ពីភាសាវៀតណាម ឆាណែលមួយនេះសម្រាប់អ្នកចេះខ្លះៗ និងចេះច្បាស់ ហើយអាចប្រើប្រាស់ភាសាអង់គ្លេសបាន ដែលនឹងបង្រៀនអំពីពាក្យនិងរបៀបសន្ទនា ខណៈប្រមូលផ្តុំដោយគ្រូជាច្រើនផងដែរ សម្រាប់ឱ្យអ្នកជ្រើសកម្រិតរបស់ខ្លួន។   How To Vietnamese ឆាណែលមួយនេះក៏សម្រាប់រៀនភាសាវៀតណាមផងដែរ ដែលបង្រៀនដោយគ្រូជនជាតិដើម ដោយប្រើប្រាស់ភាសាអង់គ្លេស ដោយមានមេរៀនពីភាសាវៀតណាមជាច្រើន ដូចជាការប្រើប្រាស់ពាក្យការធ្វើដំណើរកម្សាន្ត ការនិយាយជាមួយមិត្តភក្តិ ការណែនាំខ្លួន និងការប្រើប្រាស់ប្រយោគជាច្រើនបែបផងដែរ។   ជាការពិតណាស់នាពេលបច្ចុប្បន្ននេះភាសាទី២គឺជាតម្រូវការចំាបាច់១ក្នុងការប្រើប្រាស់នាពេលបច្ចុប្បន្នមិនថាការធ្វើទំនាក់ទំនង ការប្រកបរបរ ការងារ ឬការធ្វើដំណើរកម្សាន្តនោះទេ។ ដូច្នេះសង្ឃឹមថាការចែករំលែកខាងលើនេះនឹងក្លាយជាប្រយោជន៍សម្រាប់បងប្អូនដែលត្រូវការស្វែងយល់បន្ថែម រៀននិងពង្រឹងភាសាទាំង៥នេះឱ្យបានតាមបំណង៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:51", "date_created": "2025-04-30T11:22:50.492Z", "category": "ភាពជាអ្នកដឹកនាំ", "views": 2218, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ចង់មានបានកុំមើលរំលង! បុរសវ័យ៣១ឆ្នាំសល់លុយកន្លះលានដុល្លារ ប្រាប់ក្បួនសាមញ្ញមួយជួយសន្សំលុយបានកាន់តែច្រើន	https://business-cambodia.com/articles/saving-tip-to-make-more-money	បើនិយាយពីរឿងសន្សំលុយអ្នកខ្លះថាចំណូលតិចមានតម្រូវការច្រើនមិនអាចសន្សំបាន។ ចំណែលអ្នកខ្លះទៀតថាសន្សំចេះតែដកចាយដូច្នេះហើយការសន្សំរបស់គាត់ហាក់មិនទៅមុខទាក់តែសោះ។ ទាក់ទងនឹងការសន្សំនេះដែរ លោក Darren Thedieck ជាអតីតកងកម្លាំងជើងអាកាសរបស់អាមេរិកដែលវិនិយោគសល់លុយ៥០ម៉ឺនដុល្លារបានចែករំលែកក្បួនសន្សំសាមញ្ញមួយនោះគឺ”ដកសន្សំមុនចំណាយ”។  បើយើងស្ដាប់ទៅក្បូននេះវាគ្មានអ្វីអស្ចារ្យនោះទេ ប៉ុន្ដែមនុស្សជាច្រើនបច្ចុប្បន្នមិនដែលបានអនុវត្តចាត់ចែងលុយដែលខ្លួនរកបានឲ្យមានប្រសិទ្ធភាពឡើយដូច្នេះហើយទើបពួកគាត់មិនដែលសល់លុយ រស់នៅខ្វះខាតលុយ ជីវភាពមិនល្អប្រសើរ ហើយពេលខ្លះក៏ធ្លាក់ក្នុងបញ្ហាបំណុលទៀតផង។ លោក Darren Thedieck បានលើកឡើងថាដើម្បីឲ្យក្បួនសន្សំ”ដកសន្សំមុនចំណាយ” នេះមានប្រសិទ្ធភាពដែលធ្វើឲ្យអ្នកសន្សំបានកាន់តែច្រើន សល់លុយកាន់តែច្រើនគឺអ្នកត្រូវដាក់អាទិភាពផ្ដោតលើការសន្សំឲ្យបាន។  ឧទាហរណ៍រាល់ខែអ្នកមិនមានទម្លាប់ដកសន្សំ អ្នកអាចផ្លាស់ប្ដូរដកសន្សំបន្ទាប់ពីអ្នកបានប្រាក់ចំណូលបើកប្រាក់ខែមកគឺដាច់ខាតត្រូវតែដកសន្សំមុននឹងអ្នកចំណាយលើតម្រូវការចាំបាច់និងបង់ទៅធនាគារប្រចាំខែ។ អ្នកប្រហែលជាមិនទាន់ដឹងថាឥទ្ធិពលនៃការដកសន្សំរាល់ខែនេះវាមិនឥទ្ធិពលប៉ុនណា។ ប៉ុន្ដែបើអ្នកព្យាយាមដកសន្សំជារៀងរាល់ខែ នោះអ្នកនឹងឃើញផលដោយលុយរបស់អ្នកនឹងសល់ច្រើនជាងមុន ហើយលុយដែលសន្សំនេះគឺជាគ្រាប់ពូជសម្រាប់ប្រើប្រាស់ក្នុងការអភិវឌ្ឍនសមត្ថភាព ចំណេះជំនាញដើម្បីអ្នកលុយបានកាន់តែច្រើន ជាពិសេសលុយសន្សំគឺជាដើមទុនក្នុងការចាប់ផ្ដើមអាជីវកម្មនិងវិនិយោគដើម្បីកសាងទ្រព្យឆ្ពោះទៅរកភាពមានបានក្នុងជីវិត។ លោក Darren Thedieck បានចែករំលែកថាដើម្បីឲ្យអ្នកមានទឹកចិត្តក្នុងការសន្សំហើយអាចសម្រេចគោលដៅបានគឺអ្នកអាចបិទភ្នែកហើយស្រមៃថាតើអ្នកនឹងចង់ក្លាយជាមនុស្សបែបណានៅអាយុខ្ទង់២០ ឆ្នាំ ៣០ឆ្នាំ ៤០ឆ្នាំ។ ឧទាហរណ៍នៅអាយុ៤០ឆ្នាំអ្នកចង់ចូលនិវត្ត ដូច្នេះនេះជាគោលដៅរបស់អ្នក។ ត្រង់នេះដើម្បីសម្រេចគោលដៅបានអ្នកត្រូវគិតថាតើអ្នកត្រូវធ្វើសកម្មភាពអ្វីខ្លះដើម្បីអាចចូលនិវត្តត្រឹមវ័យ៤០ឆ្នាំ។ លោក Darren Thedieck បានសង្កត់ធ្ងន់ថាដើម្បីសន្សំលុយនិងវិនិយោគឲ្យសល់លុយ សល់ទ្រព្យបានច្រើនគឺអ្នកត្រូវដាក់ទិភាពសន្សំនិងនិយោគសម្រាប់អនាគត។ ត្រង់នេះលោកបានបញ្ជាក់ថាអ្នកត្រូវសន្សំនិងវិនិយោគប្រចាំខែឲ្យដូចអ្នកបង់ថ្លៃផ្ទះ ទឹកភ្លើងនិងបង់ធនាគារអញ្ជឹង៕	{ "spider_name": "businesscambodia", "scrape_at": "2025-06-14_19:39:51", "date_created": "2025-04-30T10:04:39.325Z", "category": "ហិរញ្ញវត្ថុ", "views": 474, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ត្រៀមម៉ាស៊ីនភ្លើង! នៅថ្ងៃទី២-៤ ខែឧសភា ភ្លើងអគ្គិសនីនៅតំបន់ទាំងនេះអាចនឹងមានការរអាក់រអួលហើយ	https://business-cambodia.com/articles/2-4-may	ចាប់ពីថ្ងៃទី០២ ដល់ថ្ងៃទី០៤ ខែឧសភា ឆ្នាំ២០២៥ អគ្គិសនីកម្ពុជា នឹងអនុវត្តការងារជួសជុល ផ្លាស់ប្តូរដំឡើងបរិក្ខារ និងរុះរើគន្លងខ្សែបណ្តាញដើម្បីបង្កលក្ខណៈងាយស្រួលដល់ការដ្ឋានពង្រីកផ្លូវ នៅតាមតំបន់ក្នុងសង្កាត់/ខណ្ឌមួយចំនួន។ ដោយការងារនេះអាចនឹងធ្វើឲ្យការផ្គត់ផ្គង់អគ្គិសនីនៅតំបន់ទាំងនោះមានការរអាក់រអួលផងដែរ។ យោងតាមសេចក្ដីជូនដំណឹងរបស់អគ្គិសនីកម្ពុជានៅថ្ងៃទី០២-០៤ ខែឧសភា ឆ្នាំ២០២៥ ការរុះរើគន្លងខ្សែបណ្ដាញនេះមានដូចខាងក្រោម៖ ១.ថ្ងៃសុក្រទី០២ ខែឧសភា ឆ្នាំ២០២៥: ក្នុងចន្លោះម៉ោង០៨ម៉០០ ដល់ម៉ោង១៣ម៉០០ នៅ ១-ខណ្ឌសែនសុខ៖ តំបន់ភ្លើងមួយចំនួនដែលស្ថិតនៅក្នុងសង្កាត់ភ្នំពេញថ្មី សង្កាត់ក្រាំងធ្នង់ សង្កាត់គោកឃ្លាង(សាខាអូរដឹម)   ២-ខណ្ឌមានជ័យ៖ តំបន់ភ្លើងលេខ ប.ត 1476 ស្ថិតនៅក្នុងសង្កាត់ស្ទឹងមានជ័យទី២(សាខាទួលពង្រ)   ក្នុងចន្លោះម៉ោង០៨ម៉០០ ដល់ម៉ោង១៦ម៉០០ នៅ   ១-ខណ្ឌដូនពេញ៖  តំបន់ភ្លើងលេខ ប.ត048, PT048 ស្ថិតនៅក្នុងសង្កាត់ផ្សារថ្មីទី២ (សាខាវត្តភ្នំ)   ២-ខណ្ឌសែនសុខ៖ តំបន់ភ្លើងមួយចំនួនដែលស្ថិតនៅក្នុងសង្កាត់ឈ្មួញ(សាខាវត្តភ្នំ)   ៣-ខណ្ឌមានជ័យ៖ តំបន់ភ្លើងលេខ ប.ត539, P024 រួមទាំងតំបន់ភ្លើងមួយចំនួនដែលស្ថិតនៅ ក្នុងសង្កាត់ស្ទឹងមានជ័យទី២ សង្កាត់បឹងទំពន់ទី១ សង្កាត់បឹងទំពន់ទី២ (សាខាទួលពង្រ)។   ២.ថ្ងៃសៅរ៍ទី០៣ ខែឧសភា ឆ្នាំ២០២៥ ក្នុងចន្លោះម៉ោង០៨ម៉០០ ដល់ម៉ោង១៦ម៉០០ នៅ:   ១-ខណ្ឌឫស្សីកែវ៖ តំបន់ភ្លើងលេខ P1891, P2386 ស្ថិតនៅក្នុងសង្កាត់ទួលសង្កែទី២ សង្កាត់ឫស្សីកែវ(សាខាវត្តភ្នំ)   ២-ខណ្ឌមានជ័យ៖ តំបន់ភ្លើងមួយចំនួនដែលស្ថិតនៅក្នុងសង្កាត់ស្ទឹងមានជ័យទី២ សង្កាត់ស្ទឹងមានជ័យទី៣(សាខាទួលពង្រ)   ៣-ខណ្ឌព្រែកព្នៅ៖ តំបន់ភ្លើងលេខ P3702, P4140 ស្ថិតនៅក្នុងសង្កាត់គោករកា(សាខាអូរដឹម)   ៤-ខណ្ឌពោធិ៍សែនជ័យ៖ តំបន់ភ្លើងមួយចំនួនដែលស្ថិតនៅក្នុងសង្កាត់ត្រពាំងក្រសាំង ចោមចៅទី៣ សង្កាត់កាកាបទី២(សាខាអូរដើម)   ៥- ខណ្ឌកំបូល៖ តំបន់ភ្លើងមួយចំនួនដែលស្ថិតនៅក្នុងសង្កាត់ស្ទើរ សង្កាត់កំបូល សង្កាត់ កន្ទោក(សាខាអូរដឹម)។   ៣. ថ្ងៃអាទិត្យទី០៤ ខែឧសភា ឆ្នាំ២០២៥ ក្នុងចន្លោះម៉ោង០៨ម៉០០ ដល់ម៉ោង១៦ម៉០០ នៅ   ១-ខណ្ឌជ្រោយចង្វារ៖ តំបន់ភ្លើងមួយចំនួនដែលស្ថិតនៅក្នុងសង្កាត់ជ្រោយចង្វារ(សាខាវត្តភ្នំ)។	{ "spider_name": "businesscambodia", "scrape_at": "2025-06-14_19:39:51", "date_created": "2025-04-30T09:30:31.345Z", "category": "ព័ត៌មានថ្មីៗ", "views": 18738, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ស្ងាត់ៗ! ថៃ និងវៀតណាម សំងំធ្វើរឿងធំ២នេះ ដើម្បីទប់ទល់ពន្ធគយថ្មីរបស់អាម៉េរិក	https://business-cambodia.com/articles/thailand-and-vietnam-deal-with-usa-new-tax	នៅថ្ងៃទី៣ ខែមេសា ឆ្នាំ២០២៥ រដ្ឋាភិបាលសហរដ្ឋអាម៉េរិកបានប្រកាសពី អត្រាពន្ធគយថ្មីសម្រាប់ការនាំចូលទំនិញពីដៃគូពាណិជ្ជកម្មរបស់ខ្លួន នៅជុំវិញពិភពលោក ខណៈប្រទេសថៃឡើងដល់ ៣៦% ចំណែកឯប្រទេសវៀតណាមកើនឡើងដល់ ៤៦% ឯណោះ។   យ៉ាងណាមិញ ដើម្បីទប់ទល់នឹងគោលនយោបាយពន្ធគយថ្មី ក្រសួងហិរញ្ញវត្ថុរបស់ប្រទេសថៃ កាលពីពេលថ្មីៗនេះ បានបង្ហាញពីផែនការក្នុងការចាក់បញ្ចូលទឹកប្រាក់ជាង ៥០០ពាន់លានបាត (១៥ពាន់លានដុល្លារ) ចូលទៅក្នុងសេដ្ឋកិច្ចជាតិ ដើម្បីជំរុញកំណើន GDP របស់ប្រទេសឲ្យបានលើសពី ១,៨% ជាមួយនឹងការផ្តោតលើការជំរុញការប្រើប្រាស់ ការវិនិយោគ និងការផ្តល់ប្រាក់កម្ចីគ្មានការប្រាក់។   ចំណែកឯប្រទេសវៀតណាម បានបង្កើនការលក់សញ្ញាបណ្ណរដ្ឋាភិបាល ឬម្យ៉ាងទៀតហៅថា មូលបត្របំណុលរដ្ឋាភិបាលជិត ៣០% នៅឆ្នាំនេះ ក្នុងគោលបំណងជំរុញការចំណាយសាធារណៈ ដើម្បីជំរុញកំណើន និងបង្កើតខែលការពារសេដ្ឋកិច្ចពីហានិភ័យនៃការខាតបង់ពន្ធរបស់សហរដ្ឋអាម៉េរិក។   គួរជម្រាបផងដែរថា ប្រធានាធិបតីសហរដ្ឋអាម៉េរិក លោក Donald Trump នៅថ្ងៃទី២ ខែមេសា បានប្រកាសដាក់ពន្ធគយលើប្រទេសប្រមាណ ៩០ ដោយក្នុងនោះ កម្ពុជារងពន្ធគយចំនួន ៤៩% ខណៈចិន ត្រូវបានដំឡើងដល់ ២៤៥%។ ប៉ុន្តែក្រោយប្រកាសយកពន្ធថ្មីចូលជាធរមាន ប្រធានាធិបតី Donald Trump បានផ្លាស់ប្តូរចិត្តជាថ្មី ដោយបានបញ្ជាឲ្យផ្អាកការយកពន្ធថ្មីនៅទូទាំងប្រទេសនានា ដោយបញ្ចុះនៅសល់ត្រឹម ១០% និងទុកពេលឲ្យបណ្តាលប្រទេសទាំងអស់ រយៈពេល៩០ថ្ងៃ ដើម្បីស្វែងរកការចចារជាមួយអាម៉េរិក៕	{ "spider_name": "businesscambodia", "scrape_at": "2025-06-14_19:39:51", "date_created": "2025-04-30T09:22:12.711Z", "category": "ហិរញ្ញវត្ថុ", "views": 535, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
តស៊ូណាស់! ប្រឹងលក់មីជាង ២១ឆ្នាំ បុរសខ្លាំងម្នាក់នេះអាចក្លាយជាសេដ្ឋីមានជាងគេបំផុតនៅវៀតណាម	https://business-cambodia.com/articles/start-vibina	លោក  Pham Nhat Vuong បច្ចុប្បន្នគឺជាសេដ្ឋីមានជាងគេនៅវៀតណាមដោយគាត់មានទ្រព្យសម្បត្តិប្រមាណ ៦.៧ពាន់លានដុល្លារឯណោះនៅក្នុងដៃ ហើយអ្វីដែលកាន់តែភ្ញាក់ផ្អើលទៀតនោះគឺគាត់ចាប់ផ្តើមដំបូងត្រឹមជាអ្នកលក់មីធម្មតាតែប៉ុណ្ណោះ។ នេះបើយោងតាមការចុះផ្សាយដោយសារព័ត៌មាន Vn Express ។   ប្រភពខាងលើបានឱ្យដឹងថា ការខំប្រឹងរបស់គាត់ដោយផ្តើមពីអ្នកលក់មីរហូតក្លាយជាសេដ្ឋីបែបនេះមិនមែនកើតឡើយដោយសាររឿងចៃដន្យនោះទេ ពោលកាលពីអំឡុងឆ្នាំ១៩៩៣ លោក Vuong បានបញ្ចប់ការសិក្សារថ្នាក់បរិញ្ញាបត្រនៅវិទ្យាស្ថានស្រាវជ្រាវភូគព្ភសាស្ត្រម៉ូស្គូនៅប្រទេសរុស្ស៊ី ដោយលោកបានខ្ចីលុយឪពុកម្តាយនិងមិត្តភក្តិរបស់គាត់ដើម្បីចាប់ផ្តើមបើកហាងលក់មីតូចមួយនៅអ៊ុយក្រែន។ ប៉ុន្តែអ្វីដែលគួរឱ្យសរសើរនោះគឺលោក Vuong ជាមនុស្សដែលរវាសនិងឆ្លាតវ័យខ្លាំងណាស់ ដោយកាលនោះលោកបានមើលឃើញឱកាសមួយគឺសេដ្ឋកិច្ចរបស់អ៊ុយក្រែនកំពុងជួបបញ្ហាដោយសារអតិផរណាខ្ពស់ និងកំណែទម្រង់សេដ្ឋកិច្ចយឺតដូច្នេះហើយលោកបានបង្កើតអាជីវកម្មមួយដោយបានចាប់ផ្តើមផលិតមីកញ្ចប់ក្រោមម៉ាកយីហោឈ្មោះថា "Mibina" ។   ជាមួយគ្នានោះដែរ ក្រោយពីបង្កើតយីហោមីកញ្ចប់នេះឡើងមកនៅឆ្នាំ ២០០៤ យីហោមី "Mibina" បានផ្ទុះខ្លាំងមែនទែនធ្វើឱ្យវាចូលរួមក្នុងចំណែកទីផ្សារអាហារនៅអ៊ុយក្រែនប្រមាណ ៩៧% ។ ដោយនៅក្នុងឆ្នាំ២០១០ លោកបានលក់ឧបករណ៍ Technocom ទៅឱ្យក្រុមហ៊ុន Nestle ក្នុងតម្លៃ ១៥០លានដុល្លារ។ បើទោះបីជាពីមួយថ្ងៃទៅមួយថ្ងៃអាជីវកម្មគាត់កាន់តែរីកដុះដាលយ៉ាងណាក៏ដោយក៏លោក Pham Nhat Vuong នៅតែបន្តវិនិយោគនៅប្រទេសវៀតណាមតាមរយៈភាគហ៊ុនរួមនៅក្នុងក្រុមហ៊ុនចំនួន២គឺ Vincom និង Vinpearl រហូតគាត់ក្លាយជាសេដ្ឋីដូចពេលបច្ចុប្បន្ននេះ។ គួរបញ្ជាក់ថា បច្ចុប្បន្នលោក Pham Nhat Vuong គឺជាប្រធានក្រុមហ៊ុន Vingroup ដែលជាក្រុមហ៊ុនអចលនទ្រព្យ លក់រាយ និងការថែទាំសុខភាពធំមួយរបស់វៀតណាម ព្រមទាំងមានក្រុមហ៊ុនផលិតរថយន្តអគ្គិសនី VinFast ក្រុមហ៊ុនអភិវឌ្ឍន៍អចលនទ្រព្យ Vinhomes និង Vinpearl Land Nha Trang Resort, Vincom Center Ba Trieu Shopping Center និង Vincom Center Ho Chi Minh City ផងដែរ៕	{ "spider_name": "businesscambodia", "scrape_at": "2025-06-14_19:39:51", "date_created": "2025-04-30T08:35:32.384Z", "category": "ចាប់ផ្តើមអាជីវកម្ម", "views": 244, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រុមហ៊ុនជប៉ុន ជ្រើសយកខេត្ដ ២ នេះ ដើម្បីសាងសង់រោងចក្រផលិតថាមពលអគ្គិសនី	https://business-cambodia.com/articles/erex	ក្រុមហ៊ុនរបស់ជប៉ុន erex Co., Ltd. បានជ្រើសរើសយកខេត្ដពោធិ៍សាត់ និងខេត្ដកំពង់ស្ពឺ ដើម្បីបោះទុនវិនិយោគសាងសង់រោងចក្រអគ្គិសនី សម្រាប់ផ្គត់ផ្គង់ការប្រើប្រាស់នៅក្នុងប្រទេសកម្ពុជា។ ខណៈរោងចក្រទាំងពីរនេះ មានសមត្ថភាពផលិតថាមពលអគ្គិសនីសរុប ៩០MW។   យោងតាមការដកស្រង់ពីស្ថានឯកអគ្គរាជទូតកម្ពុជាប្រចាំប្រទេសជប៉ុន កាលពីថ្ងៃទីថ្ងៃទី២៨ ខែមេសា ឆ្នាំ២០២៥ ឯកឧត្តម ទុយ រី ឯកអគ្គរាជទូតកម្ពុជាប្រចាំប្រទេសជប៉ុន អមដោយសហការី បានទទួលជួបពិភាក្សាការងារជាមួយ ឯកឧត្តម IMAMURA Masahiro អតីតប្រធានសម្ព័ន្ធមិត្តភាពសភាកម្ពុជា-ជប៉ុន និងជាទីប្រឹក្សាសម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តី នៃព្រះរាជាណាចក្រកម្ពុជា អំពីគម្រោងវិនិយោគនៅកម្ពុជា ក្រោមដំណើរការរបស់ក្រុមហ៊ុនវិនិយោគជប៉ុន erex Co., Ltd. នេះផងដេរ។     ក្នុងជំនួបនេះ លោក HITOSHI HONNA ម្ចាស់ក្រុមហ៊ុន (President and CEO) និងលោក TOMOKI KAKUTA អ្នកគ្រប់គ្រងក្រុមហ៊ុន erex បានជម្រាបជូនអំពីវឌ្ឍនភាពនៃគម្រោងអភិវឌ្ឍន៍ថាមពលអគ្គិសនីសូឡា កម្លាំង ៤០MW នៅខេត្តពោធិសាត់ និងបាយអូម៉ាស់ ( Biomass) កម្លាំង ៥០MW នៅខេត្តកំពង់ស្ពឺ ដែលបានទទួលការអនុញ្ញាតពីរាជរដ្ឋាភិបាលកម្ពុជាកាលពីឆ្នាំ២០២៤។   តាមផែនការ គម្រោងនៅខេត្តពោធិ៍សាត់ នឹងត្រូវបញ្ចប់ការសាងសង់ និងដាក់ឱ្យដំណើការនៅឆ្នាំ២០២៦ ហើយការសាងសង់រោងចក្រអគ្គិសនី នៅខេត្តកំពង់ស្ពឺ ត្រូវការរយៈពេល ២ឆ្នាំ ហើយបើគ្មានការផ្លាស់ប្តូរទេ គម្រោងនេះ នឹងចាប់ផ្តើមសាងសង់ពីខែមិថុនា ឆ្នាំ២០២៥ ហើយនឹងអាចដាក់ឱ្យដំណើការបាននៅឆ្នាំ២០២៧ ដែលរួមចំណែកក្នុងការផ្គត់ផ្គង់ថាមពលអគ្គិសនីក្នុងតម្លៃធូរថ្លៃបន្ថែមទៀតដល់ខេត្តទាំងពីរ និងបណ្ដាខេត្តជាប់គ្នា នាពេលអនាគត។   ក្នុងនោះដែរ ក្រុមហ៊ុន ក៏មានបំណងចង់ពង្រីករោងចក្រអគ្គិសនី តាមបណ្តាខេត្តមួយចំនួនទៀត ដែលដើរដោយថាមពល Biomass ពីការប្រើប្រាស់អង្កាម ចំបើង សំបកឈើ ឬកាកសំណល់ផ្សេងៗ ដោយបានស្នើសុំស្ថានទូត ជួយសម្របសម្រួលផ្តល់ព័ត៌មានទីតាំង និងនីតិវិធីផ្សេងៗ។     ជាកិច្ចឆ្លើយតប ឯកឧត្តមឯកអគ្គរាជទូត បានសម្ដែងការគាំទ្រ និងវាយតម្លៃពីសារៈសំខាន់នៃគម្រោងទំាងពីរខាងលើរបស់ក្រុមហ៊ុន erex និងគោលបំណងរបស់ក្រុមហ៊ុនក្នុងការពង្រីករោងចក្រអគ្គិសនី Biomass នៅបណ្តាខេត្តមួយចំនួនទៀត។ ក្នុងនោះដែរ ឯកឧត្តមឯកអគ្គរាជទូត បានគូសបញ្ជាក់ថា ស្ថានទូត ត្រៀមខ្លួនជាស្រេច ក្នុងការសម្របសម្រួលជូនក្រុមហ៊ុន ឱ្យបានជួបពិភាក្សាលម្អិតបន្ថែមទៀត ជាមួយមន្រ្តីជំនាញនៃក្រសួងរ៉ែ និងថាមពល នៅក្នុងខែឧសភា ខាងមុខនេះ ដើម្បីឱ្យដំណើរការរៀបចំរបស់ក្រុមហ៊ុន បានប្រព្រឹត្តទៅដោយរលូន និងទទួលជោគជ័យសម្រាប់គម្រោងដ៏ធំ និងមានសារៈប្រយោជន៍បំផុតដល់ប្រទេសកម្ពុជានេះ៕	{ "spider_name": "businesscambodia", "scrape_at": "2025-06-14_19:39:51", "date_created": "2025-04-30T08:30:23.287Z", "category": "អចលនទ្រព្យ", "views": 8938, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ត្រង់ទឹកទុកផង! រដ្ឋាករទឹក បញ្ជាក់ពីពេលវេលាដែលត្រូវផ្អាកការផ្គត់ផ្គង់ទឹករយៈពេលខ្លី សម្រាប់អ្នកនៅខណ្ឌមានជ័យ	https://business-cambodia.com/articles/filter-the-water-2-may	មុននេះបន្តិច យោងតាមលិខិតរបស់រដ្ឋាករទឹកស្វយ័តក្រុងភ្នំពេញ បានឱ្យដឹងថា នៅថ្ងៃទី២ ខែឧសភា ឆ្នាំ២០២៥ ខាងមុខនេះ រដ្ឋាករទឹកនឹងធ្វើការផ្អាកការផ្គត់ផ្គង់ទឹករយៈពេលខ្លីសម្រាប់អ្នកស្ថិតនៅក្នុងភូមិសាស្រ្ត សង្កាត់បឹងទំពន់ទី២ ខណ្ឌមានជ័យ រាជធានីភ្នំពេញ គឺចាប់ពីម៉ោង២២:០០ នាទីយប់។   ចំពោះមូលហេតុនៃការផ្អាកផ្គត់ផ្គង់ទឹករយៈពេលខ្លីនេះ ដោយសារតែរដ្ឋាករទឹកធ្វើការងារជីកកាត់តភ្ជាប់បំពង់មេនាំទឹកថ្មីទំហំ៣០០មម ទៅទំហំ១៦០មម នៅលើផ្លូវ៣៧១(NT) ចន្លោះផ្លូវលេខ៣២BT-១០០BT ហើយសម្រាប់ការផ្អាកផ្គត់ផ្គង់ទឹកនេះគឺចាប់ពីម៉ោង២២:០០ នាទីយប់រហូតដល់បញ្ចប់ការដ្ឋានដូច្នេះវានឹងអាចធ្វើឱ្យគុណភាពទឹកមានការល្អក់កករបន្តិចបន្តួចក្រោយពេលធ្វើការងារជីកកាត់តភ្ជាប់បំពង់មេនាំទឹកថ្មីទំហំ៣០០មមនេះរួច។ អាស្រ័យដូចបានបញ្ជាក់ជូនខាងលើ សូមបងប្អូនប្រជាពលរដ្ឋដែលរស់នៅក្នុងសង្កាត់ខាងលើមេត្តាជ្រាបជាព័ត៌មាននិងកុំភ្លេចត្រៀមទឹកបម្រុងទុកសម្រាប់ការប្រើប្រាស់ឱ្យបានគ្រប់គ្រាន់៕	{ "spider_name": "businesscambodia", "scrape_at": "2025-06-14_19:39:51", "date_created": "2025-04-30T08:17:38.467Z", "category": "ព័ត៌មានថ្មីៗ", "views": 7995, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចែកភាគលាភខែក្រោយ! នេះជាប្រាក់ចំណេញទទួលបានពីការទិញហ៊ុន អ្នកឧកញ៉ា គួច ម៉េងលីក្នុងតម្លៃខ្ទង់២ពាន់រៀលក្នុង១ហ៊ុន	https://business-cambodia.com/articles/how-much-profit-from-buying-mjqe-shares	ក្រុមហ៊ុន ម៉េងលី ជេ. គួច អេឌ្យូខេសិន( MJQE) របស់អ្នកឧកញ៉ា គួច ម៉េងលីគឺជាក្រុមហ៊ុនដែលបានចុះបញ្ជីលក់ភាគហ៊ុនជាសាធារណៈនៅលើផ្សារមូលត្រកម្ពុជា(ផ្សារភាគហ៊ុនកម្ពុជា) ដូច្នេះហើយប្រជាជនទូទៅសុទ្ធតែអាចទិញភាគហ៊ុនរបស់ក្រុមហ៊ុនអ្នកឧកញ៉ា គួច ម៉េងលីបាន។   ទាក់ទងនឹងការទិញហ៊ុនរបស់អ្នកឧកញ៉ា គួច ម៉េងលីនេះដែរនៅខែឧសភាឆ្នាំ២០២៥នេះ ក្រុមហ៊ុន ម៉េងលី ជេ. គួច អេឌ្យូខេសិននឹងធ្វើការចែកភាគលាភប្រចាំឆ្នាំ២០២៤ទៅឲ្យអ្នកវិនិយោគនៅលើផ្សារហ៊ុនដូច្នេះបងប្អូនចង់ទិញហ៊ុនអ្នកឧកញ៉ា គួចម៉េងលីបានភាគលាភអាចចាប់ផ្ដើមទិញពីឥឡូវនេះតទៅ។    តម្លៃហ៊ុនបច្ចុប្បន្នក្រុមហ៊ុនMJQEនៅលើផ្សារហ៊ុនមានតម្លៃ២១៧០រៀលក្នុងមួយហ៊ុន ហើយភាគលាភប្រចាំឆ្នាំ២០២៤ដែលក្រុមហ៊ុននឹងយកមកចែកវិនិយោគិនគឹ១៤៥.៦០រៀលក្នុង១ហ៊ុន។ ដូច្នេះបើអ្នកទិញហ៊ុនMJQE ក្នុងតម្លៃបច្ចុប្បន្នអ្នកនឹងទទួលបានប្រាក់ចំណេញប្រមាណ៦.៧%។   សម្រាប់កាលបរិច្ឆេទកំណត់ទុក( Record date) ដែលយើងហៅម្យ៉ាងទៀតថាថ្ងៃប្រកាសបញ្ជីភាគហ៊ុនិកទទួលបានភាគលាភគឺនៅថ្ងៃទី១២ខែឧសភាឆ្នាំ២០២៥។ ដូច្នេះបើបងប្អូនចង់ទិញហ៊ុន MJQE បានភាគលាភគឺត្រូវទិញនៅថ្ងៃទី៨ខែឧសភាឆ្នាំ២០២៥។ បើទិញក្រោយថ្ងៃទី៨ឧសភាអត់បានភាគលាភទេ។   ចំពោះថ្ងៃទូទាត់ភាគលាភជូនវិនិយោគិនគឺចាប់ពីថ្ងៃទី២២ដល់២៨ខែឧសភាឆ្នាំ២០២៥ ហើយលុយភាគលាភនឹងធ្លាក់ចូលគណនីជួញដូរបងប្អូនដោយស្វ័យប្រវត្តិតែម្ដង។     គួរបញ្ជាក់ផងដែរដើម្បីទិញហ៊ុនរបស់ក្រុមហ៊ុនអ្នកឧកញ៉ា គួច ម៉េងលីបានគឺបងប្អូនត្រូវទិញនៅលើផ្សារហ៊ុន។ ដូច្នេះទាល់តែបងប្អូនចេះវិនិយោគលើផ្សារហ៊ុនទើបអាចទិញហ៊ុនបាន។    សម្រាប់បងប្អូនដែលចង់ចេះវិនិយោគហ៊ុនផ្សារហ៊ុនទិញហ៊ុនអ្នកឧកញ៉ា គួច ម៉េងលីនិងភាគហ៊ុនក្រុមក្នុងស្រុកផ្សេងៗ អាចចូលរួមសិក្ខាសាលា សម្ភាធសៀវភៅ១០១ចាត់ចែងលុយដែលធ្វើឡើងនៅថ្ងៃទី៣ខែឧសភាឆ្នាំ២០២៥នេះ ក្រោមប្រធានបទ” កសាងចំណូលពីការវិនិយោគហ៊ុននិងដោះបំណុលឲ្យស្រាលខ្លួន” ដែលលោកទឿយ ហុង ប្រធាននិពន្ធហិរញ្ញវត្ថុ Business Cambodia នឹងចែករំលែកពីក្បួនរកចំណូលពីការិវិនិយោគហ៊ុន។ ហើយបងប្អូនបឹងជួបវាគ្មិន២រូបផ្សេងទៀតដែលពួកគាត់នឹងចែករំលែកពីក្បួនគ្រប់គ្រងហិរញ្ញវត្ថុនិងដោះបំណុល។ ចង់ចូលរួមអាចចុះឈ្មោះតាមតេឡេក្រាម៖ https://t.me/BusinessCambodiaBook ហើយបើចង់ស្វែងយល់បន្ថែមអាចចូលគ្រុបតេឡេក្រាម https://t.me/toeuy_hong	{ "spider_name": "businesscambodia", "scrape_at": "2025-06-14_19:39:51", "date_created": "2025-04-30T07:43:07.167Z", "category": "ហិរញ្ញវត្ថុ", "views": 356, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ពិព័រណ៍គ្រឿងសង្ហារិមដ៏ធំប្រចាំឆ្នាំរបស់ SCG HOME DESIGN VILLAGE	https://business-cambodia.com/articles/comming-soon-the-biggest-lifestyle-furniture-expo-host-by-scg-home-design-village	ឆាប់ៗខាងមុខនេះ LIFESTYLE FURNITURE នឹងមានការតាំងពិព័រណ៍គ្រឿងសង្ហារិមដ៏ធំចាប់ពីថ្ងៃទី៣ ដល់ ថ្ងៃទី១០ ខែឧសភា ឆ្នាំ២០២៥ នៅ SCG HOME DESIGN VILLAGE ដែលសុទ្ធសឹងតែជាម៉ាកផលិតផលល្បីៗនាំចូលពីបរទេសឆ្លើយតបគ្រប់តម្រូវការរបស់អតិថិជន មិនថាជាប្រភេទសាឡុង, តុ, ទូ, កៅអី និងសម្ភារ:ជាច្រើនទៀតផងដែរ។ កាន់តែពិសេសយើងក៏មានការផ្ដល់ជូនការបញ្ចុះតម្លៃដ៏ច្រើនសន្ធឹកសន្ធាប់រហូតដល់ 60%, Buy 2 Pay Half និងការប្រឹក្សារពីអ្នកជំនាញឌីហ្សាញ 3D។ លើសពីនេះទៅទៀតអតិថិជនក៏អាចកំសាន្តជាមួយនឹងកម្មវិធីជាច្រើនទៀតដូចជា ការតាំងបង្ហាញរថយន្ត BMW, លាងសម្អាតរថយន្តដោយឥតគិតថ្លៃពី KARCHER និងហ្គេមកំសាន្តសប្បាយជាច្រើននៅខាងក្នុងផ្សារ។ នាពេលល្ងាចនឹងមានស្ដង់អាហារ និងភេសជ្ជ: LAAN BEER ជាមួយនឹងទស្សនីយភាព” Laser Mapping Moo Deng” ដំបូងគេនៅកម្ពុជា។     ក្រៅពីនេះ SCG HOME DESIGN VILLAGE ក៏មានការផ្គង់ផ្គង់ទៅលើសម្ភារះផ្សេងៗទៀតជាច្រើនដូចជា ការ៉ូ, សម្ភារបន្ទប់ទឹក, សម្ភារ:ផ្ទះបាយ និងគ្រឿងអេឡិចត្រូនិចជាច្រើន។ កុំភ្លេចមកទទួលយកបទពិសោធន៍ដ៏អស្ចារ្យជាមួយ HOME & FURNITURE EXPO។ ទីតាំង Google Map: bit.ly/SCG-Home-at-DesignVillage-Location	{ "spider_name": "businesscambodia", "scrape_at": "2025-06-14_19:39:51", "date_created": "2025-04-30T07:42:09.113Z", "category": "PR", "views": 211, "author": { "first_name": "Hang", "last_name": "Chhengly", "email": "hangchhengly@gmail.com" }, "quality_warning": [ "tiny", "noisy" ] }
ក្តៅៗ! និយ័តករអាជីវកម្មអចលនវត្ថុនិងបញ្ចាំ បានប្រកាសលុបឈ្មោះក្រុមហ៊ុនទាំង១៥នេះ ចេញពីបញ្ជីហើយ	https://business-cambodia.com/articles/15-company-deleted	មុននេះបន្តិច យោងតាមលិខិតរបស់និយ័តករអាជីវកម្មអចលនវត្ថុនិងបញ្ចាំ បានឱ្យដឹងថា នាពេលនេះនិយ័តករបានសម្រេចដកហូតអាជ្ញាបណ្ណ និងលុបឈ្មោះក្រុមហ៊ុន/សហគ្រាសប្រកបអាជីវកម្មបញ្ចាំនិងប្រាតិភោគដោយអនុប្បទានចំនួន១៥ ដែលបានអនុវត្តផ្ទុយពីបទប្បញ្ញតិដូចដែបានចែងនៅក្នុងអនុក្រឹតលេខ១០៨ អនក្រ.បក ចុះថ្ងៃទី៣០ ខែឧសភា ឆ្នាំ២០២៣ កន្លងទៅ។ ជាមួយគ្នានោះដែរ ចំពោះក្រុមហ៊ុន/សហគ្រាសទាំង១៥ នោះមានដូចជា៖   ១. សហគ្រាស សុខ ហេង ដែលមានអត្តរលខ T-13-0024 មានអាស័យដ្ឋាន ស្ថិតនៅផ្ទះលេខ៨៨Eo ផ្លូវលេខ១៤៨ សង្កាត់ផ្សារកណ្តាលទី២ ខណ្ឌដូនពេញ រាជធានីភ្នំពេញ   ២. សហគ្រាស អ៊ូ បូរិន ដែលមានអត្តរលខ T-13-0039 អាស័យដ្ឋាន ស្ថិតនៅផ្ទះលេខ០៨ ប្លុក៥៦ ផ្លូវលេខ២៣០ សង្កាត់បឹងសាឡាង ខណ្ឌទួលគោក រាជធានីភ្នំពេញ   ៣. សហគ្រាស សិរីលាភ ហ្វាយនែន ដែលមានអត្តរលេខ T-13-0050 អាស័យដ្ឋាន ស្ថិតនៅផ្ទះលេខ១០២ ភូមិចំរើនផល សង្កាត់បឹងទំពុន ខណ្ឌមានជ័យ រាជធានីភ្នំពេញ   ៤. សហគ្រាស អ៊ុន នៀង ដែលមានអត្តរលេខ PT-15-0252 អាស័យដ្ឋាន ផ្ទះលេខ៨៤ ផ្លូវលេខ១១៣ ភូមិព្រែកសំរោង សង្កាត់តាខ្មៅ ក្រុងតាខ្មៅ ខេត្តកណ្តាល   ៥. សហគ្រាស សូម៉ាលីនី ផន សប I ដែលមានអត្តរលខ T-15-0280 មានអាស័យដ្ឋានផ្ទះលេខ៨៩Eo ផ្លូវលេខ១៤៨ សង្កាត់ផ្សារកណ្តាលទី២ ខណ្ឌដូនពេញ រាជធានីភ្នំពេញ   ៦. សហគ្រាស គិរិយា ផន សប ដែលមានអត្តរលខ P-15-0253 មានអាស័យដ្ឋានភូមិសត្វពង ឃុំសត្វពង ស្រុកឈូក ខេត្តកំពត   ៧. សហគ្រាស ជុំមិត្ត ឌីខេអិនវី ដែលមានអត្តរលខ T-15-0321 មានអាស័យដ្ឋានផ្លូវលេខ១១១ ភូមិតាខ្មៅ សង្កាត់តាខ្មៅ ក្រុងតាខ្មៅ ខេក្កកណ្តាល   ៨. សហគ្រាស ម៉ម ចិត្រា ដែលមានអត្តរលខ PT-15-0331 មានអាស័យដ្ឋាន ផ្ទះលេខ២៦ ផ្លូវជាតិលេខ៤ សង្កាត់ចោមចៅ ខណ្ឌពោធិ៍សែនជ័យំ រាជធានីភ្នំពេញ   ៩.ក្រុមហ៊ុន ទុន ធីតា កសិករ ដែលមានអត្តរលខ T-14-0202 មានអាស័យដ្ឋាន ផ្ទះលេខ១៧២៥ ផ្លូវបេតុង ភូមិប៉ាយ៉ាប់ សង្កាត់ភ្នំពេញថ្មី ខណ្ឌសែនសុខ រាជធានីភ្នំពេញ   ១០. សហគ្រាស លឹម ហេង កោះកុង ដែលមានអត្តរលខ PT-16-0357 មានអាស័យដ្ឋាន ភូមិចាំយាម ឃុំប៉ាក់ខ្លង ស្រុកមណ្ឌលសីមា ខេត្តកោះកុង   ១១. ក្រុមហ៊ុន ប៊ុត វាសបា មៃ ដែលមានអត្តរលខ PT-16-0412 មានអាស័យដ្ឋាន ផ្ទះលេខ៤៤ ផ្លូវលំ ភូមិ២ សង្កាត់ស្នាច់មានជ័យ ក្រុងខេមរៈភូមិន្ទ ខេត្តកោះកុង   ១២. ក្រុមហ៊ុន ហ្វាង មីង យី ត្រេឌីង ដែលមានអត្តរលខ PT-16-0394 មានអាស័យដ្ឋានផ្ទះលេខ២០៨ ភូមិប៉ាយ៉ាប សង្កាត់ភ្នំពេញ ខណ្ឌសែនសុខ រាជធានីភ្នំពេញ   ១៣. ក្រុមហ៊ុន អេសភី អេសិត ឌីវេឡុបម៉ិន ដែលមានអត្តរលខ PT-17-0477 មានអាស័យដ្ឋាន ភូមិកំពង់គ្រែង ឃុំកំពង់គ្រែង ស្រុកទឹកឈូ ខេត្តកំពត   ១៤. ក្រុមហ៊ុន អាល់ហ្វា ឃែភីថល ដែលមានអត្តរលខ T-19-0606 មានអាស័យដ្ឋានផ្ទះលេខ១១៤ ផ្លូវលំ ភូមិកាប់ទូក សង្កាត់កណ្តោលជុំ ក្រុងច្បារមន ខេត្តកំពង់ស្ពឺ   ១៥. ក្រុមហ៊ុន ទន្លេ ឆ្លូង ឯ.ក ដែលមានអត្តរលខ PT-20-0662 ភូមិជ្រោយថ្មលើ ឃុំឆ្លូង ស្រុកឆ្លូង ខេត្តក្រចេះ។	{ "spider_name": "businesscambodia", "scrape_at": "2025-06-14_19:39:51", "date_created": "2025-04-30T05:03:04.860Z", "category": "ព័ត៌មានថ្មីៗ", "views": 3182, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ប្រធានាធិបតី Trump បោះសម្តីទៅកាន់មហាសេដ្ឋី Jeff Bezos ក្រោយក្រុមហ៊ុន Amazon ធ្វើរឿង១នេះ	https://business-cambodia.com/articles/trump-called-jeff-bezos-after-amazon-considered-report-	ប្រធានាធិបតីអាមេរិក Donald Trumpបានទូរស័ព្ទបង្ហាញពីការមិនពេញចិត្តទៅកាន់ស្ថាបនិកក្រុមហ៊ុន Amazon មហាសេដ្ឋី Jeff Bezos បន្ទាប់ពីមានសេចក្តីរាយការណ៍ ថាក្រុមហ៊ុនលក់រាយយក្សរបស់លោក គ្រោងនឹងរៀបរាប់លម្អិតអំពីតម្លៃពន្ធពាណិជ្ជកម្ម ដល់អតិថិជនរបស់ខ្លួនលើផលិតផលនិងគេហទំព័រអនឡាញ ថាតើវានឹងមានតម្លៃប៉ុន្មាននៅពេលពួកគេទិញទំនិញ។   យោងតាមការចុះផ្សាយរបស់កាសែត CNN នៅថ្ងៃទី២៩ ខែមេសា បានឱ្យដឹងថាបើតាមមន្ត្រីជាន់ខ្ពស់នៃសេតវិមានបាននិយាយថាលោកប្រធានាធិបតីTrump បានទូរស័ព្ទទៅ លោក Jeff Bezos ទាំងមិនសប្បាយចិត្ត អំពីរបាយការណ៍លេចលឺរបស់ក្រុមហ៊ុន Amazon ។   នៅប៉ុន្មានម៉ោងក្រោយមក អ្នកនាំពាក្យក្រុមហ៊ុន Amazon បានចានច្រានគម្រោងខាងលើនេះនឹងមិនកើតឡើងនោះឡើយ ពោលគឺក្រុមហ៊ុនគ្រាន់តែពិចារណាលើការចុះបញ្ជីការគិតថ្លៃលើផលិតផលមួយចំនួនសម្រាប់ Amazon Haul ដែលជាគេហទំព័រមួយផ្នែករបស់ក្រុមហ៊ុនផ្តោតលើការទិញ-លក់ទំនិញដែលមានតម្លៃមិនលើសពី២០$។   ក្រោយមកលោក Trump បាននិយាយថាវាគឺជាការនិយាយទូរស័ព្ទដ៏ល្អដោយលោក បានប្រាប់អ្នកយកកាសែតថា “លោក Jeff Bezos ល្អនិងពិតជាអស្ចារ្យណាស់ រូបគេអាចដោះស្រាយបញ្ហាបានលឿននិងជាបុរសល្អ”។   សូមជម្រាបផងដែរថា មហាសេដ្ឋី Jeff Bezos ដែលជាស្ថាបនិកក្រុមហ៊ុនយក្សលក់រាយ Amazon ក៏បានបង្ហាញខ្លួនចូលរួមអបអរសាទរពិធីកាន់តំណែងជាផ្លូវការរបស់ប្រធានាធិបតី Trump កាលពីខែមករា ឆ្នាំ២០២៥ ផងដែរ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:51", "date_created": "2025-04-30T03:59:52.647Z", "category": "ភាពជាអ្នកដឹកនាំ", "views": 1024, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
Royal Enfield បោះជំហានចូលប្រទេសកម្ពុជាបាន ៥ឆ្នាំ ទទួលបានជោគជ័យខ្លាំងជាមួយការលក់ម៉ូតូបានជាង 1000 គ្រឿងហើយម៉ូឌែល ២នេះ កំពុងឆក់យកចិត្តអ្នកបើកបរនៅកម្ពុជាច្រើនជាងគេ	https://business-cambodia.com/articles/royal-enfield-successed-1000-motors-sold-per-5years-in-cambodia-	Royal Enfield បោះជំហានចូលប្រទេសកម្ពុជាទទួលបានជោគជ័យខ្លាំង ហើយសម្រេចបាននូវព្រឹត្ដិការណ៍ដ៏អស្ចារ្យមួយដែលខ្លួនហៅថា «Pure Motorcycling » និងម៉ូតូជាង 1000 គ្រឿងនៅលើដងផ្លូវ ម៉ូតូរបស់ Royal Enfield បានក្លាយជាដៃគូធ្វើដំណើរដ៏ល្អឥតខ្ចោះសម្រាប់អ្នកបើកបរ ជាពិសេសសម្រាប់ជិះប្រចាំថ្ងៃ និងដំណើរកម្សាន្តចុងសប្តាហ៍ Hunter និង Classic 350 វ៉ាដាច់គេក្លាយជាម៉ូតូពេញនិយមបំផុតសម្រាប់អតិថិជនកម្ពុជា។ (ប្រទេសកម្ពុជា ថ្ងៃទី 26 ខែមេសា ឆ្នាំ 2025) ៖ ក្រុមហ៊ុន Royal Enfield ដែលជាក្រុមហ៊ុនឈានមុខគេលើពិភពលោកក្នុងផ្នែកម៉ូតូធុនមធ្យម (250cc-750cc) បានបោះជំហានចូលទីផ្សារប្រទេសកម្ពុជាបានរយៈពេល ៥ឆ្នាំហើយ ទទួលបានជោគជ័យខ្លាំងមិនធម្មតា ហើយ សម្រេចបាននូវព្រឹត្តិការណ៍ដ៏សំខាន់មួយផងដែរ។ យីហោនេះ បានមើលឃើញពីគន្លងនៃការរីកចម្រើនដ៏គួរឱ្យចាប់អារម្មណ៍ជាមួយនឹងម្ចាស់ម៉ូតូ Royal Enfield ជាង 1000 នាក់។ Royal Enfield បានចាប់ផ្តើមបើកដំណើរការនៅក្នុងប្រទេសកម្ពុជាក្នុងខែកក្កដា ឆ្នាំ 2020 ហើយចាប់តាំងពីពេលនោះមកបានក្លាយជា ម៉ាកយីហោម៉ូតូដែលពេញនិយមបំផុតមួយ។ ម៉ូតូម៉ាក Royal Enfield ត្រូវបានគេស្គាល់ថា ជាម៉ូតូដ៏ល្អឥតខ្ចោះ ដែលរួបបញ្ចូលជាមួយភាពក្លាសិកនិងសម័យហើយមានលក្ខណៈប្លែកពិសេសពីគេគួរអោយចាប់អារម្មណ៍។ ម៉ូតូរបស់ម៉ាកយីហោនេះ ជាដៃគូដ៏ល្អសម្រាប់ការជិះប្រចាំថ្ងៃ ក៏ដូចជាដំណើរកម្សាន្តចុងសប្តាហ៍ មិនថាទីក្រុងភ្នំពេញ ឬនៅខេត្ត។ អតិថិជន និងសហគមន៍របស់ Royal Enfield តែងតែទទួលបាននូវ វប្បធម៍នៃការជិះម៉ូតូដែលគេហៅថា Pure Motorcycling. ជាមួយគ្នានេះដែរ នេះជាមោទនភាពមួយដែរឃើញគ្រប់ម៉ូឌែលរបស់ Royal Enfield ត្រូវបានទទួលស្គាល់និងមានការប្រើប្រាស់ច្រើនសម្រាប់អតិថិជននៅក្នុងព្រះរាជាណាចក្រកម្ពុជា។ ថ្លែងអំពីព្រឹត្តិការណ៍ដ៏គួរឱ្យចាប់អារម្មណ៍នេះនៅកម្ពុជា លោក Anuj Dua នាយកធុរកិច្ច APAC Royal Enfield មានប្រសាសន៍ថា៖ “Royal Enfield មានផែនទីបង្ហាញផ្លូវជាយុទ្ធសាស្ត្រសម្រាប់ទីផ្សារពិភពលោករបស់ខ្លួន ហើយអាស៊ីប៉ាស៊ីហ្វិកគឺជាតំបន់ដែលមានសក្ដានុពលនៃកំណើនយ៉ាងខ្លាំង។ យើងខ្ញុំជឿជាក់លើសន្ទុះប្រកបដោយនិរន្តរភាព និងការប្តេជ្ញាចិត្តរយៈពេលវែង ជាក់ស្ដែងប្រទេសកម្ពុជា គឺជាឧទាហរណ៍ដ៏ល្អឥតខ្ចោះ។ ចាប់ពីពេលដែលចំនួនម៉ូតូ ២០០ ទៅ ៣០០គ្រឿង ត្រូវបានលក់ចេញ យើងខ្ញុំមានការជឿជាក់និងមានក្តីសង្ឃឹមថា Royal Enfield និងធ្វើបានច្រើនជាងនេះនៅក្នុងប្រទេសកម្ពុជា ហើយទីបំផុតយើងខ្ញុំក៏សម្រេចបានជាមួយអតិថិជនជាង 1000នាក់ សម្រាប់ការឈរជើងលើទីផ្សាររយះ ៥ឆ្នាំ។ ការឆ្លើយតបដ៏លើសលប់ចំពោះ Hunter និង Classic បានបញ្ជាក់ពីទំនុកចិត្តរបស់យើងនៅលើទីផ្សារប្រទេសកម្ពុជា។ ថ្ងៃនេះយើងខ្ញុំមានមោទនភាពយ៉ាងខ្លាំងដែលឃើញកំណើនសរុប 13% នៅក្នុងតំបន់អាស៊ីប៉ាស៊ីហ្វិក។ នេះគឺជាសក្ខីភាពពិតប្រាកដមួយចំពោះកិច្ចខិតខំប្រឹងប្រែងជាប់លាប់របស់យើងខ្ញុំ និងផែនការកំណើនជាយុទ្ធសាស្រ្តនៅក្នុងទីផ្សារសំខាន់ៗ។ គោលដៅរបស់យើងខ្ញុំគឺចង់សម្រេចមិនត្រឹមតែឈានមុខប៉ុណ្ណោះទេ ប៉ុន្តែថែមទាំងពង្រីកផ្នែកម៉ូតូធុនមធ្យមទូទាំងពិភពលោកផងដែរ”។ អំពី Royal Enfield យីហោម៉ូតូចំនាស់ចាស់ជាងគេក្នុងការផលិតបន្ត គឺ Royal Enfields បានបង្កើតម៉ូតូច្នៃយ៉ាងស្រស់ស្អាតតាំងពីឆ្នាំ 1901។ ពីប្រភពដើមរបស់អង់គ្លេស រោងចក្រផលិតត្រូវបានបង្កើតឡើងនៅ Madras នៅឆ្នាំ1955 ដែលជាកន្លែងឈរជើងដែល Royal Enfield នាំមុខការរីកចម្រើនរបស់អ្នកជិះម៉ូតូធុនមធ្យមចំនួន ២ របស់ឥណ្ឌា។ Royal Enfields កំពុងបញ្ជូលភាពមិនស្មុគស្មាញ អាចដំណើរការបានល្អ និងភាពរីករាយក្នុងការជិះទោចក្រយានយន្តសម្រាប់ការរុករក និងការបញ្ចេញគំនិតដោយខ្លួនឯង ទាំងនេះហើយដែលជាវិធីសាស្រ្តមួយដែលយីហោ Royal Enfields ហៅថាម៉ូតូសុទ្ធសាធ។ ម៉ូឌែលប្រណិតៗរបស់ Royal Enfield ដែលបានចេញលក់រួមមាន ម៉ូតូអគ្គិសនី Flying Flea រួមទាំង Flying Flea – the Classic-styled Flying Flea C6 និង Scrambler-styled Flying Flea S6, Scram 440, Bear 650, Classic 650, Guerrilla 450 modern roadster, Hunter 350, Meteor 350, Super Meteor 650, Interceptor 650 and Continental GT 650 twins, the Shotgun 650, the new Himalayan adventure tourer, the Scram 411 ADV Crossover, the iconic Bullet 350, Classic 350 និង Goan Classic 350 ។ អ្នកជិះម៉ូតូ និងអ្នកដែលនិយមចូលចិត្តម៉ូតូបែបនេះ នឹងទទួលបានការគាំទ្រយ៉ាងខ្លាំងពីព្រឹត្តិការណ៍គ្រប់កម្រិតទាំងថ្នាក់តំបន់ និងអន្តរជាតិ អ្វីដែលគួរអោយកត់សំគាល់បំផុតនោះ គឺការជិះម៉ូតូ ដែលជាការជួបជុំជារៀងរាល់ឆ្នាំរបស់មនុស្សរាប់ពាន់នាក់ដែលមានការចាប់អារម្មណ៍ពី Royal Enfield នៅ Goa និង Himalayan Odyssey ដែលធ្វើឡើងជាប្រចាំឆ្នាំនៅលើ ផ្លូវ ដី ដែលពិបាក និងឆ្លងកាត់ភ្នំខ្ពស់បំផុត។ ផ្នែកមួយនៃ Eicher Motors Limited, Royal Enfield ដំណើរការតាមរយៈហាងជាង 2000 នៅទូទាំងទីក្រុង និងទីប្រជុំជនសំខាន់ៗទាំងអស់ក្នុងប្រទេសឥណ្ឌា និងតាមរយៈហាងជិត 850 នៅក្នុងប្រទេសជាង 60 ជុំវិញពិភពលោក។ Royal Enfield ក៏មានមជ្ឈមណ្ឌលបច្ចេកទេសលំដាប់ពិភពលោកចំនួនពីរផងដែរ គឺនៅ Bruntingthorpe ចក្រភពអង់គ្លេស និងនៅ Chennai ប្រទេសឥណ្ឌា។ រោងចក្រផលិតទំនើបបំផុតចំនួនពីររបស់ក្រុមហ៊ុនមានទីតាំងនៅ Oragadam និង Vallam Vadagal នៅជិត Chennai ។ នៅទូទាំងពិភពលោក Royal Enfield មានអង្គភាពដំឡើង CKD ទំនើបចំនួន ៦ រួមមាន បង់ក្លាដែស នេប៉ាល់ ប្រេស៊ីល ថៃ អាហ្សង់ទីន និងកូឡុំប៊ី៕	{ "spider_name": "businesscambodia", "scrape_at": "2025-06-14_19:39:51", "date_created": "2025-04-30T03:47:42.519Z", "category": "PR", "views": 71, "author": { "first_name": "Hang", "last_name": "Chhengly", "email": "hangchhengly@gmail.com" }, "quality_warning": [ "noisy" ] }
បញ្ចប់ការងារទាំងនេះរួច គម្រោងព្រែកជីកហ្វូណនតេជោ នឹងចាប់ផ្ដើមដាក់គ្រឿងចក្រជីកស្ដារ និងសាងសង់ហើយ	https://business-cambodia.com/articles/f-u-n-a-n-t-e-c-h-o-c-a-n-a-l	គម្រោងព្រែកជីកហ្វូណនតេជោ “គម្រោងគ្រប់គ្រងធនធានទឹកចម្រុះហ្វូណនតេជោ” បានបញ្ចប់ការចុះកំណត់និយាមកា បោះបង្គោលព្រំដី និងរៀបចំផែនទីលម្អិតតាមបណ្តោយព្រែកសម្រាប់ដំណាក់កាលទី១ រួចរាល់ ហើយបច្ចុប្បន្ននេះក្រុមការងារអន្តរក្រសួងបាននិងកំពុងបញ្ចប់នីតិវិធីនៃការចុះវាស់វែង បង្កើតកិច្ចពិភាក្សា និងដោះស្រាយផលប៉ះពាល់ជាក់ស្តែងជាមួយប្រជាពលរដ្ឋដែលទទួលរងផលប៉ះពាល់ទាំងអស់តាមយន្តការនិងនីតិវិធីដែលមានជាធរមាន។ ជាមួយគ្នានេះ ក្រុមការងាររបស់CMAC បាននិងកំពុងរុករកមីននិងយុទ្ធភ័ណ្ឌដែលមិនទាន់ផ្ទុះដើម្បីអាចចាប់ផ្តើមការងារជីកស្តារនិងសាងសង់គម្រោងព្រែកជីកហ្វូណនតេជោ។ នេះបើតាមការបញ្ជាក់ពីឯកឧត្ដម ផន រឹម អ្នកនាំពាក្យក្រសួងសាធារណការ និងដឹកជញ្ជូន នៅថ្ងៃទី៣០ ខែមេសា ឆ្នាំ២០២៤។     ឯកឧត្ដមបន្ដថា ក្រុមការងារជំនាញរបស់អគ្គនាយកដ្ឋានដឹកជញ្ជូនផ្លូវទឹក ផ្លូវសមុទ្រ និងកំពង់ផែ បានបន្តចុះប្រមូលទិន្នន័យ បង្កើតបណ្តាញប្រព័ន្ធប្រតិភីវិភាគ ផលិតផែនទីភូមិសាស្រ្ត3D ដោយប្រើប្រាស់ឧបករណ៍ដ្រូន eBee X និងដ្រូន DJI M350 ដែលជាបច្ចេកវិទ្យាទំនើបជំនាន់ចុងក្រោយទើបត្រូវបានបំពាក់បន្ថែម ដើម្បីបញ្ចប់កិច្ចការចុះកំណត់និយាមកា បោះបង្គោលព្រំដី និងរៀបចំផែនទីលម្អិតតាមបណ្តោយព្រែកជីកហ្វូណនតេជោ សម្រាប់កំណាត់ទី២ ឱ្យបានរួចរាល់ក្នុងអំឡុងខែមិថុនា ឆ្នាំ២០២៥ ខាងមុខនេះ។     ជារួម គិតចាប់ពីថ្ងៃទី៣ ខែកុម្ភៈឆ្នាំ ២០២៥ រហូតមកដល់ពេលបច្ចុប្បន្ននេះ ក្រុមការងារបច្ចេកទេសរបស់អគ្គនាយកដ្ឋានដឹកជញ្ជូនផ្លូវទឹក ផ្លូវសមុទ្រ និងកំពង់ផែនៃក្រសួងសាធារណការនិងដឹកជញ្ជូន បានចំណាយរយៈពេល ៥៥ ថ្ងៃរួចមកហើយ ដើម្បីចុះប្រមូលទិន្នន័យ បង្កើតបណ្តាញប្រព័ន្ធប្រតិភីវិភាគ(BM)សរុបបានចំនួន ៤០ ទីតាំង និងបានបញ្ចប់ការថតយករូបភាពពីលើអាកាស សម្រាប់កំណាត់ទី២ ទាំងស្រុង ហើយការថតយករូបភាពពីលើអាកាសដោយប្រើប្រាស់ឧបករណ៍ដ្រូនផែនទីទំនើបនេះ ត្រូវបានផលិតផែនទីលម្អិត និងផលិតផែនទីភូមិសាស្រ្ត3D សរុបលើផ្ទៃដីប្រមាណ១៥.៨៣៦ ហិកតារួចមកហើយ។   ជាមួយគ្នានេះ កាលពីថ្ងៃទី១៧ ខែមេសា ឆ្នាំ២០២៥ កិច្ចព្រមព្រៀង និងកិច្ចសន្យា ចំនួន ៥ច្បាប់ ពាក់ព័ន្ធនឹង “គម្រោងគ្រប់គ្រងធនធានទឹកចម្រុះហ្វូណនតេជោ” (គម្រោងព្រែកជីកហ្វូណនតេជោ) ត្រូវបានចុះហត្ថលេខាជាផ្លូវការរវាងរាជរដ្ឋាភិបាលកម្ពុជា ជាមួយក្រុមហ៊ុនវិនិយោគ និងរវាងក្រុមហ៊ុនវិនិយោគកម្ពុជា និងក្រុមហ៊ុនវិនិយោគរបស់ភាគីចិន។   កិច្ចព្រមព្រៀង និងកិច្ចសន្យា ទាំង ៥ ពាក់ព័ន្ធរួមមានជាអារទិ៍ ៖ (១) កិច្ចសន្យាភាពជាដៃគូរវាងរដ្ឋ និងឯកជន (២)កិច្ចព្រមព្រៀងម្ចាស់ភាគហ៊ុន, (៣) កិច្ចព្រមព្រៀងវិនិយោគ, (៤) កិច្ចសន្យាវិស្វកម្ម លទ្ធកម្ម និងសាងសង់ និង (៥) កិច្ចសន្យាប្រតិបត្តិការ និងការថែទាំ។ កិច្ចព្រមព្រៀង និងកិច្ចសន្យា ទាំង ៥នេះ និងធ្វើឱ្យដំណើរការនៃការវិនិយោគ ការសាងសង់ និងប្រតិ បត្តិការណ៍ព្រែកជីកហ្វូណនតេជោប្រកបដោយភាពរលូននិងច្បាស់លាស់។     គម្រោងព្រែកជីហ្វូណនតេជោ គឺជាផ្លូវទឹកប្រវត្តិសាស្រ្តមួយខ្សែនេះមានប្រវែងជាង ១៧៤ គ.ម ត្រូវឆ្លងកាត់ខេត្តចំនួន៤ រួមមាន៖ ខេត្តកណ្តាល ខេត្តតាកែវ ខេត្តកំពត និងខេត្តកែប ហើយត្រូវបានរចនាឡើងសម្រាប់នាវាដែលមានទម្ងន់ផ្ទុករហូតដល់ ៣ ០០០ DWTទៅមក និងជៀសសគ្នាបានដោយសុវត្ថិភាព។ គម្រោងនេះត្រូវបានបើកការដ្ឋានសាងសង់កាលពីថ្ងៃទី៥ ខែមេសា ឆ្នាំ២០២៥ និងរំពឹងបញ្ចប់ការសាងសង់នៅឆ្នាំ២០២៨ ខាងមុខ៕	{ "spider_name": "businesscambodia", "scrape_at": "2025-06-14_19:39:51", "date_created": "2025-04-30T03:35:11.153Z", "category": "អចលនទ្រព្យ", "views": 973, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
CCU Commercial Bank Expands Infinite Experiences with Launch of Visa Card	https://business-cambodia.com/articles/ccu-commercial-bank-expands-infinite-experiences-with-launch-of-visa-card	Phnom Penh – On April 29, 2025 — CCU Commercial Bank proudly marked a major milestone with the successful launch of its Visa card during an exclusive event held at the CCU Bank Prampir Meakkara Branch. CCU Commercial Bank PLC. officially launched its Visa card in an event attended by distinguished guests, including senior representatives from Visa, CCU Bank executives, and business partners. The launch marks a significant milestone in CCU Bank’s journey, reaffirming its commitment to delivering premier banking solutions that offer global accessibility, enhanced security, and exceptional customer experience. During the opening remarks, Mr. Kong Bun Norin, CEO of CCU Commercial Bank, stated: “This marks a new era for CCU Commercial Bank and our customers. The introduction of Visa card allows our clients to make secure and seamless transactions both locally and globally.” This strategic collaboration with Visa reinforces CCU Commercial Bank’s vision to broaden its innovative product portfolio and strengthen its position as a forward-thinking, customer-centric financial institution in Cambodia.   During the event, Lisa Sargent, Visa Country Manager for Cambodia, remarked: “We are excited to partner with CCU Bank to expand the digital payment landscape in Cambodia. This launch reflects a shared vision of providing more secure, convenient, and innovative solutions to consumers.” The launch event was marked by a dynamic and engaging program, including an official video reveal, an interactive product showcase, and exclusive networking opportunities. Attendees were introduced to the key features of CCU’s new Visa card portfolio, including Debit and Credit cards, which offer international acceptance, contactless payment capabilities, lifestyle privileges, and dedicated customer support. For more information, please contact: -       Phone: 1800 200 777 \| 023 900 777 -       Email: customerservice@ccubank.com.kh -       Website: https://ccubank.com.kh/ -       Head Office: No. 15, Preah Monivong Blvd., Sangkat Boeung Trabek, Khan Chamkarmorn, Phnom Penh -       Prampir Meakkakra Branch: Building No GS07 & 08, Preah Sihanouk Blvd., Phum 7, Sangkat Veal Vong, Khan Prampir Meakkakra, Phnom Penh, Cambodia. About CCU Commercial Bank CCU Commercial Bank is a fully licensed commercial bank, officially authorized by the National Bank of Cambodia in April 2022. Our head office is located at No. 15, Preah Monivong Blvd., Sangkat Boeung Trabek, Khan Chamkarmorn, Phnom Penh. With an unwavering commitment to delivering exceptional customer service, we provide a banking experience that is both outstanding and enjoyable. At CCU Commercial Bank, we are dedicated to going beyond banking, exceeding expectations at every step.	{ "spider_name": "businesscambodia", "scrape_at": "2025-06-14_19:39:51", "date_created": "2025-04-30T03:30:26.119Z", "category": "PR", "views": 154, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": null }
មិនមែនអាម៉េររិក! ប្រទេស១នេះ មកវិនិយោ.គនៅកម្ពុជាច្រើនបំផុត គិតត្រឹមត្រីមាសទី១ ឆ្នាំ២០២៥	https://business-cambodia.com/articles/investment-in-cambodia-2025	គិតត្រឹមត្រីមាសទី១ (៣ខែ) នៃឆ្នាំ២០២៥ កម្ពុជាបានអនុម័តគម្រោងវិនិយោគចំនួន ១៧២គម្រោង ដែលមានទុនសរុបប្រមាណ ២,៥ពាន់លានដុល្លារអាម៉េរិក និងអាចបង្កើតការងារបានជិត ១២ម៉ឺនកន្លែង។ នេះបើយោងតាមការឲ្យដឹងពី ក្រុមប្រឹក្សាអភិវឌ្ឍន៍កម្ពុជា (CDC) នាដើមខែមេសា។   របាយការណ៍ដដែលបានបង្ហាញថា ប្រភពទុនដែលបានវិនិយោគនៅកម្ពុជា មានចំនួន ១០ប្រទេស ដែលក្នុងនោះប្រទេសចិន បានឈរលំដាប់លេខរៀងទីមួយ និងបានបណ្ដាក់ទុនវិនិយោគប្រមាណ ៥៦,២៣%។ ក្រៅពីនេះមាន កម្ពុជា ៣៨,៨០% ,សិង្ហបុរី ២,៩១% និងអាម៉េរិកមានត្រឹមតែ ០,១៨% ប៉ុណ្ណោះ ខណៈវិស័យដែលវិនិយោគច្រើនបំផុត គឺវិស័យឧស្សាហកម្មក្នុងទំហំទុន ២,២ ពាន់លានដុល្លារអាម៉េរិក។     គួរជម្រាបផងដែរថា គម្រោងទាំងនេះត្រូវបានដាក់ឱ្យដំណើរការនៅក្នុងខេត្តចំនួន ១៣ ដូចជា ខេត្តកំពង់ស្ពឺ ស្វាយរៀង កោះកុង និងទីក្រុងភ្នំពេញ ជាដើម ដែលមមានទីតាំងស្ថិតនៅក្រៅតំបន់សេដ្ឋកិច្ចពិសេសមានចំនួន ៩៩គម្រោង និងគម្រោងវិនិយោគដែលមានទីតាំងស្ថិត នៅក្នុងតំបន់សេដ្ឋកិច្ចពិសេសមានចំនួន ៧៣គម្រោង៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:51", "date_created": "2025-04-30T03:13:00.111Z", "category": "ហិរញ្ញវត្ថុ", "views": 1055, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ស្ដុកមាសគរដូចភ្នំ! អ្នកជំនាញបង្ហើបមូលហេតុដែលចិនបន្តទិញមាសស្ដុកទុករហូតដល់ទៅជាង២២០០តោន	https://business-cambodia.com/articles/why-china-keeping-buying-gold	បច្ចុប្បន្ននេះចិនគឺជាប្រទេសដែលកំពុងតែធ្វើការប្រមូលទិញមាសស្ដុកទុកយ៉ាងច្រើនសន្ធឹកសន្ធាប់។ ជាក់ស្ដែងគិតត្រឹមខែមេសាឆ្នាំ២០២៥នេះធនាគារកណ្ដាលរបស់ប្រទេសចិនបានបន្តទិញមាសស្ដុកទុកដែលធ្វើឲ្យមាសដែលខ្លួនបានទិញឡើងដល់២,២៩២តោន។    លោក David Miller ដែលជាប្រធានក្រុមហ៊ុនផ្នែកPortfolio និងជាអគ្គនាយកផ្នែកវិនិយោគនៃក្រុមហ៊ុន Catalyst Fund បានឲ្យដឹងធនាគារកណ្ដាលចិនបន្តទិញមាសយ៉ាងច្រើនបែបនេះគឺដោយសារចិនចង់ធ្វើពិធិធកម្មនៃទុនបម្រុងរបស់ខ្លួនជាជាងពឹងតែលើប្រាក់ដុល្លារដុល្លារ។ ដូច្នេះហើយធនាគារកណ្ដាលរបស់ចិនបន្តទិញគមាសស្ដុកកាន់តែច្រើនដើម្បីបង្កើនទុនបម្រុងជាមាស។   លោកបានបន្តទៀតថាបញ្ហាការដាក់ពន្ធទៅវិញទៅមករវាងហសរដ្ឋអាមេរិកនិងប្រទេសចិនគឺជាសញ្ញាបង្ហាញថាសហរដ្ឋអាមេរិកគឺជាដៃគូពាណិជ្ជកម្មដែលមិនអាចទុកចិត្តបានដូចមុននោះទេដូច្នេះហើយទើបចិនចាប់ផ្ដើមព្យាយាមយកចេញពីប្រាក់ដុល្លារហើយយកមាសធ្វើជាទុនបម្រុងដ៏សំខាន់សម្រាប់របស់ខ្លួន។    មកដល់ពេលនេះទុនបម្រុងជាមាសរបស់ប្រទេសចិនបើគិតជាទឹកប្រាក់គឺមានតម្លៃរហូតដល់ទៅជាង២០៨ពាន់លានដុល្លារ។ គួរបញ្ជាក់ផងដែរការបន្តទិញមាសរបស់ធនាគារកណ្ដាលរបស់ចិនគឺជាកត្តាមួយដែលធ្វើឲ្យតម្លៃមាសឡើងដល់៣៥០០ដុល្លារក្នុងមួយអោនផងដែរ៕	{ "spider_name": "businesscambodia", "scrape_at": "2025-06-14_19:39:51", "date_created": "2025-04-29T09:57:18.512Z", "category": "ហិរញ្ញវត្ថុ", "views": 839, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ធនាគារ វីង គាំទ្រអង្គរសង្ក្រាន្ត ២០២៥ ដើម្បីលើកស្ទួយវប្បធម៌ខ្មែរក្នុងចំណោមយុវជន	https://business-cambodia.com/articles/wing-supported-khmer-songkran	ធនាគារ វីង បានបន្តចូលរួមគាំទ្រ ព្រឹត្តិការណ៍អង្គរសង្ក្រាន្តដែលប្រារព្ធឡើងក្នុងឆ្នាំនេះនៅខេត្តសៀមរាប ដែលជាផ្នែកមួយនៃការចូលរួម លើកស្ទួយវប្បធម៌ និងប្រពៃណីខ្មែរក្នុងចំណោមយុវជនកម្ពុជានាឱកាសបុណ្យចូលឆ្នាំថ្មីជាតិខ្មែរចាប់ពីថ្ងៃទី១៤ ដល់ថ្ងៃទី១៦ ខែមេសា ឆ្នាំ២០២៥។  លោក ហោ ប៊ុនថែ អគ្គនាយករងធនាគារ វីង បានគូសបញ្ជាក់ពីសារៈសំខាន់នៃការចូលរួមថែរក្សា និងលើកកម្ពស់វប្បធម៌របស់ប្រទេសជាតិ។ លោកបានលើកឡើងថា៖ “នៅធនាគារ វីង យើងជឿជាក់ថា ការថែរក្សាអត្តសញ្ញាណវប្បធម៌ជាតិ គឺពិតជាមានភាពចាំបាច់សម្រាប់ការកសាងសង្គមកម្ពុជាឱ្យកាន់តែរឹងមាំ និងសាមគ្គីភាពដ៏រស់រវើក។” លោក ហោ ប៊ុនថែ  បានបន្ថែមថា៖ “ការគាំទ្រព្រឹត្តិការណ៍ដូចជាអង្គរសង្ក្រាន្ត ជួយឱ្យយើងទាំងអស់គ្នាអាចរួមចំណែកកសាងគ្រឹះនៃដួងព្រឹលឹងជាតិឱ្យកាន់តែខ្លាំងក្លាដែលក្នុងនោះមានដូចជា៖ ប្រជាជន បេតិកភណ្ឌ និងជាពិសេសនោះគឺយុវជនរបស់យើង។  ការថែរក្សាវប្បធម៌ជាតិយើងឱ្យគង់វង្ស នោះអត្តសញ្ញណប្រពៃណីក៏នឹងស្ថិតនៅជានិរន្តរដែរ ហើយផ្តល់នូវឱកាសថ្មីៗដើម្បីកសាងអនាគតឱ្យកាន់តែរឹងមាំថែមទៀត។” “ក្នុងនាមជាធនាគារខ្មែរដ៏មានមោទនភាព ធនាគារ វីង បានយកចិត្តយ៉ាងមុតមាំក្នុងការចូលរួមចំណែកដល់ការអភិវឌ្ឍជាតិ ដែលមិនត្រឹមតែលើកកម្ពស់បរិយាបន្ន និងកំណើនសេដ្ឋកិច្ចប៉ុណ្ណោះទេ តែថែមទាំងចូលរួមយ៉ាងសកម្មក្នុងការលើកស្ទួយវប្បធម៌ និងផ្សព្វផ្សាយពីសក្តានុពលវិស័យទេសចរណ៍ផងដែរ។” “ការរួមចំណែករបស់យើងខ្ញុំចំពោះការរៀបចំអង្គរសង្ក្រាន្តឆ្លុះបញ្ចាំងយ៉ាងច្បាស់ពីការគាំទ្រនូវបេសកកម្មទាំងនេះ។ អង្គរសង្ក្រាន្ត ដែលត្រូវបានរៀបចំឡើងនៅក្នុងទីក្រុងប្រវត្តិសាស្ត្រនៃខេត្តសៀមរាប ដែលជាគោលដៅទេសចរណ៍វប្បធម៌-ប្រវត្តិសាស្រ្តធំបំផុតរបស់ប្រទេសកម្ពុជា គឺជាព្រឹត្តិការណ៍ដ៏ពិសេសមួយដើម្បីបង្ហាញវប្បធម៌របស់ខ្មែរទៅដល់ភ្ញៀវទេសចរក្នុងស្រុក និងអន្តរជាតិ។ នេះបើតាមការលើកឡើងរបស់លោក ហោ ប៊ុនថែ។ តាមរយៈការចូលរួមឧបត្ថម្ភគាំទ្រនេះ ធនាគារ វីង មានគោលបំណងជួយបង្កើនការទាក់ទាញភ្ញៀវទេសចរ ជំរុញកំណើនសេដ្ឋកិច្ចក្នុងស្រុក និងលើកស្ទួយវប្បធម៌ដ៏ផូរផង់របស់ប្រទេសកម្ពុជាឱ្យកាន់តែរីកសុះសាយនៅលើឆាកអន្តរជាតិ។” ការប្រារព្ធពិធីបុណ្យជាតិដ៏ធំនៃបេតិកភណ្ឌខ្មែរ  ប្រារព្ធឡើងជារៀងរាល់ឆ្នាំក្នុងតំបន់ប្រវត្តិសាស្រ្តនៃទឹកដីខេត្តសៀមរាប អង្គរសង្ក្រាន្តគឺជាព្រឹត្តិការណ៍វប្បធម៌ដ៏ធំបំផុតមួយរបស់ប្រទេសកម្ពុជា។ រៀបចំដោយសហភាពសហព័ន្ធយុវជនកម្ពុជា ព្រឹត្តិការណ៍នេះបានផ្តល់ឱកាសដល់ប្រជាជនក្នុងស្រុក ក៏ដូចជាភ្ញៀវទេសចរអន្តរជាតិរាប់ពាន់នាក់មកជួបជុំគ្នា ដើម្បីអបអរពិធីបុណ្យចូលឆ្នាំថ្មីប្រពៃណីជាតិខ្មែរតាមរយៈកម្មវិធីដ៏រស់រវើកនៃការសម្តែងរបាំប្រពៃណី ល្បែងប្រជាប្រិយ ការទទួលទានរស់ជាតិម្ហូបអាហារក្នុងស្រុក និងការរៀបចំពិពណ៌វប្បធម៌ជាដើម។  ព្រឹត្តិការណ៍សង្ក្រាន្តឆ្នាំនេះបានរៀបចំនៅតាមទីតាំងសំខាន់ៗ ដូចជាតំបន់ប្រាសាទអង្គរវត្ត និងស្ទឹងសៀមរាប ដោយបង្ហាញសកម្មភាពវប្បធម៌ជាច្រើនដូចជា៖ ការសម្តែងរបាំអប្សរា គុនល្បុក្កតោ និងល្បែងប្រជាប្រិយដូចជា បោះអង្គុញ និងទាញព្រ័ត្រជាដើម។ លើសនេះទៅទៀត អ្នកចូលរួមក៏បានរីករាយជាមួយការប្រគុំតន្ត្រី ការទទួលទានម្ហូបអាហារក្នុងស្រុកដ៏មានឱជារស ព្រមទាំងមានការតាំងពិព័ណ៌ សិប្បកម្ម និងវប្បធម៌ថែមទៀតផង។ ស្តង់របស់ធនាគារ វីង ត្រូវបានរៀបចំយ៉ាងពិសេសនៅក្នុងព្រឹត្តិការណ៍នេះ ធនាគារ វីង បានរួមចំណែកធ្វើឱ្យព្រឹត្តិការណ៍នេះកាន់តែអធិកអធម ដោយបានរៀបចំស្តង់ចំនួនពីរនៅតំបន់ប្រាសាទអង្គរវត្ត និងស្ទឹងសៀមរាប។ ស្តង់ទាំងពីរនេះផ្តល់ឱកាសដល់អ្នកចូលរួមលេងហ្គេមកម្សាន្តសប្បាយៗ  ការស្វែងយល់អំពីចំណេះដឹងហិរញ្ញវត្ថុ ដែលញុំាងឱ្យព្រឹត្តិការណ៍នេះកាន់តែមានភាពសប្បាយរីករាយដ៏រស់រវើក។  កញ្ញា រ៉េត មុនីភិក្ត័ ដែលបានចូលរួមនៅក្នុងព្រឹត្តិការណ៍នេះបាននិយាយថា៖ “ការចូលរួមរបស់ធនាគារ វីង បានធ្វើឱ្យព្រឹត្តិការណ៍នេះកាន់តែមានភាពរីករាយមួយកម្រិតទៀត។  វត្តមានស្តង់របស់ធនាគារ វីង បានច្របាច់បញ្ចូលគ្នារវាងប្រពៃណី និងការចូលរួមបែបទំនើប ដែលធ្វើឱ្យព្រឹត្តិការណ៍នេះកាន់តែសប្បាយរីករាយ និងប្រកបដោយអត្ថន័យ។” លោក វ៉ុន ឧត្តម ជាបុគ្គលិកក្រុមហ៊ុនឯកជនម្នាក់ទៀត ដែលចូលរួមក្នុងព្រឹត្តិការណ៍សង្ក្រាន្តផងដែរនោះបានកត់សម្គាល់ឃើញថាព្រឹត្តិការណ៍នេះមិនត្រឹមតែផ្តល់ភាពសប្បាយរីករាយប៉ុណ្ណោះទេ ប៉ុន្តែក៏មានលក្ខណៈអប់រំផងដែរ ជាពិសេសសម្រាប់យុវជនតែម្តង។ លោក ឧត្តម បាននិយាយថា៖ “វាពិតជាសំខាន់សម្រាប់យើងទាំងអស់គ្នាក្នុងការរួមចំណែកលើកកម្ពស់ ក៏ដូចជាថែរក្សាបេតិកភណ្ឌជាតិយើងឱ្យបានគង់វង្ស។ ហើយខ្ញុំមានមោទនភាពណាស់ ក្នុងនាមជាកូនខ្មែរ។”  គាំទ្រលើកស្ទួយវប្បធម៌លើសពីសៀមរាប ក្រៅពីការចូលរួមគាំទ្រព្រឹត្តិការណ៍អង្គរសង្ក្រាន្តនៅសៀមរាប ធនាគារ វីង ក៏បានគាំទ្រការប្រារព្ធពិធីបុណ្យចូលឆ្នាំថ្មីនៅទូទាំងរាជធានីភ្នំពេញ ដែលត្រូវបានរៀបចំនៅតាមបណ្តាគ្រឹះស្ថានអប់រំជាច្រើនដូចជា៖ សាកលវិទ្យាល័យ ប៊ែលធី អន្តរជាតិ, សាកលវិទ្យាល័យភូមិន្ទនីតិសាស្ត្រ និងវិទ្យាសាស្រ្តសេដ្ឋកិច្ច, វិទ្យាស្ថានបច្ចេកវិទ្យាកម្ពុជា, និងវិទ្យាស្ថានជាតិបណ្តុះបណ្តាលបច្ចេកទេស ជាដើម។ ការរួមចំណែកទាំងអស់នេះគឺមានគោលបំណងជួយឱ្យនិស្សិត និងយុវជនចូលរួមលើកស្ទួយវប្បធម៌ ដើម្បីពង្រឹងនូវទំនាក់ទំនងរបស់ពួកគេក្នុងការថែរក្សាអត្តសញ្ញាណជាតិខ្មែរឱ្យកាន់តែរឹងមាំផងដែរ។  ការថែរក្សាកេរដំណែលវប្បធម៌ដ៏ផូរផង់ឱ្យស្ថិតនៅគង់វង្សជានិរន្តរ ប្រារព្ធធ្វើឡើងចាប់តាំងពីឆ្នាំ២០១៣ អង្គរសង្ក្រាន្តបានក្លាយជាពិធីប្រារព្ធថ្នាក់ជាតិ ហើយជាព្រឹត្តិការណ៍ដ៏សំខាន់នៃឱកាសអបអរពិធីបុណ្យចូលឆ្នាំថ្មីប្រពៃណីជាតិខ្មែរ។ ព្រឹត្តិការណ៍ដ៏ធំនេះ គឺជាឧទាហរណ៍ក្នុងការបង្ហាញពីរបៀបនៃការលើកស្ទួយសម្បត្តិបេតិកភណ្ឌវប្បធម៌ឱ្យកាន់តែមានភាពរស់រវើកឡើងតាមរយៈការចូលរួមពីសហគមន៍ ក៏ដូចជាសកម្មភាពក្នុងវិស័យទេសចរណ៍។  ការគាំទ្រជាបន្តបន្ទាប់របស់ធនាគារ វីង ចំពោះគំនិតផ្តួចផ្តើមដ៏មានតម្លៃបែបនេះ បានឆ្លុះបញ្ចាំងយ៉ាងច្បាស់ពីបេសកកម្មរបស់ខ្លួនក្នុងការរួមចំណែកដល់ការអភិវឌ្ឍសង្គម ការអភិរក្ស និងលើកស្ទួយវប្បធម៌ ហើយជំរុញឱ្យមានការចូលរួមកាន់តែច្រើនឡើងពីស្រទាប់យុវជន៕	{ "spider_name": "businesscambodia", "scrape_at": "2025-06-14_19:39:51", "date_created": "2025-04-29T09:56:27.248Z", "category": "PR", "views": 31, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ទើបបើកការដ្ឋានសង់រោងចក្រដំឡើងរថយន្ដនៅខ្មែរក្ដៅៗ ថ្ងៃនេះក្រុមហ៊ុន BYD ប្រកាសពីគម្រោងថ្មី១ទៀត	https://business-cambodia.com/articles/byd-and-denza	កាលពីថ្ងៃទី២៨ ខែមេសា ឆ្នាំ២០២៥ កន្លងទៅថ្មីៗនេះ ក្រុមហ៊ុន BYD Cambodia បានប្រកាសបើកការដ្ឋានសាងសង់រោងចក្រដំឡើងរថយន្តរបស់ខ្លួន ក្នុងតំបន់សេដ្ឋកិច្ចពិសេសក្រុងព្រះសីហនុលើផ្ទៃដី ១២ ហិកតា និងគ្រោងចំណាយទុនសរុប ៣២ លានដុល្លារ។ តាមការគ្រោងទុក គម្រោងនេះគ្រោងនឹងបញ្ចប់ការសាងសង់នៅខែតុលា និងចាប់ផ្តើមដំណើការផលិតកម្មដំឡើងរថយន្តអគ្គិសនីជាលើកដំបូងនៅកម្ពុជា នាដើមខែវិច្ឆិកា ឆ្នាំ២០២៥ ខាងមុខនេះ។ ហើយនៅពេលដំណើរការរោងចក្រដ៏ធំនេះ នឹងសមត្ថភាពដំឡើងរថយន្តប្រមាណ ១ម៉ឺនគ្រឿង ក្នុងមួយឆ្នាំៗ។     យ៉ាងណាបន្ទាប់ពីរៀបចំពិធីបើកការដ្ឋានសាងសង់រោងចក្រកាលពីថ្ងៃម្សិលមិញហើយនោះ នៅថ្ងៃទី២៩ ខែមេសា ឆ្នាំ២០២៥ នេះ ក្រុមហ៊ុនក៏បានបង្ហាញនូវគម្រោងថ្មីមួយទៀតផងដែរនោះគេ មជ្ឈមណ្ឌលសេវាកម្ម ដែលបានសហការជាមួយនឹងក្រុមហ៊ុន Denza Cambodia។     យោងតាមការបញ្ជាក់នៅលើទំព័រហ្វេសប៊ុកផ្លូវការរបស់ក្រុមហ៊ុនបានសរសេរថា «ឥលូវនេះយើងខ្ញុំសូមធ្វើការជូនដំណឹង ដ៏ពិសេសមួយទៀត ដោយការប្រកាសជាផ្លូវការថាបច្ចុប្បន្ន BYD Cambodia & Denza Cambodia ដែលជាប្រភេទ 𝗡𝗘𝗪 𝗘𝗡𝗘𝗥𝗚𝗬 𝟰𝗦 𝗦𝘁𝗼𝗿𝗲 គឺជា មជ្ឍមណ្ឌលដែលបានសាងសង់ លើផ្ទៃដីដែលមានទំហំ ធំជាងគេក្នុងប្រទេសកម្ពុជា បានចាប់ផ្តើមរៀបចំគម្រោងសាងសង់ ហើយមានទីតាំងនៅមហាវិថី សម្តេចហ៊ុន សែន តាមបណ្តោយព្រលានយន្តហោះថ្មី នឹងត្រូវបញ្ចប់ និងបើកជាផ្លូវការនៅក្នុងឆ្នាំ ២០២៥»។   ក្រុមហ៊ុនបន្ដថា មជ្ឈមណ្ឌលថ្មីនេះមានផ្ទៃដីសរុបគឺ ១៤ ០០០ ម៉ែត្រការ៉េ ជាមួយមុខកាត់រហូតដល់ ៨០ ម៉ែត្រ អ្វីដែលពិសេសនោះ គឺផ្តល់ជូនអតិថិជននូវមជ្ឈមណ្ឌលសេវាកម្មមួយកន្លែងសម្រាប់ការជួសជុល ការថែទាំរថយន្ត ដែលអាចបំរើសេវាទៅដល់អតិថិជនរហូតទៅដល់ ១០០ គ្រឿងក្នុងមួយថ្ងៃ៕	{ "spider_name": "businesscambodia", "scrape_at": "2025-06-14_19:39:51", "date_created": "2025-04-29T09:44:56.525Z", "category": "ព័ត៌មានថ្មីៗ", "views": 1781, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ដំណឹងល្អ! ក្រុមហ៊ុនមកពីចិន ចង់បោះទុនវិនិយោគរកស៊ីនៅវិស័យធំៗ២នេះនៅកម្ពុជា	https://business-cambodia.com/articles/these-two-major-sectors	ក្រុមហ៊ុន Infinite Capital Holding Company ដែលជាក្រុមហ៊ុនធំ១ របស់ចិន បានបង្ហាញបំណងវិនិយោគនៅកម្ពុជាលើវិស័យយានយន្តដែលប្រើប្រាស់ថាមពលថ្មី និងវិស័យកសិកម្ម និងកសិ-ឧស្សាហកម្ម (ស្វាយចន្ទី) នៅកម្ពុជា។   ជាក់ស្តែង កាលពីថ្មីៗនេះឯកឧត្តម ជា វុទ្ធី និងសហការីបានទទួលជួបពិភាក្សាការងារជាមួយលោក ចាង ឆាវមីន (Zhang Chaomin) ប្រធាន និងជាអគ្គនាយកប្រតិបត្តិនៃក្រុមហ៊ុន Infinite Capital Holding Company (ICAP)។   នៅក្នុងជំនួបនេះ ឯកឧត្តមអគ្គលេខាធិការបានមានមតិស្វាគមន៍ និងបានជម្រាបជូនគណៈប្រតិភូពីសក្តានុពល និងកាលានុវត្តភាពក្នុងការវិនិយោគលើវិស័យទាំងពីរ ក៏ដូចជា គោលនយោបាយគាំទ្រ និងក្របខណ្ឌលើកទឹកចិត្តផ្សេងៗ។ ឯកឧត្តមអគ្គលេខាធិការ ក៏បានធ្វើការអត្ថាធិប្បាយពីខ្សែច្រវាក់តម្លៃនៃឧស្សាហកម្មស្វាយចន្ទីដែលរាប់ចាប់តាំងពីការដាំដុះ ការថែទាំ ការប្រមូលផល ការរៀបចំឃ្លាំងស្តុក ការរៀបចំសម្ងួត រហូតដល់ការកែច្នៃជាផលិតផលសម្រេច ហើយដែលកម្ពុជាបច្ចុប្បន្នកំពុងត្រូវការក្រុមហ៊ុនវិនិយោគកែច្នៃដោយប្រើបច្ចេកវិទ្យាទំនើប។   ជាមួយគ្នានេះ ឯកឧត្តមអគ្គលេខាធិការក៏បានធ្វើការអត្ថាធិប្បាយពីខ្សែច្រវាក់តម្លៃនៃឧស្សាហកម្មស្វាយចន្ទីដែលរាប់ចាប់តាំងពីការដាំដុះ ការថែទាំ ការប្រមូលផល ការរៀបចំឃ្លាំងស្តុក ការរៀបចំសម្ងួត រហូតដល់ការកែច្នៃជាផលិតផលសម្រេច ហើយដែលកម្ពុជាបច្ចុប្បន្នកំពុងត្រូវការក្រុមហ៊ុនវិនិយោគកែច្នៃដោយប្រើបច្ចេកវិទ្យាទំនើប។   ក្នុងន័យដូចបានជម្រាបជូនខាងលើ ឯកឧត្តមអគ្គលេខាធិការបានជំរុញលើកទឹកចិត្តឱ្យក្រុមហ៊ុនរួសរាន់បណ្តាក់ទុនវិនិយោគនៅកម្ពុជា ដើម្បីចាប់យកកាលានុវត្តភាពដែលកំពុងមាន និងឆាប់ទទួលបានផលចំណេញ។ គួរបញ្ជាក់ថា ក្រុមហ៊ុន ICAP ត្រូវបានបង្កើតទ្បើងតាមរយៈគំនិតផ្តួចផ្តើម និងការគាំទ្ររបស់រដ្ឋាភិបាលក្រុងគ័ងចូវ ហើយក្រុមហ៊ុនបានផ្តោតលើការវិនិយោគទៅលើវិស័យការផលិតសម្ភារថ្មី, បច្ចេកវិទ្យាបញ្ញានិម្មិត (AI), សឺមីកុងឌុចទ័រ (Semiconductor), ថាមពលថ្មី និងសរសៃការបូន (Carbon Fiber) ជាដើម៕	{ "spider_name": "businesscambodia", "scrape_at": "2025-06-14_19:39:51", "date_created": "2025-04-29T09:01:51.383Z", "category": "ចាប់ផ្តើមអាជីវកម្ម", "views": 1001, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
សម្ដេចធិបតី ហ៊ុន ម៉ាណែត ថា មិនយូរមិនឆាប់ក្រុងមួយនេះអាចនឹងរីកទៅកៀករាជធានីភ្នំពេញ	https://business-cambodia.com/articles/krong-doun-kaev	សម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជា លើកឡើងថា នៅពេលខាងមុខក្រុងដូនកែវ នៃខេត្ដតាកែវ អាចនឹងរីកចម្រើនខ្លាំង និងរីកកាន់តែទៅកៀករាជធានីភ្នំពេញ បន្ទាប់ពីវត្ដមានគម្រោងព្រែកជីកហ្វូណនតេជោ និងព្រលានយន្ដហោះអន្ដរជាតិតេជោ លេចរូបរាងឡើង ដែលធ្វើឲ្យមនុស្សមានការកើនឡើង ហើយអាចនឹងនាំគ្នាស្វែងរកទិញផ្ទះនៅតំបន់ក្រុងដូនកែវសម្រាប់រស់នៅ និងងាយស្រួលធ្វើដំណើរទៅធ្វើការនៅតំបន់ព្រលានយន្ដហោះវិញ។     ថ្លែងនៅក្នុងពិធីសម្ពោធដាក់ឲ្យដំណើរការផ្លូវការផ្លូវជាតិលេខ៣១ ៣៣ និង៤១ នៅថ្ងៃទី២៩ ខែមេសា ឆ្នាំ២០២៥ នៅខេត្ដតាកែវ សម្ដេចបានមានប្រសាសន៍ដូច្នេះថា «ខេត្ដតាកែវ ក្រុងដូនកែវ រីកតភ្ជាប់ មិនយូរមិនឆាប់អាចកៀកទៅដល់ភ្នំពេញ។ ព្រោះឥឡូវផ្លូវជាតិលេខ២ ព្រែកជីកហ្វូណនតេជោធ្វើនៅតាមហ្នឹង បន្ដិចទៀតតំបន់សេដ្ឋកិច្ចពិសេសកាន់តែកើន។ ព្រលានយន្ដហោះធំនៅខេត្ដកណ្ដាលជាប់ខេត្ដតាកែវ អុីចឹងបន្ដិចទៀតមនុស្សនៅហ្នឹងកាន់តែច្រើន តម្លៃផ្ទះកាន់តែថ្លៃ មនុស្សទៅទិញផ្ទះនៅដូនកែវមិនថោកជាង ធ្វើដំណើរតែកន្លះម៉ោងទៅធ្វើការ។ អុីចឹងបន្ដិចទៀតដូនកែវក៏អាចមានផ្ទះច្រើនជាន់តទៅទៀតដែរ»។     សម្ដេចបន្ដថា បច្ចុប្បន្ននេះរាជធានីភ្នំពេញក៏កាន់តែរីកទៅទិសខាងកើតដែរ។ ហើយបើប្រៀបធៀបក្នុងការធ្វើដំណើរការ ពីក្រុងដូនកែវទៅព្រលានយន្ដហោះថ្មី អាចនឹងប្រើពេលវេលាតិចជាងពីភ្នំពេញមកផង។ សម្ដេចលើកឧទាហរណ៍ថា ជូនកាលធ្វើដំណើរពីតំបន់ច្បារអំពៅទៅព្រលានយន្ដហោះអាចនឹងប្រើពេលលើស១ម៉ោង ប្រសិនបើស្ទះចរាចរណ៍។ ខ្ញុំធ្លាប់ហើយជិះពីកំពង់សោមទៅដល់ចោមដៅ ២ ម៉ោងកន្លះ ជិះពីចោមចៅទៅទួលគោក ៣ ម៉ោង។   សូមជម្រាបថា គម្រោងព្រលានយន្ដហោះអន្ដរជាតិតេជោ ដែលជាគម្រោងព្រលានយន្ដធំជាងគេនៅកម្ពុជាគ្រោងនឹងសម្ពោធដាក់ឲ្យប្រើប្រាស់នៅក្នុងកក្កដាខាងមុខ។ ខណៈព្រលានយន្ដហោះនេះត្រូវបានសាងសង់លើផ្ទះដី ២៦០០ ហិកតា នៅក្នុងស្រុកកណ្ដាលស្ទឹង ខេត្ដកណ្ដាល និងផ្នែកខ្លះនៃស្រុកបាទី ខេត្ដតាកែវផងដែរ។ ដោយឡែកចំពោះគម្រោងព្រែកជីកហ្វូណនតេជោ ត្រូវបានបើកការដ្ឋានកាលពីថ្ងៃទី៥ ខែសីហា ឆ្នាំ២០២៤ ហើយរំពឹងនឹងបញ្ចប់នៅក្នុងឆ្នាំ២០២៨ ខាងមុខនេះ៕	{ "spider_name": "businesscambodia", "scrape_at": "2025-06-14_19:39:51", "date_created": "2025-04-29T08:52:31.371Z", "category": "អចលនទ្រព្យ", "views": 29792, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ការស្រាវជ្រាវ៖ ស្ទើរគ្រប់មហាសេ.ដ្ឋីជុំវិញពិភពលោក សុទ្ធតែមានទម្លាប់ទាំង៥នេះ ដូចៗគ្នា	https://business-cambodia.com/articles/5-same-habits-of-millionaire	លោក Rafael Badziag ដែលជាសហគ្រិន និងជាអ្នកជំនាញខាងចិត្តវិទ្យានៃភាពជាសហគ្រិន បានចំណាយពេល ៥ឆ្នាំ ដើម្បីធ្វើបទសម្ភាសន៍ផ្ទាល់មុខជាមួយសេដ្ឋី និងមហាសេដ្ឋី ២១រូបនៅជុំវិញពិភពលោក។ ខាងក្រោមនេះ គឺជាទម្លាប់ដូចៗគ្នាទាំង៥ ដែលជួយឲ្យពួកគេកសាងទ្រព្យសម្បត្តិស្តុកស្តម្ភ៖   ១/. ក្រោកពីព្រលឹម៖ គឺជាទម្លាប់ទូទៅបំផុតរបស់សហគ្រិនជោគជ័យ។ ជាមធ្យមមហាសេដ្ឋីត្រូវបានគេកត់សម្គាល់ថាក្រោកពីគេងនៅម៉ោង ៥:៣០នាទីព្រឹក វាធ្វើឲ្យពួកគេកាន់តែមានផលិតភាព និងភាពស្វាហាប់។ តួយ៉ាងដូចជា នាយកប្រតិបត្តិ Twitter លោក Jack Dorsey បានភ្ញាក់ពីព្រលឹមដើម្បីរត់ចម្ងាយ ៦ម៉ាយល៍។ ចំណែកឯ ស្ថាបនិក និងប្រធានក្រុមហ៊ុន Virgin Group មានទម្លាប់ក្នុងការក្រោកពីគេងនៅម៉ោង ៥:៤៥នាទីព្រឹក ដើម្បីធ្វើរឿងផ្សេងៗដែលជំរុញឲ្យថ្ងៃរបស់លោកពោលពេញទៅដោយភាពល្អប្រសើរ និងស្រស់បំព្រង។   ២/. ថែរក្សាសុខភាព៖ រាល់មហាសេដ្ឋីដែលបានសម្ភាសន៍ដោយលោក Badziag និយាយថា ពួកគេមានរបបហាត់ប្រាណយ៉ាងតឹងរឹង មិនថាស្ថិតនៅក្នុងវ័យណា ឬអាយុប៉ុន្មាននោះទេ សូម្បីតែមនុស្សចាស់ក៏ទៅហាត់ប្រាណបានទៀងទាត់ដែរ។ ពួកគេបានលើកឡើងថា កីឡាផ្តល់ឲ្យអ្នកនូវថាមពលនិងកម្លាំងផ្លូវចិត្តជួយអ្នកគិតឲ្យបានច្បាស់ ធ្វើឲ្យអ្នកមានវិន័យខ្ជាប់ខ្ជួន និងបណ្តុះឆន្ទៈកាន់តែរឹងមាំ។   ៣/. អាន៖ ទន្ទឹមនឹងការធ្វើលំហាត់ប្រាណ ការអានគឺជាសកម្មភាពមួយដែលមហាសេដ្ឋីចំណាយពេលលើយ៉ាងទៀងទាត់បំផុត។ ពួកគេអានជាប្រចាំដូចជា កាសែតជាតិ ជីវប្រវត្តិ ទស្សនាវដ្តី និងសៀវភៅឧស្សាហកម្ម ឬអាជីវកម្មជាដើម។ ក្នុងនោះ បិតាវិនិយោគ Warren Buffett បានចំណាយពេល ៨០% នៃការអានក្នុងរយៈពេលមួយថ្ងៃ។ ចំណែកឯពាណិជ្ជករ និងវិនិយោគិន Mark Cuban តែងចំណាយពេលអាន ៣ម៉ោង ក្នុងមួយថ្ងៃដើម្បីស្វែងយល់បន្ថែមអំពីឧស្សាហកម្មដែលខ្លួនកំពុងធ្វើការ។   ៤/. សញ្ជឹងគិត៖ មហាសេដ្ឋីចំណាយពេលតែម្នាក់ឯងដើម្បីគិត មិនថាតាមរយៈការធ្វើសមាធិ ឬក្នុងពេលធ្វើសកម្មភាពដូចជាកីឡានោះទេ។ លោក Thomas C. Corley ដែលជាអ្នកនិពន្ធរឿង "ផ្លាស់ប្តូរទម្លាប់ផ្លាស់ប្តូរជីវិតរបស់អ្នក" បានចំណាយពេល ៥ ឆ្នាំស្រាវជ្រាវទម្លាប់ប្រចាំថ្ងៃរបស់មហាសេដ្ឋីបង្កើតដោយខ្លួនឯងចំនួន ១៧៧ នាក់ហើយរកឃើញថា ការគិតច្រើន គឺជាគន្លឹះនៃជោគជ័យ។ ពួកគេបានសួរសំណួរដូចជា "តើខ្ញុំអាចធ្វើអ្វីដើម្បីរកលុយបានច្រើន?" "តើការងាររបស់ខ្ញុំធ្វើឱ្យខ្ញុំសប្បាយចិត្តទេ?" "តើខ្ញុំហាត់ប្រាណបានគ្រប់គ្រាន់ទេ?" និង "តើមានសប្បុរសធម៌អ្វីទៀតដែលខ្ញុំអាចចូលរួម?" ជាដើម។   ៥/. អនុវត្តវិន័យ៖ លោក Badziag បានសរសេរថា៖ “មហាសេដ្ឋីដែលខ្ញុំបានសម្ភាសន៍គឺជាមនុស្សដែលមានវិន័យច្រើនបំផុតដែលខ្ញុំមិនធ្លាប់បានជួប”។ ពួកគេដាក់ស្តង់ដារខ្ពស់លើខ្លួនឯង និងមនុស្សនៅជុំវិញ។ នៅក្នុងអាជីវកម្មអាចទទួលបានលទ្ធផល ប្រសិនបើអ្នកមានវិន័យគ្រប់គ្រាន់ដើម្បីអនុវត្តខ្លួនអ្នកជាប់លាប់ជាមួយនឹងអ្វីដែលត្រូវធ្វើ ហើយវិន័យគឺជាកត្តាសំខាន់ក្នុងការកសាងទ្រព្យសម្បត្តិ។   ចុងក្រោយលោក Rafael Badziag បានសង្កត់ធ្ងរថា មហាសេដ្ឋីមិនមែនជាមនុស្សល្អឥតខ្ចោះនោះទេ។ ពេលខ្លះពួកគេក៏មានអារម្មណ៍ថា ខ្ចិលច្រអូសដូចមនុស្សទូទៅដែរ ប៉ុន្តែមិនបណ្តោយខ្លួនឲ្យធ្លាក់ក្នុងទម្លាប់នេះជ្រៅឡើយ ហើយពួកគេមានការតាំងចិត្តខ្ពស់ តស៊ូដើម្បីយកឈ្នះភាពទន់ខ្សោយ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:51", "date_created": "2025-04-29T07:22:14.305Z", "category": "ហិរញ្ញវត្ថុ", "views": 887, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ប្រយ័.ត្នហួសថ្ងៃ! នៅសល់តែ២ខែទៀតទេ ការលើកលែងទណ្ឌកម្មរដ្ឋបាលនឹងត្រូវផុតកំណត់ហើយ	https://business-cambodia.com/articles/2-month-ago	យោងតាមលិខិតរបស់ ក្រសួងសេដ្ឋកិច្ចនិងហិរញ្ញវត្ថុ បានឱ្យដឹងថា អ្នកជាប់ពន្ធតាមរបបស្វ័យប្រកាសនៅមានពេលរហូតដល់ដំណាច់ខែមិថុនាឆ្នាំ២០២៥ ខាងមុខនេះ ដើម្បីមានឱកាសទទួលបានការលើកលែងទណ្ឌកម្មរដ្ឋបាល រួមមាន ពន្ធបន្ថែម ការប្រាក់ និងការផាកពិន័យជាប្រាក់ទាំងស្រុង ក្នុងការស្នើសុំកែតម្រូវបញ្ជីគណនេយ្យ និងលិខិតប្រកាសពន្ធឡើងវិញ ដោយស្ម័គ្រចិត្ត ផ្អែកលើមូលដ្ឋាននៃការភាន់ច្រឡំ ឬការភ្លាំងភ្លាត់។  ការលើកលែងទណ្ឌកម្មរដ្ឋបាលនេះអនុវត្តចំពោះតែ៖   ១. ការស្នើសុំកែតម្រូវបញ្ជីគណនេយ្យនិងលិខិតប្រកាសពន្ធឡើងវិញលើប្រតិបត្តិការដែលកើតឡើងមុនការិយបរិច្ឆេទខែសីហា ឆ្នាំ២០២៤ តែប៉ុណ្ណោះ។ ដោយឡែកការស្នើសុំកែតម្រូវលិខិតប្រកាសពន្ធលើប្រតិបត្តិការដែលកើតឡើងចាប់ពីខែសីហា ឆ្នាំ២០២៤ តទៅ មិនទទួលបានការលើកលែងទណ្ឌកម្មរដ្ឋបាលនេះឡើយ។   ២. ការស្នើសុំកែតម្រូវបញ្ជីគណនេយ្យ និងលិខិតប្រកាសពន្ធឡើងវិញក្នុងអំឡុងពេលរងសវនកម្មពន្ធដារ ដែលការកែតម្រូវនោះបានធ្វើឡើង មុនពេលសវនករពន្ធដាររកឃើញកំហុសរបស់អ្នកជាប់ពន្ធឬភ្នាក់ងារកាត់ទុកតែប៉ុណ្ណោះ មានន័យថាអ្នកជាប់ពន្ធឬភ្នាក់ងារកាត់ទុកអាច ស្នើសុំកែតម្រូវ ករណីដែលសវនករមិនទាន់បានបង្ហាញ និងគ្មានកំណត់ហេតុបញ្ជាក់ពីលទ្ធផលសវនកម្ម។ គួរបញ្ជាក់ផងដែរថា ប្រសិនបើការកែតម្រូវលិខិតប្រកាសពន្ធលើលទ្ធផលសវនកម្ម ដែលសវនករបានរកឃើញក្នុងអំឡុងពេលរងសវនកម្ម ពន្ធដារ អ្នកជាប់ពន្ធឬភ្នាក់ងារកាត់ទុក ត្រូវទទួលរងពន្ធបន្ថែម ១០% និងការប្រាក់យឺតយ៉ាវ ១,៥% ស្របតាមច្បាប់និងលិខិតបទដ្ឋានគតិយុត្ត ជាធរមាន។ ករណីនេះអ្នកជាប់ពន្ធឬភ្នាក់ងារកាត់ទុក នឹងត្រូវទទួលរងពន្ធបន្ថែមនិងការប្រាក់យឺតយ៉ាវ តាមនីតិវិធីនិងលទ្ធផលនៃការធ្វើ សវនកម្មពន្ធដារ ដោយពន្ធបន្ថែម និងការប្រាក់យឺតយ៉ាវដែលបានបង់រួច តាមរយៈការកែតម្រូវលិខិតប្រកាសពន្ធដោយស្ម័គ្រចិត្ត ត្រូវអនុញ្ញាត ឱ្យកាត់កងជាមួយនឹងពន្ធបន្ថែម និងការប្រាក់យឺតយ៉ាវដែលជាលទ្ធផលនៃការធ្វើសវនកម្ម៕	{ "spider_name": "businesscambodia", "scrape_at": "2025-06-14_19:39:51", "date_created": "2025-04-29T06:55:46.220Z", "category": "ចាប់ផ្តើមអាជីវកម្ម", "views": 1144, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }

Subsets and Splits

No community queries yet

The top public SQL queries from the community will appear here once available.